
सिंह सेनापाति 


राहुल सांकृत्यायन 


अज्यप्तालर:-कायोलय, बोंकीपूर, पटना 


[ मूल्य २|) 


दो शब्द 


जीने के लिये! के बाद यह मेरा दूसरा उपन्यास है। वढ़ 
बीसवी सदी इसवी का है, और यह इंसा पूर्व «०० का। में 
मानव-समाज की उषा से लकर आज तक के विकास को बीस 
कहानियो (वोल्गा से गंगा ) में लिखना चाहता था। उन 
कहानियों में एक इस समय (बुद्ध काल ) की भी थी। जब 
लिखने का समय आया, तो मालूम हुआ कि सारी बातों को 
कहानी में नहीं लाया जा सकता ; इसलिये “सिह सेनापति' 
उपन्यास के रूप में आपके सामने उपस्थित हो रहा है । 


“सिंह सेनापति” के समकालीन समाज को चित्रित करने मे 
मैंने ऐतिहासिक कत्तेव्य और ओऔचित्य का पूरा ध्यान रखा है। 
साहित्य पाली, संस्क्रत, तिब्बतीय में अधिकता से और जैन 
साहित्य में भी कुछ उस काल के गणों ( भ्रज्ञातंत्रों ) की सामग्री 
मिलती है। मेंने उसे इस्तेमाल करने की कोशिश की है। 
खान पान, हास-विलास में यहाँ कितनी ही बातें आज बहुत 
भिन्न मिलेगी, किन्तु वह भिन्नता पुराने साहित्य में लिखी 
मौजूद है । 


सेंट्रल जल, हजारीबाग | 

सिंह सेनापति 
विषय-प्रवेश 


बैशाली के ग्रजातंत्र के बारे में बहुत कम लिखित सामग्री प्राम है । 
उसे पढ़ते वक्त मुझे बार-बार चाह होती थी कि इस विपय में कुछ और 
भी बाते मालूम होतीं। मरे दोस्तों में से कुछ का विश्वास था कि मृतकों 
की आत्मा शरीर से अलग होकर प्रेत-लोक में हमारे आस-पास मेंडराया 
करती हैं, और उनसे बातचीत करनेवाले महापुरुष भी मौजूद है। मेरा 
विश्वास जब श्रात्मा ही पर नहीं हे, तो प्रेतात्मा तथा उसके लोक पर 
क्या होगा ? तो भी मैंने हरसूराप्र ब्रह्म को इष्ट रखनेवाले बाबू रामदास 
गोड़ की परीक्षा का अच्छा मौका समझ उनसे वैशाली गण (प्रजातंत्र) 
के कुछ व्यक्तियों का नाम बतला कर कहा--यदि आप इनमें से किसी को 
बुलाकर वेशालीगण के इतिहास के बारे में जानकारी प्राप्त करा सके, 
तो आपकी प्रेत-विद्या-श्रोकइती-की सबसे जबर्दस्त प्रचारक मेरी कलम 
होगी | लेकिन ख्याल रखियेगा, प्रेतात्मा कूठ-सॉच बकेगी, तो उसकी 
कमौटी मेरे पास है। गौड़जी ने इसपर तरह-तरह की बाते बनानी शुरू 
की, जिसका अर्थ था, उनकी ओरकइती के लिये “आँख के अँथे, गाँठ के 
पूर” दूसरे ही लोग होते है | खेर, में तो सिफ मजाक कर रहा था, या 
कुछ दोस्तों को दिखला रहा था कि उनके प्रेतशास्त्री कितने/ पानी में है । 

बहुत वर्षो बाद, जब गौड़जी जीवन-लीला समाप्त कर चुके थे, 
एकाएक एक अनहोंनी हुईं। बचपन से मुझे जबद॑स्ती ठोक-पीटकर 
सुऊुमार बनाने की कोशिश की गई थी--यद्यपि मेरे गरीब किसान भाता- 
पिता की हैसियत ऐसी न थी। मुझे भी उस वक्त क्या ख्याल था कि 

सुकुमारता महान्‌ पाप है--सोने के शरीर को मिद्टी बनाना हो तो इस 
पाप को मोल लो । जब यह ज्ञान हुआ, तो अब करीब-करीब चिड़ियाँ 
खेत चुग चुकी थी | तो भी अब अच्छी उमर में हाथ पर हाथ रखकर 
बैठे रहना में पसंद नहीं करता | में रोज नियम से और श्रमों के अतिरिक्त 
जमीन खोदता हूँ । में इस व्यायाम को सबसे ज्यादा पसद करता हें 
क्योंकि यह व्यायाम के अतिरिक्त घरतीमांता की सेवा भी है । 

उस दिन छपरा जिले में अपने एक दोस्त के पास ठहरा था। सबेर 
उनसे कुदाली मँँगाई और एक परती जमीन*-जिसे कि मेरे दोस्त खेत 
बनाने जा रहे थे--में कुदाली चलानी शुरू की। जमीन कड़ी थी , इसलिये 
मालूम होता था, खुदाई नहीं हो रही है; बल्कि सूखे बबूल पर टॉगा 
मारकर चैली छुड़ाई जा रही है। मेरे दोस्त ने भी देखा-देखी “योग 
साधना” चाहा, जब खुद से नहीं हो सका, तो कितने ही बहानों से मुझे 
काम से हटा घर ले चलने की कोशिश करने लगे । लेकिन, मुझे तो नित्य- 
नियम पूरा करना था, और साथ ही मेरे हाथ अब इतने ककंश दो गये 
हैं कि उनमें छाले नहीं पड़ सकते | दोस्त निराश होकर एक ओर 
बैठ चुके थे | इसी वक्त मैने एक गहरी कुदाल के बाद जमीन को कुछ 
नरम पा. दो कुदाल नीचे की ओर मारी, और मेरी कुदाल ऊपरी तल से 
डेढ़ हाथ नीचे पहुँच गई | परती के ऊपरी भाग पर आ्राबादी का कोई 
चिह्न नहीं था; किन्तु यहाँ मुझे मिट्टी के बतनो के ठुकड़े दिखाई दिये । 
मुझे पुरातत्व में भी कुछ शौक या खब्त है। मैंने सोचा, तीन फीट 
नीचे की यह चीज छे सो वर्ष नहीं तो चार सौ वर्ष पुरानी तो जरूर है, 
जिसका अर्थ है मील भर लम्बी-चौड़ी इस परती भूमि में--जहाँ ऊपर आज 
आबादी का कोई नामो-निशान नही है. किसी वक्त बस्ती थी । मेरा कोतू- 
हल बढ़ा, ओर मैंने कुदाल को सामने की ओर चलाने की जगह नीचे 
की ओर चलाना शुरू किया। दे फीट और नीचे जाने के बाद आबादी 
का निशान गायब था। मैंने इस पाँच फीट की गहराई मे पहुँचकर 

अपने पैरों को हजार नहीं, तो आठ सौ वर्ष पहिले--मुसलमानों के आने के 
समय-की धरती पर पाया, यद्यपि वह जन-शुन्य घरती रही होगी | मेरा 
कुतूहल शान्त नहीं हुआ था, यद्यपि किसी बाढ़ की लाई नंगी मिट्टी को 
देखकर उसे शान्त हो जाना चाहिये था । उस दिन मैंने वही काम 
समाप्त कर दिया; किन्तु अपने दोस्त से कह दिया कि कल मुझे फिर 
यहीं व्यायाम के लिये आना है। 

मैं रात को सोच रहा था--यद्यपि पुरानी मही या आज की गंडक 
अब यहाँ से कई कोस उत्तर हटकर बह रही है ; किन्तु यह सारी भूमि 
उसकी 'चाली” हुई है, और मही की धार किसी वक्त जरूर ओर 
दक्खिन से बह रही थी। इस प्रकार यह भूमि जरूर पहले एक दूसरी 
ही हैसियत रखती होगी । खैर, कुछ फीट और नीचे खोदकर 
देखना चाहिये, उस बाढ़ की मिट्टी के नीचे क्या फिर कोई आबादी का 
चिह्न मिलता है ! 

दूसरे दिन मैंने अपनी खुदाई को छे फीट व्यास के कूएँ की शर्कल 
मे परिणत कर दिया। जमीन नीचे नरम थी। मैंने थोड़ी-सी जगह में डेढ़ 
फीट गहरा गड़्ढा खोदकर देख्वा तो नीचे फिर वही बतन, ईंट, खपड़ेल 
के टुकड़ों के अतिसिक्ति दो सुन्दर मिट्टी के खिलौने तथा कॉच के प्याले के 
डुकड़े प्राप्त हुए ।+--यह कहने की जरूरत नहीं कि बस्ती के चिह्वाली 
विशेष महत्त्व की जितनी वस्तुएँ दो फीट से नीचे मिलती गयी, उन्हें हर 
छे इंच के हिसाब से अलग कर मैं सिफ स्तर को नोट करता गया। 
आठ फीट नीचे गुप्तकालीन ( ईसवी चोथो सदी के ) स्तर की चीडे 
कुछ और आकर्षक प्रतीत हुईं ओर अब व्यायाम ही नहीं, पुरातत्व की 
जिज्ञासा ने भी मुझे उस जमीन से बॉघ दिया ! किन्तु, इतनी गहराई में 
खवोदना और मिट्टी निकालकर बाहर फेकना एक आदमी के वश की बात 
न थो। मेरे दोस्त को मेरी चिन्ता मालूम हो गयी-साथ ही मेरे वात्तालाप 
और लेखों के कारण उन्हें पुरातत्व के साथ कुछ-कुछ सहानुभूति भी है; 

इसलिए उन्होंने मेरे कहने से पहले ही कहा--ओर नीचे जाने के लिये 
कई हाथों की जरूरत होगी, मिट्टी निकालने के लिये ही नहीं ; बल्कि 

चंद ही हाथ बाद पानी निकल आ सकता है। आदमियों की कमी नहीं 
है ओर आपको मजदूरी का सकोच भी नहीं होना चाहिये। ग्राप बतलावे, 
कितने आदमी चाहिये ? 

मैंने कह्ा--अभभी सिर्फ पॉच मजबूत और थोंडे समझदार आदमी 
छे आने रोज पर, लेकिन इस शर्त पर की मजदूरी मैं दूँगा । 

मेरे दोस्त मेरी कमजोरी और बेबसी को जानते थे, इसलिए उन्होंने 
शर्त को नामंजुर कर दिया। और, दूसरे दिन अकेला जब वहाँ पहुँचा, 
तो देखा, वह पाँच मजबूत आदमियों तथा टोकरी-कुदाल के साथ वहाँ 
मौजूद हैं। मैंने जब अपनी शर्त पर अपने को डटा जाहिर किया, ते! 
उन्होंने कहा--तुम्हारी शर्त की ऐसी तैंसी। यह देश्यो--फीता मेरे 
पास है। हर छे इंचवाले स्तर की चीजो की ढेरी पर नंबर दे अलग 
रखवाता जाऊँगा, श्रोर खुदाई को तब तक जारी रखूं गा, जब तक आबादी 
के चिह्न मिलने बद न हो जायें | यदि मेरे इस काम में गलती हुईं, तेः 
“कानी-मानी दोष, बुढिया भरोस” शैतान की कसम सारा पाप-पुशप् 
तुम्हे होगा । 

अब जरा भी मान करना सख्त बेवकूफ बनना था । 

मेंने दीवार के पास दो छोर पर छे इच गहरे दो छोटे-से समतल 
गडड़े खोद दिये, ओर मजदूरों को समझाया कि पहले इस तल के ऊपर 
की कूएँ की सारी मिट्टी को साफ कर ऊपर फेंकना होगा ; फिर इसी प्रकार 
छे छे इंच नीचे की ओर बढ़ना होगा। 

छे-छे इंच नीचे बढ़ने का मतलब था, सौ-सौ वर्ष पीछे के संसार की 
ओर बढ़ना--गंगा, गडक की उपत्यका में जमीन के मोटे होने का यही 
परिमाण है। तो गोया हम अब चौथी सदी इंसवी से तीसरी, दूसरी'** 
की ओर बढ़ रहे थे | 

अब में कृएँ में व्यायाम नहीं कर सकता था ; क्योंकि मुझे भीतर 
से निकली हरएक टोकरी को देखकर मानव हाथों से निर्मित चीजों को इकट्ठा 
करना, मिट्टी की जाति को पहचानना तथा इन सबको नोट करने के 
अतिरिक्त मजदूरों को सावधानी से कुदाल चलाने की हिदायत भी देनी थी। 
चीजे काफी और उनमें बहुत-सी महत्त्वपूर्ण हाथ लगी थी, खासकर इंसवी 
पूर्व पहली सदी के शक-स्तर पर । इधर गाँववालों में शोहरत हो गयी 
थी--जिसमें हमारे मजदूरों का हो हाथ ज्यादा था--कि यहाँ किसी पुराने 
राजा का खजाना गड़डा हुआ है। पंडितजी के पास बीजक है, उसीके 
लिये खुदवा रहे हैं। मैंने इस श्रफवाह को और भी खतरनाक समझता ; 
क्योंकि रात को कुछ मनचले आकर कुदाल चलाने के लिये यदि दौड़ 
पड़ते और ऊट-पटाँग तौर से मिद्टी खोद फेकते, तो इस लेख-लुम कम्पोज 
की हुईं पुस्तक के ठाइपों के तितर-बितर होने की भाँति मेरा काम चौपट 
दो जाता । मेरे दोस्त ने मेरे तरद द को देख उसी दिन एक खेमा मेंगवा 
दिया और उसी दिन से वहीं साथ रहने का प्रस्ताव पेश किया । मरे 
लिये--अन्धे को दो आँखों के सिवा और क्या चाहिये था ! 

अब व्यायाम के लिये खोदी जानेवाली वह परती पुरातत्व का खनन- 
क्षेत्र बन गयी। व्यायाम के लिये मे घंटे भर रात रहते परती को दूसरी 
जगह खोद लेता | रात को लालटेन के सामने, दिन की चुनी हुईं चीजो 
फो रजिस्टर पर दर्ज करता और मेरे मित्र उनपर रजिस्टर के संकेत--- 
अक्षर तथा अंक--लिखकर मिलमिले से चीड़ के बकसों में रखते जात । 
इस काम के खतम होने के बाद, में दो-एक विशेष चीजों के बारे में 
अपने मित्र को तममकाता । मेरे मित्र को “छै इंच नीचे और एक सदी 
के पहले” पर विश्वास न आया था; किन्तु अब इधर कितने ही स्तरों 
मिट्टी, कॉच ओर दो पत्थर के टुकड़ों के ऊपर अक्षर भी मिले थे। 
ओमभाजी की पुरालिपि' को मैंने मेंगा भेजा था। उसके आने पर जब मैंने 
कुछ अ्रक्षरो के साहश्य को दिखलाया, तो उन्हे विश्वास ही, नहीं हो 

गया; बल्कि खुदाई के प्रति उनकी उत्सुकता मुझसे भी ज्यादा हो गयी । 

आगे की सदियों में घुसने पर हम और भी कितनी ही महत्व की 
चीजें मिलीं ; किन्तु वह अलग पोथों के विषय हैं तथा उस सामग्री 
को देखने पर बाल-सूर्य के सामने तारो की भॉति निष्प्रम हैं, साथ ही मेरे 
वत्तमान कृत्य के लिये अग्रासंगिक भी हैं । 

पद्रह फीट पर मिद्ठी ज्यादा भीगी निकलने लगी। महत्त्वपूर्ण चीजों 
में कुछ शाल ( साखू ) की लकड़ी पर कारुकाय मिले। पानी फूट 
निकलने का मुभे डर होने लगा | में खुद नीचे उतरा और अगले छी 
इची स्तर 'के निरीक्षण के लिये कुदाल चलाने लगा | कुछ कड़ी चीज 
पर कुदाल के लगते ही मैंने उसे कुदाल से कुरेदना शुरू किया। वहाँ 
इंटों से बिछा फर्श-सा मालूम हुआ । मैंने कृएँ के दूसरे छोर की दीवार 
को खोदकर देखा, तो वहाँ भी वही इंटे बिछी थीं | मैंने एक इंट को 
उठाने की कोशिश की ; किन्तु वह खुस-से टूट गयी। जोड़कर देखा 
ता वह डेढ़ फुट लंबी, डेढफुट चौड़ी तथा एक इच मोटी ठाइल-सी थी । 
में समझ रहा था, यह मौयय ( ईसा-पूर्व तीसरी-चौथी सदी के ) स्तर से 
नीचे की इंटे हैं । और, इस वक्त की जो भी इंटे अब तक मिल चुकी हैं, 
उनसे ये भिन्‍न हैं । 

उस दिन काम मैंने वहीं बंद कर दिया, और इंट? के टुकड़ों 
को लेकर ऊपर आ निहारने लगा। उनपर मिटे हुए कुछ खुदे 
अक्षर दिखलाई पड़े। मैं अपने पर मु कला उठा--आत्म-पम्मोह से 
मुमे चिट है। में समझने लगा, ये अक्षर इन इंटों पर नहीं हैं ; बल्कि 
मर मन उन्हें अपने भीतर से निकालकर यहाँ अकित कर रहा है। 
अब फिर जो देखा, तो अक्षर नहीं दीख रहे थे । 

सबेरे इंट के टुकड़े कुछ कड़े हो गये ये। मैंने तय किया, इन इ मे 
को खूब सेभालकर निकालना चाहिये । इसके लिये मैंने लकड़ी के समतल 
तख्सों को रस्सी से बाँधकर तराजू के पल्लों-जैंसा बनाया । आज मैंने 

अपने दोस्त को कहा कि कूएँ का काम सिर्फ में और आप करेंगे--- 
मजदूरो को कूए के पास पड़ी मिट्टी को दूर हटाने के काम में लगा 
दीजिये | मजदूरों ने, जो नये हुक्म को सुना, तो उन्हें और निश्चय 
है; गया कि यह इंटें उसी चहबच्चे की हैं, जहाँ कि सतयुग के किसी 
राजा की अपार घन-राशि गड़ी हुईं है। 


मेने पहले स्तर की इंट! तख्ते के उपर रख, धीरे-धीरे खिसका- 
कर ऊपर भेजना शुरू किया । मेरे दोस्त दो तीन के देखने के बाद जोर से 
बोल उठे--इनपर तो अक्षर खुदे मालूम पड़ते हैं।” नीचे रोशनी कम 
थी, मैं ऊपर चला आया । देखा सचमुच मिटे हुये ब्राह्मी अक्षर हैं, और 
सभी इंटों' पर | अब मुझे यह समभने में देर नही लगी कि यह इंटे 
नही, किसी पोथी के पन्ने हैँ। मैने दूसरे स्तर की ईंटो को उठाकर देखा, 
तो वहाँ अक्षर बहुत ही साफ खुदे हुए थे, इंट अपेक्षाकृत ज्यादा मजबूत 
थी, और मैंने उसे साबित ही ऊपर पहुँचाया | 

अशोक के ब्राह्मी शिला-लेखों को में वैसे ही पढ़ सकता हूँ, जिस 
तरह आप इस छुपी हुई पुस्तक को पढ़ रहे हैं | इसलिए, मैंने एक कापी 
पर इट की दोनों ओर खुदी पंक्तियों को नागरी अक्षर में उतार डाला । 
सारी इंट या पन्‍ने में कोई अक्षर अस्पष्ट नहीं था, यद्यपि कुछ के अक्षर 
अशोक के अक्षरों से भिन्‍नता रखने के कारण पढ़े जाने में पहले सन्दिग्ध- 
से जचे। भाषा भी अशोक के शिला-लेखो की भाषा से कुछ भेद रखती 
थी, किन्तु भाषा की कितनी ही पिछली पीढ़ियों से परिचित मेरे लिये वह 
कुछ ही समय-बाद दुरूह नहीं साबित हुई। और, इस प्रकार भाषा के 
मन्देद को लिपि-द्वारा और लिपि के संदेह को भाषा द्वारा मिद्वाता सारी 
इंट को लिख डाला । इथ की हर तरफ सोलह-सोलह पंक्तियाँ थीं और 
हर पैक्ति में छुब्बीस-सत्ताईस अक्षर ये--अ्रर्थात्‌, एक इंद पर औसतन 
एक हजार अच्ञर ( अथवा पंद्रह श्लोक ) । 

उस वक्त की मेरे मन की अवस्था को मत पूछिये--आनंद हृदय की 
सीमा को तोड़ देना चाहता था। आनंद की चरम सीमा आनंद से बिल्कुल 
विचित्र होती है, यह अनुभव मुझे उसी वक्त हुआ | मेरे दोस्त अक्तरों 
और मेरी चेष्टाओं को देखकर इन इंठो के असाधारण महत्त्व को समर 
गये थे। लिखना समास होते ही मैं धूप में इंट को छोड़, खेमे में चला 
आया'ओर दोस्त की उत्सुकता को देख कहने लगा--“यह इंटे नहीं, 
किसी पुस्तक के पन्‍ने) हैं। लेखक ने कांगज-स्याही की जगह गीली 
इंटों पर 'लौह-लेखनी' से अपनी पुस्तक को स्वयं लिखा या लिखबाया ! 
फिर सूख जाने पर उन्हे पक्राकर छुलली की शकल में यहाँ गाड़ दिया। 
इन छुल्लियों में कितनी इंट हैं, यह हमें अभी आगे जानना है। इस 
पन्‍ने में जो लिखा हुआ है, उससे पता लगता है कि लेखक अपने 
आस-पास की चीजो को सुंदर--किन्तु अक्तत्रिम-भाषा में वर्शित कर 
रहा है। हॉ, यहाँ दो नाम हैं, जो मेरे परिचित मालूम होते हैं-- 
इछ्काघर' और 'शीह! | इद्धकाघर बुद्ध के वक्त वेशाली-गण 
(वज्जी देश) में एक अच्छी खासी बस्ती थी, इसका शब्दार्थ है इंटो का 
घर । यही शीह (--सिह) का 'कम्मन्त' (खेती) थी | सिंह वैशाली- 
गण के सेनापति का भी नाम है; किन्तु अभी यह नहीं कह सकता कि 
यह सिह वही है ; ओर यह भी नहीं कहा जा सकता कि सिंह इस 
'पुस्तक' का लेग्बक है । कुछ भी हो, इन बत्तीस पंक्तियों में जिस तरह 
का वर्गुन मिल रहा है, यदि वही ढंग सारे ग्रन्थ का है, तो यह दुनिया 
के महान्‌ आविष्कारों मे है, इसमें सन्देद नही |”? 

पाठक, पुस्तक के बारे में ज्यादा जानने की जगह पुस्तक को पढने 
के लिये उतावले हो रहे होंगे, और ऐसे उवावलेपन का मैं खुद शिकार 
हूँ । यह आप इसीसे जान सकते हैं कि मूल के प्रकाशन के बहुव पहले 
अनुवादित “सिह सेनापति” आप के सामने उपस्थित हो रहा है। हाँ, 
एक दो बातों के सुनने के लिये और थे रखें । सारी पुस्तक के लिख 

तथा अनुवाद कर जाने पर इसमें सन्देह नहीं रह गया क्रि ग्रन्थकार और 
कोई नही, स्वयं वैशाली प्रजातंत्र का महान्‌ सेनापति सिह है। उसने 
अपनी जीवनी नहीं, बल्कि अपने समय के संसार का सजीव वर्णन इस 
पुस्तक के रूप में पेश किया है। हाँ, उसमें उसके जीवन की कुछ 
बातें आ जाती हैं। अ्रफसोस है, सिह के जीवन की कुछ ईंट? 
अक्षर-शत्य हो चुकी हैं। लेकिन, जो कुछ हमारे सामने है, वह 
कम सन्तोषजनक नहीं है।--पुस्तक की ऊपरी छल्ली तो श्रपाज्य हो 
ही गई है, साथ ही बीच-बीच मे भी कोई-कोई अघपकी इंट पढ़ी नहीं जा 
सकती । इसीलिये ग्रन्थ में जहाँ-तहाँ आप रिक्त स्थान पायेंगे। आगे की 
ईंटों को देखने से मालूम हुआ कि उनपर 'इंट-अक' भी दिये हुए. 
हैं, यद्यपि यह अंकन अंक द्वारा नहीं, अक्षरों द्वारा हुआ है--हमारा 
क्या, सारी दुनिया का आजकल का अंक सिर्फ तेरह-चौदह सौ।वर्ष पहले 
भारत में ही आविष्कृत हुआ था ; इसलिये पुस्तक में उसका अभाव 
स्वाभाविक है। आखिरी बात यह कि ढाई हजार वर्ष बाद मैं आज 
'सिंद सेनापति! को ( यह नाम मेरा दिया हुआ है, पुस्तक का नाम 
कही नहीं मिला, साथ ही परिच्छेद के अक तथा विपय मी मेरे दिये 
हुए हैं ) तत्कालीन वैशाली की भाषा से हिन्दी में अनुवाद मात्र करके 
आपके सामने पेश कर रहा हूँ। मैंने अपनी ओर से यहाँ जो कुछ 
जोड़ा है, वह चतुष्कोण व्राकट [ ] के भीतर | जहाँ की इंटे लुम हैं ; 
वहाँ (2८ »« » ») चिह्न दे दिये हैं ; जहाँ अ्रक्षर नही पढ़े जाते, वहाँ 
( “*“') चिह्न है। हाँ, प्राचीन भौगोलिक नामो की जगह कहीं-कहीं 
मेने आधुनिक नाम पाठकों की सुविधा के लिये दे दिये हैं। ये मूल 
नाम मूल पुस्तक के प्रकाशित हो जाने पर मालूम हो जायेंगे। सिंह के 
समय के रीति-रिवाज में आज के हिन्दू-धर्म से बिल्कुल उलटी बाते यहाँ 
दिखाई पढ़ेंगी। मैं हिन्दू-पाठकों से प्रार्थना करूँगा कि उसके लिये 
'मुके आप गाली भले ही दे ले ; किन्तु यह ख्याल रखे कि में आज के 

कितने ही हिन्दू-लेखकों की भाँति मैं यहाँ सत्य के साथ गद्दारी करने के 
लिये तैयार नहीं हूँ । मैं सिंह सेनापति के साथ बेईमानी नहीं कर सकता | 
आप को मेरी सच्चाई पर सन्देह हो, तो इन सोलह सौ 'इंटों' को जाकर 
पटना-म्यूजियम्‌ में देख लीजिये | कुछ और घेैर्य धरे, तो 'इंटों' के फोटो 
तथा उनके नागरी अक्षर-परिवर्तन के साथ छुपी पुस्तक ही आप के पास 
चली आयेगी । मैं आज की सकी हिन्दू-सनोवृत्ति की परवाह नहीं 
करता, मैं पर्वांह करता हूँ, सत्त्य की--कालो हम निरवधिविंपुला क 
पृथिवी | ---संपादक 


0) 


तथक्षशिला में आचाय बहुलाइ्व के सामने 


2 » 2<[ दूसरे साथियों के ] बाद मुझे आचाय के सामने जाना 
पड़ा । आचाय॑ बहुलाश्व ने पूछा---/ठम्हारा नाम-गोत्र, तात !” 

“गोत्र काश्यप और नाम सिह” कहते मैंने गेंडे की ढाल आचार्य 
के सामने रखी । 

आचाय ने जहाँ-तहाँ लोहे की कोलो से जटित उस ढाल को हाथ 
में लेकर--“बड़ी सुंदर है यह ढाल और साथ ही बहुत ही मजबूत भी।” 

“मेरे पिता ने गैंडे को अपने हाथ से मारा था, और उसीसे बनी 
दालों में यह एक है ।” 

“तो बत्स सिंह ! तुम्हारे पिता को तक्षशिलावालों की प्रिय वस्तु 
मालूम है, तभी तो उन्होंने खास तौर से इसे संपादन करके भेजा !” 

“लेकिन, आचार्य ! मेरे पिता तेरह वर्ष पहिले मर चुके । उस वक्त 
में पाँच ही वर्ष का था ।” 

“आह वत्स ! बिना पिता के पुत्र का कष्ट मुकके खूब मालूम है। मे 
आठ वे का था, जब मेरे पिता मरे थे। किन्तु, मेरे तीन बड़े भाई और 
माँ थी | तुम्हारी माँ तो होंगी ?” 

“हॉ, मेरी पुत्र-प्राया जननी जीवित हैं। उनकी में पहली सन्‍्तान 
था। माँ ने दूसरा ब्याह किया, किन्तु सौभाग्य से उनके नये पति मेरे 
द्वितीय पिता साबित हुए.। उन्हीं की कृपा से में अब तक कुछ सीख-पढ़ 
सका हूँ ।? 

“तो वत्स | मैं समझता हूँ, तुम शुल्क देकर नहीं पढ़ सकोगे; किन्तु 
उसकी पर्वाह न करो | तुम्दारे जैसे धर्म--निःशुल्क--अन्तेवासी [शिष्य] 
के लिये बहुलाश्व का घर खुला हुआ है |” 


सिंह सेनापति १२ 


“आचार्य की इस असीम कृपा के लिये में मुंह से क्या कह 
सकता हूँ ?? 

“कुछ कहने की जरूरत नहीं। तुम अपने को मेरी विद्या का श्रच्छा 
पात्र साबित करना |? 

“मैं कोशिश करूँगा, आचाय॑ ! और वैशाली में जिस तरह अपने 
को मैं आचाय॑ महाली का योग्य शिष्य साबित करने में सफल हुआ था, 
वेसा ही यहाँ भी करूँगा ।? 

“तो तुम वेशालीगण के निवासी हो। पूर्व में बज्जी देश से आये 
हो ! मेरे मित्र और सहपाठी आचार्य महाली लिच्छुवी के शिष्य हो ! 
मुझे बहुत खुशी है । वत्स सिंह ! तुम तक्कशिला को वैशाली समझना । 
पूरव॑ में वेशाली ही है, जिसपर हमें गव॑ है। और तो सारे रजुल्ले हैं ।-- 

कुरु, पचाल, वत्स, कोसल, मगध सारी रजुल्लियाँ हैं। वहाँ से आयत्व 
नष्ट हो चुका है। वहाँ कंधे पर सीधा सर रखकर चलनेवाला पुरुष कहाँ 
है ! ये रजुल्ले अपने को देव कहलवाते हैं, और आय॑ भी। आय॑ भाई- 
भाई हो सकते हैं, उनमें कोई देव.रजुल्ला नहीं हो सकता। सतलज के 
इस पार कहीं किसी रजुल्ले को देखा, वत्स १” 

“नहीं, श्राचाय /” 

“हाँ, पुत्र | हमारे सप्तसिधु में चाहे मल्ल में जाओ, मद्र मे जाओ 
या इस पूव गंधार में, सभी जगह गण का शासन पाओगे । यहाँ कोई 
रजुल्ला नहीं । यहाँ किसी के सामने पृ छ हिलाना नही है। वेशाली की 
आँति ही तक्षशिला और सागल [ स्यालकोट ] में गण--संब--का 
शासन हैं। पूर्व में वैशाली रजुल्लों के समुद्र में एक गणद्वीप है। हाँ, एक 
ही--शाक्य, कोलिय, मल्ल नाम के गण हैं | कोसल के रजुल्ले--क्या 
है उसका नाम !? 

“प्रसेनजित्‌ आचाय [”? 

“हाँ, हाँ, प्रसेनजित्‌ | वह यहाँ हमारे आचार्य भूरिश्रवा के पास 

पढ़ता था । बिल्कुल मेधा-शत्य था। थैली थी उसके पास, नहीं तो वह 
तक्षशिला का विद्यार्थी नहीं हो सकता था । हाँ, पूर्व के आये विद्याथियों 
में बधुल मल्‍ल और महाली का मेरे आचार्य को अभिमान था, और मुमे 
भी अपने कनिष्ठ गुरुभाई के तौर पर ।” 

“बंघुल मन्न आचाय ! आजकल कोसल का सेनापति है ।” 

“पिक्कार है, रजुल्ले की चाकरी करने की जगह भूखे मर जाना 

अच्छा था, जहर खा लेना अच्छा था, क्‍यों वत्स सिंह !” 

“हाँ, आचार्य | हम गण-पुरुषों से सबसे कम आशा यही की 
जा सकती थी |” 

“बत्स सिह ! हम अपने पूर्व के गण के भाइयों के साथ पढ़ानें- 
लिखाने सबमें विशेष बर्ताव करते है। सो क्‍यों ? इसीलिये कि हम 
उन्हे पूर्व में अपना ध्वजाधारी समझते हैं, हम स्वतंत्र मानव हैं--- 
आये हैं, और आर्यमात्र को स्वतंत्र देखना चाहते हैं। हमारे पूर्वओं के 
कुछ भाई-विरादर जब पूर्व मे गये और उन्होंने आयों की परंपरा छोड़ 
कुरु-पंचाल के गणों--जनों की जगह रजुल्लियाँ कायम कर लीं, उसी 
दिन से हमने उन्हे पतित समझ लिया | हम उन्हें आय नहीं समभते, 
वह भले ही अपने को आय कहते फिरे | आरयों का देश यह है, आर्यों 
का धर्म यहाँ प्रचलित है, आरयों का वर्णु-रूप यहाँ मिलता है | हाँ, तो 
वृत्स ! पूर्व के गण के पुरुषों को इसीलिये हम प्रेम की दृष्टि से देखते हैं । 
उनके वर्ण रूप की सम्पत्ति हमारी-जैसी होती है | महाली लिच्छवी 
ऐसा ही था, बंघुल मलल ऐसा ही था। प्रसेनजित्‌ मुँह के देखने ही से 
वरुंसंकर मालूम होता था।?”? 

“हाँ, आचार्य ! राजे कामुक होते हैं, और कामवश हो आये, अर्ध- 
आय, अनाय॑ किसीका भेद नहीं रखते ; इसीलिये उनके खून में 
अनार्यधारा मिली हुई है। वह बीय॑ की प्रधानता मानते हैं ।” 

“अपना मुह मानते हैं। कहीं से एक बार बाँध टूटा नहीं कि 

पूब॑जों की पीढ़ियों से सुरक्षित की हुई विशेषता, वर्ण-सम्पत्ति धूल में 
मिल गई । जिस “अँगुली को सॉप ने डेंसा, उसे हम काट डालते हैं, 
जिस डाली में घुन लगा, उसे हम वृक्ष पर रहने नहीं देते। यही वजह 
है, जो तुम यहाँ सभी स्त्री पुरुषों को गोरवर्ण पाते हो, सभी के केशों को 
अग्नि की ज्वाला की भाँति पिंगल, पिशंग या पांडुर, सभी की आँखो को 
नीली या सुबर्ख वर्ण पाते हो । अभी तुमसे पहले पर्व के तीन तरुण 
मेरे सामने से गुजरे हैं, क्या उनमें यह श्रार्यों की वर्णु-संपत्ति है ?” 

“लेकिन आचाय॑ ! इसमें और भी कारण हैं। पूर्व में आयोंसे 
अनायों या अध॑-आरयों की संख्या अधिक है, यद्यपि वह आर्यों के 
अधीन हैं | किन्तु, उनकी इतनी बहुसंख्या आयं-रुधिर को दूपित करने 
के लिये पर्याप्त है ।” 

“फिर तुम्द्ारा रुधिर क्‍यों नहीं दूषित हुआ ? वत्स ! तुम्हें मेरी रोहिणी 
के साथ खड़ा कर दिया जाय, तो कौन कह्ेगा यह रोहिणी का भाई नहीं 
है ! उसीके तरह के पिंगल केश, उसी तरह के अतसी-नील-नेत्र | महाली 
को भी मैंने वैसा ही देखा, बंधुल मल्‍ल को भी वेंसा ही देखा ।” 


“लेकिन इसके लिए हम पूर्व के गणवालों को कड़ा प्रतिबध रखना 
होता है। हम पिता-माता किसी तरफ से भी बाहर से संबंध नही रखने 
देते | हम अपने या अपने-जेंसे गणों से बाहर शादी-ब्याह नहीं करते । 
तो भी इसका अर्थ यह नही कि हमारे यहाँ अधं-आर्य नहीं है। अनाय 
काली दासियाँ हमारे घरों में ज्यादा दिखाई पड़ती हैं ।”? 


“यह खतरे की बात है, वत्स ! बड़े खतरे की बात है। आर्य-रुघिर 
अनाये-क्षेत्र में जायगा, और वही से आर्यों की तबाही शुरू होगी | हमारे 
यहाँ देखो, दास-प्रथा नहीं है। कुछ अनाय कर्मकर-नौकर--हैं । उनको 
हमारे गण-शासन में अधिकार नहीं है; किन्तु, साथ ही हम उनके शरीर 
"को खरीद-बेच की चीज नहीं समकते। बेस सतलज से इस पार 

तुमने अनाय॑ देखे भी कम होंगे । अच्छा, रहने दो इसे | बेंशाली गण 
का कुशल तो है ! सौम्य महाली स्वस्थ-प्रसन्‍्न तो हैं ९” 

“हा, आचार्य ! वैशाली स्फीत समृद्ध है। उसकी क्यारियाँ गंध- 
शाली पैदा करती हैं, उसकी गायो का दूध-धी-मांस लिच्छुवियों के शरीर 
को हृष्ट-पुष्ट करता है। मल्ल, शाक्य, कोलिय को कोसल-राज के चरणों 
में कुके देख, मगध-राज बिंबिसार ने वेशाली को भी अवनत-शिर करना 
चाहा था। दक्षिण और उत्तर-अंग ( अंगुत्त राप ) के विजय के बाद 
उसने वैशाली के वैभव को छीनना चाहा था ; किन्तु अ्रभी लिच्छवियों के 
खज्ज तीक्ष्ण हैं, अभी उनके तकंश शर-शूल्य नहीं हैं, अभी लिच्छवियों 
की रुधिर-धारा उष्ण है। लिच्छुवियो की भुजाओं ने मगध-राज को 
ऐसी जबर्दस्त पराजय दी कि आज १३ वर्ष हो गये, तब से मगध-राज 
ने बेशाली की ओर ताकने की भी हिम्मत नहीं की । इसी युद्ध में मेरे 
पिता मारे गये ।” 

“तो तात ! तुम वीर-पुत्र हो | अच्छा, मेरे भाई महाली ने तुम्हे 
क्या-क्या शिक्षा दी है !? 

“आचायं ! मैने मुष्टि-युद्ध सीखा है, मल्ल-युद्ध, खज्ज-युद्ध जानता 
हूँ। धनुष में शब्द-बेध, चल-वेघ जानता हूँ । श्रश्व, रथ, गज, पदाति के 
आक्रमण -प्रत्याक्रमण के कौशलों तथा व्यूह और दुर्ग की रचना का शान 
मेरा प्रारंभिक है ।” 

“तो तात ! ठुम १८ साल की आयु के अनुरूप जितना ज्ञान होना 
चाहिये, उससे ज्यादा सीख चुके हो । किन्तु वत्स ! विद्या का शअ्रन्त नहीं 
है, ओर न अन्त होगा, वह दिन पर दिन बढ़ती ही जायगी | हमारे पास 
पूर्व के ही नहीं, पश्चिम के भी विद्यार्थी आते हैं। यहाँ पश्चिम गंधार, 
कम्बोज, पशु [ पारस ] बबेरू [ बाबुल ] और यवन तक के शिक्षार्थी 
हैं। हमारे ये दूर के छात्र सिर्फ छात्र ही नहीं हैं; बल्कि इनसे हम 

] कई नये युद्धकौशल सीखते हैं। अभी पार्शव शास [ शाह ] को 


सखिंइ सेंमांवति १६ 


यवन वीरों ने जो करारी शिकस्त दी है, उसमें उन्होंने एक बिल्कुल 
नये दाँव-पेच इस्तेमाल किये हैं | किन्तु, यह सामुद्विक युद्ध था, इसलिए 
हमारे और तुम्हारे गण के लिये उसका महत्व सिफ विद्या-विलास-मांत्र 
है| किन्तु, वत्स | इससे यह तो समझ सकते हो कि युद्ध-विद्या दिन पर दिन 
बढ़ रही है । हम तज्नशिलावासियों को इस बढ़ते हुए छोटे से छोटे शञान 
की भी भारी परवाह रहती है । यदि हम बासी ज्ञान को ही सिखलाते रहे, 
तो तन्नशिला कितने दिनों तक अपने स्थान को कायम रख सकेगी ? 
और इसके लिये तन्शिला ने उपयुक्त स्थान भी पाया है। पूरब में 
जितना दूर बेशाली है, उतना ही पच्छिम जाने पर हम पाशैव शास 
की राजधानी--पशुपुर--पार कर जायेगे। यवन उससे बहुत दूर हैं, 
किन्तु यवन हमारे मित्र हैं |--शत्रु का शत्रु मित्र होता है। यवनों ने 
शास को बुरी हार दी, जिस वक्त यह समाचार हमारे इस पूर्व गंधार नें 
पहुँचा, उस दिन सब जगह खुशियाँ मनाई गई। हमें श्रफसोस है, 
हमारा पश्चिम गंधार--महातिघधु के उस पार का प्रदेश--अब भी पार्शवो 
के हाथ में है। यही नहीं, यदि यवनों से हार न खाई होती, तो बह 
हमारी तत्षशिला की ओर बढ़नेवाले थे |” 

“आचाय ! जो मय तक्षशिला को पश्चिम से है, वही भय बेशाली 
को मगधघ से है। तक्कशिला को भय सिर्फ एक ओर--पश्चिम से है, 
जब कि वेशाली के पूरव और दक्खिन दोनो ओर दुष्ट बिबिसार का 
राज्य है। बिबिसार अभी चुप है ; किंतु हम लिच्छवि-कुमार जानते हैं, 
वह किसी वक्त फिर चढ़-दौड़ सकता है।”” 

“किन्तु, मगध का रजुल्ला पाशंव शास के सामने कोई हस्ती 
नहीं रखता । महासिन्धु--जानते हो, यहाँ से तीन-चार दिन के रास्ते पर 
है। वहाँ से यवनों के देश तक इस मूजी का शासन है। हस गंधार 
लड़ने में तथा लड़ने की विद्या में कम नहीं हैं ; किन्द पर्शओं ने आधे 
सोक को अपने अधीन कर रखा हे। यह हमारी सबसे दिक्कत है, 


बृछ तक्षज्षिका में 


जिसका जवाब हमें नहीं सूक पड़ता | यदि सप्त-सिन्धु के सभी गण एक 
हो जायें, तो शायद मुकाबिला कर सके ; किन्तु एक होना गण-परपरा 
को छोड़ना होगा, गण-धर्म को तिलांजलि देनी होगी ।” 

“यही दिक्कत हमारे सामने भी आई थी। आचाय॑ ! शाकक्‍्य, 
कोलिय, मलल इसीलिये कोसलो के चरण में गिरे ; क्योंकि वह अपनी 
परंपरा के विरुद्ध एक नहीं हो सकते थे, और अलग-अलग रहते 
कोसल-राजसेना से मुकाबिला नहीं कर सकते थे ।” 

“-** “और उसी कोसल का सेनापति बना है, बंधुल मल्ल ! 
घिक्‍्कार है !!” 

“सभी धिक्‍्कारते हैं, आचार्य ! अब वह नाम का मल्ल है। कोई 
मलल उसे अपना नहीं समझता ।” 

“आखिर वत्स ! बधुल क्यों अपनी देह को बेंचने पर मजबूर हुआ, 
इसका कोई कारण मालूम हुआ !” 

“कहते हैं, मल्‍्लों ने तक्षशिला की विद्या की परीक्षा के लिये 
एक बार में काट डालने के लिये सात खूँ टे गाड़ दिये ।?? 

“तो फिर १? 

“बंधुल मन्ल ने काठ तो दिया; किन्तु उससे कन्‌ की ग्रावाज आई, 
और देखा तो हर खूँटे के बीच में लोहे की कीले समाई हुई हैं ।” 

“मल्लो का यह काम वीरोचित, आर्योचित न था।” 

“बंधुल मन्ल को बहुत अमर्ष हुआ। उसने कहा--कुसीनारा में मेरा 
कोई नहीं, कुसीनारा से मुके कोई काम नहीं), और उसने तक्षशिला के 
सहपाठी कोसलराज प्रसेनजित्‌ के हाथ में अपने को बेंच डाला। नीच, 
पामर बंघुल !” 

“और जिस वक्त मल्‍्लभूमि को अपनी स्वतंत्रता को फिर से ग्रात 
करने के लिये उसकी सेवाओं की श्रावश्यकता थी !” 

“हाँ | उसी वक्त ।”” 

र्‌ 


लखिइ सेनावतति १८ 


“मुझे बंघुल से वत्स ! ऐसी आशा न थी। तच्षशिला मेरा अपमान 
करे, मुमे प्रताड़ित करे; किन्तु क्या तक्षशिला के दुश्मनों से मेरा मिल 
जाना कभी ज्ञन्तव्य हो सकता है ! बंधुल ! तूने अच्छा नहीं किया, तूने 
आचाये भूरिश्रवा के नाम को धब्बा लगाया | अच्छा, तो वत्स ! तुम्हारे 
बारे में और अ्रधिक जानने की जरूरत नहीं । आज से तुम मेरे शिष्य 
उपनीत हुए ।”? 

यह कह आचार्य ने अपनी पुत्री से कहा--'रोहिशणी ! सिंह को 
ले जाओ ! अपने भाई की तरह समझना । इसके रहने तथा खाने-पीने 
का बदोबस्त करना | विशेष अपनी माँ से पूछ लेना । 

हमारे वार्तालाप के वक्त रोहिणी आचार्य के बयल में बेठी थी। 
जिस वक्त आचाय ने मेरे वर्णरूप की रोहिणी से बहिन-भाई-जैसी 
समानता बतलाई, उसी वक्त मेरी आँखें रोहिणी के मुख पर गड़ गई ; 
आर उसी वक्त मुके अपनी बहिन सोमा याद आने लगी । सोमा भी १० 
ही साल की है | वह भी इसी तरह की सुवर्ण केशी है। उसकी भी नासा 
ऐसी ही उन्नत, ललाट ऐसा ही प्रशस्त, वर्ण ऐसा ही दीतिमान, श्रॉखे 
ऐसी ही विशाल हैं। हाँ, सोमा से यह बड़ी है। सार्थ [ कारवान ] के 
साथ पैदल चलते हुए मैं श्राठ मास में तक्षशिला पहुँचा था। इस बीच में 
सोमा की प्रिय स्मृति कुछ क्षीण-सी पड़ने लगी थी। किन्तु, रोहिस्यी 
के देखते ही वह सहलगुनी जाग उठी | भेरे सामने रोहिणी बैठी 
थी; किन्तु मैं देख रहा था, वहाँ सोमा को । आचाय॑ और दूसरे देखकर 
क्या कहेंगे, यह सोचकर में अपने पर काबू पाने की कोशिश कर रहा 
था; और इसमें शक नहीं, यदि आचाय॑ की मनोरंजक तथा शिक्षाप्र द 
बातचीत ने मेरी सहायता न की होती, तो मैं अपने आँसुओं को रोक 
न सकता। बीच-बीच में रोहिणी की ओर जब भी नजर जाती, तो दिल में 
सर्द हवा लगती मालूम होती--यह जाड़ो का मध्य था, और तक्षशिला 
के आस-पास की पहाड़ियों पर बर्फ की सफेद चादर पड़ी हुई थी। 


९ सक्षग्िका मे 


आचाय॑ के आदेश के बाद रोहिणी मेरे पास आरा खड़ी हुई। में 
उसके साथ मूक हो चल पढ़ा। आचार्य बहुलाश्व तत्षशिला गणतंत्र 
के एक समृद्ध और संभान्त व्यक्ति हैं। वह गण के प्रधान सेनापति रद्द 
चुके हैं। गण-सस्था [ प्रजातंत्र सभा ] में उनका बहुत प्रभाव है। 
उनका घर या महल सात खंडों में विभक्त है। बाहरी खंड में घोड़साल 
की पंक्तियाँ हैं। यहाँ के घोड़ों को देखकर मैं समकने लगा--कक्‍्यों 
संधव [ सिन्धुवालें ) घोड़ों की इतनी कदर है। आचार्य को घोड़ों के 
रखने का ही नहीं, उनकी नस्ल बेहतर बनाने का बड़ा शौंक है। 
तक्नशिला के दूसरे नागरिकों की माँति आचार्य बहुलाश्व के भी नगर 
से बाहर दूर-दूर पर कितने ही कर्मान्त [ खेतियाँ ] हैं, जिनमें एक 
को आचार्य ने घोड़ों के पालने के लिये नियुक्त कर रखा है। आचाय॑ को 
घोड़सवारी का बहुत शौक है। साठ वर्ष की अ्रवस्था में भी वह नियम से 
सबेरे एक घंटा घुड़सवारी करते हैं; और इसके लिए हरवक्त सोलह घोड़े 
उनके अस्तबल में मौजूद रहते हैं। रोहिणी ने मुझे गौर से घोड़ों की 
ओर देखते देखकर कहा--“क्या भाता सिंह ! तुम घुड़सवारी का शौक 
रखते हो ?”? 

“जरूर, रोहिणी ! हमारे यहां सेधव घोड़े यहीं से जाते हैं । किन्तु, इन 
घोड़ों को देखने से पता लगता है, वह सिफ यहाँ के छुंटुआ होते हैं |”? 

“हां, हमारे घर से भी प्रति वर्ष चालीस-पचास घोड़े व्यापारी खरीदते 
हैं, और तात कभी भी अच्छे बच्चों को नहीं बेचते ।”? 

“हाँ, यह तो इनके देखने से ही मालूम होता है । मैंने वेशाली में 
से घोड़े किसीके पास नही देखे । एक बात पूछ, रोहिणी ! तुम घुष्ठ- 
सवारी सीखती हो कि नहीं १!” 

“सीखती ! मैं इन सोलहों धोड़ों में किसीको भी दौड़ा सकती हूँ॥ 
पिता के साथ मैं रोज सबेरे घोड़े दौड़ाती हूँ ।” 

“मेरी छोटी बहिन सोमा घोड़े पर नहीं चढ़ती; इसीलिए पूछा ”” 


सिंह सेनापति ३२० 


“क्या भाई सिंह ! तुम्हारी बहिन भी है ?” 

“हूँ, मेरी माँ की लड़की | तुम्हारी ही जैसी । अ्रमी वह दस साल 
की है, और तुम ?” 

“आर हो, कितनी समानता ! में भी दस ही साल की हूँ ।” 

“क्रिन्तु, वह आकार में तुम से छोटी है--कम से कम मेरा अंदाज 
ऐसा ही है ; हो सकता है, पिछुते आठ महीनों में कुछ और बढ़ गई 
हो। लेकिन, सोमा कम बोलती है ।” 

“तो में बहुत बोलती हूँ ।---कह रोहिणी कुछ अनमनी-सी हो गई । 

मैंने उसकी पीठ पर सुवर्ण॑तन्तु की भाँति बिछे केशों पर हाथ फेरते 
हुए कहा+““नहीं, रोहिणी बचिया ! मैं सोमा को तुम्हारे सामने गू गी 
कहने जा रहा था । मैं किसी लड़की का गूं गी होना पसद नहीं करता । 
अच्छा, तो मैं भी किसी दिन तुम्हारे साथ घोड़े दौड़ाऊँगा ।”? 

“तो सिंह मैया ! तुम उस अत्यन्त लाल घोड़े पर चढ़ना । उसका 
नाम रोहित्‌ है। वह सबसे अच्छा और पिताजी का श्रत्यंत प्रिय घोड़ा 
है । वह मुझे पदचानता है। देखो, में उसके पास जाती हूँ ।”---कह 
रोहिणी रोहित्‌ की ओर जाने लगी । देखते ही वह हिनहिनाया, और पास 
जाते ही रोहिणी के सिर को सूं घने लगा। रोहिणी प्रसन्नता के साथ 
बोली--रोहित्‌ मुझे प्यार करता है, पिताजी मेरे ललाट पर चुंबन देते, 
उपाधाण करते हैं, रोहित्‌ जानता है; और वह भी मेरे केशों का उपाधाण 
करता है। क्‍या सिंह भैया ! तुमने ऐसा, आदमी-जैसा समझदार धोड़ा 
देखा है १” 

मैंने हँसकर कद्ा--नहीं बच्ची | इतना आदमी-जैंसा नहीं | और, 
तुमने रोहित्‌ की सवारी कभी की है ९” 

“सवारी की तो है ; किन्तु देखों, हाथ उठाकर भी मैं उसकी पीठ 
पर नहीं पहुँच पाती, इसलिए चढ़ने में तात की सहायता लेनी पड़ती 
है ।”---कह रोहिणी मुख-म्लान हो मेरे पास आई । 


९३ तक्षशिला में 


मैंने उसकी ठुद्डी को उठाकर कहा--“नहीं रोहिणी ! ठुम सदा 
इतनी छोटी ही नहीं रहोगी। तुम घोड़े की पीठ से भी ऊँची हो जाओगी। 
ओर, रोहित्‌ पर जब भी चढ़ने की जरूरत हो, में उठाकर उसकी पीठ पर 
रखने के लिये मौजूद हूँ ।”” 

“लेकिन, सिंह भैया ! तुम्हें रोहित पास नहीं आने देगा। रोहित 
अपरिचित को अपने पास नहीं आने देता--न उसे ही जिसने नाराज कर 
दिया। दँसो, मत मैया ! रोहित्‌ बहुत समभदार है। लेकिन, मैं तुमको 
उपाय बतलाऊ गी। रोहित्‌ को हरे गेहूँ बहुत पसंद हैं। उसे हरे गेहूँ 
मुह में देकर खिलाना शुरू करो | जब तुम्हे देखकर हिनहिनाने लगे, 
तो समझ लेना रोहित तुम्हारा दोस्त बन गया । 

“अच्छा तो चले, अभी तुम्दे भूख लगी होगी | श्रम्मा से मिलाकर 
पहले तुम्हारी ज्षुधा को शान्त कराऊ ।”? 

“हाँ, मेरी रोहिणी बचिया ! मुझे भूख लगी है, और उससे मी 
ज्यादा अम्मा का दशेन करना चाहता हूँ।” 

“मेरी अम्मा बड़ी प्यारी है। तुमको भी बहुत प्यार करेगी, जब 
'उसे मालूझ होगा कि तुम्हारे भी मेरी-जेसी बहिन और अम्मा-जैंसी मा 
हैं । चलो चले कह वह आगे चल पड़ी । 

आचार्य बहुलाश्व [ बहुत घोड़ोवाले | नाम बिल्कुल ठीक है । 


(२) 
आचार्य-पत्नी 


पहले आचार्य-पत्नी के पास जाना था ; इसलिए हम ससरी तौर से 

ही गोशाला,और एक छात्रशाला से पार हो, वहाँ पहुँच गये | मकान का 

नकशा हमारे वैशाली के मकानों से बहुत मिलता-जुलता है | उसी तरह 

एक आऑगन के गिर्द श्रोसारेदार कोठरियों, दालान तथा घरों की पंक्तियाँ 

है। कोई मकान दोतल्ले से कम नहीं है। अस्तवल और गोशाला के 

ऊपरी तल में चारे रखने के घर, दुग्धशाला तथा कर्मकरों के निवास 

हैं ।--हाँ, यहाँ खरीदे-बेचे जानेवाले दास-दासियाँ नहीं हैं। आचार्य 

बहुलाश्व को आय॑-वर्ण-सम्पत्ति का बहुत ख्याल मालूम होता है। इनके 

नौकरों में कोई कृष्ण वर्ण या अर्ध-कृष्ण बर्ण नहीं। अधिकतर पश्चिम 

गंधार, पख्त, कम्बोज के हैं। कुछ पार्शव [ ईरानी ] भी हैं। मकानों 

की छते हमारे यहाँ-जेसी खपड़ेल की नही, बल्कि पश्चिम कोसल की 

तरह समतल हैं। इन्हे मिट्टी और पत्थर की कंकड़ियों से पीटकर तैयार 
किया जाता है। दीवारे भी पत्थर के अनगढ़ डुकड़ों से चुनी होती हैं, 

जिनपर मिट्टी का मोटा लेप लगा रहता है | मैंने कारीगरों को दीवारें बनाते 

देखा है। म॒भे गुमान भी नहीं हो सकता था कि अनगढ़ छोटे-बड़े 

पत्थर के टुकड़ों से इतनी सिजिल और मजबूत दीवारें तैयार की जा 

सकती हैं | खिड़कियों, दर्वाजों में देवदार की लकड़ी इस्तेमाल की गई 

है। लकड़ी पर नाना माँति के बेल-बूँटे तथा मूर्तियाँ बनाने में तन्षशिला 
के तक्षक वेशाली से पीछे नहीं हैं। आचाय के अपने निवास का आँगन 

काफी बड़ा है, जिसप्रें फूलों के पौधे हैं। श्राज-कल हिम के कारण इनकी 

पत्तियाँ मड़ गई हैं । टट्टियों पर द्राज्ञा [ अंगूर |लता-बिना पत्ते की- 
चली हुई है। रोहिणी ने बतलाया--यह मामूली द्वाज्षालता नहीं है; 


२३ आचाथ-पत्नी 


बल्कि कपिशा की मशहूर द्वाक्षा है। पिताजी को उनके एक शिष्य ने 
कपिशा से भेजी है। फसल तो बीत गईं, उस वक्त देखते इसके पांडुर 
गुच्छों को, जो हरी पत्तियों में बहुत ही सुन्दर मालूम होते हैं।” 

“आर मिठास ?” 

“कहने से तुम्हे विश्वास नहीं होगा, भेया ! मैं खिला के 
दिखलाऊ गी |”? 

“किन्तु सूखी द्राज्ञा उतनी स्वादु थोड़े ही होगी । 

“सूखी नहीं ताजी-जैंसी ।”? 

“पॉच महीने पहिले की टूटी द्वाक्षा ताजी-जेसी केसे रहेगी !” 

“देखो हीगे । और कपिशा के द्राक्ञा की सुरा तो तुमने न पी होगी 
मैया ?? 

“नही, सिर्फ उपमा सुनी है ]” 

“तो आज अम्मा से कहती हैँ, आज ही तुम कपिशा की द्वाक्षा 
खाश्रोगे--हाँ, किन्तु इसी लता की ; और कापिशायनी सुरा तो खास 
कपिशा से आई | हमारा सार्थ ( कारवॉ ) यहाँ से व्यापार के लिये 
कपिशा हर साल जाता है, और हर साल सेकड़ों कुप्पे कपिशायनी सुरा 
वहाँ से हमारे घर आती है ।” 

“तो तुम्हारे घर मे कापिशायनी सुरा ही पी जाती है रोहिणी !”” 

“नहीं, वह तो व्यापार की चीज है। क्‍यों पूरब के साथंवाह भी तो 
तत्नशिला से कापिशायनी सुरा की हजारों चर्म-कृष्पियाँ ले जाते हैं, 
तुमने उसे चखा नहीं ??” 

“हमारे यहाँ जाकर वह बहुत महगी पड़ती होगी। हम परब के 
गणतंत्री बहुत सीधा-सादा अशन-वसन रखते हैं ।” 

आचाय-पत्नी की नजर मेरे ऊपर पड़ चुकी थी, इसलिये पत्रद्चीन 
द्राक्षा-लता के नीचे और ठहदरना संभव न था। मैंने आचार्य-पत्नी को 
नमो किया, और रोहिणी ने अपनी भाषा में मेरा परिचय दिय[--- 


सिंह सेचापति श्ृ 


“अम्मा ! यह सिंह भेया है। ताता ने सिंह को रोहिणी का मैया 
कहा है। और यह है भैया ही। आओ मभेया ! मेरे पास खड़े तो हों 
जाओ | थओरोह, में त॒म्हारी छाती तक ही पहुँचती हूँ । अच्छा देख अम्मा ! 
ताता ने सच कहा है न--सिंह मेरा बड़ा मैया है ?” 

“हाँ, मैया है बच्ची ! किन्तु सिंह भैया को कुछ खिलाना-पिलाना 
भी है, या मैया कहकर ही पेट भर देना चाहती हो! आओ वत्स 
सिह ! यहाँ बाहर के पानी से हाथ-मुँह धोश्ो, फिर खाना खाते हुए 
बात-चीत करो ।” 

“लेकिन अ्रम्मा ! मैने काप्शियी द्राक्षा खिलाने के लिये कहा है ।” 

“तो दौड़ जा, देखती क्या है, वहाँ से एक पिठारी (मिट्टी की ) 
द्राज्ञा ले आ।” 

“ओर अम्मा ! शाम को कापिशेयी सुरा भी ।”--रोहिणी ने उता- 
वलेपन से कहा ! 

“हाँ, हाँ कापिशेयी सुरा भी। सारी खातिर तो तू ही कर डालना 
चाहती है। तू सिंह को अकेला अपना भैया बनाकर रखना चाहती है, 
अम्मा का बेटा नहीं | जा पियारी ला | शाम को बहिन भाई की दावत 
कापिशेयी सुरा से होगी, और ठुम राशना से सीखे पाशंबी नाच को भी 
दिखलाना ।” 

रोहिणी खाद्य-मंडार की ओर दोड़ गई | मैं आँगन में रखे करपात्र 
से हाथ धो, आचार्य-पत्नी के साथ सीढ़ी से ऊपर कोठे पर चढ़ा। जूते 
यहाँ दु्दरे होते हैं, नीचे अनेक तनियो की चप्पल होती है, जिसमें चमड़े 
की जुराब पहिनी जाती है। आचार्य-पत्नी के पैर में भी वही जूता था, 
और मैंने सदों से बचने के लिये रास्ते में वैसा ही एक खरीद लिया 
था। हम चप्पल को द्वार पर रख दालान के भीतर गये । वहाँ फर्श पर 
सुन्दर बेल-ब टेवाला कम्बल [ कालीन ] बिछा हुआ था। दीवारों पर 
दो-तीन चित्र थे, जिनमें एक आचार्य-पत्नी के हाथों से अंकित रोहित-जैसे 


जज आचार्य-पत्नी 


फिसी घोड़े का था। दालान या भोजनंशाला की सारी सजावट चैसे 
सीवी-सादी थी। दालान से थोड़ा हटकर रसोई-घर था। धूमनेत्र [चिमनी] 
से धुओं निकल रहा था, जिससे मालूम होता था, मध्याह मोजन की 


तैयारी हो रही है। 


फर्श पर हम बैठ गये। आचाय॑-पत्नी ने एक सफेद ऊनी चादर 
हमारे सामने बिछा दी, और रसोई-घर से कुछ खाना लेने चली गईं। 
इसी बीच रोहिणी मिट्टी की पिटारी लेकर चली आईं। मुझे विश्वास 
नहीं था कि पाँच मास बाद भी अंगूर ताजे रह सकते हैं । पिटारी चिपटे 
गोल दो पाठों से बनी थी। दोनों कै जोड़ को मिट्टी से सी दिया गया 
था । रोहिणी ने बतलाया, कपिशा में ताजे अंगूरों को इस तरह पिठारी 
मे बंद कर रखने का बहुत रवाज है। जब किनारे की मिट्टी को तोड़कर 
कच्ची मिट्टी के ऊपरी पाट को हटा दिया गया, तो देखा वहाँ सुनहले 
दो-दो ऑ्ंगुल लम्बे अंगूर रखे हुए हैं। आचाय-पत्नी दो टुकड़े उबले 
मास, संधव लवणचूण, छुरी और कुछ मिठाइयाँ लेकर चली आई, 
ओर रोहिणी को साथ ले मैंने खाना भ्रुरू किया | 

“अरब बताओ सिंह ! तुम्हारी जन्मभूमि कहाँ है !”-. आचार्य-पत्नी 
ने एक माता के मधुर स्वर मे पूछा | 

मैंने उनके प्रश्न का पूरा उत्तर दे दिया। फिर उन्होंने कद्ा--मैं 
महाली लिच्छुवी को जानती हूँ । उस वक्त में रोहिणी से भी छोटी थी। 
महाली मेरे पिता भरिञ्रवा के शिष्य थे । वह मुझे बड़ी मनोहर कहानियाँ 
सुनाया करते थे 

“सिह मैया | तुम भी कहानी जानते होगे १ तुम ० अच्छी-अच्छी 
बड़ी-बड़ी कद्दानियाँ सुनाना ।--रोहिणी ने बीच : दे 

“तो रोहिणी ! तू हमें बात करने का मोका/' 
सिंह ! महाली उस समय तक्षशिला के मु 







सिंह सेमापति श्ष 


उनका साथ यदि थोड़ा-बहुत कोई दे सकता था, तो वह तुम्हारे आचार्य 
ही थे। और, रास्ते में कैसे आये सिंह १” 

“रास्ते में साथ के साथ आया, मातर ! वेंशाली के एक व्यापारी 
का सार्थ साकेत आ रहा था । उससे जब मैंने साकेत तक के लिये कोई 
काम माँगा, तो उसने नाव पर सामान उतारने-चढ़ाने तथा रात को 
हथियार लेकर पहरा देने के बदले मुफ़्त वेशाली पहुँचाने तथा पचीस 
कार्पापण देना तय किया ।” 

“तो वक्त ! तुम मजदूरी करते यहाँ पहुँचे ! बहुत तकलीफ हुई 
होगी ९?! 

“साकेत तक तो नहीं, मातर ! वह तो नाव का सफर था। हम 
मही से गंगा में उतर ऊपर की ओर चलते सरय्‌ में चले गये। हमारे 
साथंवाहक के पास पचास नावे और हजार से ऊपर आदमी थे। सिर्फ 
एक जगह सरयू के आधे रास्ते पर डाकुओ ने हमला करना चाहा था! 
किन्त, हमारी संख्या ज्यादा औ्ौर हमारे धनुर्धारी बहुत मजबूत थे। 
यह देख डाकू दो-चार ही बाण चला जंगल में घुस गये। हमारे घुड़- 
सवारों ने पीछा करना चाद्दा ; किन्तु उस जंगल में पता लगाना मुश्किल 
था | हाँ, साकेत से इधर कष्ट ज्यादा हुआ । श्रावस्ती के श्रेष्ठी सुदत्त का 
साथ तक्कशिना आ रहा था। इस साथ में एक हजार गाड़ियाँ, ढाई 
हजार बेल, डेढ़ हजार आदमी थे। रास्ते में बड़े-बड़े जंगल, बड़ी-बड़ी 
नदियाँ पार करनी पड़ी । रास्ता बनाना, इतने पशुओ्रों-सनुष्यों के घास- 
चारे का प्रबंध करना ; फिर रात-दिन सशस्त्र बारी-बारी से साथ की 
रखवाली करना, मारी चिंता का काम था। मुके एक गाड़ी पर परहरी 
का काम मिला था। खा-पीकर तक्षशिला तक के लिये १०० कार्षापण 

का वेतन बहुत कम था । किन्‍्त, सुके आखिर में नोकरी मिली थी, इस- 
लिये मेरे कम वेतन स्वीकार करने से किली दूसरे कर्मकर को कोई 
हानि न थी ।” 


३७ आचा्न्पल्ती:- 


“वैशाली से यहाँ आने में कितने मास लगे, वत्स !” 

“ग्राठ महीने, मातर !”” 

- “खाते भी रहो, तात ! बच्छे का गोश्त, गरम-गरम ही अच्छा लगता 
है। लाओ चाकू, मैं काटकर ढुकड़े देती हूँ । और, यह मधुगोलक भी 
स्वाओ । अंगूर क्या खाते हो, यह तो दुलंभ नहीं है। 

“किन्तु मातर, हमारे पृरब में तो मधुगोलक ( लड्डु, ) बिल्कुल 
मामूली खाद्य है। हाँ, अंगूर को हम दुर्लभ समभते हैं। सूखी द्राक्षा तो 
मिल भी जाती है; किन्तु ताजे अंगूर तो वहाँ के लिये सपने की: 
चीज है [7 

“अच्छा बेटा ! शकट ( छुकड़े ) के सार्थ की बात कहो। इतनी 
देर क्यो लगी १? 

“शकट बैसे दो योजन से ज्यादा चल भी नहीं सकते । फिर कहीं 
घास-चारा नहीं मिलता है, वहाँ जल्दी चलना पढ़ता है; कहीं पास-चारा 
सुलभ होता है, वहाँ साथ चार-पाँच दिन विश्राम कर बैलो तथा सवारी 
के घोड़ों को बल-युक्त करता है। फिर रास्ते के अ्रहिच्छत्र, हस्तिनापुर, 
इन्द्रपस्थ-जेसे पचासों नगरों और निगमों में व्यापार भी करना पड़ता 
है। हमारे शकटों में काशिक वस्न--कौषेय और कार्पास दोनों--की 
भरती ज्यादा थी | इनके अतिरिक्त चंदन, सुगंधि, दन्त, सुबर्ण, मणि- 
कार्य आदि वस्तुएं भी थीं। गगा, यमुना तथा दूसरी नदियों के तीर्थों 
( धाटो ) पर श्रेष्ठी सुदत्त ( अनाथपिडक ) के कितने ही पण्यागार हैं, 
जहाँ अपने क्रीत पदार्थों को छोड़ते तथा क्रॉय पदार्थों को हम लेते 
जाते थे ।” 

“तो सुदत्त बहुत ही भारी सार्थवाह मालूम होता है।” 

“सारे पूरव में मातर | उसके बराबर का श्रेष्ठी-सार्थवाह इस वक्त 
कोई नहीं है, और शायद जम्ब॒द्वीप में अन्यत्र मुश्किल से ही ऐसा हो। 
तक्षशिला में भी उतका पश्यागार है, मातर !” 


“सिंह सेवापति १८ 


“तन्शिला में इतनी दूर !”? 

“हू, यहीं क्‍यों, पश्चिम और पूर्व के समुद्रों के मस्कच्छ (भ्टोच) 
ओर ताम्रलिप्त जैसे महदातीर्थों पर उसके पण्यागार तथा महान जलपोत 
हैं। चारों समुद्रों की लक्ष्मी इस वक्त श्रावस्ती में खुदत्त के पास वेसे ही 
बहती चली आ रही है, जेसे नदियाँ समुद्र के पास ।” 

“अच्छा, किन्तु अपने सार्थ की बात करो |” 

“श्रेष्ठी सुदत्त का साथ इतना दृढ़ ओर संगठित होता है कि उसकी 
ध्वजा को दूर से देखते ही दस्यु ( डाकू ) रास्ता छोड़कर हट जाते हैं। 
मिफ़् पंचाल के जंगल में एक ध्वजबद्ध (महान) चोर ने हमें छेड़ा था । 
उसके पास पाँच सौ यौद्धा तथा कितने ही घोड़े थे । सिर्फ एक घटे वह 
टिक सके। मुझे थोड़-सा वहीं आचार्य-महाली की खड्जन्युक्ति इस्तेमाल 
करने का मौका मिला। अकेले मैंने आठ डाकुओं के रक्त से अपने 
खज्ज को स्नान कराया। 

“ओर तुम्हें पुत्र ! कहीं चोट नहीं श्रायी !” 

“जरा-सी चोट मातर ! यहाँ बॉह में कलाई के ऊपर”--कह मैंने 
कंबल कंचुक को हटाकर लबे दाग को दिखलाया । 

रोहिणी ने--जो मुझे अंगूर साफ करके दे रही थी--त॒रत अपनी 
अंगुलियां को वहाँ रखकर कहां-- 

“जैया सिंह ! तो बहुत खून बहता होगा !? 

“नहीं रोहिणी ! तलवार के घाव में उतना खून बहने का डर नहीं 
रहता ; क्योकि नस के कट जाने पर भी दोनों सिरो को बॉघ देने पर 
वह तुरन्त रुक जाता है ! हाँ, शल्य या तीर का घाव ज्यादा खतरनाक 
होता है ; क्योंकि उनका धाव इस प्रकार का होता है, जिसमें खून का 
रोकना मुश्किल होता है ।”” 

“किन्तु भेया ! उस जंगल में कोई तुम्हारी दवा-दारू करनेवाला 
तो नहीं रहा होगा !” 


२९ आचाय-पत्नी 


इतने-से घाव के लिये दवा-दारू की जरूरत ! और सुदत्त के सार्थ 
में शल्य-चिकित्सक, विष-चिकित्सक बराबर रहता है। वहीं एक जगह 
मांतर | वस, मार-काट की नौबत आई थी, नहीं तो बाकी यात्रा यहाँ 
तक की सकुशल बीती | मेरा सार्थ कल ही तक्कशिला पहुँचा । आचार्य 
महाली ने बतला दिया था; इसलिये मैं सीधे आचाय॑ के कुल में 
पहुँचा ।” 

“यह तुम्हारा घर है, पुत्र !” 


6 भर ८ हर २ 


हप (३) 
तक्षशिला 


तक्षशिला हमारी वेशाली की तरह ही मैदान में बसी एक महा- 
नगरी है; किन्त जहाँ हमारी वेशाली के पास कोई पहाड़ नहीं है, वहाँ 
तत्नशिला के सुदूर हरी-भरी पहाड़ियाँ हैं। तत्ञशिला के पास एक छोटी- 
सी नदी है; किन्तु उसमें पानी बारहों महीने रहता है। उत्तर की पहाड़ी 
को बाँधकर एक महान्‌ जलाशय तैयार किया गया है, जो कि बहुत कुछ 
मगध की सुमागधा-जैसा है। इससे निकली नहरे नगर में अ्रनेक शाखा 
होकर बहती हैं, जिसके किनारे लगे सरल वृक्ष बहुत ही सुन्दर मालूम 
होते हैं, और हेमन्त में जब हरियाली के लिये आँखें तरसती हैं, तो 
हिमवान के इस वृक्षराज की सहज हरियाली तक्षशिला के नर-नारियों की 
आँखों को आ्रानन्द प्रदान करती है। नगर की सड़कों की एक श्रोर 
बहती सरल पंक्ति से मढ़ी तक्षशिला की यह नहरें अद्भुत हैं। नगर के 
अतिरिक्त नहरों से बगीचों और खेतों की सिंचाई का काम लिया जाता 
है । बल्कि, नगर के बाहर दूर तक फेले फलोद्यान भी तक्षशिला की एक 
मनोहारिणी विभूति हैं। इन उद्यानों में द्राक्ञा, श्रक्गोट, सेब, रक्तालु, 
उदुम्बर आदि नाना प्रकार के फल-बक्ष लगे हुए हैं। गर्मियों में इन 
शीतल छायावाले वृक्षों के नीचे नहर के बहते श्रभिनील जल को देखते 
रहने में आँखें नहीं धकती। हमारे आचाय के बहुत-से फलोद्ान 
हैं, जिनमें फलों के सुखाने तथा रखने के घर बने हुए हैं। वर्षा के 
आरंभ से शरद्‌ के अन्त तक उद्यानों की और बहार रहती है। कहीं 
द्राक्ञा-विटप हैं--लता की जगह यहाँ काट-छाँटकर छोटे-से विटष की 
सूरत में ही द्वाक्ञा को रखने का रवाज है। पहले अल्पहरित मक त, फिर 
पुष्पराग के गुच्छों-जेसे इनके फल-गुच्छुक बड़े मनोहर मालूम होते हैं ६ 


३१ तक्षक्षिका 


'पद्मराग-जैसे लाल-लाल उदुम्बर [इजीर] फल की शोभा अपनी निराल 
है। और, अक्षोट [ अश्रखरोट ] के विशाल वृक्ष हमारे रीठे की भाँति 
पत्ते और शीतल छायावाले होते हैं। अच्नोट का काष्ठ कारकाय के लिये 
बहुत पसंद किया जाता है। फल के मौसिम में तक्षशिला के बागों का 
द्वार हर पान्थ के लिये खुला रहता है। चाहे वह जितने फल वृक्ष से 
डूकर खा ले--हाँ, बॉध के ले जाना ठीक नहीं समका जाता । 

बागों के बाद दूर-दूर तक तक्षशिला के नागरिकों के कर्मान्त 
[ खेतियाँ ] हैं । हमारे आचार के कई कर्मान्त हैं। जाड़े के दिनों में 
यहाँ श्मशान की-सी शून्‍््यता दिखाई पड़ती है। खेत खाली पढ़े रहते 
हैं, और सिर्फ कर्मान्तघरों में कुछ बेल-गाय तथा कर्मकर दिन बिताते 
दिखाई पड़ते हैं। किन्तु, वसन्‍्त के आते ही चारों ओर जीवन छा जाता 
है। सद्यः गलित हिम से आ्राद्र भूमि पर सैंकड़ों हल चलने लगते हैं;. 
और हलवाहों के मधुर गान तथा बीच-बीच में ्र-ट्! के शब्द से 
सारी प्रान्तमूमि मुखरित हो उठती है। इस जुताई-चुनाई के समय 
आचाय॑ के साथ हम सारे विद्यार्थी कर्मान्तो में चले जाते, और हल 
जोतने, घास अलग करने, बुनने के काम में मदद देते थे | वैशाली में 
खेती के काम में मैं नाम कमाए हुए था, और उस नाम को मैंने यहाँ 
भी सुरक्षित रखा । मुझे अपनी ओर के हलपर के गीत बहुत याद थे। 
किन्तु, तक्षशिला की भाषा की भाँति गीतों में भी कितना ही अ्रन्तर है; 
इसलिये हँसी के डर से में उन गीतों को तो नहीं गा सकता था | किंतु, 
अपने साथी हलवाहों की लय को पकड़कर गुनगुनाता जरूर था ; और 
दूसरे साल तो मैंने इधर के कितने ही गीत भी याद कर डाले । 

दोपहर को हल छोड़कर हम नये पत्तोंवाले वृक्ष के नीचे जरा-सा 
विश्राम कर बीच-बीच में पुष्करिणी के रूप में परिणत नहर में नहाने जाते । 
यह नहाने का ही समय नहीं था; बल्कि इस वक्त हमारे शरीरों के गुण- 
दोष पर आचार्य अपनी सम्मति देते थे । जिस वक्त सारे कपड़े को छोड़ 

सभी नर-नारीं तद की उच्च भूमि से हरित जल में कूद-कूदकर जल- 
क्रीड़ा करते, उस वक्त आचार्य कहते--“रोहिणी ! तेरे पाश्व॑ में मेद 
[ चर्बी | जम रहा है ।” “सुमेध ! तेरी पेंडुलियाँ पेशी-शत्य मालूम 
होती हैं।” “अ्रनुरुद्ध ! नितम्ब पर इतने मांस का बोर क्‍यों दो रहे 
हो !” “सिंह ! सबसे सुडोल तेरा शरीर है। यहाँ चर्बी का नाम नहीं 
मालूम होता, सारा शरीर पेशी, रग, पुद्दों से बना मालूम होता है--काम- 
चोर होने का दंड है मेद [ चर्बी ]-वृद्धि ।” “सरस्वती तो भेंस बनती जा 
रही है | देखो इसका पेट, जान पड़ता है निरन्तर गभिणी है।” “सरस्वती ! 
तुम थोड़ा धोड़-दौड़ किया करो। यहाँ कर्मान्त में तो घोड़े हैं ।” 


हम घंटों जल में तैरते, कूदते, एक दूसरे पर पानी उछालते या 
पकड़ते उस ग्रीष्म की दोपहरी को ब्रिता देते थे । फिर दधि, मधु, सत्त्‌ 
का घोल पीते । श्रीष्म में मध्याह मोजन कम ही खाया जाता ; किन्तु 
शाम को मौज रहती, उस वक्त काम भी कुछ थोड़े घड़ी का ही रहता । 
फिर सूर्यास्त होने के साथ कर्मान्त-धर के बाहर लिपी-पुती भूमि पर हम 
बैठ जाते। पहले निधूम आग पर भुने मधुर गो-मांस के ढुकड़े और 
सुरा-कुतुप सामने आते । हम बीच-बीच में मांस के टुकड़ों को मुह में 
डालते काष्ठ चषकों से सुरा को स्वयं पीते तथा पासवालों को पिलाते । 
फिर जब नेत्र थोड़े-थोड़े रक्त हो जाते, तो गीत शरू होते, और अन्त मे 
लास्य | आचाय-पत्नी अब पचास वर्ष को पहुँच रही थीं ; किन्तु उनका 
जृत्य-कौशल देखकर आश्चर्य होता था। हमारे-जैसे दो-दो जवान पसीने 
पसीने हो जाते, किन्तु मजाल है उनका पद, भ्रुज, गात्र-विद्ञेप जरा भी 
ताल से दूर हठता, अथवा उनमें किसी तरह की शिगिलता आती । 

आचार्य बहुलाश्व ने स्वयं बुनाई समासि के महोत्सव के दिन अपने 
नृत्य की निपुणता को दिखलाया था। जान पड़ता था, शरीर की एक- 
एक पेशी पर उनका अधिकार है। रत्य को आचार्य व्यायाम का राजा 
कहते हैं। यह जन्म से मृत्यु तक व्यायाम है।” अबोध बच्चा पालने पर 

पड़ा-पड़ा अपने सारे अवयवों को चलाता है, ओर चर्बी को गला-गला- 
कर पेशी के रूप में परिणत करता है) बोध होने पर यही नृत्य है, जो 
कि उसके शरीर के जीवट को कायम रख सकता है। कुदाल, कुल्हाड़ा 
चलाने से कुछ पेशियो को पुष्टि मिलती है। चलने-दौड़ने से पैर दृढ़ और 
सुडौल होते हें। मल्‍ल ओर मुश्युद्ध से कितने ही शरीर के अवयव 
सशक्त होते हैं| किन्तु, यह रुत्य है, जिसे ठीक तरह से करने से सारे 
शरीर की एक-एक पेशी पुष्ट होती है ; चर्बी उसी तरह पिघल जाती 
है, जिस तरह धाम में हिम | और साथ ही बाकी सारे शरीर के श्रमो से 
दिल ऊब जाता है; उन्हे करने के ज्िये मन पर जबर्दस्ती करनी पड़ती 
है ; किन्तु, इत्य ऐसा व्यायाम है, जिससे दिल नहीं ऊबता। इससे 
जहाँ शरीर के प्रत्येक अवयव को पुष्टि मिलती है, वहाँ मन की सारी 
थकावट दूर हो जाती है ।--दिन मर के श्रम के बांद शाम को कुछ 
प्याले के साथ यह रत्य दूसरे दिन के लिये शक्ति संचित कर देता है। 
रत्य मनुष्य के लिये भारी नियामत है | सरस्वती जो मैस होती जा रही 
है, इसका एक कारण उसकी रुत्य से विरक्ति है।” 

बुनाई समात हो जाने का उत्सव हमारी वैशाली में मी होता है; 
किन्तु यहाँ वह और उत्साह के साथ मनाया जाता है। उस दिन 
वत्सतर, गव्य, भेड़ और सूअर के कई तरह से तैयार किये मांस बनाये 
जाते हैं। घी के मीठे-फीके अपूप [ पूड़े, पूड़ी ), सुगन्धित चावल की 
निर्जल खीर, आठ घंटे से आग पर पकती हड्डियाँ [ गोडी ] तथा मांस 
का स्वादिष्ट सूप एवं कितनी ही तरह के व्यंजन बनते हैं। उस दिन 
आचाय के सभी कर्मान्तो के कर्मकर तथा सहायक नगर के पासवाल्े 
बड़े कर्मान्त-धर पर आ जाते हैं। उस दिन वे ग्रीष्म के नये कपड़े 
पहने होते हैं । सूर्यास्त से पहले ही से पान और गान शुरू होते हैं। उस 
दिन आचार्य के मद्यकोश के पुराने से पुराने सुरामांड तथा कितने ही 
कापिशेयी क्रुतुप भी लाये जाते हैं। आचाये, तथा सारे कर्मकर-परिवार का 


रे 

उस वक्त सहभोज होता है। सारी रात दृत्य-गान में बीतती है। 

कर्मान्तों और उद्यानों की सम्पत्ति के अतिरिक्त वाणिज्य तन्षशिन्ना 
के नागरिकों की आजीविका का बड़ा साधन है। स्थल-मार्ग से प्राची 
[पूव मारत] की वस्त॒श्नों को पाशंवों, बवेस्ओों और यवनो के देशों 
में पहुँचाने में सहायता पहुँचाना तब्गशिला के स्थल-साथों का मुख्य काम 
है। तक्गशिला यदि श्रावस्ती, राजण्ह, कौशाम्बी तथा उज्जयिनी से भी 
अधिक समृद्ध है, तो उसका प्रधान कारण यही ब्यवसाय है। श्रावस्ती और 
कोशाम्बी में भी राजा, राजकुमारों, अ्रमात्यों, श्रेश्यों, सार्थवाहो के भव्य 
प्रासाद हैं, जिनके भीतरी ऐश्वर्य की तुलना तक्षशिला के सीधे-सादे 
नागरिक भवनों से नहीं हो सकती ; किन्तु, तत्नशिला में एक बात मिलती 
है, जो उन राजधानियों में नहीं है। यहाँ भूखे-न॑गे-मिखमंगे नहीं मिलेंगे । 
यहाँ के नागरिक इसे भारी कलक की बात मानते हैं। वह हरएक 
समर्थ व्यक्ति को काम या जीविका का साधन दूँढ़ देना अपना कर्तव्य 
सममते हैं। दास यहाँ नहीं हैं, क्ंकर [ नौकर ] नर-नारी जरूर हैं; 
किन्तु स्वामी उन्हें अपने समान मनुष्य समझते तथा उनके साथ वैसा ही 
बतांव करते हैं । उनको अधिक भोजन-वेतन देते तथा आमोद-प्रमोद में 
सहभागी बनाते हैं। इन कमकरों में जो तन्षशिला के नागरिक हैं, और 
किसी विपत्‌ के कारण भृत्य बनने के लिये मजबूर होते हैं, उन्हे तो कर्मे- 
कर कहना ही नहीं चाहिये; वह तो परिवार के एक व्यक्ति के तोरपर 
खान-पान, वसन-निवास में समानता रखते हैं। तब्षशिला प्रजातंत्र के 
बाहर से आये कर्मकरो के बारे में आचार्य बहुलाश्य का कहना था--- 
“हमारा गण रुधिर-संबंध'पर आधारित है ; इसलिए अपने से बाहर के 
व्यक्ति को नागरिक बनाना हमारे वश से बाहर की बात है। किन्तु, 
मनुष्य ओर आय॑ होने के नाते हमें उनके साथ ऐसा बर्ताव करना 
चाहिये, जिसमें वे अपने को अजनबी न सममभे |”? 

जप हु र् जद रण 

तक्कशिला में चार वर्ष हो गये। अब तक क्या-क्या पढ़ा-सीखा, 
यह बतला चुका हूँ । अब मेरे लिये तक्षशिला पहिले-सी कोई अद्ध त 
* अपरिचित अनोखी नगरी नहीं रह गई ; यद्यपि वैशाली के बाद उसके 
प्रति जो प्रेम पदले-पहल अंकुरित हुआ था, अब वह और बढ़कर हृदय 
में स्थायी स्थान ग्रहण कर चुका था। मैं अब भेप, भाषा में भी तत्ष- 
शिलीय वन चुका था। जाड़ों में बेसा ही सुत्थन, चर्मकंचुक पहनता, 
बेंसे ही अपने लबे केशों का जूट बाँध नम चमड़े के कनडीप से ढाँक 
रखता । सबसे प्रसन्नता की बात यह थी कि मैं आचार्य के विद्यार्थियों में 
सबसे शीघ्र-आही तथा उनका प्रेम-पांत्र था। में अब आचाये के निम्न- 
वर्ग के शिष्यो का अध्यापक था | रह-रहकर वेशाली की अम्मा, सोमा 
की स्मृति आती न हो, यह बात न थी ; तो भी तक्षुशिला में भी श्राचार्य, 
अम्मा और रोहिणी के मधुर स्नेह में मैं इतना बेंधा हुआ था, कि कही 
जाने पर उनके लिये ठंढी साँस लिये बिना रहना संभव न होता । बेशाली 
का समाचार इतने दिनों में सिफ एक बार मिला। अम्मा ने किसी 
साथ से अनुनय-विनय करके एक तालपत्रिका सुदत्त के आदमी को दे 
दी थी, और सुदत्त के साथ के साथ वह यहाँ पहुँची थी । मेंने प्रायः 
हर साल लौटते साथ॑ के हाथ से पन्न भेजे ; किन्तु उनमें से बहुत कम 
माँ के पास पहुँचे । यदि साकेत या श्रावस्ती में माँ होती, तो पत्र पहुँचने 
में शायद अश्रधिक आसानी होती। हाँ, प्राची का समाचार हर साल 
'सुदत्त के सार्था द्वारा मिल जाता था । 
खेतो में सुनहली कनक [गेहूँ] कटने को तैयार थी। मुझे आचार्य 
ने एक कर्मान्त की कटाई-मिसाई का काम सौंपा था । यह आचार्य का 


सिह खेनापति ३६ 


सबसे बड़ा कर्मान्त था, और इसके खेत कर्मान्त-घर से दूर-दूर तक फेले 
हुए. थे। कमकरो के अतिरिक्त कितने ही विद्यार्थी तथा रोहिणी भी यहीं 
आई थी | शाम को हमलोग कर्मान्त-बर पर चले आते। सबेरे अंधेरा 
रहते ही कुछ प्रातराश कर चर्मकुप्पे में छाछ भर पीठ पर डाल घोड़े 
पर सवार हो, में खेत मे चला जाता | कटे खेतो में छूटे हुए हरे तृणो 
को चरने के लिये घोड़े को छोड़ देता ; फिर हसिया ले खेत काटने 
के लिये जुट पड़ता | खेत काटते वक्त स्त्री-पुरुप अलग-अश्रलग टोली में 
गीत गाते तथा दुहराते थे | हम पुरुप-स्लियो के कठ का अनुकरण करते; 
किन्तु वह स्वाभात्रिक मधुरता कहाँ से आ सकती थी ! हाँ, इसमे काम 
ओर उसका श्रम मालम नही होता था । मेजन का प्रथंध रोहिणी के 
जिम्मे था| वह दोपहर को एक कुप्पे में घोड़ी के दूध का मेरय [ कच्ची 
शराब ] पीठ पर लादे, एक शकशिका [छोटी गाड़ी] पर खाद्य और 
जल को रखे, हमारे पास पहुँचती | एक वृक्ष के नीचे हम जमा हो जाते, 
ओर वहीं हँसी-मजाक करते अपना मध्याह-भोजन समाप्त करते । रोहिणी 
सूपकारो [ रसोइयो ) का घर भेजकर हमारे काम में हाथ बेंठाने के 
लिये रह जाती । हम दोपहर की धूप के कारण कुछ देर तक विश्राम 
करते । कभी हरे गेहूँ को भूनते, कभी हरे कलाय या कनक के फल- 
प्त्तेवाले डंठलो से अपनी सहेलियों के सुनहरे, लाल या भूरे केशों को 
सजाते, कभी कोई मनोर॑जक कथा कहते या सो जाते थे । 

सूर्या के ढल जाने पर फिर हम हँसिया संभाल लेते । रोहिणी 
हँसिया चलाने में भी दक्ष थी, ओर गला तो उसका हिमवन्त के कलबिक 
पक्की-जैसा मधुर था | हमारा मन उसके सुरीले गाने को उस कड़ी धूप के 
लिये शीतल छाया समभता था। सूर्य की किरणों के पाडुर बन जाने 
पर हम कभी-ऊभी क्षेत्र-दत्य करते | तरुण-तरुणियों के सिरों पर फलदार 
हरी लता के बने भूषण होते । बीच में थोड़ी-सी बिना कटी कनक को 
रख, बाये हाथ में सुनहरे बालों के गुच्छुक तथा दाहिने हाथ में हँसिया 

ले हम पहले एक गीत गाते, इसके बाद दो टोलियों में बेटे तरुण-तरुणी 
उस खड़े गेहूँ के गिद नाचते | सूखने पर रोहिणी के लाये मेरथय से 
कठ को तर करते, जिससे आँखों में हलकी-सी लाली भी छिटक जाती । 
उधर सूर्य अस्ताचल को जाते, इधर हम भी कर्मान्त-घर पहुँचते । जाड़ों का 
अन्त नहीं, यह ग्रीष्म का अन्त था; इसलिये घास-चारे की अधिकता के 
कारण पश्ष पुष्ट और पीवर होते थे । शाम को हमारे भोजन का प्रधान 
भाग मांस होता, जिसके लिये कभी कोई बहिला गाय मारी जाती, कभी 
पद्धा सूथ्वर या मोटी भेड्ट । कर्मान्त-घर में आते ही हम पहले नहर में 
जा स्नान कर शरीर के धूल-गर्द को साफ करते । फिर घुले अन्तवांसक 
[धोती] और उत्तरीय [चद्वर] को पहिनते | गर्मियों में तत्नशिलावाले 
भी बैसा ही वस्त्र पहनते हैं, जैसे बेंशालीवाले । ख्रियाँ उत्तरीय, 
अन्तर्वासक के अतिरिक्त छोटे कंचुक पहनती हैं। हमारे यहाँ से वहाँ 
की स्त्रियाँ आभुपण् कम पहनती हैं। माला--एक, दो या तीन-लढ़ी*-- 
और कर्ण भूषण, बस यही उनका मृूपण होता है | धातु के भूषणों की 
जगह वे लता, पत्र, फूल के भूपणों को बहुत पसंद करती हैं। वस्तुतः, 
गंधारियाँ [तक्षशिलावाली] ओर माद्दियाँ [ स्याल कोटवाली ] इतनी 
स्वभाव-सुंदरी होती हैं कि उनसे भूषण शोमित होता है, भूषण से वे 
शोभित नहीं होती । गर्मी में चमडे की जुराब नहीं होती; किन्त जूता पहनने 
का राज यहाँ के स्त्री-पुरुषों में ग्राची से अधिक है । 
पहले हम डॉठ को काटकर खेत में एक दिन के लिये छोड़ देते; 
फिर उन्हें बॉधकर कर्मान्त-घर के पास तैयार किये विस्तृत खल 
[ खलियान ] में ला रखते | सारे खेतों के कट जाने पर हमारी कम- 
तथा क्रीड़ा-मूमि यही खलिद्दान होता | यहीं हम बैलों से अनाज की 
देवाई करते, और यहीं शाम को कनक-राशि उठ जाने पर पान और 
नृत्य करते | अहो सुनहली कनक-राशि देखने में क्रितनी सुंदर मालूम 
होती है ! अपने श्रम से मिट्टी को इस रूप में बदले देखकर 

मनुष्य को कितना आनंद आता है! बुनाई के वक्त से भी फसल 
कटने का वक्त हमें अधिक आनन्दमय मालूम होता था। इसीलिये, कोई 
आश्चर्य नहीं, यदि सभी कठों में मधुर गुनगुनाहठ, ओर जरा-सी आहट 
पर शरीर का नत्य-मुद्रा में परिवर्तन हो जाये | 

खेतों को काटते वक्त बरसात के आ धमकने का डर रहता है| 
यद्यपि वर्षा यहाँ कम होती है, तो भी खेत-खलियान में पढ़े धान्य को वह 
नुकसान तो पहुँचा सकती है; इसलिये फसल के समेटने की जल्दी पड़ी 
रहती है। खलियान जब भुस और अनाज से खाली हो जाता है, तो 
फिर एक बार सहभोज दवोता है, जिसमें सभी कर्मान्तो के नर-नारी शामिल 
होते हैं। अब की साल मेरे कर्मान्त का खलिहान सबसे पहले उठा था, 
जिसके लिये आचाय ने मुझे और मेरे सह-कमियो को साधुवाद दिया। 

यह कह चुका हूँ कि चौथे वर्ष में पहुँचते-पदुँंचते में आधा विद्यार्थी 
ओर आधा श्रध्यापक हो गया। आचाय॑ के शिष्यों की संख्या पॉच सो 
कही जाती है; किन्तु यह पॉच सो वह विद्यार्थी है, जो कि उच्च कक्षा 
के हैं, और जिनमे काफी संख्या तक्षशिला से दूर-दूर के विद्यार्थियों 
की है। आजकल प्राची के विद्यार्थी कम हैं, और जो हैं भी, उनमें 
मगध के शुल्क-अन्तेवासी ज्यादा हैं। आचाय इसे शुभ लक्षण नहीं 
बतलाते । वह कहते थे-- 

“वात सिह ! इससे जान पड़ता है, प्राची में मगध ही है, जा कि 
युद्ध-विद्या के महत्व को सममता है। वैशाली, कुसीनारा, कपिलवस्तु, 
पावा, अनूपिया, देवदह, किसी भी गण-तंत्र का तुम्हारे सिवाय कोई 
विद्यार्थी न होना बतलाता है कि वह युद्ध-विद्या को सिन्धु (नदी) 
न मान, प्रवाहहीन पुष्करिणी समर रहे हैं। वत्स ! में तक्षशिला की 
भूठी प्रशंसा करने के लिये नहीं कहता, यह साफ है । इस वक्त जो तक्ष- 
शिला के ज्ञान-खोत से अपने को वंचित रखेगा, वह युद्ध-विद्या में तो 
अवश्य अपने को पिछड़ा हुआ बनायेगा । महाली युद्ध-विद्या का पडित 

है | पतित बंधुल मल्‍ल की विद्वत्ता में हम सन्देह नहीं करते; किंतु उनकी 
विद्याएँ पचीस वर्ष पहले की हैं। वेशाली और श्रावस्ती में बेठकर वे नहीं 
जान सकते कि पाशंवों ने बल-संचालन का इधर कौन-सा नया तरीका 
निकाला है! व्यूह-भेदन के कौन-से नये ढंग निकाले हैं! घनुप-च्षेपण की 
शक्ति को बढ़ाने के लिये उसमें कया सुधार किये हैं ! इंट-पत्थर के दुर्ग 
को तोइने के लिये कौन-से नये हथियार बनाये हैं १ ये बातें तक्षशिला 
ही में मालूम हो सकती हैं | हम पाशंवों और यवनों से नजदीक का 
संत्रंध ही नही रखते; बल्कि हम उनके भीतरी रहस्य को खोज निकालने 
में मिद्ध-हस्त है। हमारी युद्ध-विद्या सिन्धु की धारा है, जिसका प्रवाह कभी 
शून्य नहीं होता, जिसमे सदा नये-नये ज्ञान-जल सम्मिलित होते रहते हैं । 
अफसोस है, श्राची मे यदि इसका ख्याल किसीको है, तो मगध को है । 
मगध इस जान को बड़ी तत्परता से अर्जित कर रहा है । मैं नहीं समझता, 
हाँ आये मगध-विद्यार्थी जो शुल्क मुझे प्रदान कर रहे हैं, वह अपने 

घर से लेकर दे रहे हैं । 

“ही आचार्य ! उन्हे सब कुछ राज-कोश से मिलता है। मगध- 
राज बत्रिंबिसार होनद्वार तरुणों को चुन-चुनकर तक्षशिला भेज रहा है |”? 

“| भी वत्स ! यह सन्देह कर रहा था। कभी इतनी संख्या में 
मागध कुमार यहाँ पढ़ने नहीं आते थे | मेरी भी उम्र चौसठ वर्ष की हो 
गई है | मैं समझता हूँ, मगध ग्राची की स्वतंत्रता का शत्रु तैयार हो 
रहा है। वह एक दिन वहाँ के गणो को आस कर लेगा; वहाँ की 
छोटी-बड़ी रजुल्लियो को उद्रशात्‌ कर जायगा। मगध का रजुल्ला ग्राची 
का पाशंव शासानुशास होगा--आज नहीं, दस वर्ष बाद परचास वर्ष 
बाद; यदि उसकी ज्ञान-पिपासा इसी तरह अतृत्त रही ।” 

“तो यह हमारे लिये संकट की बात होगी ९? 

“इसमें क्या शक १? 

“किन्तु आचाये ! हम अकेले लिच्छुवि मगध के लिये काफी हैं। 

पाँच लिच्छुविकुमार इस साल यहाँ पहुँचनेवाले हैं । हम लिचछवि श्रपनी 
ज्ञान-पिपासा को शान्त नहीं होने देंगे; वैशाली ओर तत्षशिला का 
समागस कभी बंद नहीं होगा ।”” 

“साधु वत्स |! साधु, हम भी यही चाहते हैं। प्राच्ची में जिसके साथ 
हमारा अपनापन है, वह वैशाली है। और, हम यह भी मानते हैं कि 
लिच्छुबि मगध को नतमस्तक करने के लिये पर्यात हैं। फ़िन्तु, तुम्ही ने 
बतलाया कि अंग को मगघ ने अपने भीतर पत्रा लिया । इसका अर्थ है, 
अग का जन-घन-बल उसके हाथ में चला गया। कोसल में बुढ़ापा आ 
गया मालूम होता है, नहीं तो काशी तथा कोसल-जेंसे अपार जन-धन- 
बाले राज्य को पाकर मल्ल, शाक्य आदि गणों की परवशता से लाभ 
उठा, वह वेशाली की स्वतंत्रता को संकट में डाल सकता था | मगध में 
बुढ़ापे का लक्षण नहीं मालूम होता। बिंबिसार चतुर शासक जान 
पड़ता है। यदि उसका पुत्र भी पिता-मैसा निकला, तो वेशाली को बहुत 
सजग रहने की जरूरत होगी ।” 

“बैंबिसार का पुत्र कुमार अजातशत्रु, मैं जानता हूँ, आचार्य ! बहुत 
चतुर तरुण है। उसकी मा हमारे ही विदेह देश की है। उसको 
मैंने देखा है। वह आचाय महाली के विद्यालय में आया था | उसको 
बहुत इच्छा थी तक्षशिल्ञा आने की; किन्तु माता-पिता ने इसकी आज्ञा 
न दी। तक्कशिला से पढ़कर गये जीवक से उसका बड़ा सोहाद है।” 

“जीवक ! यहाँ से पढ़कर गया !” 

“हाँ, किन्तु वह वैद्य है आचार्य ! आजकल प्राची में उसकी बड़ी 
ख्याति है। मगध, कोसल ही नहीं, उज्जयिनी तक उसकी माँग है । 
हाँ, वह सिर्फ वैद्य है, योद्धा नहीं ।”? 

“किन्तु, वैद्य और योद्धा दोनों मिलकर युद्ध जीतते हैं, पुत्र ! सिद्ध- 
हस्त शल्य-चिकित्सक हजारों घायलों की जान ही नहीं बचाता, बल्कि 


हे उप-अध्यापक 


वह कूद-युद्ध में भारी सहायक हो सकता है, वह सेना-की-सेना को 
सुला सकता है।” 

“ओर जीवक इस बात में बहुत होशियार है, आचार्य ! श्रवन्तिराज 
प्रद्योत की चिकित्सा करने अभी हाल ही में वह वहाँ गया था। किसी 
कारण राजा उससे नाराज हो गया, ओर जीवक को भागकर जान 
बचाने की नौबत आई | प्रदोत के एक दूत ने उसे रास्ते में जा पकड़ा। 
उस वक्त जीवक पानी पीने के लिये आँवले खा रहा था। उन्हीं में से 
दो उसने राजदूत को भी दिये। राजदूत ने समझा, अपने ही खाने के 
आँवलों में से दे रहा है, खाने में क्या हर्ज ? किन्तु, उन्हीं आँवलो को 
खा बह तीन दिन तक बेहोश रहा ।” 

“तो पुत्र ! तुम खुद जानते हो, जीवक युद्ध में कितद्मा सहायक हो 
सकता है। चाहे जो भी हो, मुक्े विश्वास है, मगध की शक्ति यदि थ्राज 
जितनी ही रही, तो लिच्छवियों का वह कुछ नहीं बिगाड़ सकता; किन्तु 
खतरा तब बढ़ेगा, जब कि वह और राज्यों को अपने हाथ में करने में 
सफल होगा, और इसके लिये पास में लड़खड़ाता कोसल है। और, फिर 
तत्नशिला से पढ़कर जानेवाले यह मगध के भावी सेनापति ।”” 

“लेकिन आचार्य ! आप तो उन्हे सभी रहस्य नहीं सिखलाते १” 

“यह ठीक है, किन्तु तब भी उन्हें बहुत कुछ सीखने को मिलता तो 
है | और रहस्य ! उनमें से कितनो ही को तो चठुर आदमी तत्षशिला की 
इवा से प्राप्त कर सकता है | मगध मारी खतरा है। वह प्राची का पाशंव 
है| तुमने देखा होगा, पश्चिम गंधार के पुरुषों को | हमारे पूर्व गंधार 
[ तक्षशिला ] और इस पश्चिम गंधार के बीच सिर्फ महासिधु का अन्तर 
है। वह हम से कम बहादुर और बुद्धिमान नही हैं; किन्तु कुर, दारयु की 
अपार सेना के सामने अन्त में उन्हे सफलता नहीं मिली । आज तक्त- 
शिला पर भी दारयु के क्षत्रप का शासन होता, यदि उसे युद्धक्षेत्र में 
अकेला रहना पड़ा होता | हमारा सौमाग्य है कि उत्तरापथ [ पंजाब 

के हमारे सारे गण दारयु के विरुद्ध एक हो गये हैं। लेकिन, इस एकता 
को मे पर्याप्त नहीं समकता। हमारी एकता सहानुभूति की एकता है । 
मद्र तक्षशिला के लिये उसी तरह नहीं लड़ सकते, जिस तरह मद्र के 
लिये। मद्रों का सागल पर जैसा प्रेम है, वेसा तत्नशिला के लिये नहीं 
हो सकता, यह हमे मानना पड़ेगा । उधर पाशंव दारयु के लिये उसके 
अधीन जनपद स्थ में जत घोड़ो की मॉति रश्मि के संकेतमात्र पर 
आगे बढने के लिये तैयार हैं।” 

“यह भय मुझे भी कभी-कभी आचार्य ! विचलित कर देता है।” 

“क्षिन्तु पुत्र ! मुझे श्रमी इससे बचने का कोई उपाय नहीं सकता । 
उपाय है; किन्तु उसे हम स्वीकार नहीं कर सकते--उत्तरापथ [पंजाब] 
के सभी गणों को मिलाकर एक संब, एक शासन बनाना यदि संभव भी 
हो; तो भी उसमें हमे अपने गण-स्वातंत्य, गणु-मर्यादा, रुधिर-बंधुत्व को 
छोड़ना पड़ेगा । इसके लिए हमारे गण का कोई बच्चा तैयार नहीं हो 
सकता । सहानुभूति, समान संकट के कारण भी जो एकता हमारे गणो 
में इस वक्त है, वह जब तक मौजुद है तब तक हम पार्शवों को महा- 
सिन्धु के इस पार नहीं आने देंगे |”? 

हर ् हर 


( ५४) 
हक 
रोहिणी 
अब में र४ साल का था और रोहिणी १६ साल की । रोहिणी का 
कन्या-सुलभ-स्नेह किस समय तरुण-तरुणी के प्रेम में परिवर्तित हो गया, 
इसका दिन-मुहूत्त बतलाना कठिन है। हाँ, एक घटना थ्राज से साल भर 
पहले की याद है। उस वक्त मैं बहुत बीमार पड़ गया था। जब ज्वर 
सम्राह से आगे भी वैसे ही चला और वेद्य की औपधि का कोई लाभ 
नही हुआ, तो आचाय॑ का हृदय कुछ शंकित हो उठा । उन्हें बराबर मेरे 
कमरे में आना पड़ता था। इसलिये, आचार्य के शयनगार के पास एक 
कमरा मरे लिये खाली कर दिया गया और मुझे वही ला सुलाया गया। 
में बिल्कुल निर्बल हो गया था। सिर्फ जल और ओषधि के सहारे जीवित 
था । अ्रम्मा और आचार तो दिन में कई बार आते थे ; किन्तु रोहिणी 
को में तो नहीं जानता, किसी वक्त उसने मेरी चारपाई छोडी होगी । वह 
बगल मे एक मंचिका पर बेटी पंखा कलती, दवा पिलाती या कपड़े ठीक 
करती रहती | मैं जब जाकर सो रहने की बात कहता, तो “अभी तो सोकर 
आई हूँ” कहकर टाल देती । मेरी स्मृति उस समय जिस अवस्था में 
थी--उमसमें मैं उसे सच ही समझ लेता था | लेकिन, में यह देखता था 
कि रोहिणी के लाल अधर पीले पड़ गये हैं। एक दिन में चेतनाहीन हो 
गया | सोकर जगे की भाँति जब मैंने आँख जरा-जरा खोली--देखा, 
रोहिणी के नेत्रों से ऑसू गिर रहे हैं। मेरे लिये मुंह से आवाज भी 
निकालनी मुश्किल थी, तो भी मैंने कद्ा--'रोहिणी !” वह मु ह छिपाने 
लगी। मेने कहा--“ठुम रो रही हो बच्ची ! मेने देख लिया ।” उसने 
में ह पोंछुकर मेरी ओर ताका । उसकी अ्रॉखें सूजी हुईं थीं। उसके नीले 
तारकों पर स्निग्ध जल की परत पड़ी हुई थी। मैंने हाथ को हिलाना 

चाह | उसने सिर को पास कर दिया | कितने ही दिनों से उसने केशों 
को धोया सजाया न था, तो भी उलमे होने पर भी वह कौषेयतन्तु की 
माँति कोमल थे। मैंने उनमें अ्रंगुलियों को चलाते हुए कहा--- 

“रोहिणी ! मैं अच्छा हूँ, तुम्हे चिन्ता न करनी चाहिये ।” 

“ह, सिंह भैया ! तम अच्छे हो ।--उसने अपने कंठ-स्वर पर 
पूरा संयम करके कहा । 

“फिर हम रोती क्यो हो १? 

बह जवाब न दे, भेरे ललाद पर हाथ फेरने लगी। बह शीतल 
और भले मालूम होते थे। उस दिन के बाद से सचम॒च मेरा ज्वर कम 
होने लगा। धीरे-धीरे पथ्य दिया जाने लगा। अ्रब रोहिणी सबसे 
अधिक प्रसन्‍न-मुख थी | 

साल बीत गये । अब मेरा शरीर फिर पहले-जैंसा बलिष्ठ था। 
ओँगूरों के पकने का समय था। रोहिणी और मैंने एक बाग का काम 
अपने ऊपर लिया था। वर्षा नहीं थी, किन्तु अभी भी ऋतु गर्म थी । 
मैंने हरी पत्तियो से युक्त एक द्वाज्ञालता से रोहिणी के केशों को सजाया; 
फिर उसमे द्वाक्षा के हरेपीले क्षुद्र गुच्छुक लटका दिये। उसके कानों 
से एक-एक कापिशेथी द्राक्षा का दाना लयक रहा था। गले म उसी 
तरह अगूरो की विलड़ी माला पड़ी थी। मैने कहा--“रोहिणी ! तुम्हारे 
अरुण मुखमंडल, तुम्हारे सुवर्ण केशो, तुम्हारे अस्फुट उरोजों पर, देखो 
तो यह द्वाक्षा के आभूषण कितने सुन्दर मालूम होते हैं ।” 

“नही, तुम तो ऐसे ही तारीफ करते हो”---कहने पर मैंने उसके हृढ 
हाथों को अपने ककश हाथों में ले लिया, और शनेः प्रवाहित स्निग्ध 
कुल्या की ओर ले चला। उसने चलने में आनाकानी नही की, सिर्फ 
उसके कपोलों में कुछ लाली उतर आई । कुल्या के तठ पर बैठ, पानी 
की ओर मुककर मैंने कहा->- दिखो रोहिणी ! तुम कितनी सुन्दरी हो ।” 

उसने एक बार माँका; किन्तु मुँह को मेरी छाया की ओर फेर- 


घन रोहिणी 


कर कहा--“ओर तुम ? देखो हँसती आँखें कितनी सुन्दर हैं। वुम्हारे 
मुख के सामने मेरी सुन्दरता क्‍या है १” 

“नही गलत है, रोहिणी ! तुम मोहिनी हो ।”” 

“जाने दो ऐसा परिहास |?! 

“परिहास ! आओ, हम दोनों अपना मुंह एक साथ पानी में प्रति- 
बित्रित करें| किन्तु, देखना रोहिणी, न्याय करना ।” 

उसने अपने दाहिने कपोल को मेरे बाय कपोल से लगाने में आपत्ति 
न की और इस प्रकार सटकर हमने अपने प्रतिबिंब को जल भे छोड़ा । 
रोहिणी की अधखिली श्रॉँखो से कलकती नीली पुतलियाँ बड़ी मनोहर 
थी | उसके लाल अधरो पर हँसी की रेखा उसके मुख-मडल की शोभा 
को और भी कई गुना बढ़ा रही थी। मैंने पूछा-- 

“बोलो रोहिणी ! सच-सच, तुम वनदेवी या देवांगना हो कि नहीं १?” 

मैं देख रहा था, रोहिणी अपने नहीं, मेरे मुखबिब को निहार रही 
है | उसने कट जल की ओर से मुह को मेरी ओर फेरकर मेरी आँखों में 
अपनी श्राँखों को चुभाते हुए कहा--“नहीं, सिह का यह मुख बड़ा सुन्दर 
है” ओर उष्ण श्वास से गर्म करते मेरे कपोल पर अपने ओठों को रख 
दिया। मेने हटने का मोका बिना दिये दोनो हाथो से उसके सज्जित 
केशो को सेभाले वेसे ही रोक दिया । इस नीरब अवस्था में न जाने हम 
कितने युग तक रहे। तब हमें ख्याल आया, अभी हमें बीस टोकरी 
अंगूर तोड़ने हैं | मैंने हाथी को हटाकर कहा-- 

“रोहिणी ! अभी हमें आज का काम समाप्त करना है।”? 

हम अपनी टोकरियाँ ले गुच्छो को काट-काटकर रखते, फिर शाम 
को उद्यान-चर की छुत पर उत्तर-दक्खिन खड़ी दीवार के सेकड़ो 
भरोखानुमा छिंद्रो पर सूखने के लिए उन्हे टॉँगते थे। रोहिणी कुछ 
गुनगुना रही थी। मेंने गाने के लिये कह्य-उसने इन्कार नहीं किया। 


सिंह सेनापति ३६ 


«मैंने कहा--'रोहिशी ! क्रितना अच्छा होता, यदि यह द्वाक्षा की 
फसल समात ही नहीं होती |” 

उसने कहा--ओर सदा प्रभात रहता, न कमी मध्याह्न, संध्या या 
निशा होती ।”! 

“और तुम सदा पोडशी पिंगला रहती ।”” 

“ओर तुम्हारी पढाई समास ही न होती ।”--कहते रोहिणी का मुस्ब 
कुछ म्लान हो गया । 

“बढ़ाई न समाप्त होती क्यो रोहिणी !”? 

रोहिणी ने अपने कंपित स्वर से कह्ा--“क्या जाने, तुम वेशाली 
चले जाओ |” 

“श्र तुम्हारे ब्रिना ? ऐसा नहीं होगा, रोहिणी !”--कह, मानों 
छिन जाने के भय से मेने कसकर उसे अपनी छाती से लगा लिया । 

रात को सोते वक्त मेरे कानों में रोहिणी के शब्द “क्या जाने तुम 
वेशाली चले जाओ गूंज रहे थे | रोहिणी का भय बिल्कुल निराधार न 
था | वेशाली के लिये ही आखिर मैं तत्नशिला आया । पृ्व॑जों की वैशाली 
के गौरव की रक्षा के लिये कौन-सी चीज थी, जिसे में उत्स्ग नहीं कर 
सकता । मैंने अपने मन से पूछा--“यदि तुम्हें रोहिणी और वैशाली में 
से एक के वरण करने की नीबत आये, तो किसे स्त्रीकार करोगे ?” उस 
वक्त जो उत्तर मेरे मन में आया, उससे कलेजे में हजार सूइयाँ चुभाने- 
जैसी पीड़ा होने लगी | मुझे सचमुच वेशाली को वरण करना पडता । 
तो क्या मैं रोहिणी के सामने भूठा नहीं हूँ १ “नहीं, वेशाली का प्रेस 
प्रेम की सीमा के बाहर का प्रेम है--कह मैंने दिल को समझाने पर भी 
कहा-मैं रोहिणी को वैशाली ले चलकर दोनों प्रेमों का निर्वाह कर 
सकता हूँ ।” लेकिन यह कोई उचित बात न थी। आखिर, रोहिणी को 
भी तत्लशिला--अपने माता-पिता की तक्षशिला-उतनी ही प्रिय है, 


३७ रोहिणी 


जितनी मुके अपनी वेशाली। फिर आचार्य अपनी एकमात्र सन्‍्तान 
रोहिणी के वियोग को केसे बर्दाश्त करेंगे ! 

उस रात मेरा मन बहुत विकल रहा। जान पड़ता था, मैं आग की 
लपटों में डाल दिया गया हूँ । नहीं मालूम किस वक्त निद्रा ने आकर 
मुझे उस दहकती भद्ठी से निकाल अ्रपनी शीतल गोद का सहारा दिया | 
सबेरे तड़के ही उठकर मैंने अपने केश-मुं ह को अच्छी तरह धोया, और 
रोहिणी के सामने जाने से पहले रात के सारे असर को धो डालने की 
कोशिश की | किन्तु, उसकी असफलता का पता तब लगा, जब रोहिणी 
ने मेरे सिर पर हाथ फेरते हुए कहा-“रात के स्वप्न अच्छे नही थे क्या १?” 

मेरा कलेजा सिहरने लगा। चेहरे के बदलते रग को छिपाने के लिये 
मैंने उसकी आँखों पर अपनी आ्राँखों को रल दिया, और पूरा प्रयत्न 
करने पर भी मुह से निकल आया-- हाँ, किन्तु प्रिये रोहिणी | स्वप्न 
तो दिल दुखाने के लिये आते ही हैं ।” 

“अच्छा, क्‍या स्वप्न देखा १” 

“सब याद नहीं ।” 

“जो और जितना याद हो, उतना ही बतलाओ प्रिय !”? 

“कोई विकराल राक्षस तुम्दे मुकसे छीन ले जाना चाहता था। में 
अपने खड्ग को कोष से निकालना चाहता था; किन्तु खड़॒ग निकल नहीं 
रहा था | इसपर खड॒ग-कोश को फेंककर,।मैं उस राक्षस पर टूट पढ़ा, 
और उसकी दोनों भुजाओ को चीरकर जब तुम्हे धरती पर रख रहा था, 
उस वक्त उसने मुभपर प्रहार किया | प्रहार तो मैंने खाली जाने दिया, 
किन्तु मैंने देखा बेहोशी से तुम्हारा मात्र शिथिल होने लगा है ।” 

“नहीं, प्रेष्ठ ! ऐसे समय मुझे बेहोशी नहीं आ सकती”-कह रोहिणी 
ने मेरी भुजाओ को लपेटते हुए अपने बाहु के बल को दिखलाया | 

“कहीं रोहिणी ! मैं स्वप्न की बात कर रहा हूँ। स्वप्न की बातें 
उल्टी हुआ करती हैं।” 


सिंह सेनापति छ्ढ 


“क्िम्तु, तुम्हारे चेहरे से मालूम होता था कि तुम स्वप्न नहीं, 
जाग्रत की बात कर रहे हो ।” 

“हाँ, मेरा हृदय आतंक-पीड़ित है, प्यारी रोहिणी ! मैं इसे स्वीकार 
करता हूँ । अनिष्ट की कल्पना भी भयदायक होती है ।” 

“तो प्रिय ! राक्षस का ठुमने क्या किया १” 

“मैने अपने को बचाते हुए उसकी ठुड्डी में एक मुश्टिका मारी, वह 
जमीन पर आ गिरा, और में उसकी छाती पर बेठ गया ।” 

“वैसे ही, जैसे उस दिन तत्नशिला के सबसे बड़े मुष्टिक दत्त को 
तुमने दबाया था। ओह, सिंह ! उस दृश्य को देखकर मुझे कितना 
आनंद आया था ! अभिमान से मेरा मस्तक हिमवान-जैसा ऊँचा हो 
गया था । मेरी सहेलियोँ मुके साधुवाद देते नहीं थकती थीं; बह इसे 
मेरा वैयक्तिक विजय समझती थी ।” 

“ग्रौर तुम रोहिणी १?” 

“में भी, तभी तो फूली नहीं समाती थी ।” 

“मेने उस राक्षस को परास्त करके छोड़ा; किन्तु उठकर देखता 
हूँ, तो तुम वहाँ नही हो । मरे प्राण निकलने-से लगे । किन्तु, उसी समय 
नींद खुल गई ।” 

“स्वप्न में तुम विश्वास करते हो प्रियतम !” 

“नहीं, में विश्वास नहीं करता हूँ, रोहिणी !” 

“ताता भी विश्वास नहीं करते; किन्तु मा करती हैं; स्वप्न का 
विपाक उल्टा होता है, अच्छे का बुरा, बुरे का अच्छा ।? 

“यदि विश्वास करना होगा, तो अम्मा के विचार के अनुसार में 

विश्वास करूगा, रोहिणी !” 

( श्रोर' + ४००० 

(६) 
पाशवों के साथ युद्ध की तैयारी 


पाशव शासक [ शाह ] यवन-विजय में जिस तरह अफसल रहा, 
उसके कारण पूर्व में भी उसे सीमा-विस्तार करने का उत्साह नहीं 
हुआ । शास आर्तत्षत्र ने फिर पूरब में छेड़खानी करनी चाही। तक्ष- 
शिज्ञा को यह भारी सुभीता था कि पड़ोसी राज्यो की गति-विधि का 
समाचार वहाँ आसानी से पहुँच जाता था। तक्षशिला के साथ और 
व्यापारियों की पहुँच राजधानी पशंपुरी [ पर्सेपोली ] के अ्न्तस्तम तक में 
थी। तक्षशिला के बेद्यो और युद्ध-विद्याध्यापको की माँग पाश॑व दर्बार में 
भी बहुत ज्यादा थी। इस प्रकार यह असंभव था कि पूर्व-गंधार के 
गिरुद्ध की जानेबाली तैयारी छिपी रहती | फसले कट चुकी थीं, वर्षा 
आुरू हो गयी थी, तक्षशिला आये मेरा आठवाँ साल था, जब युद्ध की 
तैयारी की अफवाहे वहाँ पहुँचने लगी । गण-संस्था की बैठके प्रति दिन 
हुआ करती, और में आचार्य के चहरे को उस वक्त सदा चिन्तित 
देखता था। एक दिन मेने श्राचार्य से इसके बारे में पूछा, तो उन्होंने 
कहा -- 

“वत्स ! पूर्व-गधार पर संकट के बादल मैड़राने लगे हैं। शास ने 
गधार के ज्षत्रप को हमारे खिलाफ युद्ध की तैयारी का श्रादिश दिया है। 

“युद्ध की तैयारी ! तक्षशिला पर आक्रमण !!” 

“हाँ, और हमने तय कर लिया ; नागरिक-मात्र को आज से सबसे 
पहला कर्तव्य है, सैनिक-सेवा । हमें प्रसन्‍नता है कि उत्तरापथ [पंजाब] 
के सारे गण हमारी सहायता के लिये तैयार है। बृद्धापन के कारण 
सेनापति का काम तो में स्वीकार नहीं कर सकता था ; किन्तु सेना- 
नायको की शिक्षा-दीक्ञा का काम मेरे जिस्मे हुआ है |” 


है 


सिंह सेनापति ० 


“और आचार ! मुझे आशा है, तत्नशिला के इस मंग्राम को 
वैशाली अपना सपग्राम बना सकती है !” 


“जरूर, मैं कह चुका हूँ, वेशाली ग्राक्षी की तक्षशिला है; वह 
दोनों बहने हैं |”? 

“तो आपके शिष्य सिह को भी इस सपग्राम में भाग लेने का अवसर 
मिलना चाहिये ।” 

“में समभता हूँ, कोई रुकावट नहीं होगी । मै युद्ध-उद्दाहिका [कर्मीटी 
से स्वीकृति मॉगू गा ।”? 

यह कहने की आवश्यकता नहीं कि उद्घाहिका ने मुझे एक सनानी 
के तौर पर ही स्वीकार नहीं किया ; बल्कि वेशाली के दूसरे पॉच तरुणा 
को भी नागरिक सेना में सम्मिलित होने का अधिकार दिया । नागरिकों 
के अतिरिक्त हजारों की संख्या म आगन्तुको और कमकरों ने तक्षशिला 
के लिये लड़ने की इच्छा प्रकट की, और उन्हे अनुमति मिल गयी | 

यों तो तक्षशिला के हरएक नागरिक के लिये युद्ध-विद्या का 
सीखना जरूरी है ; किन्तु अब पाशंव-जैसी महान्‌ शक्ति से मुकाबला 
करना था, इसलिये चारों ओर सैनिक-शिक्ञा, व्यूह-रचना, कूठा आक्रमण 
अआरदि का ही अभिनय हो रहा था | तत्नशिला के नागरिकों मे सबके पास 
अपने सेधव घोड़े थे; अपने अपने हथियार थे । जिनके पास किसी वस्तु 
की कमी थी, उसका प्रबंध गण की ओर से होता था | सेना-नायक अपनी 
बाहिनियों को पक्की कर रहे थे, और उनकी विशेष शिक्षा का भार 
आचार्य बहुलाश्व-जेंसे महान्‌ युद्ध-विद्या-विशारद के ऊपर था | आचार्य 
ने मेरे लिये अपना कवच और सबसे अच्छा घोड़ा प्रदान किया । 
शस्त्रों में मेरे पास एक सींग का [ शाज्ज ] धनुष, एक तूण, एक डेढ़ 
हाथ लम्बा सीधा खज्ज, एक शल्य [भाला), एक छुरा तथा इनके 
अतिरिक्त भारी गदा थी | 

हमें रोज-ब-रोज शत्रु, की गति-विधि की खबर मिल रही थी । इसमें 
पश्चिम गंधार के हमारे भाई बड़े सहायक थे । उन्हें भी जबदंस्ती शास 
की सेना म॑ भरती होना पड़ रहा था; किन्तु हमें विश्वास था--ओऔर वैसा 
ही हुआ भी--कि वह अपना कतव्य पालन करेंगे। 

वर्षा के समाप्त होते ही श्राक्रमण होगा, इसका हमें पता लग गया 
था; किन्तु इधर वर्षा कम होती है, और कहीं शत्रु अचानक हमला न 
कर दें, इसलिये हमारे सेनिको की कुछ टोलियाँ घाटों और घाटियो की 
रक्ता के लिये भेज दी गई थी। आचार्य ने मर लिये पुष्कलावती से 
आनेवाले रास्ते के प्राद [ अटक ] की रक्षा का भार सौंपा था। 
वहाँ रक्षक सेनिक मौजूद थे, मुझे आजा मिलने पर वहाँ जाना था । 
इस वक्त तक्षशिला के पत्थर के प्राकार को दृढ़ कर दिया गया था, और 
नगरज्वारों पर कट्टा पहण था । यदि द्वार पर आप कुछ घड़ियों के लिये 
भी ठहरकर देखते, तो मालूम होता, कितने ही घोड़े दौइते हुए. नगर 
में घुस रहे हैं, और कितने ही नगर से बाहर की ओर दौड़ रहे हैं । यह 
सभी आदेशवाहक अश्वारोही हैं । 

आचाय ने मुझसे एक दिन कहां-- 

“पुत्र सिह ! अब की मुकाबिला सख्त होगा | शिवि, सौवीर, परत 
मलानस ही नहीं, वह्तु थ्रामू नदी] के उत्तर तथा पश पुरी [ पर्सेपोली | के 
पूरब के सारे जन-बल को शास तज्ञशिला के विध्व॑तत के लिए तैयार कर रहा 
है| हम भी अकेले नहीं हैं, मल्‍ल, मद्र “सभी गण जबर्दस्त तैयारी कर 
रहे हैं, और महासिन्धु के अपने निर्दिष्ट घाटों पर उनके कितने ही सैनिक 
अभी ही पहुँच गये है । युद्ध में आक्रमणकारी अधिक लाभ में रहता है, 
किन्तु हमारे लिए वह यहाँ अनुकूल नहीं होगा; क्योंकि महासिन्धु हमारे 
हरावल को पीछे संबंध जोड़ने में मारी बाधक होगी | खैरियत यही है, 
कि शत्रुसेना जहाँ चाहे वहाँ सिन्धु को पार नहीं कर सकती, इसलिए 
उसे हमारे आरक्षित--गोपित--घधाटों से ही नदी को पार करना होगा, 

ओर इसमें वह अपने सख्याबल से पूरा लाभ नहीं उठा सकेगा।” 

पहले-पहल जब मैं कवच पहन शिरखाण, खड़, गदा, शाज्ञ, 
तूण धारण कर खड़ा हुआ, उस वक्त रोहिणी मेरे कमरे में थी। उसने 
इस सज्जा में देख मुझे गाढालिगन किया | मैंने कहा--“प्रिये ! इस 
कठोर लोह के स्पर्श से त॒म्दें कष्ट होगा ।” 

“कष्ट, मुझे होगा ! नहीं मेरे सिह ! हम तक्षशिलीय तरुणियाँ भी 
अपने को तैयार कर रही हैं । जेंसे तत्षशिला के बालक को पहले-पहल 
मधु खड़ की नोक पर चाटने को मिलती है, उसी तरह बालिका को भी 
तक्नशिला के नर-नारी समान रूप से आयुध-सेवी बनाते हैं ।” 

मैंने शिरत्राण को हटा दिया और रोहिणी के कधो पर दोनो हाथो 
को रख कर कहां-- 

“मेरी प्यारी रोहिणी ! इस बात में तत्कशिला की नारियाँ वेशाली 
से बढ़ी हुई हैं!” 

“क्या लिच्छवियानियाँ गाधारियों की भाँति समर-भूमि मे नहीं जा 
सकतीं !” 

“जा सकती की बात नहीं है। कितनी ही वेंशालिकाओ ने पूर्व में 
सेना-संचालन, दुर्ग-गोपन किया है। किन्तु, यह जरूर है कि वहाँ की 
सभी लिच्छुवियानियाँ इसके योग्य नहीं बनाई जाती ।” 

“पहीं बनाई जाती ! क्यों प्रिय १? 

“इसमें और भी कारण हो सकते हैं । किन्तु मुझे तो दास-दासियों 
तथा अनारयों का वैशाली में बाहुलय प्रधान कारण मालूम होता है । 
तन्नशिला के सीघेसादे जीवन को देखकर पहले ही दिन से मैं बहुत 
प्रभावित हुआ । हमारे आचाय जैसे कर्मान्त, पशु, वाणिज्य के स्वामी 
बेशाली में इस तरह अपने दास-दासियों के साथ सह-भोज सह-नृत्य न 
करते । वहाँ से स्वाभाविक सादगी, स्वाभाविक कठोर जीवन मिंट चुका 
है। हाँ, सेनिक-जीवन की अनिवार्य आवश्यकता होने के कारण 

नागरिकों को कठोर जीवन बिताने के लिये मजबूर होना पड़ता है ।” 

“प्रिय सिंह ! मैंने अनाय लोगों को कभी-कभी यहाँ अपने घर में 
भी आये देखा है | एक बार इन्द्रप्रस्थ से लोट हमारे सार्थ के साथ चार 
काले लोग आये थे | ताता ने उन्हें अपने साथ बैठाकर कापिशेयी छुरा 
तथा कोमल वत्सतर-मास से संतृत्त किया था। यह तुम्हारे आने से एक 
साल पहले की बात है। मरे पूछने पर ताता ने बतलाया था कि यह 
गंधार, मद्र,**सभी पहले इन्ही लोगो के थे। हमारे पूवंज जब पश्चिम 
से अपने घोड़ों पर चढ़कर आये, तो महासिन्धु के पश्चिम का विस्तृत 
भू-भाग भी इन्हीं के हाथो में था। हमारे पूर्वजों का इनसे युद्ध हुश्रा, 
जिसमें अश्वारोही विजयी हुए, और इनकी भूमि हमारे हाथ आई |! 
किन्तु प्रिय ! मैंने दास-दासियाँ नहीं देखी हैं, वह कैसी होती हैं !” 

“तुमने देखी हैं रोहिणी ? उस दिन सुदत्त के सार्थ के मुखिया के 
साथ एक काला आदमी मेरे पास आया था।” 

“हाँ, मैंने उसे देखा था। उसके केश और शरीर का रंग एक-सा 
काला था| उसकी आँखे लाल-लाल अंगारे-सी मालूम होती थीं। उसकी 
नाक बहुत चौड़ी तथा नथुने बड़े-बड़े थे। वह नाठा, किन्तु गठीला 
मालूम हो रहा था । क्‍या दास इसी तरह के होते हैं १” 

“नहीं, दासो का कोई खास रंग-रूप नहीं होता । हाँ, ज्यादातर 
दास काले होते हैं । किन्तु, दास उस आदमी को कहते हैं, जिसे तुम 
अपने घोड़े या बेल की भाँति जब चाहो बेंच-खरीद सकती हो ।”” 

“खरीद-बेच सकते हैं १”? 

“हॉ, प्यारी रोहिणी ! इस तक्षुशिला में भी आर्य जब आज से 
हजार-डेढ़ हजार वर्ष पहले आये, तो उन्होंने भी पराजितों की दास-प्रथा 
को अपनाकर कितने ही दास-दासी रखे थे। किन्तु, पीछे अपनी उस 
काल की स्थिति भें उसके प्रभाव से उन्हें भय होने लगा।” 

“किस बात का भय होने लगा ?? 

“पहला भय था रुषिर-सम्मिश्रण का। यदि वह सम्मिश्रण हुआ 
होता, तो मेरी प्यारी रोहिणी ! ठम्हारे यह सुवर्ण केश किसी दूसरे रंग 
में दिखाई पड़ते। दूसरा कारण था, सेनिक-जीवन की कष्ट सहिष्णुता 
को छोड़ सुकुमार नागरिक बन जाने का डर, और इन सबसे बड़ा 
कारण था, पड़ोसियों के साथ निरन्तर संघ में रहते वक्त घर के भीतर 
इन दासों के प्रभाव का सब तरह से बढ़ने का डर ।” 

“तो इसका प्रभाव लिच्छवियानियों के ज्ञत्रियत्वपर केसा पड़ा ?” 

“कर्मान्त, पशुचारण के लिये उनके पास काफी दास थे । चूह्हे- 
चौके, कृटने-पीसने के लिये उनके पास कितनी ही दासियाँ थी, तुम्ही 
समझो, यदि यह बाते तक्षशिला में होतीं, तो ठुम आज की रोहिणी की 
जगह क्या होतीं १” 

“तुम्हीं बताओ, प्रिय !” 

“तुम्हारे हाथ पद्म की भाँति लाल ही नहीं, वेसे ही कोपल मी 
होते 2 

“कोमल भी ! तो मैं खड़ नहीं चला सकती; मैं कुठाल नहीं उठा 
सकती | धनुप की प्रत्यंचा खींचने में मेरे श्रेगूठे और तज्जनी में छाले 
पड जाते |”? 

“और, तम्हारे गाल और भी लाल होते ; किन्तु धूप के छू जाने- 
मात्र से उसपर स्याह भाई पड़ जाती ।” 

“तो मुझे घर के भीतर बंद रहना पड़ता !”” 

“थोड़ा-सा चलने में भी तुम्हारी सॉस फूलने लगती ।” 

“तो मैं तड़ाग में तैरने से, जल-क्रीड़ा से बंचित हो जाती ।” 

“और फिर अपने हर काम के लिये तुम अपनी दासियों पर निर्भर 
रहती !!? 

“तो ये मेरे हाथ-पेर किस काम के ! मैं तो इसे कभी पसन्द न 
करती ।” 

“किन्तु, यदि तुम्हारी दादी-परदादियाँ ऐसा ही कर आई होतीं, तो 
तुम्हें यह पसन्द करना होता |” 

“लेकिन, मेरे सिंह ! मेरे लिये तो ऐसा सोचना भी मुश्किल मालूम 
होता है | ताता की बात सुने हो न--चर्बरी कामचोर का दड है!” 
दासियाँ रखनेवाली तो वस्ठ॒तः मैंस हो जाती होंगी | क्या सभी लिच्छ- 
वियानियाँ ऐसी ही होती हैं !?” 

“नही, मेरी प्यारी ! सोमा तुम्हारी ही जैसी होगी । सभी लिच्छुवि 
इतने 'भाग्यवान! नहीं होते कि उनके सारे कामो को दास करें। यह 
भनी लिच्छवियों की बात है| हाँ, देखा-देखी सभी की लालसा ऐसी ही 
होती है | पुरुषो को तो वैसा जीवन स्वीकार करने में बाधा सेनिक-शिक्षा 
है, किन्तु स्त्रियों में यह व्याधि बहुत फेल गई है ।” 

“तो प्रिय ! क्या मुझे वेशाली जाने पर ऐसा ही बनना होगा ?? 

मैने उसके चिकने कपोल पर अपने ललाट को रखकर कहां--- 
“नही, प्यारी रोहिणी | तुम वहाँ की स्त्रियों को गांधारियों के जीवन 
का पाठ पढ़ाना । मेरी माँ ठुम्हारी ही तरह काम करती है, वह तुम्हें 
बहुत पसद करेंगी।” 

“ओर सोमा ?” 

“सोमा अभी ब्याही नहीं है। वह सुंदरी है, ओर किसी घनी 
लिच्छविकुमार के प्रेम में पढ़ी, तो क्‍या जाने उसे भी औरों-जेंसा 
बनना हो |” 

“तही, मैं अपनी ननद को वेंसा नहीं होने दूँगी। वह सरस्वती- 
जेसी बन जायगी ।” 

“अच्छा, इसे छोड़ो, रोहिणी | यह तो बतलाओं, यह कंबच मेरे 
शरीर में ठीक आ रहा है १” 

“जरा पीछे की ओर तो देख ”---कह वह मेरी पीठ की ओर देखने 
गई ; और फिर बड़े उत्साह से कहा--जान पड़ता है, यह कवच तुम्दारे 

ही लिये बनाया गया हो। और प्रिय ! मैंने कभी ख्याल नहीं किया था 
कि तुम्हारा वक्ष इतना चौड़ा है |” 

“क्योंकि, वह हर रोज चार-चार अंगुल तो बढ़ता नहीं ; और तुम्हे 
देखना है उसे रोज-रोज ।” 

रोहिणी ने नाचती हुई पुतलियों के साथ कहा-- नही, रोज-रोज 
नहीं, क्षण-क्षण | और जानते हो सिंह ! यह मेरे दादा का कबंच है, 
जिनकी छाती के बराबर उस वक्त छाती रखनेवाला कोई पुरुष न था।” 

“दादा का !” मैंने कुछ भावावेश के साथ कहा। 

“हाँ, और यह सदा विजय लाता रहा । मेरे सिह ! तुम भी इसे 
पहने रणतक्षेत्र से विजयी होकर लौोंगे | 

“रोहिणी ! तुम्हारे खिले चेहरे को देखकर मुझे कितनी प्रसन्नता 
होती है ।” 

“मेरा चेहरा खिलें क्यो नहीं ! हम गान्धारियों के लिये वह सबसे 
आनंद का समय होता है, जब हमारा प्रिय रणक्षेत्र के लाल कदम से 
सने शरीर के साथ लोठता है । जानते हो, में अपनी सहेलियों से बड़े 
अभिमान के साथ तुम्हारे हाथ के उत्त खन्न-चिह्न के बारे में कहा करती 
हूँ। खज्अ-चिह्न से बढ़कर भूषण नहीं, उससे बढ़कर गौरव का कोई 
चिह्न नहीं |” 

मैंने कर-त्राणों को निकालकर रोहिणी के कोमल केशोबाले सिर 
को हाथ में लेकर कहा--- 

“प्यारी ! मालूम हुआ, तत्नशिला के पास हमें सिखाने के लिये 
और बहुत-सी शिक्षाएँ हैं। मेरी सुबीरे ! ठम्दारी-जेसी तरुणियाँ अपने 
तरुण प्रेमियों के भीतर क्रितना शक्ति-संचार करती होंगी १?” 

“हाँ, मृत्यु को हम गांधारियाँ मय की वस्तु नहीं समझती । मृत्यु 
का भय क्‍या ! आने के पहले उससे डरना निरी मूर्खता है। आ जाने 
पर वहाँ डरने के लिये रहता ही कौन है ! हमारे पास जीवन-रक् का 

स्वाद लेने ही के लिये अपना एक-एक क्षण चाहिये। जीवन नहीं रहेगा, 
इसकी चिन्ता के लिये हमारे पास समय नहीं |”? 

“किन्तु, मृत्यु प्रिय वस्तु का वियोग कराती है ?”! 

“तो क्या, मृत्यु से भयभीत को हम अपना प्रिय मान सकती हैं? 
नहीं प्रियतम ! जब हम उसीको प्रिय बनाती हैं, जो वीर हो, जो निर्भर 
हो; वो उसका श्र॒र्थ ही है कि हम इस मूल्य को चुकाने के लिये तैयार हैं ।”” 

रोहिणी के चेहरे पर गंभीरता छाई हुई थी, जब वह इन शब्दों को 
मुँह मे निकाल रही थी। और में उसके एक-एक अक्षर को मुग्ध हो सुन 
नहीं, श्रव्णों से पान कर रहा था। में सोच रहा था, वेशाली भें ऐसी 
न्त्रियाँ, ऐसी माताएँ, ऐसी बहने चाहिये। वहाँ ऐसी स्त्रियों नही हैं, 
यह बात नहीं ; किन्तु सभी ऐसी नहीं हैं| मैंने फिर कहां-- 

“रोहिणी ! तुम मेरे लिये कितनी प्रिय हो ! सचमुच प्रेम में केबल 
जीवन का स्थान है, वहाँ मृत्यु के लिये जगह नहीं ।” 

“प्रेम सदा जीवित रहता है, सिद्द ! जब तक दो में से एक जिन्दा 
रहता है, तब तक ही नहीं, उसके बाद उस प्रकाशमान लोक में भी-- 
जहाँ हमारे पुराने पितर रहते है ।”? 

अम्मा की आवाज सुन रोहिणी उधर दौड़ पढ़ी । आचाय के कमरे 
में उनकी आहट सुन मैं उनके कमरे मे चला गया। आचाय॑ ने मरे 
कवच को देखकर कहा-- 

“सिंह ! तुम्हे यह कवच बहुत मजता है ।” 

मैंने शिर कुकाकर आचार के वाक्य का अनुमोदन किया। कुछ 
देर तक हम युद्ध की तैयारी के बारे में बातचीत करते रहे | मुझे उस 
वक्त रोहिणी का 'पितर-लोक” याद आया । फिर मैंने आचार्य से कहा-- 
“आचाय॑ ! क्‍या आप विश्वास रखते हैं कि वीर मरकर पफितरों के 
प्रकाशमान लोक में जाते हैं !” 


सिद्द सेनापति जद 


“मेरे विश्वास का सवाल नहीं पूछो पुत्र ! किन्तु, मैं इसे एक मधुर 
कल्पना सममत्ता हूँ। यह उस कल्पना से कहीं अच्छी है, जिसे कि प्राची 
के रजुल्लों ने अपनी प्रजा को अधकार में रखने के लिये गढ़ा, और 
जिस उस कपटी ऋषि प्रवाहण जैंबलि ने प्राची में फैलाने की भारी 
कोशिश की | पितर-लोक की कल्पना में प्रियों क्रे नित्य समागम कीं 
भावना काम कर रही थी; किन्तु रजुल्लों ने इसी लोक मे फिर-फिर आकर 
पैदा होने की कल्पना को फैलाया । उसमें उनका नीच स्वार्थ काम कर 
रहा था । वह उसके द्वारा इस संसार के भीतर अपने अधिकारों--भोगों- 
का ओचित्य साबित करना चाहते थ। यह दास-दासियों की दुनिया 
उनकी बनाई नहीं; बल्कि मनुष्य के अपने ही पहले कर्मों की बनाई है:-- 
यह था उनका अ्रमिप्राय ।” 

“में भी आचार्य ! सोचता हूँ, इन कल्पनाश्रो की उन्हे ही जरूरत 
है, जिनके लिये मानव के जीवन का मूल्य सिफ कल्पना है, या जो 
जीवन को उसके धर्म [ नियम ] के अनुसार नहीं बिताते ।” 

“हाँ पुत्र ! दासता के संसार में पले कामचोरों का खाली दिमाग 
जीबन-रस का आनद लेने लायक नहीं रह जाता। श्रम, व्यायाम, रृत्य 
हमारे भीतर भूख पैदा करते हैं, जिससे हम आहार का रसास्वादन कर 
सकते हैं, ओर उसे पचाकर शरीर को फिर श्रम, व्यायाम और दृत्य 
करने के लिये सक्षम बनाते हैं। यदि हम रसास्वाद की तैयारी के लिये 
आवश्यक श्रम से जी चुराये, तो निश्चय ही हम अधिक समय तक रसा- 
स्वाद लेने लायक नहीं रह जायेंगे | दासों के श्रम पर पला मनुष्य अपने 
को जीवन-रस के उपभोग का अधिकारी नहीं रहने देता | फिर कभी वह 
जोवनरस को कोसता है, कभी दासता के विधान को न्याय्य साबित 
करने के लिये फिर-फिर जन्म की बात करता है | जीवन के रहस्य बहुत- 
से अविदित हो सकते हैं; किन्तु जीवन को छोड़कर जीवन की व्याख्या 
वंचनामात्र है ।” 

“ग्रौर, यह जीवन की सत्यता ही है आचाये ! जो हम तज्कशिला के 
लिये प्राणोत्सग करने के लिये तैयार हैं ।” 

“ठीक कहा पुत्र ! जीवन की सत्यता से इन्कार करने पर हम मानव 
नही, कायर कीट भर रह जाते हैं। ऐसा पुरुष श्रपने गण, अपने बन्धु 
तथा अपने आपका भी मित्र नहीं हो सकता | यदि वह किसीका मित्र हो 
सकता है, तो आर्तक्षत्र-जेसे लुटेरे खूनियों का, जो पराये घर, पराई 
सम्पत्ति को अपना बनाना चाहते है ।” 

“तक्षुशिला का चिर यौवन****** 

(८ ) 
युद्धकषेत्र में 

पटिहू) की आवाज तीन बार आई । हम सभी चौकन्ने हो अ्रपने-अपने 
धनुष पर तीर लगा, सिंधु की धार पर छाये निबिड़ अंधकार को फाइकर 
देखने की कोशिश करने लगे | चारों ओर घोर समन्‍्नाथ था, जिसमें हम 
एक दूसरे की साँस के शब्द को सुन सकते थे; लेकिन हमारा कान सिन्धु 
की धार की ओर था। थोड़ी देर में जल में थप-थप की आवाज सुनाई 
देने लगी | इस जगह पथरीली भूमि पर सिधु की धार बहुत पतली है, 
हमें डर था, अपरी रात मे इसी जगह पाशंव नदी पार करने की कोशिश 
करेगे | 'टिहू' की आवाज उस पार के जंगल में छिपे काप्य ने हमे सतग 
करने के लिये निकाली थी। बात की बात में थपथपी और नजदीक 
सुनाई देने लगी । उस अंपेरे म॑ं हम लिर्फ चलती आवाज का अदाज 
करके ही बाण छोड़ सकते थे, और जान पड़ा हमारे तीरों ने कुछ असर 
किया; क्योंकि एक बार पतवार के शब्द पीछे की ओर लोटते सुनाई 
पढ़े । हमने समझा, कम से कम आज रात को अब शत्रु फिर इधर 
आने का प्रयत्न न करेगा। उसी वक्त फिर एक बार “ठिहू! का शब्द 
सुनाई दिया; अ्रर्थात्‌--खतरा दूर नही हुआ है, शत्रु और तैयारी के माथ 
आना चाहता है | 

नावों की वहाँ कमी नहीं, यह हमे सालूम था। महासिन्धु के ऊपर 
की नावे ही उसने नहीं जमा की थी; बल्कि कुमा [ काबुल नदी ] पर 
सेकड़ों नावे बनाई जा रही थीं, इसका भी हमें पता था। मुझे पूरा 
निश्चय था किशत्रु सर्वस्व की बाजी लगाकर इस पार आने की कोशिश 
करेगा । हमने सिद्धहस्त धानुष्कों को इस पार जमा कर रखा था; लेकिन 
नावों के इस पार पहुँच जाने का भी डर था, जिनकी प्रतीक्षा में खड्भधारो 

जवान तैयार थे | साथ ही हमने तट-भूमि के पास पत्ते और लकड़ियों की 
ढेरियाँ तेयार कर रखी थी। जिस समय पचासो नावे तीर की भाँति इस 
तट की ओर दौड़ ने लगी, उस वक्त हमारे धानुष्कों ने बाण-वर्षा झुरू की । 
किन्तु वह नाथों की बाढ़ को रोक न सके, और उनमें अधिकांश इस तट 
पर पहुँच गई' । हमारे कुछ बहादुरो ने एक ओर पत्तों में आग लगा दी, 
और शत्रुओं के उतरते-उतरते उसकी ज्वाला इतनी ऊँची हो उठी कि 
उसके प्रकाश में नावों से उतरती सूरते हमें साफ दिखलाई देती थी । अब 
पुलिन के ऊपर बेटठ धानुप्कों का निशाना उनपर अच्छी तरह लग सकता 
था; किन्तु, वह इतना न था कि पाशंव सैनिकों को पीछे लोटने को बाध्य 
करता | आखिर उनमे काफी कवचधारी थे | लेकिन, जैसे ही वह तटके 
ऊपर की ओर बढ़ने लगे, बसे ही मैंने भिड़ने के लिये अपने भटों को 
आदेश दिया | आग के लाल प्रकाश में चमचमाती तलवारें, तुमुल 
जय घोष, और नीचे की ओर लुढ़कती लाशे ! बस, यही उस जल्दी-जल्दी 
चीतते समय में दिखाई पड़ रहा था। हमारे भठों को एक और सुभीता 
था। वह ऊपर की ओर थे, जब कि पाशव-सेनिकों को नीचे से प्रायः 
खड़ी धार पर ऊपर की ओर बढ़ना होता था। पेरो के नीचे से खिसक 
जानेवाले पत्थर उनकी कठिनाइयों को और बढ़ा रहे थे। मैं एक ओर 
से दूसरी ओर दौड़ता अपने भटो को उत्साहित कर रहा था, और वह 
स्वय देख रहे थे कि शत्रु की पंक्ति तेजी के साथ विरल होती जा रही 
है | इसी वक्त मेरी नजर एक बलिष्ट कवचधारी पुरुष पर पड़ी | वह 
नीचे नाव की ओर खिसकने लगा था । मुझे मालूम नहीं, किस वक्त मैंने 
नीचे उतरने का निश्चय किया। मैं इतना जानता हूँ कि दूसरे क्षण मेरी 
गदा की जबर्दस्त चोट से महराकर वह धराशायी था; लेकिन इसी बीच 
मैंने अपने चारों ओर पाशंव-मटों को प्रहार करते देखा | मैंने बड़े 
परिश्रम से अपने बाये हाथ को दाहिने-जेंसा बनाया है |आचार्य बहुलाश्व 
की शिक्षा थी कि यह एक आदमी के दो के बराबर बनाता है। मेरे 

बाये हाथ में भाला अब भी मौजूद था, यद्यापि कवच का ख्याल कर 
मैंने गदा से पाशंव-सेनापति को गिराया था--हाँ, वह इस सारी अनी 
का सेनानी था, यह हमे पीछे मालूम हुआ । 

में लफक-लपककर बेहताशा श्रपनी छबारी गदा और दूरवालों पर 
भाला चला रहा था। यद्यपि जिधर को में कपटता, उधर से मठ काई 
की भाँति फट जाते ; किन्तु, पीछे की ओर से उनके प्रह्र पर प्रहार मेरे 
कवच पर हो रहे थे। मुझे न प्रहारों के गिनने की फुसंत थी और न यह 
देखने की कि वे कितने हैं | एक के बाद एक लुढकते भटो को देखकर 
मेरा उत्साह दूना हो रहा था, और अपने भटो की आ्रावाज को श्रपनी 
ओर करीब आती सुन रहा था, उसी वक्त एक भाला मेरी दाहिनी जाँच 
में घुस गया । अ्रभी सेंमल ही रहा था कि देखा एक देव-जैसा पाशंव- 
भट मेरे सिर पर अपनी प्रचंड गदा को छोड़ रहा है। मेंने आखिरी प्रहार 
उस आदमी पर किया, और उसके बाद मेरी आँखों के सामने अंधेरा 
छा गया । 

मध्याह्द का समय था, जब कि मैंने पहले-पहल अपनी आऑस्बे खोली | 
देख रहा हूँ, एक विशाल वृक्ष है, जिसकी हरी पत्तियाँ हवा से धीरे-धीरे 
हिल रही हैं | ऊपर की पत्तियों के सिवा मुझे कुछ दिखलाई नहीं दे रहा 
था| मैं कहाँ हूँ, इसकी जिज्ञासा का समाधान न होते देख मैंने दिलना 
चाहा; किन्तु उस वक्त जान पड़ा मेरे रोम-रोम म॑ तीज वेदना हो रही 
है। दाँतो को जोर से दबाकर में शिथिल पड़ रहा, तब देखा मेरे 
मुँह की ओर एक परिचित चेहरा भुक रहा है। मेरी स्मृति अभी भी 
दुरुस्त न थी। में समझता था, मैं पितरलोक में पहुँच गया हूँ, जहाँ 
सभी पुरातन वीर चिर-किशोरावस्था में रहते है। किन्तु, इसी समय 
शब्द कान में आया-- 

“प्रिय ! कैसी तबीयत है ९”? 

रोहिणी का स्वर पहचानना उस समय की स्मृति के लिये भी 


धरे युदक्षेत्र में 


मुश्किल न था। वस्तुतः मुझे मम हुआ था, रोहिणी के शिरख्राण- 
नासिकात्राश-आच्छादित मुख के कारण । मैं अपनी व्यथा को मुल गया 
और बड़े हर्ष से बोल उठा--- 

“रोहिणी ! तुम कहाँ ?? 

“जहाँ तुम, प्यारे सिह !” 

“क्या, पितरलोक में हमारा मिलन हो रहा है !?”? 

“तही, इसी लोक में, प्यारे ! ज्यादा मत बोलो, आज तीसरे दिन 
तुम्हें होश हुआ है। में स्वयं सब बतला रही हूँ | ठम महासिन्घु के उसी 
धाट के ऊपरी भाग पर हो, जहाँ तुमने पाशंव-सेना के प्रधान भाग को 
परास्त किया, ओर जहाँ उसके सेनापति को तुमने बंदी बनाया |”! 

बन्द !7? 

“हाँ, बन्दी | तुम्हारी गदा ने उसे बेहोश कर गिरा दिया, और पीछे 
हसने उसे बंदी बनाया ।” 

“रोहिणी ! तुम कब यहाँ आई १”? 

“मैं सब बतलाती हूँ ।” रोहिणी ने मेरे ललाट पर अपने हाथ को 
रखा-- ठ॒म्हारे शरीर म॑ बहुत कम खून रह गया है ; तुम्हारा अरुण 
मुख सफेद हो गया है, मेरे प्यारे सिंह ! बोलने की कोशिश न करो, न 
बहुत चिन्तन करो, वेद्य ने मना किया है। में तुम्हारी जिज्ञासाओं की 
तृमि करती हूँ । स्मरण है, मेने चिर-गाढ़ालिगन किया था ; फिर तुम्हारे 
ओठों और आँखों को चूमा था। ठुमने कहा था--प्रिय ! भूख्ी लाल- 
साओं को चिर-तृम्रि प्रदान करो। मैंने चिर-तृप्ति प्रदान की | फिर अपने 
हाथों से मैंने तुम्हे कवच पहनाया, तुम्हारे सिर पर शिरख्राण बाँधा | 
तुम्हारे शरीर को वर्म-श्राच्डादित कर एक बार फिर लौह-आलिंगन 
किया । फिर तुम्हारी बायीं ओर खड्कोश लटकाया और दाहिनी ओर 
भारी गदा को | तुम ताता और अम्मा का आशीर्वाद ले अपने घोड़े पर 
चढ़ रणु-त्षेत्र को रवाना हुए । उसी दिन मैंने सरस्वती के कर्मान्त पर 

जाने को ताता से आजा माँगी । लेकिन, वह आज्ञा उस सरस्वती के पास 
जाने के लिये नहीं, इस सामने की सरस्वती--महा-सिन्धु--पर आने के 
लिये थी। ठुम फिर बोलना चाहते हो, प्रियतम ! मैं जानती हूँ, 
तुम मुझे साधुवाद देना चाहते हो; किन्तु अभी नहीं। अभी अपनी 
जिज्ञासा-मांत्र को तृप्ष होने दो।” 

जरा-से मावावेश से शिथिलता आती देख, में समझने लगा था 
अपने शरीर की अ्रवस्था को ; इसलिए में चुपचाप लौहाच्छादित रोहिणी 
के यत्र-तत्र दिखलाते अरुण मुख को निहारता रद्य | उसने अपनी बात 
को फिर प्रारम्भ किया। 

“मैंने इस कवच का इन्तिजाम कर लिया था ; मैंने हथियारों को 
जमा कर रखा था । क्षड़रोहित्‌--रोहित्‌ के बछड़े--पर सवार हो, उसी 
दिन रात को में महात्तिन्धु के तट पर पहुँची । पहाड़ की खोह में तुम्हारे 
घोड़ी में मैंने अपने घोड़ को छोड़ दिया। उसी वक्त सग्राम की ध्वनि 
मेरे कानों में आई, जिस कलकल में तुम्हारे गंभीर निर्भाप को पहचानने 
में मुझे देर न हुई । में दोड़ी, किन्तु देखा तुम्हारी आवाज बद हो गई 
है | तट के ऊपरी भाग में खड़ हो, श्रग्नि-प्रकाश से प्रकाशित वीरों के 
प्रहार को में देख रही थी ; और, नीचे पानी पर मुकेे नावे दिखलाई 
पड़ी । उसी वक्त मैने दो विशाल भय्-नायकों को एक-दूसरे पर प्रहार 
करते देखा । किसी निश्चय पर पहुँचने से पहले तुमको पार्शवों से घिर 
जाते देखा । अपना शल्य संभाल, लड़ते हुए भर्ों की पंक्ति को चीरकर 
मैं नीचे की ओर दौड़ी ; किन्तु वहाँ उस वक्त पहुँची, जब तुम बेहोश 
पाशंव-सेनापति के पास गिर गये थे। मैंने तुम्हारे ऊपर प्रह्मर करते 
भटो पर फुर्ती से शल्य चलाना शुरू किया, और इसी बीच बहुत-से 
हमारे भठ पहुँच गये । 

“पाशंव पूरी तरह परास्त हुए, यही नही और जगह मी । सिर्फ 
एक जगह वह सिन्धु पार कर कुछ भीतर घुसने में सफल हुए ; किन्तु 


५ युदक्षेत्र में 


मद्-वीरों ने वहाँ उन्हे हत-आहत कर पीछे हटने के लिये मजबुर किया । 
श्रभी तक जो समाचार मिला है, उससे पता लगता है, पार्शव शासक 
का अभियान बहुत विस्तृत रूप में था, और वह पूरी तौर पर असफल 
रहा | उनके बहुत कम सैनिक जान बचाकर लौद सके हैं। उनका 
प्रधान सेनापति मज़ददात तुम्हारी गदा से आहत हो हमारा बंदी हुआ 
है । हमारी सेनाएँ महासिन्धु पार हो, इस वक्त पुष्कलावती [चार सद्दा] 
की ओर शत्रु की बची सेना का पीछा कर रही हैं | कुमा [ काबुल ] 
आर सुवास्तु [ स्वात ]-तीरवर्त्ती हमारे बंधु इसमें हमारा साथ दे रहे 
हैं| प्रधान सेनापति प्रियमेध आज सबेरे आकर तुम्हे देख गये। कह 
रहे थे--तक्षुशिला सदा के लिये बेशाली की ऋणी रहेगी। वक्षशिला 
को भी लेख भेजा जा चुका है। तुम्हारी रक्षा में कपिल को एक गहरी 
चोट आई है।! 

“तत्तशिला वेशाली की ऋणी रहेगी” इस वाक्य की प्रतिध्वनि मेरे 
कानों में देर तक गू जती रही । में ६० योजन पर रहकर भी अपनी 
बेशाली के लिये कुछ कर सका, इस श्रमिमान का प्रभाव मेरे रोम- 
रोम पर पड़ रहा था। में समझता था, मेरे घावों का सबसे बड़ा औषध 
यह है; फिर मैं अपने ऊपर भुके मुख की ओर एकटक देखता रहा | 
मैंने डरते हुए कहा--“मैं ज्यादा नहीं बोलूगा, प्यारी रोहिणी ! यदि 
जरूरत न हो, तो अपने शिरख्राण को उतार दो |” 

रोहिणी ने शिरसत्राण उतारकर रख दिया । मेरी अवस्था को देख- 
कर उसे सन्‍्तोष हुआ है, यह उसके चेहरे से ही मालूम होता था। मैं 
सोचता था, रोहिणी के कोमल से लगनेवालें शरीर में कितना कठोर 
साहस है। यह है वह नारी जिसके रहने पर कोई जनपद दास नहीं 
बनाया जा सकता | 

येहिणी ने एक चषक (प्याला) कापिशेयी सुरा मेरे ओठों में लगायी। 
वह उन हाथों से अधिक मधुर लगती थी । उसकी आँखों की ओर 

है 

देखते हुए मेरे मन में तरह-तरह के बिचार उठने लगे, और धीरे-धीरे 
पलके भारी हो चलीं | फिर में सो गया । 

मेरे शरीर मे खासकर कटि के नीचे बहुत-सी गहरी चोटे थी, जिन्हें 
आपध लगाकर खूब बॉघ रखा गया था, और जरा-सा भी हिलने- 
इलने में मारी पीड़ा होती थी | उस अवस्था में तुरन्त मुके त्नशिला 
ले जाना खतरे की बात थी; इसलिये पास ही में सीमापाल के निवास 
पर मुझे ले जाया गया । वहाँ कितने ही दिनों रहना पड़ा, कितनी पीड़ा 
हुई, इसका मुझे स्मरण नहीं । मुके स्मरण है सिर्फ रोहिणी का सदा 
पास में हँसता मुख, ओर उसके हाथ से मेरे ओठों में पड़ती उदुम्बरवर्गा 
[ गूलर-जेसी लाल ] मधुर सुरा । मनुष्य का स्वभाव भी कैसा है ! वह 
आग के भीतर भी शीतल ठाँव दूं ढ़ लेता है, वह कठुता के भीतर भी 
आस्वाद पैदा कर लेता है। मैं मृत्यु के मुख से अभी-अमी निकला था; 
मेरा शरीर बरणों से भरा हुआ था : दिन बीतने के साथ मैं अच्छा 
होनेवाला था। किन्त॒, मेरी इच्छा थी, में ऐसे ही मंच पर पड़ा रहूँ-- 
रोहिणी इसी तरह मेरे पास बेंठी रहे । 

सप्ताह के भीतर ही आचाय भी मुझे ठेखने आ गये, ओर तीन 
सप्ताह बाद में शिविका पर तक्षशिला के लिये रवाना हुआ | रोहिणी 
ओर काप्य साथ-साथ घोड़े पर थे । 

द्वार पर ही माताजी ने स्वागत किया | जिस बक्त वह मेरे ललाट 
पर चुबन दे रही थी, उस वक्त मैंने देखा, उनके नेत्र सजल थे । 
उन्होंने इतना ही कहा--- 

“बीर पुत्र ! तेरा स्वागत है ।” 


(८) 


उत्तर-कुरु में युद्ध 


पूरी तौर से घावों के अच्छा होने में मुके तीन मास लगे। कपिल 
तक्षशिला का दूसरा तरुण, जिसने रोहिणी के साथ अपने प्राण को 
जोखिम में डाल, मेरी जान बचाई थी, अब मेरा गहरा दोस्त था। 
मुझे यह सुनकर प्रसन्नता हुई कि मेरे दूसरे पाँचो वेशालीय बंधु अक्षृत 
शरीर ही नहीं लौटे हैं, बल्कि उन्होंने अपने सेनानायकों की प्रशसा का 
अपने को पात्र भी बनाया है। इन मासो में, जब कि में चारपाई पर 
पड़ा रहता था, मेरे पास निरन्तर उपस्थित रहनेवाली मूर्तियों में रोहिणी 
के बाद दूसरा नंबर कपिल का था। कपिल के साथ बात करने में बहुत 
आनन्द आता था। वह एक बहुश्रुत ही नहीं, बल्कि बहु-दृष्ट तरुण था। 
उसने कपिशा [काह-दामन, अफगानिस्तान], उत्तर-कुर [ वक्ष नदी का 
ऊपरी प्रदेश ], पश्चिम भद्र [ पश्चिमी ईरान ] बवेरू, [ बाबुल ] आदि 
देशों की यात्रा की थी, और सार्थ के साथ कितने ही संकटपुर्ण रास्ते 
पार किये थे। एक दिन मैंने कपिल से पूछा-- 

“बंघु कपिल ! तुम्हे इन देशो में कौन अधिक समृद्ध और क्षेमपूर्ण 
मालूम हुआ १” 

“तज्नशिला के बाद ही समझना चाहिये, मित्र ! तज्नशिला जैसा 
ज्ञेमपूं शासन तो कहीं मुझे दिखाई नहीं पड़ा । हमारे गण में चोर 
और कायर का पता नहीं है, ओर उन देशों में, अधिकांश में दोनों ही 
मिलते हैं। हाँ, उत्तर-कुरु के नर-नारी अब मी वीर, श्र भी उदार हैं। 
पाशेवों ने उनको परतन्त्र बनाने की बहुत कोशिश की, किन्तु कुरु की 
पहाड़ियों में उनके-जैसा जन का जीते-जी परतंत्र होना असंभव है।”? 

“आर सम्पत्ति, समृद्धि ?”? 

“यदि सम्पत्ति-समृद्धि का अर्थ है शरीर की सारी आवश्यकताओं 
का सुलभ होना, तो मित्र ! उत्तर-कुरु अति सम्पन्न, अति समृद्ध देश 
है | वहाँ के लोग अधिकतर मृगया और पशुपालन पर गुजारा करते हैं । 
कृषि बहुत कम करते हैं। उत्तर-कुरु के पर्वतों में अकृष्टपच्य [ स्वयं 
उसन्न होनेवाली ] गेहूँ और द्राज्यालता होती है | हाँ, वह द्राक्षा कापि- 
शैयी द्राक्षा के बराबर बड़ी और मीठी नहीं होती, तो भी होती बहुत है | 
लोग चमड़े की पोशाक पहनते हैं--गांय, भेड्न और घोड़े का मास 
खाते हैं ।” 

“घोड़े का मास” साधारण भोजन के तौर पर ?”? 

“हाँ, घोड़े का, गाय से भी अधिक | वह घोड़े पालते भी ज्यादा हैं । 
हमारे यहाँ भी धोड़े का मास जो छोड़ दिया गया है, वह उसकी महा- 
घता के कारण | वसन्तारम्म के दिन तुमने उसे चला तो जरूर होगा ९” 

“हाँ, चखा क्यो नही है ; किन्तु, यहीं मित्र कपिल ! प्राची में घोड़े 
का मांस सिर्फ खास यज्ञ में खाया जाता है ; और वह यज्ञ इतना 
खर्चीला है कि उसे कोई-कोई राजा ही कर पाता है| श्रौर हम गणवाले 
तो उसे करते भी नहीं ।” 

“उत्तर-कुरु में एक और खास बात है मित्र ! वहाँ 'में और मेरा? 
का भाव नहीं ।” 

“ज्ञालच नही १?” 

“लालच ही नहीं, बल्कि लालच का कारण नहीं। राजाओं के 
शासन में राजाज्ञा पर सारे जनपद को चलना पड़ता है | पाशंव शासानु- 
शास [शाहंशाह] का आदेश यवन समुद्र से महासिन्धु तट तक अनुल्लेघ- 
नीय है। हम गण तंत्रवाले किसी एक व्यक्ति को अपना स्वामी मानने 
के लिये तेयार नहीं ; किन्तु हमारे यहाँ भी किसीके पास अधिक कर्मान्त 

.उुखेती, कामथ] है, किसीके पास कम, किसीके पास अ्रधिक पज्नु हैं, 

फकिंसीके पास कम | हम वाशिज्य से भी अपनी सम्पत्ति को बढ़ा सकते 
हैं, किन्तु उत्तर-कुरु में यह असमानता सोची भी नहीं जा सकती |”? 

“सोची भी नहीं जा सकती, तो क्या वहाँ कोई गहस्थ दूसरे से अधिक 
घन नहीं रख सकता ?” 

“करिसीका अलग-अ्रलग धन ही नहीं, उत्तर-कुर के लोगं। का सब 
कुछ सम्मिलित है। उनका प्रधान धन पालतू या सगया का पश्चु है, जिस- 
में सभी का सम्मिलित श्रम और भोगने का समान अधिकार होता है ।”” 

“इसका अर्थ क्या यह है कि आलसी और मेहनती दोनोंकों भोग 
में समान अधिकार है | यदि ऐसा है, तो आलसी समाज में बुरा मर्ज 
फैलाते होंगे |” 

“नहीं, मित्र | उनकी मनोवृत्ति ऐसी बन गयी है, कि कोई सामथ्य 
रखते हुए! कामसे जी नहीं चुराता | हमारे यहाँ खाने के बाद हाथ धोने 
का रवाज है, में समसता हूँ, वेशाली में सी यह बात होगी १” 

“हाँ, इससे कुछ अधिक ही, क्योंकि वहाँ चमड़े का कंचुक पहिनने 
लायक जाड़ा कभी पड़ता ही नहीं ।”? 

“हाँ, तो मित्र सिंह ! आप देखते होंगे, आलसी से आलसी आदमी 
भी खाना खाकर हाथ को धोने।मं जी नहीं चुराता । लेकिन, यह बात सभी 
देशो में नही है | कम्बोज [ काफिरस्तान ] में हाथ धोने की जरूरत नहीं 
समभी जाती, वहाँ खाकर हाथ को कंचुक में पोछ्ल लिया जाता है ।” 

“तो आप समझते हैं, यदि बचपन से बेसी आदत डाल दी जाय, 
तो कोई काम से जी चुरानेवाला नहीं रहेगा ।” 

“हा, यदि क्षमता के अनुसार उससे काम की आशा रखी जाय, 
तथा कामचोर को सभी नीची नजर से देखे |” 

“खैर, जब आप उत्तर-कुरुवालों को स्वयं देख आये हैं, तो उसमें 
सन्देह करने की गुजाइश कहाँ है। किन्तु, तब भौ मुक्के तो वह अ्रद्भुत- 
सा लोक मालूम होता है ।” 


सिंह घेनाएति छ० 


“अद्भुत ! पहिले आँखों पर विश्वास नहीं होता था । उत्तर-कुद की 
छीमा के भीतर पहुँचना बहुत मुश्किल है ।--” 

“मुश्किल क्यों !? 

“वह दूसरे जनों को अपने देश के भीतर आने नहीं देते | वह समभते 
हैं हमारी भूमि और हवा को ये लोग गंदा कर देगे | उत्तर-कुरु के 
भीतर घुसने की पगडडियाँ बहुत संकरे और खतरनाक दरें से गुजरती 
हैं, जिनपर वह निरन्तर पहरा देते रहते हैं, ओर किसी भी छिपकर 
जानैवाले के लिये मृत्यु के सिवा दूसरा दड नहीं ।” 

“फिर तुम कैसे पहुँच सके १” 

“सयोग समभिये, जबसे पश्चिम गंधार-गण को पाशंवों ने पराजित कर 
परतंत्र बनाया, तब से मेरे और हर एक गाँधार के दिल में पाशंबों के 
प्रति जबदंस्त घृणा की आग धधकती रहती है। मैं व्यापारिक सार्थ के 
साथ वक्षुतटपर गया हुआ था, उसी वक्त मैंने सुना वाहीक | बलख | 
का क्षेत्रप उत्तर-कुरुपर आक्रमण करना चाहता है। मैंने उत्तर-कु के 
बारे में जो कुछ सुना था, उस पर विश्वास करने की तबियत तो नहीं 
करती थी, किन्तु सुनी थी प्रशशा ही--उतर-कुरु में देवताओं का वास 
है ; प्रथिवीपर वहीं स्थान है, जहाँ देवता अब भी सदेह निवास करते 
हैं; वह उड़ सकते हैं ; उनके देश के पाँच योजन तक, ऐसा जादू है, 
जहाँ पहुँचते ही आदमी वृत्त बन जाता है। ठुम समझ सकते हो मित्र ! 
मुझमे वह बचपन नहीं रहा, जो इन बातो पर विश्वास करता। किन्तु 
मुझे उस विश्वास या अविश्वास से काम न था। मैं तो यह देख रहा 
था, कि नीच पार्शव एक और स्वतंत्र जन को पराधीन बनाने जा रहे हैं । 
मैंने ते किया उत्तर-कुरओं की सहायता कर पाशवों से गंघार का 

बदला लू। मैंने दो तकंश तीक्षण शरों से भरे, और सैकड़ों 
फल अलग बॉघ लिये--मुझे पता था, वक्ष [ आमू दरिया ]-तट सिफ 
मुजका जंगल है। मेंने खड्, शल्य आदि सभी शस्त्र सभाले, एक 

सूखी वत्सतरी बगल में लटकाई, और कम्बोज के एक श्रेष्ठ पहाड़ी 
अश्वपर चढ़ वक्षुतट और फिर ऊपर की ओर चल पड़ा ।” 

“अकेले ९? 

“हाँ अकेले, और मैंने सिवाय खड्ध के अपने हथियारों को छिपा 
रखा था ।? 

“अज्ञात भूमि की ओर इस तरह का प्रयाण बडे साहस की बात है।” 

“और निबुद्धिता की भी, मैं यह मानता हूँ, किन्तु जीवन में कितनी 
ही बार आदमी इस प्रकार की निरबद्धिता की बातें कर बैठता है। श्राखिर 
तुमने भी मित्र सिंद ! उस दिन शत्रु-पंक्ति के भीतर घरुमकर अकेले 
मज़्ददात पर आक्रमण कर बहुत बुद्धिमत्ता का काम नहीं किया था।” 

“हाँ, इसे में कितनी ही हृद तक मानता हूँ। में समभता हूँ, 
सना-नायक को अपना दिमाग हमेशा ठंढा रखना चाहिये; और उस 
वक्त मैंने कमजोरी दिखलाई थी ।” 

“तो वही समझो। साथ ही में किसी सेनाका संचालक न था, ज्यादा 
से ज्यादा साथ के छे मुखियों में से एक था--हम समी एक साथ 
वाशिज्य के लिये निकले थे | भूमि अजात जरूर थी, किन्तु मुझे यह 
मालूम था कि वक्षु की ऊपरी मृंजों में पहाड़ के पास घुमन्तू चरवाहे 
रहते हैं, जिन्हे उत्तर-कुरु के देवताओं का दर्शन हुआ करता है। मैंने 
कादली मृग के नरम चमकीले चर्म को कितनी ही बार वाह्ीक 
के व्यापारियों के पास देखा था, और पता लगाने पर यह भी मालूम 
हुआ, कि यह उन्हीं मुजवान्‌ पर्वतों की ओर से आती है, जहाँ 
वह घुमन्तू जाति रहती है। मुझे संयोग से उस जाति का एक 
आदमी मिल गया। उसने भी वही देवताओं की कथायें शुरू कीं, किन्तु 
बत्सतरी के कोमल मांस के साथ जब उदुम्बरबर्णा कापिशेयी सुरा को 
पीने के लिये मैंने उसे निमंत्रण दिया, वो थोड़ी ही देर में हम चिर-मित्र 

बन गये, और उसने बतलाया--यह चर्म उत्तर-कुर से श्राते हैं, हम उन्हें 
लोहा देते है, और वह हमे यद्द चम देते हैं । लोहे के अतिरिक्त वह 
हमारी किसी वस्तु को नही लेते ।” 

“तो तुम्दे विश्वास हो गया था, कि उत्तर-कुरु में देव नहीं मानव 
रहते हैं |! 

“हाँ, निश्चित, नही तो मित्र सिह ! देवों को मानव-सहायता की 
आवश्यकता क्या ! में उन्हीं मोौजवत घुमन्तुओं की ओर चल पढ़ा। 
क्षत्रप की सेना दूसरे रास्ते बढ़ी, किन्तु में बराबर उसकी ओर नजर 
रखता था । बात संक्षेप करते हुए कहूँगा, पाशंव सैनिक पहाड़ पर पहुँच 
गये । में एक मौजवत गोष्ठ में उस दिन ठहरा था, उसी दिन कुछ 
पाशंव सैनिकों ने गोष्ठ की ख्रियो पर बलात्कार करना चाहा। शासा- 
नुशास की इसके विरुद्ध सख्त आज! है, किन्तु युद्ध के पागलपन मे 
पराये टुकड़े पर प्राण देनेवाले सैनिकों को कोई आज्ञा रोक नहीं सकती | 
मैंने उस दिन तक्षशिला की तलवार का जीहर दिखलाया, और सैनिकों 
को हृत-आहत कर नारियो को बचाया | मौजबत मुझसे बहुत प्रसन्न हुए, 
मुभपर उनका विश्वास है| गया। हम लोगों ने जल्दी पशुओ्रो को नदी 
के दूसरे पार किया, और रात ही रात अनेक योजन दूर घनें जंगल मे 
घुस गये। अब मैंने उनसे बयलाया कि में पाशंवों से कितनी घुणा करता 
हूँ, ओर उनके विरुद्ध में उत्तर-कुरओ की मदद करना चाहता हूँ। इस 
पर उन्होने पहिले तो फिर देवताओं को कथा दुद्दरानी चाही, किन्तु जब 
उन्हे मालूम हुआ कि म॒भे कुछ सच्ची बातों का भी पता है, तो उन्होंने 
हितैषी के तौर पर कहा, कि उत्तर-कुर के लोग देखने के साथ तुम्हें 
मार डालंगे। मैंने मृत्यु का उपहास करते हुए कहा -- मरना बुरा नहीं, 
किन्तु बिना पॉच पार्शवों को मारे मरना मैं कभी स्वीकार न करूँगा।? 
उन्होंने मुझे वक्ष के बायें तट से उस गुप्त स्थान तक पहुँचा देना मजूर 
किया, जहाँ वह लोहे से कादली मृगचर्म का विनिमय करते हैं |” 


फ्औे उत्तर-कुंश में युद्ध 


“तो वयस्थ ! तुम देवताओं की भूमि के छोर पर पहुँचने में सफल 
हुए ।” 

“साथ ही उसका देवपन भी मेरे दिल से दूर हृटता गया | कुछ ही 
दूर तक घोड़ा जा सकता था, फिर हमें अपना सामान भेड़ों पर रख पैदल 
ही चढ़ना पड़ा--निश्चय ही जहाँ भेड़े नही जा सकतीं, वहाँ मनुष्य भी 
नहीं जा सकता | मौंजवत लोग भी हमारी ही तरह गोरे और बलिष्ठ होते 
हैं, यद्यपि नहाने-धोने का बहुत कम ख्याल रखते हैं। हम एक सताह 
तक वच्ु से ऊपर की श्रोर कई शाखा-सिन्बुओ को पार करते चले गये, 
वहाँ वच्चु की धार बहुत पतली--किन्तु तीदुण--हो गई थी, और दोनों 
किनारे से दो चद्मानें--दाहिनी ओर ज्यादा ऊँची--आकर मिलती हुई 
मालूम होती थी। पथ-प्रदर्शक ने बतलाया, बस यहीं तक हमारा देखा 
हुआ है, कुरु लोग इन्हीं चद्मानों पर लकड़ी रखकर इस पर आते हैं, 
ओर लोहा बदल कर ले जाते हैं | इस चट्टान से उस पार जाना हमारे 
लिये मौत है, यदि हम उनके हाथ में पड़ जायें। 

“मैंने देख लिया था, कि पार्शव वक्षु के दाहिने तठ पर श्रभी बहुत 
पीछे हैं। अभी मुझे आगे का कत्तंव्य भी निश्चित करना था। विदा 
होते वक्त मौजबत पथ-प्रदर्शक ने सावधान कर दिया था, कि में आग 
न जलाऊँ, नहीं तो घुआ देखते ही देव अपनी कोपाग्नि में मुझे जला 
डालेंगे | सूखा मांस मेरे पास काफी था, ओर जंगल में द्वाक्षा-गुच्छुक 
पके हुए लटक रहे थे ; इसलिये मुखे मरने का डर न था। 

“दूसरे दिन तड़के मैं कुछ दूर हटकर एक चद्ढान की आइ में बेठा 
पार की ओर देख रहा था, उस वक्त कुछ हिलती हुई चीजे दिखलाई 

पड़ी, जिन्हें गौर से देखने से मालूम हुआ, वह मनुष्य--स्त्री-पुरे--- 
हैं। उनके शरीर पर हरे रग के चमड़े की पोशाक थी, जो उस पार्व॑त्य 
हरियाली में बिल्कुल छिप जाती थी। उनके शिर पर कनटोप तथा शरीर 
पर चमड़े की चादर इस तरह बंधी हुई थी, कि दाहिना हाथ बिल्कुछः 

खुला हुआ [ जनेऊ जैसा ] था | उनके बायें कंधे पर वैसा ही हरा 
तरकश तथा हाथ में धनुष था। उनके पैरों में जूता भी था। मैं समझ 
गया यही उत्तर-कुछ के देव-देवी हैं, जिनकी ओर से पाशंवों के साथ 
लड़ने के लिये मैं यहाँ पहुँचा हूँ | मैं उनके चौकन्ने कानों को देख रहा 
था, और देख रहा था कैसे वह बीच-बीच में नथुनो को फुला-सिकोड़कर 
गंध सू घना चाहते हैं। मैं सच कहूँ, मित्र सिंह ! मुझे बहुत भय मालूम 
हो रहा था--क्या मेरी मानुष गंध का उन्हें पता तो नहीं लग रहा है। 
मैं ओर भी सिमठकर चट्टान के पास पड़ रहा। मैंने चीटियों की पाँती 
की भाँति उन्हें नीचे की ओर जाते देखा । 

“अब मुके यह सममभकने में देर न लगी, कि उनका पहिला मोर्चा 
और नीचे है। रात को अघेरा हो गया, तब मैंने अपने हथियारों तथा 
कुछ मॉस के ठुकड़ों को ले नीचे की ओर चलना, नही सरकना शुरू 
किया । न मालूम कितने घंटो के बाद एक योजन नीचे उस स्थान पर 
पहुँचा जहाँ वक्तषु की गर्जन करती धारा के किनारे से सैकड़ों हाथ सीधी 
एक चट्टान खड़ी थी। इसीके पीछे देव लोग आग जला मॉस भून रहे 
थे, जिसकी सोंधी सुगंध मेरे पास तक आ बार-बार जीभ में पानी उतार 
रही थी। मौजबतों के ग्राम [ भंड ] को छोड़ने के बाद आग का 
दर्शन बस आज ही हुआ था । 

“मैं सूखे मॉस के कितने ही ग्रास खाकर पास के चश्मे से पानी 
पी, एक आड़ की जगह ढुंढ़ सबेरे की प्रतीक्षा में लेट रहा । अन्घेरे ही 
में उठकर मैंने फिर दिन भर के निश्चिन्त होने के लिये भोली से 
निकाल माँस को पेट में डाल लिया, और उसी चट्टाम की ओर देखने 
लगा, जिसके पीछे रात देवों की आग जल रही थी । पह फठते वक्त मैंने 
देखा, कुछ हरितवसन मूर्तियाँ उस खड़ी चट्टान की कटि से छिपकली 
की माँति सरकती पार हो गयीं । वह अपने साथियों से कुछ कह रहे थे, 
किन्तु उनके शब्द मेरे पास तक स्पष्ट नहीं पहुँचते थे--देवों की बाणी 

हमारी तक्षुशिला की भाषा से कुछ मिन्नता रखती है, किन्तु उसे हम समझ 
सकते हैं। खूब उजाला हो जाने पर देव-देवियों के चेहरों को भी मैं साफ 
देख सकता था, उनकी चेष्टा से जान पड़ता था कि बह भयभीत हैं । 

“दो पहर के करीब पार्शव भ्ों की पंक्ति हमें दिखलाई पड़ी ; “दूर 
से ही । रास्ता इतना सकरा था कि उसपर एक से अधिक आदमी एक 
साथ चल नहीं सकता था | उन्हें चद्गान के पास पहुँचते देख मेरा दिल 
दहलने लगा । जरा देर ठमककर, मैंने देखा, उनमें से एक ने जूता 
खोल दिया ओर कमर से खड॒ग लटकाये उसी चट्टान पर सरकना शुरू 
किया। देव उनके पैरों की आहट सुन, अपने खड़॒ग तथा धनुष को 
तैयार रखे हुए. थे । मैंने देखा चद्धान के जिस खुखुरे भाग पर यह 
चीटियाँ रेग रही हैं, वह इस तरह तिर्छा था कि देव आनेवाले को तभी 
देख सकते थे, जब कि वह ओट मे रखनेवाले शिला-कोण को पार 
करते । खतरे का देव उतना नहीं अनुभव करते थे, जितना कि मैं कर 
रहा था। चद्मान की कमर का अन्त का थोड़ा-सा भाग ऐसा था, जिसे बहुत 
धीमी गति से पार करना पड़ता था, नही तो बाकी जगह को.दौड़कर 
पार किया जा सकता था । रोकनेवाले देव-देवियों की संख्या दो सौ से 
ज्यादा न होगी, और इधर दो हजार से अधिक पाशंव मेरे सामने थे । 
मैंने सोचा यदि इस जगह से बिना रोक-टोक पार्शंव पार हो गये, तो वह 
अपने सख्यावल से देवों को परास्त करने में सफल होंगे । 

“घने गुल्म में बेठे मने अपने धनुप को संभाला, और इन्तिजार 
करने लगा उस सरकने की जगह पर किसीके सरकने का | जिस वक्त 
कोई पार्शव उसपर से वहाँ पहुँचता, वह मेरे अचूक तीर का निशाना बन 
नीजेबन्षु की थार में गिरता। मैं तीर को तब चलाता था, जब कि 
आदमी कोने के पास पहुँच जाता, और उस जगह चट्टान का निचला 
भाग इस तरह का था, कि धूमकर नीचे गिरते आदमी को सिर्फ मैं श्रोर 
देव लोग ही देख सकते थे। कई घंटे तक एक के बाद एक पार्शव भट 

लुढ़कते रहे, किन्तु, उन्हें किसी तरह का सन्देह नहीं हुआ | उधर देव 
भी उन लुढ़कते मटों का रहस्य न समझ अपनी चेष्ठा से सिर्फ 
आएचर्य भर प्रकट कर रहे थे; किन्तु अन्त मे सबसे पहिले जिसने रहस्य 
को जाना, वह देव ही थे; और मुके यह देखकर प्रसन्नता हुई, कि मेरे 
छिपने के गुल्म की ओर जो श्रॉखे ताक रही थीं, उनमें क्रोध नहीं 
“स्नेह का भाव प्रतीत हो रहा था । मुके यह जानकर सन्तोष हुआ कि 
कमसे कम देव मुझे अपना सहायक तो समझ गये । 

“द्रोपहर तक पाशवो को भी नीचे से सूचना मिली कि पचासो पाशंव 
वीरो की लाशे वच्तु से नीचे की ओर बहती जा रही हैं; किन्तु अभी भी 
चह निश्चित न कर सके कि उनके सैनिक देवों नहीं मेरे तीर के निशाने 
बन रहे हैं। उन्होंने सममका देव ही उन्हे मार रहे हैं। अब सेनानी ने 
सरकने की जगह भी दोइने का आदेश दिया ; जिसका परिणाम एक 
ओर जहाँ यह हुआ, कि आधे आदमी फिसल कर बक्षु मे गिर रहे थे, 
वहाँ आधे इतनी तेजी से खतरे की जगह पार हो रहे थे, कि में उन सब 
को मार नहीं सकता था ; किन्तु उनके मुकाबिले के लिये देव-देवियाँ 
वहाँ मोजूद थे | अब में चुने हुए भटो को अपना निशाना बना रहा था, 
ओर बाकी के साथ देव जऊ रहे थे, शाम होते-होते मुझे यह साफ मालूम 
होने लगा, कि उतनों के मरने के बाद भी पाशंवों की संख्या अधिक है, 
ओर उस मोर्च पर लड़ा नही जा सकता । 

“खधघेरा होने के साथ मैंने भी अपने स्थान को छोड़ ऊपर का रास्ता 
लिया, ओर देव भी । पार्शवों ने यद्यपि मोर्चे पर अधिकार कर लिया था, 
किन्तु अंधेरे में उनके और आदमी नहीं आरा सकते थे, इसलिए वह 
देवो का पीछा नहीं कर सकते थे । 

“मैं फिर उसी दो चट्मनों वाले संकरे वक्तु-धार पर पहुँचा । मुक्के यह 
देखकर कुछ भय-सा मालूम हुआ, कि चद्दान की आरा से आकर कोई 
आदमी मेरे सामने खड़ा हो गया । मैंने समझा, मेरे ऊपर .देव-दंड 

गिरनेवाला है । किन्तु जरा देर ही में उस व्यक्ति ने अपने एक हाथ को 
मेरे कंधे पर रखते हुए कहा--मानव ! भय मत करो ; देव तुम्हें मित्र 
के तौर पर स्वीकार करते हैं |? 

कै इसे अपना अद्दो-माग्य समझता हूँ | नीच पाशंवों को देव-लोक 
के विरुद्ध अभियान करते देख मैंने देवों की सहायता की लालसा से 
यह यात्रा की; किन्तु, मुझे अभी तक संदेह बना था, कि मैं देवो के 
काम आये बिना उनके हाथ से मारा जाऊँगा । 

हाँ, हम देव किसीको श्रपनी भूमि में आने नहीं देते | मानव आकर 
हमारी देव-भूमि में अपनी बुराइयाँ फैलायेंगे; इसीलिए हम किसी जीवित 
मानव को देव-मूमि पर पैर नही रखने देते । किन्तु तुमने अपने आचरण 
से अपने को देवो का मित्र साबित किया है; इसलिए हम तुम्हारा 
देव-भूमि में स्वागत करते हैं । 

“पूछने पर उस व्यक्ति ने अपने को देवों का सेनानी या इन्द्र 
बतलाया, और नाम मधवान्‌। मधवान्‌ को मैंने बतलाया, कि पाशंव 
भद्रों की संख्या बहुत श्रधिक है, अभी उनका बहुत थोड़ा-सा भाग यहाँ 
पहुंच पाया है। इन्द्र ने बड़े विश्वास के साथ कहा--यह पहिला 
मोर्चा बहुत हल्का था, अगले मोर्चे एक के बाद एक प्रबल हैं। हा, हम 
पाशयों को सिर्फ हराना नहीं चाहते, बल्कि उनके एक भी भट को जीता 
लौट कर जाने नही देना चाहते | हम पाश॑वों क्‍या किसी मानव जन 
के बारे में विशेष ज्ञान नहीं रखते | देव-भूमि से बाहर जाना किसीके 
लिये क्षम्य नहीं है, इसलिए हम चाहते हैं,-तुम इसमें हमारा पथअदर्शन 
करो।' 

“इन्द्र की भाषा में मुझे एक अजब तरह की मिठास मालूम होती 
थी, वह तत्षशिला की भाषा से बहुत समानता रखती थी, तो भी उसमें: 
हमारी भाषा से कम शब्द थे | शब्दों के उच्चारण में भी अ्रन्तर था, 
और उसमें संगीत के स्वर का मिश्रण जैसा मालूम होता था। मुमे देवों, 

- की भाषा सममने में दिक्कत नहीं हुई | हो सकता है इसका कारण यह 
हो कि में बहुत-सी आय-भाषाओं को जानता हूँ । मैंने इन्द्र से कहा कि 
यदि तत्काल फोर काम न हो, तो हम अ्रभी शत्रु से मुकाबिला करने के 
बारे में विचार करे | इन्द्र ने इस काम को सब से महत्त्व का बतलाया ! 
में देख रहा था, भाषा और भेष में बिल्कुल सीधा-सादा होते भी इन्द्र 
में समझने की काफी शक्ति थी। उसने कहा--हमारे बचाव के लिए 
मोर्चा-बंदियों में कुछ तो दूर तक सिर्फ एक आदमी के चल सकने लायक 
खतरनाक सकरी पंगडंडियाँ हैं। कही कहीं दूर तक ऐसे रास्तों पर 
ऊपर से हमने पत्थर लुढ़काने के स्थान बना रखे हैं।” हथियारों 
के बारे में पूछने पर खज्ज, धनुष, शल्य, गदा का पता लगा। यद्यपि 
इन हथियारों को देव-शिल्पियों ने नीचे से लाये लोहे से बनाया था, किन्तु 
थे वह काफी अच्छे। उसी रात को हमने ते कर डाला कि किसकों 
कहाँ कितने भठों के साथ किस तरह से शत्रु से मुकाबिला करना चाहिये । 

“में समसता हूँ, सिंह ! पार्शव सेना का किस तरह संहार हुआ इसे 
जानने की जगह तुम देव-भूमि के बारे में जानना ज्यादा पसंद करोगे १? 

“मुक्के तो वह भी रुचिकर होगा, किन्तु शायद मित्र कपिल ! तुम 
अपनी वीरता का स्वयं वर्णन नहीं करना चाहते; अच्छा तो तुम्हारी 
जेसी इच्छा ।” 

“असल बात यह है मित्र | इन युद्ध-साधनों के साथ पाशंव- 
सेना का किस तरह सवनाश किया जा सकता है, तुम आसानी से इसे 
समर सकते हो | वहाँ यदिकोई विशेष जानने की बात थी, तो यही कि 
उस युद्ध में देवियों का भाग बिल्कुल समान था--हाँ, यह बतलाना 
भूल गया, कि उत्तर-कुरु के लोग अपने को देव-जाति का बतलाते हें, 
किन्तु देव शब्द के पीछे किसी रहस्य-पूर्ण शक्ति का ख्याल उनके दिल 
में बिल्कुल नहीं है। और वर्षों उनके घीच में रहने के बाद मैंने देखा 
कि यद्यपि स्वतंत्रता उन्हे प्राणों से प्यारी है, और इसके लिये कितनी ही 


्छ् उत्तर-कुछ से बुद्ध 


बार वह लोहित-पाणि से दिखलाई पड़ते हैं; किन्तु उनके भीतर घुसकर 
थदि देखा जाय तो वह स्वभाव से बहुत मृदुल, व्यवहार से पूर्णतया 
मच्चे हैं। शोक, चिन्ता, भय उनके मन पर बालू पर की रेखा की भाँति 
देर तक ठहर नहीं सकते ।”” 

“देव-देवी होने का उन्हे क्या उस तरह का कोई अभिमान है, जेसा 
कि हम इन शब्दों के साथ लगाते हैं ?” 

“तहीं सिंह ! इसे वह केवल जाति-वाचक शब्द समझते हैं।” 

“अच्छा, युद्ध के बाद की उनकी मनोबृत्ति, तथा देवभूमि की और 
ब्रातों के बारे में बतलाइये |”? 

“युद्ध में देवों ने अपने एक-एक शत्रु को मारा, मैंने अपनी सामर्थ्य॑ 
भर सहायता की और अपने को जोखिम में डालकर कितने ही देव- 
देवियाँ भी खेत आईं। किन्तु जिस दोपहर को यह नर-संहार खतम 
हुआ, उसी समय उन्होंने बहु के हिमशीत जल में अपने शरीर और 
चर्म-परिधान को धो डाला | उनकी वर्ण-श्री को कया पूछते हो, उसकी 
उपमा तो थोड़ी बहुत हमारी रोहिएी हो सकती है--उनके केश अधिक 
पिगल, उनके नेत्र अधिक नील, आकार हममें से अधिक बड़े स्री-पुरुषों के 
बराबर होता है। देव क्षौर कराना नहीं जानते । मुके तो जान पड़ता है, 
लोहे का उपयोग भी उन्होंने बहुत पीछे शत्रुओं के प्रहार से बचने के 
लिये किया है | हड्डी के हथियार को वह अत्र भी इस्तेमाल करते हैं।” 

“ओर परिधान !”? 

“परिधान के बारे में कह चुका हूँ, वह सिर्फ चमड़े को परिधान के 
तौर पर इस्तेमाल करते हैं ; उसे भी कंचुक नहीं चादर के तौर पर, 
जैसा कि मैं पहिले बतला आया हूँ । गर्मी लगने पर देव या देवी किसी 
तरह का परिधान अपने शरीर पर नहीं रखते, उस वक्त देवों की केश- 
दाढ़ियाँ तथा देवियों के सीमन्त अग्निस्कृंध से निकलती ज्वाला- 
रक्मियों से माल्रूम होते हें | ओर सौन्दर्य ? वह तो देव-छन्याओं में ही 

है, उनकी उपमा मानवियों में मिलना मुश्किल है | वहाँ सभी रोहिणियाँ 
हैं, यह कहकर हम उस सौन्दर्य-राशि के कुछ पास तक पहुँच सकते हैं | 

“बेजय के दिन शाम होने से पहिले ही, कुड के कुंड देवकुमार और 
देवकन्याएँ मधु, क्ञीर और मगमांस लेकर पर्वत-पृष्ठ के एक विस्तृत 
हरित्‌ मैदान पर एकत्रित होने लगे। एक और लकड़ी की आग पर 
माँस भुना जाने लगा--देव अ्रग्नि को बड़ी हिफाजत से रखते हैं, और 
बुक जाने पर दो लकड़ियों को घ्रिसकर उसे पैदा करते हैं | एक जगह 
नर्म चमड़े को बिछाकर उसपर हरित सोम [ भाँग ] पत्थरों पर पीसा 
जा रहा था--द्वाज्षा के जंगल के होने पर मी देव सुरा बनाना 
नहीं जानते, और मिलने पर शायद वह उसे पसंद भी न करते। इस 
बीच में भी देव-तरुए-तरुणियों का गान झुरू हो गया था, किन्तु लघु 
भोजन और सोमपान के बाद जो देवो का रृत्य उस रात की मैंने देखा, 
वह सदा स्मरण रहने की चीज है) हम गंधार भी दृत्य-संगीत के बड़े 
प्रेमी समभे जाते हैं, किन्तु देवों के बाद ही मैं कहूँगा | इन्द्र की कृपा 
से वह सारी रुत्य-मंडली मेरे बारे में जान गई थी, इसलिये देव- 
कन्याये मंडल बांधकर मुझे बीच में लिये नाच रही थीं। बीच-बीच 
में जब में थक कर विश्राम लेता, तो मघु-क्ञीर-मिश्रित सोम का 
चषक ले देवांगनाये आदर-पूर्वक मुझे पिलाने के लिये तैयार रहतीं । 

“मैंने तो साफ देखा, इस एक रात के रत्य ने उनके दिल से युद्ध 
के सारे प्रभाव को धो डाला । दूसरे दिन तो मालूम ही नहीं होता था, 
कि वह एक बड़े युद्ध से होकर गुजरे हैं--जिसमें हजारों देव-देवियो ने 
अपने प्राण खोये हैं। लेकिन इतना जल्दी इसे भूल जाने का दूसरा 
भी जबर्दस्त कारण है |--? 

“क्या हृदय की निष्ठुरता ९” 

“नहीं, सिंह ! देवों के पास निष्ठुर होने के अवसर बहुत कम हैं। 
देव जीवन को और केवल जीवन को अपनी वस्तु सममते हैं। सोम 

पीकर अमर होने की बात गलत है, यद्रपि सोम देवों का प्रिय पान है, 

इसमें सन्देह नहीं। वस्तुतः उनके इस अमर-आनन्दमय जीवन का 

रहस्य है, उनका व्यक्ति के तौर पर निर्मम और निष्परिअ॒द् होना, जिसका 

इशारा मैंने शुरू में किया था |--देवों में अलग-अलग परिवार नहीं होते।”” 
“तो क्या सभी परिवार इकद्ठा ही रहते हैं!” 


“नहीं, उनमे परिवार ही नही है, या यो कहिये, सारा देवलोक एक 
परिवार है ।” 

“आर ब्याह-शादी !” 

“इसके बारे में उनकी प्रथा को सुनकर मानव नाक-भौ सिकोढ़ेंगे, 
किन्तु जिसने देव-भूमि के नजारे को अपनी आँखों से देखा है, उसे 
उसमे कोई दोप नही मालूम होगा । वहाँ, प्रत्येक देवी उन्मृक्त देवी है, 
वह किसीकी भार्या नहीं। वह पदूमसर में विहरनेवाली अ्रमरी है, 
और चाहे जिस मी पद्मकोश में रात को बंद होने के लिये स्वतंत्र है, 
उसी तरह देव भी स्वच्छन्द हैं ; किन्तु यह स्वरच्छन्दता देव-समाज की 
सीमा का अतिक्रमण नहीं कर सकती । किसी देव का अपना पुत्र नहीं 
“या अपना कहने के लिये पुत्र नही, क्योंकि मित्र-मित्र समय में मित्न- 
भिन्न अंकशायिनी देवागना के गर्भ से प्रसूत देवशिशु को किसका पुत्र 
क्रह्य जाय। किन्तु, इससे देवशिश्ञ पिता के स्नेंह से बंचित नहीं होता ; 
बल्कि उसे कई गुना अ्रधिक पाता था। मैं भी ढाई वर्ष तक देव-भूमि 
में रह । एक से अधिक देव-कन्याओं के प्रेम का भाजन बनने का मुम्े 
अवसर मिला, और मैं समझता हूँ, इन वर्षों में पैदा होनेवाले शिक्षुओं 
में मेरा भी कोई औरस रहा होगा, किन्तु उसके जानने के लिये कोई 
साधन नहीं । में देखता था, किसी देव-शिशु को देख देव ब्रिना उसे 
अंक में ले के चुंबन दिये आगे नहीं बढता--उस समय वह ठीक वैसे 
ही पुलकित शरीर हो, पुत्र-स्नेह अनुभव करता है, जैसे मानव अपने 

धर 

शिश्षु के साथ । मुझे पहिले यह बात कुछ अनोखी-सी मालूम होती थी, 
किन्तु पीछे बिल्कुल स्वाभाविक-सी जेँचने लगी | 

“क्या यह यूथ-विवाह पश्ु-सा नहीं जैंचता १” 

“यहाँ से सोचने पर वह पशुवत्‌ भले ही जैंच सकता है, किन्त 
वहाँ सोम्य ! आँखों देखने पर एक दिव्य दृश्य-सा मालूम होता है | हर- 
एक तरुण दूसरे तरुण का एक पितृज भाई, वैसे ही सभी तरुणियाँ 
परस्पर स्वसा [ बहिन ), हरएणक शिश्षु हरएक वयस्क का स्वकीय पुत्र 
या दुह्ता, हरएक वृद्व-बृद्धा, दादा-दादी, हरएक समवयस्क देव-देवी 
अकाम होने पर भाई-बहिन, कामना होने पर प्रेमी-प्रेमिका | लेकिन, प्रेम 
वहाँ एकतरफा नहीं हो सकता | कूठ और बलात्कार देवलोक के अन्ष- 
न्तव्य अपराध हैं। 

“प्रेम में बलात्कार ही नहीं, प्रलोमन के लिये भी कोई स्थान नहीं 
है। वस्तुतः वहाँ प्रलोभन का कोई साधन ही नहीं है, क्योंकि मृगया, 
पशु-पालन, मधु-संचयन से जो कुछ मिलता है, वह सबकी सम्मिलित 
सम्पत्ति है। उस देव-जीवन की मधुरता को शब्दो में वर्शित नहीं किया 
जा सकता, किन्तु सारी देव-भूमि, उसके देव-समाज के स्वरूप को अपने 
मन पर चित्रित कर यदि हम देखने की कोशिश करे, तो उसकी दिव्यता 
का तुम कुछ अनुमान कर सकते हो |”? 

“फिर सौम्य कपिल ! देव-भूमि को वुमने छोड़ा क्यों !” 

“यह कहो कि उस दिव्य-भूमि की विभूति को भानवों के सामने 
रखने के लिये व्याकुल हो गया, या यह कहो कि उस देवलोक के 
अस्तित्व को मानरलोक से माँगे उसी लोहे के ऊपर निर्मर समझा, जिससे 
मुझे वह निनत्नल नींव की मीत-सा जेंचा ।--यद्यपि वह नींव तुरन्त या भेरे 
जीवन में भसक जानेवाली नहीं मालूम होती थी। या मानव के पौरुष 
की जगह केवल पहाड़ नदियों की सहायता के मरोसे पर टिका वह जीवन 
मुझे पीछे उतना आकर्षक नहीं लगा | यह भी कह सकते हैं कि बन्धु- 

बान्धवों का वेयक्तिक स्नेह वहाँ मुझे बेचेन करने लगा। अथवा कह 
सकते हैं, सभी बातों ने मिलकर मेरे मन को वहाँ से उचाट कर दिया। 
किन्त में चोरी से नहीं आया ।” 

“तो सौम्य ! उन्होने तुम्हे रखने पर जोर नहीं दिया ?” 

“रैम का जोर जरूर दिया, बलात्कार करना उनकी प्रकृति के विरुद्ध 
है, खासकर मित्रों के ऊपर | देव-कन्याओ्रों को जब मालूम हुआ कि 
उनका मानव-बीर अपने देश को जाना चाहता है, तो मत पूछो सौम्य ! 
उनके प्रेम-जाल के मारी विस्तार के बारे में । वह मुझे पुष्पित बन में ले 
जातीं, वहाँ अपने केशों को वन-कुसुमो से सज्ाकर मेरे गिर्द बेठ कोई 
मेरे कानो मे फूल रखती, कोई केशों में सज बाँधती, कोई मेरे कंधे पर 
अपने कपोलों को रख पूछ॒ती--प्रिय ! कैसी हैं वह मानवियाँ, जिनके 
लिये तुम हमें छोड़ जाना चाहते हो ? मुझे उनके प्रश्नो का जवाब नहों 
सूकता थां। मैं कैसे कह सकता था कि मुझे एक अपनी अलग देवांगना 
चाहिये, एक अलग पुत्र चाहिये, एक अलग धर चाहिये, एक अलग 
रेवड चाहिये। मैं तो उनके सम्मिलित देव-परिवार को ईर्ष्या की चीत 
समझता था, ओर अब भी समझता हूँ; यद्यपि हमारी भूमि में उसे लाने 
के लिये प्रयत्न करना सर्वथा निष्फल होगा। उनकी सौम्य सुन्दर मूर्तियों, 
उनके मधुर व्यवहार ने कितने ही मासों तक अपने संकल्प को स्थग्रित 
रखने के लिये मुझे मजबूर किया | और पुरुषों की विशेष कर मेरे मित्र 
इन्द्र की बिल्कुल इच्छा न थी कि मैं देव-भूमि को छोड़े । 

“अन्त में जब वहाँ से चलना ही तै कर लिया, तो देव-भूमि की 
रक्षा के लिये में इन्द्र तथा प्रमुख देव-पितरों और देव-माताओ से कितने 
ही समाहों तक बातांलाप करता रहा |--देव-भूमि [ उत्तर कुर ] में 
लिखने की कोई बात ही नहीं जानता, इसलिये यद्यपि उनके लिये कुछ 
लिख छोड़ना बेकार था, तो भी मैंने भविष्य की देव-सन्तानों के लिये 
भोजपत्र पर जो कुछ लिखकर एक गुफा में छोड़ा है, वह|बही था, जिसे 

मैने अपने देव-बन्धुओ से कद्दा था | पहिली बात मैंने यह कही कि उन 
पर जो भारी आक्रमण दारायोश्‌ ने किया, उसके प्रतिकार में उस लोहे का 
जबर्दस्त हाथ है, जिसे देव खुद अपनी चीज मानने से इनकार करते हैं। 
यदि लोहा न होता, तो हड्डी, पत्थर या लकड़ी के हथियारों के सहारे से 
वह पाशवों को भगा न सकते थे | उनके ऊपर यह अन्तिम आक्रमण 
नहीं है, कादली मग की उद्गम भूमि पर फिर-फिर लोग लालचभरी 
नजर दौड़ायेंगे; और उसके लिये उन्हे मानव-लोक में पैदा होनेवाले 
हरएक हथियारों को अपनाना होगा | हाँ, यह डर यथार्थ है कि बाहरी 
जगत्‌ से अधिक संपर्क होने से देव-भूमि का देव-धर्म [ सामाजिक 
व्यवस्था ] श्रपरिशुद्ध हो जायगा | मुझे इसका कोई उपाय नहीं सूक्ता, 
इसलिये एक तरह कह सकता हूँ कि भोजपत्र पर जिस उपाय को मैंने 
लिखा है, वह व्याधि की पूरी दवा नहीं है |” 

“तो भी सौम्य ! तुमने अपनी शक्ति भर उनके द्वितचिन्तन की चेष्ट 
तो की |”? 

“हाँ, दिल से | वह आज स्वप्नलोक-सा मालूम होता है, किन्तु तीन 
ही वर्ष पहिले इन श्रॉँखो ने उस दृश्य को देखा था। उस वक्त वह 
स्थूल-सा मालूम होता था, किन्तु आज कोई दिव्य दृश्य-सा मालूम हो 
रहा है। वहाँ आनन्द था, किन्तु कासुकता नहीं थी, यह न समझे कि 
स््री-पुरुष एक दूसरे को सिफ नेत्र से देख लेने पर सनन्‍्तोप करते थे। नहीं, 
यहाँ परिष्वग भी होता था, पुरुप-सत्री समागम भी होता था, किन्तु मालूम 
होता था उन सबमें उस नीच भावना का कही पता नहीं है, जिसे हम-- 
“मैं और मेरे” वाले मानबो में देखते हैं । उस ईष्यां-शर्य, कपट-शूज््य 
समाज में बिना सीमा-रेखाओ की भर्यादाये ब्रेंधी हुईं थीं, जो हर क्रिया, 
हरएक मनोभाव को नीचे के तल पर गिरने नहीं देती थीं। मैं इन बातों 
को उस वक्त भी अनुभव करता था, किन्तु तो भी देव-म्‌मि के परित्याग 
के संकल्प को न जाने क्‍यों दूर नहीं कर सका ।” 

“क्या उसमें पाशंवों से प्रतिशोध लेने की भावना तो काम नहीं कर 
रही थी |” 

८» शायद तुम टीक कह रहे हो, सिंह ! पांव नाम मेरे कानों में 
शूल सा, मेरे कलेजे में बिच्छू के इक-सा गड़ता है---पाशंवो ने हमारे 
स्वतंत्र गंधार के आधे भाग को परतंत्र बनाया, इसे भूलना मेरे बस से 
बाहर की बात है। और पाशंव नाम देवभूमि में भी कभी-कभी बलात्‌ 
मेरी जबान पर थ्रा जाता था | में जिस वक्त देवभूमि को छोड़ रहा था, 
उस वक्त बाल-बृद्ध सभी देव-देवांगनाओं के नेत्र सजल थे, जान पड़ता 
था कोई उनका अपना छूट रहा है। में मर गया होता, तो वह उतना 
अफसोस न करते, यह मुझे विश्वास है, क्योंकि उनके प्रेम का भाजन 
जीवन होता है। मुझे श्राज भी यह सनन्‍्तोष है, कि देव-पितर अपनी 
सन्तानों को कपिल के साथ तक्षशिला का नाम सुनायेंगे। कपिल नाम 
तो जल्दी भूल जायगा, किन्तु तक्षशिला जरूर उनके स्मृतिपटल पर 
चिरस्थायी बनकर '*हेगी |” 

“सौम्य कपिल ! उत्तर कुरु--देवभूमि-बस्तुतः बड़ी मनोहर होगी ।”” 

“शौर देवकन्याये भी सौम्यकपिल !?-- रोहिणी ने पीछे से कहा। 
वह भी चुपचाप कथा सुन रही थी । 


(६8 ) 
तक्षशिला का नागरिक ओर विवाह 


तक्षशिला मेरा कुछ विशेष स्वागत करने जा रही हे, इसकी भनक 
मुके कुछ पहिले मिल चुकी थी, किन्तु उसके लिये लोग मेरे स्वस्थ होने 
का इन्तिजार कर रहे थे । इस अस्वस्थता की अवस्था में भी में बर्ताव 
में कुछ विशेषताये देख रहा था। जहाँ तक आचाये, आचाय॑पत्नी का 
सबंध था, वह तो मुझे अपने पुत्र-सा अपने परिवार का व्यक्ति समझते 
थे | हाँ, तक्षशिला के गणपति [राष्ट्रपति] से लेकर कितने ही साधारण 
नागरिक तक मेरे प्रति स्नेह ओर सहानुभूति प्रदर्शन करने आते थे | 

पाशंबों ने हमारी बिजय को स्वीकार किया था, बह अपने सेनापति 
(मज़्ददाद) तथा दूसरे सैनिकों को छुड़ाने एवं तक्ञशिला के साथ सुलह 
करना चाहते थे । पहले हमने चाहा कि पश्चिम गंधार को स्वतंत्र कराने 
का यही अवसर है, ओर हमारी सेनाये उसकी राजधानी पुष्कलावती में 
पहुँचकर हमारे काम को आसान कर चुकी थीं, किन्तु जब वहाँ के 
नागरिकों की सम्मति तथा दूसरी बातों पर विचार किया गया, तो मालूम 
हुआ कि जब तक पार्शवों के सैन्यबल को बिलकुल निर्बंल न कर दिया 
जाय, सिफ तक्षशिला के बल पर पुष्कलावती को स्व॒तत्र नहीं किया जा 
सकता। अन्त में यही ठहरा, पार्शवों ने तक्षशिला को हानि पहुँचाने 
के लिये कुछ दंड भी दिया, और इस प्रकार उनके साथ सधि हो गयी | 
मज़ददाद और दूसरे पार्शव लौटा दिये गये, इसके बतलाने की 
आवश्यकता नहीं । 

मैं बिल्कुल स्वस्थ हो चलने फिरने लगा था, जब कि एक दिन 
शाम को आचार्य ने कहा-- 

“पुत्र सिह ! कल तुम्हें सस्थागार [ प्रजातंत्र-भवन ] में चलना है, 
वहाँ तक्तशिला तुम्हारा स्वागत करेगी ।?? 

“आचार्य ! श्रभी तक तक्षशिला ने मेरे साथ जो ब्यवहार किया, 
क्या वह स्वागत नहीं है ।” 

“उसे वह पर्यात्र नहीं समझती । और तुम्हे अपने सैनिक वेश में 
चलना होगा । मैने कबच आदि की मरम्मत करवा दी है ।” 

मेने शिर नीचा कर आचाय के वचन को स्वीकार किया । 

उमर रात को रोहिणी के साथ कल के बारे भे बातचीत होती रही । 
में देख रहा था, वह किसी बात को मुझसे छिपाना चाहती है, किन्तु 
मैने उसे जानने के लिये ज्यादा आग्रह नही किया | आखिर मैं समझता 
था, रोहिणी के हृदय की बात जल्दी या देर में मेरी दोकर रहेगी । 
रोहिणी ने मरे कबच, खड़ आदि को ले आकर दिखलाया | उन्हे नया- 
सा बना दिया गया था। उस रात जल्दी ही रोहिणी, यह कह कर चली 
गई, कि तुम्हें कल बहुत सबेरे उठ कर सब तैयारी करनी होगी, सबेरे 
सा जाओ | 

दूमरे दिन सबेरे मैने एक बार देखा कि रोहिणी स्नानागार से नहा 
कर अपने लंबे केशों को सूखे कपड़े से पोछुती निकल रही हे । यद्यपि 
यह प्रति दिन की बात जैसी न थी, तो भी मुझे! पूछने का अवसर नहीं 
हुआ | मैं प्रातराश से निबृत्त हे। चारपाई पर बैठा कवच पहिनने कौ 
बात सोच रहा था ; फिर देखता हूँ रोहिणी मेरे कमरे म॑ं दाखिल हुई। 
वह सुंदर कौशेय तथा काशिक वस्रों के उत्तरीय, अन्तरवासक और 
कचुकी से सज्जित थी । उसके सुनहले केश पीठ पर बिखरे पड़े थे, 
किन्तु उन्हें ताजे फूलों से बड़ी सुन्दरता के साथ सजाया गया था। 
चेहरे पर हल्का-सा वर्ण-चूर्ण लगा हुआ था। आमृषण में सिफ गले 
में तिलड़ी मुक्ता-माला, और कानो में सुबर्णंकंडल ये। मैं चारपाई से 
तुरन्त खड़ा हो, पास आयी रोहिणी के मुख की ओर एकटक निहारता 

रहा | रोहिणी ने लाल अधरों और नीले नयनों पर हास की रेखा 
लाकर कहा--क्यों, क्या कोई नयी बात है ?” 

“रोहिणी ! तम मेरे लिये सदा नयी हो, तुम कभी पुराण नहीं हो 
सकती | किन्तु, आज कुछ विशेष बात मालूम होती है ।” 

“विशेष बात तो जरूर है, आज तक्षशिला जो तुम्हे अपना सबसे 
बड़ा सम्मान प्रदान करेगी, फिर मेरे लिये आज का दिन महोत्सव क्यों 
न होगा !” 

“लेकिन, रोहिणी ! तम्हे मुक्ताह्दर और सुवर्ण-कडल पहिने कभी 
नहीं देखा !” 

“माँ ने आज इन्हें पहिनने के लिये दिया ।” 

“किन्तु, क्या में तुम्हारे पास आ सकता हूँ !? 

“क्या तुम इसके लिये हर बार मुझसे आज्ञा लिया करते थे १? 

“किन्तु, आज आज्ञा मॉगने का जी करता है। आज डर लगता 
है, मेरे श्वासवायु से तुम्हारे कोमल केश कही अस्तव्यस्त न हो जायें, 
मेरे ककश कलुषित हाथो से तुम्हारे उत्तरीय पर दाग न ल्ग जाय, मेरे 
शरीर-स्पश से तुम्हारी सज्ञा विकृत न हो जाय |--” 

“रहने दो अपनी कविता को” रोहणी ने अपने कपोलों को अधिक 
लोहित करते हुए कहा “में बनाव-सजाव नहीं करना चाहती थी, माँ ने 
मेरी इच्छा न रहने पर भी अपने द्वाथो से मुझे सजित-भूषित किया है । 
जान पड़ता है, तुम्दे पसन्द नहीं आया ।” 

“पसन्द ! पसन्द बहुत है, किन्तु सिफ नेत्रों से देखकर मुझे तृमि 
नहीं हो सकती ।” 

“तो, क्या मर्जी है |” 

“मर्जी तुम खुद समझती हो--एक चुम्बन एक गाद़ालिंगन ।”? 

रोहिणी ने मेरे सिर पर हाथ रख, मेरे ओठों पर अपने ओठों को 
धीरे-से रख दिया। फिर शनेः-शनें: हटाकर कहा--“चुम्बन जितने चाहो 

उतने, किन्तु आलिंगन अभी नहीं, माँ फे हाथ की सजावट बिगढ़ 
जायगी। मुझे महोत्सव में चलना है!” 

मैंने चुम्बनों को दुदराने पर ही सनन्‍्तोष किया | 

में कवच, शज्रासत्र धारण कर तैयार हो गया ; उसी वक्त आचार्य 
और आचार्यपत्नी था गये | वे भी आज उत्सव के किन्तु विनीत वेप में 
थे । आचार्य ने मेरा हाथ पकड़ा, माताजी ने रोहिणी का और हम कमरे 
में बाहर हो गये । 

आचायकुल के सभी विद्यार्थी, सभी कर्मकर आज उत्मबवेष में थे, 
श्रोर जब हम दोनों घर से संस्थागार की आर चले, तो सभी पुरुष हमारे 
पीछे-पीछे हो लिये। सस्थागार अ्रभी कुछ दूर ही था, तभी गण-पति 
रोहिताश्व ने सेनापति तथा कुछ अन्य सदस्यों के साथ मेरा स्वागत 
क्रिया; किर भेरी, वेशु तथा दूसरे वाद्यों के स्वर के साथ अख्र-शर्त्र सज्डित 
गांघार मटो के घरे में हम संस्थागार में पहुँचे | वहाँ गण-संस्था के हजार 
सदस्यो ने तक्कशिला और सिद् के जयघोप के साथ अम्युत्थानपूर्वक मेरा 
स्वागत किया | फिर सेस्थागार मे बिछे महार्थ कम्बल [ कालीन ] पर 
सभी बैठ गये। गणपति ने एक सिरे पर रखे अपेक्षाकृत कुछ ऊँचे अपने 
[ सभापति के ) आसन को ग्रहण करते हुए अपनी दाहिनी ओर मुके 
बेठने का आदेश किया । मेरी दाहिनी ओर आचार्य भी बेठ गये |-- 
कवच के साथ बीरासन ही में बैठा जा सकता है, यह कहने की 
आवश्यकता नही। 

गणपति रोहिताश्व के खड़े होते ही शाला में सन्नाणा छा गया। 
गणपति ने कहां--- 

“भन्ते [ पूज्य ] गणः ! सुने । आपको आयुष्मान्‌ सिह का पराक्रम 
अविदित नही है । तक्षशिला के शत्रु पाशंवों को परास्त करना इ्न्ड 
का काम है। इन्हींके कौशल से शत्रुवाहिनीपति जीवित बंदी बनाया 
गया | श्राज सिंह का यशोगान, उनकी वीरगाथा सारे पूर्व पश्चिम गंधार 

में गाई जाती है। ऐसे हितकारी श्रपने वीर सेनानी के प्रति कृतज्ञता 
प्रकट करना हमारा कत्तेय है। आज यह गण-समागम उसीके लिये 
हुआ है, यह आपको मालूम है। आपके गण की नायक-परिषद्‌ ने 
नागरिकों के मनोमाव को जानकर कृतज्ञता प्रकट करने का एक उपाय 
सोचा है, जिसे हमारे सेनापति प्रियमेध भन्‍्ते गण के सामने उपस्थित 
करेंगे। गण के दूसरें सदस्य भी यदि इसके बारे में कोई और बात पेश 
करना चाहे तो कर सकते हैं |” 

गणपति के बैठ जाने पर सनापति प्रियमेघ खड़े होकर बोले--- 

“भन्ते गण ! सुने । आयुधष्मान्‌ सिह ने हमारे गण की जो सेवा की 
है, उस ऋण से उऋण होने के लिये गंधार-गण आयुष्मान्‌ सिंह को 
गधार नागरिक स्वीकार करता है, आज से आयुष्मान सिंह को वह सारे 
अधिकार-प्राप्त होगे, जो कि तक्षशिला के गंधार-पुत्रों को ही प्राप्त होते 
है । साथ ही यह गण आयुष्मान सिंह को श्रपनी गण-संस्था का आऑजन्म 
सदस्य निवर्चित करता है ।” 

ज्ञप्ति [ प्रस्ताव-सूचना ) देने के बाद सेनापति बैठ गये, फिर 
गणु-पति ने कहा--- 

“भन्ते गण ! सुनें | हमारे सेनापति ने आयुष्मान्‌ सिह को तत्षशिला 
का नागरिक तथा गणसस्था-सदस्य बनाये जाने के बारे में जो ज्ञप्ति 
दी, उसे भन्‍्ते गण ने सुना। सेनापति की ज्ञप्ति को जो आयुष्मान 
स्वीकार करते हैं, वह चुप रहे, जो नहीं स्वीकार करते वह बोलें |” 

पहिली बार पूछने पर कोई नहीं बोला । फिर गणपति ने कहा-- 
“दूसरी बार भी भन्‍्ते गण ! सुने । हमारे सेनापति ने आयुष्मान्‌ सिंह 
को तन्नशिला का नागरिक तथा गशुसस्था-सदस्य बनाये जाने के बारे 
मे जो ज्ञप्ति दी, उसे भन्‍ते गण ने सुना। सेनापति की ज्ञप्ति को 
जे आखुष्मान्‌ स्वीकार करत हैं वह चुप रहे, जो नहीं स्वीकार करते वह 
बोलें ।? गण की ओर एक बार नजर दौड़ाकर गणपति ने फिर कहा--- 

“तीसरी बार भी भन्‍्ते गण सुनें । हमारे सेनापति ने आयुष्मान 
सिह को तक्षशिला का नागरिक तथा संस्था-सदस्य बनाये जाने के बारे 
में जो न्ञप्ति दी, उसे भन्‍ते गण ने सुना। सेनापति की ज्ञप्ति को 
जो आयुष्मान्‌ स्वीकार करते हैं वह चुप रहे, जो नहीं स्वीकार करते 
वह बोले |?! 

गण में से किसीको बोलते न देख गणपति ने कहां-- 

“अन्त गण चुप हैं, जिसका श्रर्थ है उसे आयुष्मान्‌ सिंह का तक्ष- 
शिला का नागरिक तथा गण-संस्था का सदस्य बनाया जाना स्वीकृत 
है, ऐसा में धारण करता हूँ।” 

शप्ति-स्वीकार की घोषणा पर गण ने तुमुल हर्षध्वनि की । फिर 
गणपति ने कहा-- 

“आयुष्मान्‌ सिह ! तुमने यह सम्मान श्रपनी वीरता, अपने खून से 
अजित किया है। अ्रब तुम हममें से एक हो। तुम्हे वह सारे अधिकार 
प्राप्त हैं, जो हमारे गण के प्रत्येक नागरिक तथा इस गण-सस्था के 
प्रत्यक सदस्य को प्राप्त हैं । तुम यदि इस भन्ते गण के सामने कुछ 
कहना चाहते हो, तो कह सकते हो |” 

मुझे यदि इस सम्मान की खबर पहले से मालूम हुई होती, तो मैं 
अपने को कुछ तैयार करके रखे होता । इस वक्त हर्पातिरेक से माबो के 
तूफान मेरे हृदय में उठ रहे हैं। मुझे भय मालूम होता था, कि मैं सयम 
के साथ कुछ न बोल सक्ू गा, तो भी मुझे बोलना जरूरी था। मैंने खड़े 
है| गण की ओर अंजलि जोड़ कहां--- 

“भन्ते गण ! मेरी सुने | सात वर्ष से कुछ अधिक हुआ, जब मैं 
तक्षशिला आया। मेरे लिए उसी वक्त से तक्षशिला की गोद खुली हुई 
थी। मैंने यहाँ सिफ वात्सल्यपूर्ण स्नेह और प्रेम पाया | कोई कड़वा क्षण 
मुझे यहाँ स्मरण नहीं । में तक्ञशिला को पा वेशाली-वियोग भूल गया । 
समय बीतते के साथ अपने आचाय॑ के कथन--वैशाली पूव॑ की 

तत्षशिला है?--की सत्यता पर मेरा पूर्ण विश्वास हो गया, और मुझे 
तत्नशिला वैशाली से अभिन्न मालूम होने लगी। मैं दिल से अपने को 
तन्षशिला का पुत्र समझने लगा। तक्षशित्षा के लिये प्राणोत्सर्ग करना 
मेरे लिए उतनी ही हर की बात थी, जेसी कि बेशाली के लिये। भग्ते 
गण ! आप मे से कितने ही आयुध्मानों को मालूम होगा, कि प्राची म॑ कुरु, 
वत्म, कोसल, मगध आदि के कितने ही राजे हैं, जहाँ अनाय॑ रीति से 
शासन होता है । दहाँ देव-परिपद्‌ तुल्य यह गण-सस्था देखने म॑ नहीं 
आती, वहाँ तो राजा मनमाना शासन चलाता है, वेसे ही जैस पार्शव 
शासानुशास [| शाहशाद् ]। किन्तु उनके बीच वैशाली का लिच्छुविगण 
ही ऐसा देश है, जहाँ आर्य स्वतत्र मानव की मॉति बिना राजा के 
ब्पना सम्पिित शासन--गशु-शासन--को चलाते हैं| मेने कोसल मे 
अपने को अजनबी समझा, कुरु मे भी विदेशी समकका, किन्तु तक्षशिला 
में आकर बहुत जल्द समर में आने लगा, कि में अपनी वैशाली मे 
आ गया हूँ | इसलिए भनन्‍्ते गण समझ सकता है, कि मेने जो कुछ किया 
वह वैशाली की प्रेरणा से किया | इसका सारा श्रेय, सार यश बैंशाली 
को मिलना चाहिये। और आपने जो महान सम्मान, तथा अत्यन्त दुलभ 
अधिकार मुझे प्रदान किया है, उसे में ब्रेशाली के गोस्व के तौर पर 
स्वीकार करते हुए आपका चिरकृतज्ञ रहना चाहता हैँ ; ओर यह भी 
लालसा रखता हूँ, कि तक्षशिला की सेवा का कोई अवसर मेरे हाथ से 
जाने न पाये |”? 

मेरे बैठ जाने पर हृषंध्वनि हुई, और एक प्रमुख गण-सदस्य 
शोमित ने उठ कर कहां--- 

“भन्‍्ते गण ! अपने वीर पुरुष को हमने वह उच्च सम्मान दिया, 
जिसके देने का हमें अधिकार है | किन्तु, इस अवसर पर हमें प्राची की 
तक्षशिला वैशाली के प्रति भी अपना सम्मान प्रदर्शित करना चाहिये । 
इसके लिए में भन्‍्ते गण के सामने प्रार्थना करूँगा, कि वह यहाँ से एक 

नागरिक संडल वैशाली भेजे और उसके प्रति श्रद्धा प्रदर्शित करते हुये 
दोनो गणो को चिरबंघुता के सूत्र में बाँघे |?! 

गणपति ने गण के सामने इसे भी उपस्थित किया, ओर सबने इसे 
स्वीकृत किया। 

इस वक्त जब कि गण-सदस्य हृर्षोत्फुन हो, आपस में कुछ धीरे-धीरे 
बाल रहे थे, आचार्य बहुलाश्व का मँँह थोड़ी देर के लिये गणु-पति के 
कानो पर रहा | फिर गणुपति के खड़ा हो “भन्ते गण ! सुने” के कहने 
के साथ शाला में नीरवता छा गयी । गणपति ने कद्ा-- 

“में आपको एक दृर्प का समाचार सुनाता हूँ । हमारे आचाय॑ 
बटलाश्व की तदशी कन्या रोहिणी--जिसने स्वयं पाशव युद्ध में बहादुरी 
दिखलायी--ने आयुध्मान्‌ सिह को अपने प्रेम का पात्र चुना है। आचार्य 
बहुलाश्व इस प्रेम का अनुमोदन करते हैं और मुझे यह सुनकर बहुत 
हफ॑ हुआ है ।” 

इसपर चारों ओर से आवाज आने लगी |--“रोहिणी और सिंह 
का पाणिग्रहण यहाँ हसारे सामने हो।” 

उस वक्त रोहिणी दूसरी नारियों के बीच बक्ष-कोष्ठक [ गैलरी | मे 
बेठी थी; हर्ष और लज्जा से उसका मुँद्द रक्त हो गया, किन्तु गणपति के 
आदेश को कैसे इन्कार कर सकती थी । थोड़ी ही देर में देखा गणपति 
के आसन के पीछेवाले द्वार से अपनी माँ के पीछे-पीछे अवनत-मुखी 
रोहिणी था रही है। शाला के मीतर बेंटी हुईं दो हजार दृष्टियों के मार 
से, जान पड़ता था, वह दबी जा रही है। उसके फूलो से सजाये लम्बे 
स्वर्णकेश अब भी उसकी पीठ की ओर बड़ी सुन्दर तौर से फेंके हुए थे; 
भीरे-घीर चलने पर भी उसके कु डल मंद-मंद हिल रहे थे ; बीच-बीच 
में श्वास लेना मूल जाने से उसका स्तनभाग अधिक उननतावनत हो रह 
था। मैं वर्षों से रोहिणी के बढ़ते हुए सौन्दर्य को यद्यपि देखता आ रहा 
था, किन्तु उस दिन सचमुच मुझे वह मानवी नहीं उत्तरकुरु की अप्सरा- 

सी जान पड़ रही थी और उसके सामने में अकिचन-सा । इस महालाभ 
को देख अपने को धन्य-घन्य समझ रहा था। 

रोहिणी गण-पति के आसन के पास आकर खड़ी हो 
गई। गणपति और आचाय के खड़े होने पर मैं भी खड़ा हो गया । 
फिर आचाय ने रोहिणी के हाथों को मेरे हाथों मे दे दिया। शाला मे 
हर्प-ध्यनि हुई। तक्कशिला और वैशाली का जय-जयकार किया गया | 
गणपति ने अगला दिन नक्ञत्र-दिन [ उत्सव-दिन ] घोषित किया । फिर 
आगे-आगे गणपति, उसके पीछे में और रोहिणी, फिर आचाय तथा 
दूसरे सदस्य शाला से बाहर हुए । बाहर, जान पड़ता था, सारी तज्ञशिला 
उठकर चली आई है। बाजे के साथ हम नगर में होते अपने निवास पर 
आये, जहाँ हमें छोड़ सभी लोग लौट गये । 

उसी शाम को तक्नशिला के तरुण-तरुणियों की भीड़ हमारे ऑगन 
में एकत्रित हो गई, और उन्होंने हम दोनों को बीच में कर विवाह- 
महोत्सव मनाना शुरू किया--जिसमे मधुर मास और श्रेष्ठ सुर के खाम- 
पाम के बाद बत्य और गान प्रधान बातें थीं। वहाँ एकजित हुईं तरुणियों 
एक से एक सुन्दर थी | जान पड़ता था सोन्दर्य को राशि करके इकद्ठा 
कर दिया गया है; और उनके भीतर मेरी रोहिणी पोड़श कलापूण 
चन्द्रमा-सी जान पड़ती थी । दृत्य में वर-बधू का नाचना भी अनिवार्य 
ठहरा, और हम दोनो को इसके लिये लज्जित होने की जरूरत न थी, 
क्योकि हम उसमे किसीसे पीछे रहनेवाले न थे। रात थोड़ी-सी रह गई 
थी, जब सखी, सहेलियो की पलके भारी होने लगीं, और उधर सुरा का 
भी असर हुआ, इस प्रकार हमें छुट्टी मिली । 

रोहिणी की पलके भी भारी थीं, और मेरी मी आँखें कपी जा रही 
थीं, जब कि हम अपने शयन-कक्त में पहुँचे । 

है ् रथ | >५ र५ 

रिपुजय डेढ़ साल का हो गया था, और दौड़ता फिरता था । माँ- 
आप से ज्यादा वह नाना-नानी को प्यार करता था, और माँ की देखा- 
देखी नानी को अम्मा कह कर पुकारता था। वैशाली को जानेवाला 
नक्षशिला का नागरिक्र-मइल मेरे लिये रुका हुआ था। मेरे मित्र कपिल 
--जो कि इस नागरिक-मंडल के नायक बनाये गये थे--आज-कल 
करते सवा दो वर्ष से प्रतीक्षा कर रहे थे ; किन्तु, अब ओर अधिक देर 
करने का मतलब था, कपिल की जगह किसी दूसरे को प्रमुख बनाना | 
कपिल उन आदमियों में थे, जिन्हे अधिक समय तक एक जगह बॉघा 
नहीं जा सकता। आचाय॑ और खास कर माताजी से चलने की बात 
करना बड़े साहस की बात थी। पहिले इसे सोचते ही सोचते रोहिणी मे 
गर्म-चिह्न स्फुट हो गये, और ऐसी अवस्था में साठ योजन की सकटपूण 
यात्रा करना उचित नहीं था । रिपुंजय के अत्यन्त छोटे होते वक्त भी 
वही कठिनाई थी ; किन्तु जब वह सालभर का हो गया, तो मैंने आचाय 
से चर्चा चलायी। आचाय बड़े ही दूरदर्शो और दूसरे के भावों की पर्व 
रखनेवाले व्यक्ति थे | उन्होंने पहिले ही दिन कहा-- 

“पुत्र | मैं तुमसे सहमत हूँ । तुमने तक्षशिला में जो दस वर 
ब्िताये हैं, वह उसी तैयारी के लिये, जिसकी कि इस वक्त वैशाली को 
जरूरत है | स्नेह हमें मजबूर करता है, त॒म्दे न जाने देने के लिये, किन्तु 
ऐसा स्नेह उसी तरह त्याज्य है, जैसा कि रणविमुख-करनेवाला बीर- 
पत्नी का स्नेह | तुम अपनी माँ को भी सांखना देकर इसके लिये तैयार 
कर लो |”? 

माँ को राजी करना आसान काम न था। एकलीती बेटी के चले 
जाने पर उन्हे वह सात खड का घर कैसा मयावना मालूम होगा, इसे 
में और मुझसे भी ज्यादा रोहिणी समकती थी । रातों हम दोनो अगले 
दिन अम्मा से बात करने की सलाह करते ; किंतु जब सामने जाते 
तो हिम्मत छूट जाती | अन्त में हमने कपिल को अपना दूत बनाया | 

कपिल ने एक दिन बात शुरू करते हुए कहा-- 

“ऋचार्यायणी | गण-सस्था ने सौम्य सिंह के प्रति अपना सम्मान 
खूब दिखलाया, किन्तु वैशाली के प्रति कृतशता प्रकट करने के लिये वह 
उतावली हो रही है। भेट के लिये अच्छे-अच्छे घोड़े- घोड़ियाँ सुन्दर, 
पाडु-कम्बल्न, पुराण कापिशेयी सुरा के भांड तथा दूसरी उपायन की 
वस्तुयें जमा की जा रही हैं। आचार्यायशी ने इसे तो सुना होगा (” 

“नही, पुत्र | रिपुजय आजकल न मुझे कोई काम करने देता है, न 
कही की बान सुनने देता है। तो पुत्र ! वैशाली तो तुम्हे ही जाना है न!” 

“हाँ, में ही नागरिकि-मडल का मुखिया चुना यया हूँ ।”! 

५तो कब जाने का निश्चय किया है १”? 

“छे महीने बाद, वर्षा के बीत जाने पर, किर रास्ता अच्छा हो 
जायगा, नदियों के घाट भी ठीक हो जायेगे, और मार्ग में साथ भी 
चलने लग पड़ेंगे |” 

“हा, बह समय टीक होगा । क्या सब तैयारी हो चुकी है ?” 

“करीब-करीब, किन्तु अभी एक बात तो ते ही नहीं हुई, जिसके 
लिये हम दो साल से रुके हुए हैं ।” 

“बह क्या बात है पुत्र [? 

“सिह का चलना, हमें सिंह के साथ जाना है माँ जी [”? 

आचार्यायणी के नेत्रों से ठप-ठप आँसू गिर पड़े। उनकी गेंद में 
रिपुंजय पड़ा हुआ था, उन्होंने उसके मुँह को चूमकर भरयथि स्वर में 
कहा-- 

“पुत्र | मैं इस दिन से बराबर भय खाती रही हूँ । रोहिणी के व्याह 
के साल जब नागरिक-मडल नहीं जा सका, उसी वक्त मुझे कारण 
मालूम हो गया था । अभी तक रोक रखना अनुचित भी नहीं समझता 
जा सकता, किन्तु मैं इस बात पर बराबर विचार करती रही हूँ। 
रोहिणी ओर सिंह का जाना भेरे लिये कितना असझ्य होगा, यह तुम भी 
आसानी से समझ सकते हो। आचाय से कितनी ही बार इसके बारे में 
मेरी बात हुई है, और मुझे उनकी युक्तियों के सामने निरुतर होना पड़ा है। 
लेकिन हृदय नहीं मानता--कह आचार्यायणी आगे न बोल सकी । 

“आचार्यायरी ! आपका कहना बिल्कुल उचित है| एकलौती पुत्री 
का वियोग माँ के लिये सहना बहुत मुश्किल है |” 

“बहुत मुश्किल है पुत्र ! किन्त मैने सहने का निश्चय कर लिया 
है। में समभती हूँ, इस साल सिंह और रोहिणी को में जाने की अनुमति 
दूँगी, और हृदय को फटने से बचाने के लिये उनसे इस जय की मिक्षा 
मॉँगूंगी ।” 

जब कपिल ने इस वार्तालाप के बारे में सूचना दी, तो मेरा दिल 
बहुत सन्तुष्ट हुआ । रोहिणी ने तो कहा--वह माँ का ही पुत्र है, उसके 
लिये भि्षा माँगने की बात माँ क्यो कर रही हैं |” 

दूसरे दिन हम दोनो सीधे अम्मा के पास गये। अम्मा समझ गयी 
कि हमारे आने का कल की कपिल की बात से सम्बन्ध है । क्षण भर के 
लिये उनके चेहरे पर उदासी-सी छा गई, किन्तु उन्होंने बडे प्रयत्न से 
अपने भावों को दबा मुख पर हँसी की रेखा ला कहां--- 

“मेरे इन्द्र-इन्द्राणी कहों चले !” 

मैंने साहस के साथ कहा--“माँ ! कपिल ने कल की बात हमें 
बतलाई है | हम दोनों माँ के हैं, फिर हमसे भिन्षा मॉगने की बात कैसे 
हो सकती है। माँ चाहे तो 'जय को ले ले, चाहे हम दोनो को न जाने 
का आदेश दे । हम आपकी आशा को शिरोधाय मानेंगे, किन्तु मगध- 

शज की जिस तरह की कोप-दृष्टि बेशाली के ऊपर है, उसे देखते आचार्य 
की भी राय है, और मेरा कर्तव्य भी मुझे वेशाली को प्रस्थान करने के 
लिये मजबूर करता है ।” 

अम्मा मेरे वाक्य के समाप्त होने की चुपचाप प्रतीक्षा करती रहीं, 
ओर फिर हाथो को बढ़ाकर रोहिणी को अपनी गोद में ले लिया; मालूम 
हाता था, रोहिणी अब भी उनके लिये वही पृध पीनेवाली बच्ची हैं। 
गेहिणी के मुँह को चूम तथा उसपर अश्ुकण गिराते हुए कहा-- 

“पुत्र | घबराओं नहीं, मरे पास माता का हृदय सी है, ओर 
कत्तंव्याकत्तत्य पहिचानने की बुद्धि भी। जब माता का हृदय जोर मारता 
है, उस वक्त की मेरी चेश म॑ बुद्धि की कमी मालूम होती है, और सुभे 
आशा है, छें महीने तुम दोनो सुे बरुद्धि-शून्यता का जीवन बिताने की 
अनुमति दोगे। में साठ के करीब पहुँच चुकी हूँ, अब फिर मुझे 
रो-हि-णी--”? कहते-कहते उनका कठ झुद्ध हो गया, उनकी आँखों से 
अश्रुधार बह निकली । फिर कुछ क्षण के बाद कहा-- पुत्र ! मेरे 
पास आकर बेठो।”? 

मैं पास बैठ गया। रोहिणी अब भी उनकी गोद मे थी। उन्होने मरे 
ललाट पर अश्र-मिश्रित चुम्बन दिया, फिर हिमश्वेत केशो को अपने में ह 
से हटा मेरे सिर पर हाथ रख कहा-- 

“पुत्र | में !जय को तुम दोनो के स्थान पर रक्‍चूँगी | जय को 
दुःख नहीं होगा, क्योंकि वह रोहिणी को उतना नहीं मानता, जितना 
कि सुझे । दूध पीना छोड़ उसे रोहिणी से क्या वास्ता है ! और इधर तो 
ब्रकरी का दूध मेरे हाथ से पी रोहिणी को भी भूलता जा रहा है।” 

अम्मा ने हमारे काम को बहुत आसान बना दिया । 

एक ओर तक्षशिला तथा उसके स्नेह-पूर्ण हृदयो के वियोग का ख्याल 
थआ्रा जहाँ कमी-कभी मेरे दिल में उदासी छा जाती थी, वहाँ दूसरी ओर 
वैशाली की बाल्य से चली आती स्घृति भारी आकर्षण पैदा कर रही 

थी। रोहिणी को तक्षशि्ञा के अगले छै मास बहुत दुलंभ मालूम होते 
थ, और वह अपनी सखी-सहेलियाँ, बन्धु-बान्धवों में ही नहीं, बल्कि तरु- 
गुल्मो, वन-उद्यानों के एकान्त-सग में विताना चाहती थी। मुझे उसकी 
इन बालों से कभी-कभी एकान्तता का अनुभव होता था, किन्तु मे 
समझता था रोदिणी के लिये इसकी आवश्यकता है। अन्तिम दो महीना 
में हम दोनो कितनी ही बार दो-दो, चार-चार दिन के लिये कर्मान्तों मे 
रइ जाते थे, ओर हमने देखा कि 'जय नानी की गोंद के सामने हमे 
भूलवा जा रहा है। 

धीरे-बीर वर्षा भी समान हु, तन्नशिला के पास की पहाड़ियों पर 
उगे हरित तृण और वनस्पति अपनी काली दरियाली को छोड़ पक्क वर्ण 
होने लगे | ग्वेतो मे शालि [ धान | फूटने लगी, लोग घरों की सफाई 
ओर मरम्मत करने लगे | 

कपिल के नेतृत्व में दस आदमिया का नागरिक-मंडल वेंशाली जा 
रदा था। उपायन के लिये दस उत्तम घोड़े, कम्बल आदि जमा हो गये 
श्र | उनके साथ तक्तशिला गण की ओर स सुवण फलक पर एक अमि- 
लेख था, जिसके कुछ वाक्य थे-- 

“वैशाली और तक्षशिला का सबंध बहुत पुराना है। प्‌व॑जो से 
सुनते चले आये हैं, कि किसी वक्त गधार की ही ओर मे कितने ही 
आर्य प्राची की ओर गये ओर उन्होंने वहाँ वैशाली का गण स्थापित 
किया | कुछ भी हो, यह तो आज भी सत्य है, कि दोनों नगरियों ओर 
नागरिकों की बहुत-सी विशेषताये समान है ।... 

“वैशाली तक्षशिला की भांति ही बीरप्रमबिनी है, उसके वीर पूत्र 
सिह ने जिस कौशल के साथ पाश॑वो की सेना का ध्वंस किया, वह हमारे 
लिए चिर-स्मरणीय बात रहेगी। हमने उस वीर पुरुष का सम्मान किया 
है, और हम पूर आशा है कि ऐसे वीर सेनानी को पाना वैशाली के 
लिए सौभाग्य की बात होगी। और जो उसकी वीर गाथा को सुने होंगे, 

वह वैशाली की ओर लालच भरी दृष्टि से देखने का साहस नहीं करेंगे ।,.,» 

“हमर चाहते हैं,तक्तशिला और बैशाली सदा के लिए मगिनीत्व के सूत्र 
में बंध जायें, और गाँधार और लिच्छवि अपने को भाई-माई समझे। ...?” 

ग्यारह नागरिकों तथा हम दोनो के अतिरिक्त शुभ आदि वेशाली से 
आये पॉचो तरुण भी अपनी शिक्षा समाप्त कर चलने के लिए तैयार 
थ, इस प्रकार हमारी सख्या अठारह थो। वें हुआ था कि तक्षशिला से 
हस्तिनापुर तक स्थल सार्थ के साथ चला जावे, उसके बाद नाव से। 
उपायन की वस्वुएँ तथा पाथेय खरीदने के लिए उपयोगी विक्रेय चीजें 
हमने छें शकटों में मरीं जिनके लिए छे आदमियो को छोड़ बाकी बारह 
आदमी बारह घोड़ो पर चढ़ कर चलते थे |+-मेरे और रोहिणी के लिये 
आचार्य ने अपनी घोड़साल के दो श्रेष्ठ घोड़े दिये थ । 

शाम को हमें विदाई देने के लिए मित्रों ओर सखियों का जो 
सम्मेलन हुआ था, उसमें आमोद-प्रमोद का आयोजन था, किन्तु वह 
बिल्कल फीका लग रहा था। सुरा विप-सी मालूम होती थी। स्वादु 
आहार नीरस प्रतीत होता था। दृत्य-सगीत की बात ही नहीं की जा 
सकती थी । सारा समय हमने विषादपूर्श वार्तालाप में बिताया । रोहिणी 
की सखियाँ अश्रुधार से उसका मुख प्रन्ञालन करती, उसका आलिगन 
कर विदाई ले रही थी। मेरे मित्र पुनरदर्शन की शुभ कामना के साथ 
मुझे छोड़ रहे थ । 

सवेरे रात रहते ही हमे तक्षशिला के पर्ब-द्वार से निकलना था | माँ 
तो सारी रात क्या-क्या पकाने में लगी हुई थी । हम दोनों ने उठ कर 
में ह धोया, कपड़े बदले । फिर माँ के हाथ के बने मधुर मॉस-गोलक ओर 
अपूप खाये। जय निभ्त सो रहा था, यह याद आने में वर्षों की देर 
होगी, जब कि वह समभने लगेगा कि एक मिनसार को उसके माँ-बाप 
उसे सोता छोड़ भाग गये ) मैंने और रोहिणी ने धीरे से उसके मुँ ह पर 
चुम्बन दिया | एक बार मुझे जान पड़ा, वह मुस्क॒रा रहा है, और उसके 


३०१ तक्षक्षिका से प्रस्थान 


लाल ओठों के बीच से उसकी सफेद दँतुलियाँ दिखलाई पड़ रही हैं, 
किन्तु यह भ्रम था। हमारा ”जय बे-खबर सो रहा था । बलते दीपक 
के प्रकाश में मैंने देखा, रोहिणी।के नेत्रों से आँसू गिर रहे थे । मेरे आँसू 
नही गिर रहे थे, किन्तु भीतर से मुझे भी बड़ी विकलतता हो रही थी । 

सार्थ के शकटों के साथ हमारे शकट नगर-द्वार से निकल चुके 
थ, हमारे और साथी भी चले गये थे । आग्रह-पु्बक माँ और आचार्य 
को नगर-द्वार पर आने से रोका । देहली पर उनके आलिंगन और ललाट- 
चुंबन को ले अभिवादन कर हम अपने-अपने घोड़ों पर सवार हुए । 

शकरटों को एक मील पर जाकर पकड़ा । सर्योदय के समय अनुपम 
शोभा की धनी तक्षशिला किसी देव-नगरी सी सामने दिखलाई पड़ती थी। 
हम अब दूसरे दस सवारों के साथ शकदों के पीछे-पीछे चल रहे थे। 
आखिर मे हस उस स्थान पर पहुँचे जहाँ तत्षशिला श्राखों से ओकल 
होनेवाली थी। वहाँ हम दोनों को घोड़े सं उतरते देख कपिल और दूसरे 
साथी मी उतर गये | मैंने तन्नशिला की ओर अंजलि कर कहा-- 

“शायद यह अन्तिम अंजलि है, श॒भे तक्षशिले ! किन्तु तेरी गोद 
में बीते ये दस वर्ष कमी नहीं भूलेंगे ।” 

रोहिणी ने भी अ्जलि श्रर्पित की, किन्तु शब्द के स्थान पर उसके 
नेत्रो से अश्रुवारा प्रवाहित थी । और साथी मी दमारी अवस्था से प्रभावित 
हुए थे ! हमारे वेशालिक बंधु शकटो पर आगे जा रहे थे, उन पर इस 
जगह क्या बीती, इसके बारे मे नहीं कह सकता । 

रोहिणी श्रव भी तन्षशिला की ओर अश्रुपूर्ण नेत्रों से देख रही थी। 
उसे नहीं पता लगा जब कि मैंने उसके घोड़े को लाकर पास खड़ा किया । 
जब मैंने कहा--“रोहियी ! चलो” तो मालूम हुआ जेंसे वह सोते से 
यकायक जगी है। 

सवार हो हमने घोड़ों को इशारा किया, ओर थोड़ी देर में शकटों 
को जा पकड़ा । 


( १२ ) 
वैशाली के मार्ग में 


मद्र [ स्थालकोटवाला प्रदेश ] और मल्‍्ल [ मालवा ] गणो से मैं दस 
बप पहले मी पार हुआ था; किन्तु उस वक्त वह दूर के अपरिचित प्रदेश 
मालूम होते थे । किन्तु अब वह परिचित मित्र-्से थे। इन गणों के 
भीतर मार्ग सुरक्षित थे, कही चोर-डाकू का डर न था। नोगों ने वर्षा 
बंद होते ही रास्तों की मरम्मत कर डाली थी, चन्द्रभागा आदि नदियों 
के ऊपर पुल बाँध दिये गये थे या नावो का इन्तजाम था। सार्थ को 
गण के भीतर प्रवेश करते वक्त थोड़ा-सा शुल्क देना पड़ता था। नगर 
के बाहर सार्थ के ठददरने को सुखद जगद्दे थी, जहाँ मनुष्यों और पशुओं 
के घास-चारे का इन्तजाम रहता था| यदि नगर में अपनी कोई चीज 
बेचनी होती, तो उसपर मी थोड़ा सा शुल्क देना पड़ता था। 

मंद्र ओर मल्ल के वीर तक्षशिला की रक्षा के लिये पहुँचे थे; इस- 
लिए वह मेरे बारे में श्रच्छी तरह जानते थे | मद्र की राजधानी सागल 
| स्यालकोट ] में जब हम पहुँचे, तो वहाँ संस्थागार में गण की ओर से 
अच्छे स्वागत का इन्तजाम किया गया था। गांधारी रोहिणी माद्री 
तदणियों को पा थोड़ी देर के लिए तज्नशिला को भूल गई। प्राची में 
मद्र देश सुन्दरियों की खान कहकर प्रसिद्ध है, जब मैंने यह रोहिणी से 
कह, तो उसने कपोलो को लाल करते हुए कहा-- 

“प्राचीवाले मद्र भंधार के भेद को नहीं जानते होंगे ।” 

“हाँ, में स्वीकार करता हूँ; क्योंकि माद्वियो और गान्धारियों में से 
किसी को छोटा-बड़ा नहीं कहा जा सकता ।” 

जब हम शतद्गु ( सतलज ] और सरस्वती [ धग्घर ] पार हो ग्राची 
के भीतर दाखिल हुए, तो पहली निश्चिन्तता छोड़नी पड़ी । श्रब मार्ग 


प०३ वैशाली के माग में 


निरापद न था | जंगल, खोह, नदी सबमें चोरों का डर रहता था। अब 
बस्तियाँ भी दूर-बवूर थीं; इसलिए कितने ही दिनों जंगलों में बिताना 
पड़ता था| बस्तियों म यही नहीं कि डाकुओ की चिन्ता कम हो जाती 
थी; बल्कि वहाँ, शाक, दूध, नवनीत तथा दूसरे आहारों का सुभीता 
था। यह राजा का गम्प हैं; इसलिए मनुष्यों के व्यवहार में 
कृतिमता ज्यादा है--छोटे-बड़े का ख्याल अधिक है। लोग गणुों की 
अपेत्ञा ज्यादा गरीब है; और बहुत-से दास भी देखे जाते हैं। 

जगलो मे मृगया का सुभीता श्रच्छा था। रोज कोई न कोई शिकार 
मिल जाता था| कमी हम गवय [ नील गाय ] मार लाते, कभी हरिण, 
कभी सूअर, कभी मोर। इस प्रकार, स्वादिष्ट सूप का हमें यहाँ बहुत 
सुभीता रहता था । हमारे सार्थ में चार सी आदमी थे । सभी को रोज तो 
हम सूप नहीं दे सकते थे ; किन्तु गवय | नील गाय ] के मिल जाने 
पर सारे साथ मे बड़ी चहल-पहल रहती । हमारे सार्थ में कितने ही 
अतिरिक्त बेल होते थे। जब कोई बेल चलने लायक न रहता, तो 
खाली को जोड़ देते और बेकार बैल सार्थ का सूप बन जाता। अगले 
ग्राम में बेलों की सख्या पूरी कर ली जाती | ग्राम में पेट मर मांस और 
सुरा पीने की छुठ रहती । हमारे पूरे सार्थ के लिये तीन बड़े बेलों को 
लेने पर सूप पूरा पड़ता | चोर डाकुओओं का जहाँ भय हो, वहाँ सार्थवाह 
सुरा-पान की छूट नहीं दे सकता | 

इन्द्रप्स्थ पहुँचने से पॉच दिन पहले हमें पता लगा कि डाकुओं 
का एक गिरोह हमारे साथ का पीछा कर रहा है | उस समय सार्थ ने 
सेना-अभियान का रूप धारण किया था, भिसमें रोहिणी किसी पुरुष 
से कम साबित नही हुई । बल्कि, कपिल ने जब उसे रात्रि के सेनिक- 
कार्य से मुक्त करना वराहा, तो वह रगड़ पड़ी--रोहिणी के स्वभाव में 
मगड़ालूपन छ नहीं गया है ; किन्तु उस दिन मैंने बस्तुतः उसे क्रुद्ध 
होते देखा | 


सिंह सेनापति पृण्ड 


इन्द्रप्रस्थ में यमुना पार हो हम गंगा के किनारे हस्तिनापुर पहुँचे । 
रास्ते में हमें कल्मापदम्य राजधानी मिली थी। कुरु के वृद्ध राजा को 
हमने एक दिन रथ पर नगर से बाहर जाते देखा | उसके इर्द-गिद 
सैकड़ी प्रहरी थे। मेरे तत्ञशिला के साथियों में से अधिकाश ने किसी 
राजा को अब तक नहीं देखा था ; इसलिए उन्हे जान पड़ा कि राजा 
किसी युद्ध में जा रद्य है। जब मेने उन्हें बतलाया कि युद्ध के लिए नहीं 
बल्कि उद्यान-क्रीड़ा के लिए जा रहा है, तो उन्हे आश्चर्य हुआ--इतने 
सशस्त्र प्रहरियों की इसके लिए जरूरत ! मेंने उन्हे समझाया कि राज- 
तत्र में एक व्यक्ति-राजा--बहुत भारी जिम्मेवारी और अधिकार अपने 
हाथ में ले लेता है। कितनी ही बार अपने स्वेच्छाचार से कितनो को 
दुश्मन बना देता है, कितनी ही बार उत्तराधिकारी अधिकार हाथ में 
लेने के लिए उसे रास्ते से साफ करना चाहत है) इस प्रकार राजा को 
हर वक्त जान का खतरा बना रहता है; जिसकी वजह से वह वृक्ष से 
ताजा फल तोड़कर तब तक नहीं सवा सकता, जब तक कि उसे कोई 
दूसरा चख न ले; वह कृप का स्वच्छु जल लेकर प्यासा बैठा रहेगा, 
इस प्रतीक्षा म॑ं कि कोई दो घूंट पीकर सिद्ध करे क्रि इसमे विप नहीं 
है--रसोई मे बने भोजन की तो बात ही कया है ! वह नींद भर सो नहीं 
सकता, उसकी अधिकांश राते दुःस्वप्न में बीतती हैं । इसपर मेरे एक 
साथी मद्रिक ने कहा-- 

“इतने जोखिम को देखते हुए राजा इतनी जवाबदही क्‍यों श्रपने 
ऊपर लेता है ?” 

“क्योकि भोग में उसे अधिक स्वच्छुन्दता होती है। वह देश का 
सबसे घनी आदमी होता है!) बिना व्यापार के उसके पास दुनिया भर की 
श्री चली आती है। उसके पास सबसे अधिक कर्मा त [ खेती ] होता 
है। वह सबसे अधिक दास-दासियों का स्वामी होता है। नित नई-नई 
तदुण-सुन्दरियों से वह अपने अन्तःपुर को मरता रहता है।” 


१०७ वेशाली के मार्ग में 


“किन्ठ, लोग इसे सहन करने का तैयार क्यों होते हैं !” 

“जब्र वह सहने के लिए अपने को बेबस समभझने लगते हैं, तभी 
तो उनके ऊपर राजा का शासन शुरू द्वोता है !” 

“हम तो कभी बर्दाश्त नहीं करते |” 

“किन्तु, पश्चिमी गधार के लोग शासानुशास [शाइशाह] का जुआ 
डो रहे हैं। राजा केवल एक जन [ जाति ] के ऊपर तक ही अपने 
शासन को सीमित रख कभी सुरक्षित नहीं रख सकता । जिस प्रकार 
गण के लिये दूसरे जन पर शासन करना सम्मव नहीं है, उसी प्रकार 
राजा के लिए केवल एक जन पर शासन करना सम्भव नहीं हैं | राजा को 
शासन करने के लिये अनेक जन चाहिये, जिसमें वह एक के विरुद्ध 
दूसरे की सहायता ले सके । उसे दासो का समाज चाहिये, जिसमें एक 
जन के भीतर भी अपने सहायक दूँ ढ़ सके | स्वय एक जन को भी राजा 

इ-फोड करके रखते हैं| उत्तरापथ के गणो मे ब्राह्मण, क्षत्रिय, वैश्य 
आदि भेद नहीं देखे जाते । उनके यहाँ देवताओं की पूजा-आ्र्थना के 
लिये कोई अलग समुदाय निश्चित नहीं हे | किन्तु, यहाँ इन राजाश्ों के 
यहाँ आहायण, क्षत्रिय आदि भेद बनाये गये हैं। यह भी राजा के स्वेच्छा- 
चारी शासन के सुभीते के लिये किया गया है ।” 

हेग्तिनापुर म॑ हम ऊुछ दिनों ठहरना पड़ा । यद्यपि नदीसाथ का 
मिलना वहाँ कठिन नहीं है, वराबर वहाँ से काम्पिल्य, कान्यक्रुब्ज, 
अलबिका, प्रयाग-प्रतिष्ठान, वाराणसी के लिये नाबें छग्ती रहती हैं; 
किन्तु हम अपने घोड़ो के लिये खास तरह की नावो की जरूरत थी, 
जिन्हे और किसी सार्थ के पास न पा हमें स्वयं बनवाना पड़ा | 

हमें राजगह के श्रेष्ठी जोतिय का नदी-सार्थ यहाँ मिला । कितने 
ही साथं हमें साथ ले चलने के लिए उत्सुक थे। कुछ तो हमें मेट भी 
देने के लिये तेयार थे। आखिर सत्रह-सत्रह दृढ़ घनु्धर भर्टों--जिनमें से 
अधिकांश अश्वारोह थे--का साथ पाना साथ के लिये कम लाम की 


खिइ सेवापति ब०६ 


चीज न थी | जोतिय का सर्वार्थक भीम बड़ा चतुर और देशदशों आदमी 
था। उसने पूर्व, पश्चिम समुद्रो ही नही, कितने ही दूर-दूर के द्वीपों 
की यात्रा की थी। गधार को भी उसने देखा था। उसकी चालीस 
विशाल नावों में, गधार और तुषार प्रदेश की तरह-तरह की चीजें थीं, 
जिनमें उत्तर-ऊुर का कादलि मृग-चर्म भी था। यह परण्य वस्व॒ुर्ण सिफ 
मगध ओर सुक्न तक ही के लिये न थीं ; बल्कि उनमे से कितनी ही 
सुर भूमि [वर्मा] तथा पूर्व समुद्र [बंगाल की खाड़ी ] के दूसरे द्वीपो को 
जानेवाली थीं । 

भीम से मगध के बारे म॒ कितनी ही बाते मालूम हुई । राजा 
बिम्बिसार फिर सैनिक तैयारी कर रहा है | उत्तरापथ [पजाब] से हजारों 
घोड़े उसने खरीदे है। भव किस पर उसका आक्रमण होगा, इसके 
बारे में भीम कोई निश्चित बात नहीं बतला सका। जोतियनश्रेष्ठी के 
बाणिज्य-दूत सारे जम्बूद्वीप [माग्त] और सागरपार तक में बसे हुए है ; 
इसलिये हरएक राज्य के भीतर शान्ति ओर युद्ध के बारे म॑ उन्हें काफी 
जानकारी होती है, ग्राखिर वाणिज्य भी तो देश की शान्ति-समृद्धि पर 
निर्भर है । हाँ, इतना पता लगा कि कामल ओर वत्स के राजा तथा लिच्छुवि- 
गण भी सेना के आयोजन में लगे है| लिच्छवि का नाम आने पर मेरा 
दिल घक्घक करने लगा--क्या बिब्रिसार लिच्छवियों के प्रदार को इतना 
जल्दी भूल गया ! 

नदी-सार्थ में बेलों के न होने से घास-चारे की न फिक्र करनी 
पड़ती हे, और न शकट को चीटी की जेसी चाल से चलना पड़ता है। 
गंगा की धार में नीचे की ओर जाने म॑ नाव की गति बेंसे भी तेज होती 
है ; फिर आजकल तो पछुवाँ हवा थी, और पाल के सहारे नावें और 
तेज भाग रही थी । हमारे घोड़ों के लिये सूखे-हरे चारों की कमी न थी। 
कभी-कभी साथ किसी जंगल के किनारे लकड़ी आदि जमा करने के 
लिये खड़ा हो जाता ; उस वक्त हम अपने घोड़ों को कुछ दौड़ा लेते 

तथा कुछ शिकार का भी इन्तजाम करते। हमें कुछ कार्पापण खर्च 
करना पड़ता, और मछली रोज हमें अपने सार्थ के नाविकों से मिल 
जाती । चॉदनी में दिन-राव नावें चलती रहती ; अ्ँघेरी रात में हम 
लंगर डाल बीच धार में ठहर जातें--शराब का इन्तिजाम करने के 
लिये इस समय मल्लाह मशाल बार मछली मारते | कापिल्य, कान्यकुब्ज- 
जैसे महातीर्थों मं जोतिय के वाणिज्य-घर थे | वहाँ साथ को कुछ चीजें 
उतारनी-चढानी पड़ती थीं, जिसके लिये हमें एक-दो दिन ठहरना पड़ता । 
इस समय को हम बारी-बारी से नगर देखने, कुछ पण्यों को बेच खाने- 
पीने की चीजों को खरीदने के काम में लगाते | जाड़े का मध्य था; 
किन्तु रोहिणी का कहना था, यहाँ तत्षशिला से कम सर्दी पड़ती है। 
रोहिणी को प्राची के नगरों की समृद्ध पण्य-वीथियों [वाजारों], भव्य 
प्रासादों, सुन्दर क्रीड़ा-उपवनों को देखकर प्रसन्नता होती; किन्तु जब 
वह चाण्टालो, दासों तथा कर्मकरो की जीणुं-शीर्ण कोपड़ियों तथा उनके 
दीनहीन निवासियों को देखती ; तो कुब्त्र हो जाती। अब उसे मालूम 
हो रहा था, कि दासता कितनी क्रूर होती है, गरीबी कितनी असझ्य होती 
है। कान्यकुब्ज के राजोद्यान में हम गये | बीच में पृष्पित पद्म, सरोज, 
पुण्डरीक से सुशोमित अ्च्छीद पुष्करिणी थी, जिसमे हंस मिथुन-किलोले 
कर रहे थ। चारो ओर स्थलपद्म, जाती, यूथिका आदि नाना वर्ण- 
गन्धवाले पुष्यों की रम्य क्यारियाँ थी। बीच-बीच में हरित कंदुक-भृपि 
थी, जिसमे तरुण प्रमदाये कंदुक-क्रीड़ा कर रही या बैटी रहस्यालाप में 
लीन थीं। रोहिणी के शरीर पर सिवाय कु डल के कोई आभपण न 
था | उसके वस्त्र भी साधारण नागरिकाओं -जैसे थे । किन्तु, गाधारियों की 
रूप श्री भी साथ ही उसके पास थी, जिसके कारण हृठात्‌ दूसरों का 
ध्यान उसकी ओर आकर्षित होता था। कान्यकुब्ज के राजोद्यान में 
पांचाल राजकन्या अपने परिजन के साथ उस वक्त आई हुई थी। अपनी 
सखी से रोहिणी की बात सुनकर वह हमारे पास चली आयी | हम उस 

वक्त श्वेत-शिला पर बैठे पुष्करिणी की सुषमा देख रहे थे। राजकन्या 
को आते देख हम उठकर खड़े हो गये | राजकन्या की एक सखी ने 
आकर हमें परिचय दिया । मेंने रोहिणी को जाकर मिलने के लिये कहा । 

वह दोनो हो एक-दूसरे के मिलने के शिशचार से अनभिज्ञ थीं। रोहिणी 
किसी कन्या को अपने समान समझ मित्र-माव से मिलना जानती थी | 
राजकन्या समव्यस्काओं मे सभी को अपने परिजन के तोर पर मिलना 
जानती थी। किन्तु, रोहणी के रूप को देखकर उसे श्रम हो गया था कि 
वह भी कोई राजकन्या है; इसलिये रोहिणी के स्वागत! कहने पर उसने 
भी स्वागत राजकुमारि' कहा | में कुछ हृठकर देख रहा था, और पीछे 
रोहिणी ने जो अपने वार्तालाप के बारे में कहा, उससे मालूम हुआ-- 

राजकन्या--सखि ! तुम इस देश की नहीं मालूम होती ; इसलिये 
क्षमा करना कुछ जिज्ञासा करने के लिये |” 

रोहिणी--“नहीं, राजकुमारि ! इसका ख्याल न करे | मुझे आपसे 
मिलकर बड़ी प्रसन्नता हुई |” 

राजकन्या--“यह तुम्हारे कौन हैं !?”? 

राहिणी---“मेरे पति |”? 

राजकन्या-- तुम्हारा जन्म-देश कौन है ?”? 

रोहिणी--“भन्धार देश में तत्गषशिला नगरी ।” 

राजकन्या--'मेरी दादी भी गन्धार देश की थीं ) क्‍या आप हमें 
अपना नाम बतलायेगी १” 

रोहिणी--रोहिणी । और आपका !” 

राजकत्या--विद्या । क्‍या सखि ! उठम्हे कुछ उम्र होगा, यदि हम 
लताकु ज मे थोड़ी देर विश्राम करें ? में आपके पति को भी वहाँ बुलाना 
चाहती हूँ । हम अपने गन्धार के अतिथियों का स्वागत करना 
चाहती हैं |” 

“मुक्ते अपने पति से इसे पुछकर आने की आशा दीजिये ।”-- 

कह रोहिणी मेरे पास आई। हमारे पास अभी समय था ; इसलिये 
मध्याह् को लवाकु ज में बिताने में कोई हर्ज न था | 

हम दोनो वहाँ गये | राजकन्या सारे शरीर में आभूषणो से लदी 
थी । उसके कानो में मशिन्जटित बड़ेनबडे कुडल थे, जिनके बोक से 
कान कंधे तक लटक आये थे। उसके गले में महार्घ हार थे, जिनसे 
उसका सारा वक्षुस्थल देंका हुआ था। उसकी कि में कई लरों की 
मेग्बला थी, जिसकी चारों ओर मुक्ता ख्॒जे लटक रही थीं | उसके हाथों 
में बहुत-से कंकश और चूड़ियाँ थीं, जिनसे वह केहुनी तक आच्छादित 
थे। उसके शिर में चूड़ा ओर शिरो-भुषण से काले केशों को सजाया 
गया था । पैरो में भी किकिणीदार पादभुपण [पाजेब] थ। हमारी वैशाली 
में भी आभूषण का रवाज ज्यादा है; किन्तु, इतने आभृषणों को मैंने वहाँ 
भी नहीं देखा था। इतने आभूप्णो के साथ राजकन्या का वहाँ से 
चलना भी मुश्किल था। म॒झे वे भूषण नही, मार मालूम हो रहे थे । 
पास में आया देख राजकन्या ने कहा-- 

“स्वागत, अतिथि ! मुभे आशा है, मध्याह का हमारा आतिथ्य 
आप सपत्नीक स्वीकार करेगे |”! 

“हाँ, आज्ञा शिरोधायं है। हमारे पास समय है ।” 

राजकन्या--/क्या आप यहाँ कान्यकुब्ज [ कन्नौज ] म॑ कुछ दिन 
ठदर नहीं रहे हूं |”? 

“नहीं, राजकुमारी |! हम नदी-सार्थ के साथ मगध की ओर जा रहे 
है। बस, आज भर रहना है ।” 

“तो आप मगध के राजकुमार हैं, और सखी रोहिणी गंधार- 
राजकुमारी १? 

रोहिणी--“नहीं, राजकुमारी ! हम राजकुमार और राजकुमारी नहीं 
हैं | हम क्षत्रिय हैं | मेरे पति वेशाली के क्षत्रिय-कुमार हैं। ततक्तशिला से 
विद्याध्ययन कर मेरे साथ लौट रहे हैं |” 

बात करते हुए हम लताकुंज में पहुँचे । वहाँ दाधियाँ आसन बिछा 
हमारे आहार के परोसने का प्रवध कर रही थी । हम आसन पर बैठ 
गये | राजकुमारी ने कहा-- 


“हम भी क्षत्रिय हैं, राजकुमारी होने से क्या हुआ ? अच्छा, सखी 
रोहिणी ! यह तो म॑ समझती हूँ कि तुम्हारे शरीर के मूपित करने के 
लिए भूपण की आवश्यकता नहीं ; किन्तु हाथो में तुमने एक कंकण भी 
धारण नहीं किया १”? 

“भ्पण हमारे काम में वाधक हो सकता है, राजकुमारी !” अपनी 
हथेलियो और तर्जनी तथा अगुप्ठ के ककश घट्ठों को दिखलाते हुए 
रोहिणी ने कहा--“हमे धनुपर तानना है, खज्ड चलाना पड़ता है। खेत 
ओऔर बाग में भी काम करना होता है, ऐसी अवस्था में हमारे काम में 
भूषण बाघक हो सकते हैं ।” 

राजकुमारी को हाथो को देख कुछ आश्रय हुआ; क्योकि उसकी 
धारणा थी कि स्त्रियों का सौन्दर्य शिरीप के कुसुम-सा कोमल होता है, 
जो जरा भी वात-आतप लगने से कुम्हला जाता है | उसने अपने कोमल 
हाथो मे रोहिणी की ककश हथलीवाले हाथों को लेकर कहा-- तुम्हारे 
यहाँ राजकुमारियाँ भी इतना कठोर श्रम करती हैं !” 

“मे राजकुमारी नही, तक्षशिला की जक्षत्रिय-कुमारी हूँ ।” 

“नही, वुम्हारे बात के ढंग से, तुम्हारी निर्भोकृता से साफ पता 
लगता है कि तुम राजकुमारी हो ?”? 

“लेकिन, इसका कारण और है--राजकुमारी ! गंधार म॑ कोई राजा 
नही, कोई दास-दासी नहीं,---वहाँ सभी क्षात्रिय हैं, सभी समान हैं ।”” 

“किन्तु, मरी दादी गॉधारी राजकुमारी थीं १?” 

“इधर आकर राजकुमारी कही जाने लगी होंगी | हमारे यहाँ गण 
का राज्य है, राजकुमारी | हाँ, हम अपने ऊपर रानी राजकुमारी नहीं 

देखती; इसलिए हम दूसरी समवयस्का स्त्रियों के साथ समानता का ही 
बर्ताव करना जानती हैं ।” 

राजकुमारी को यह बाते सुनकर आश्रय और अविश्वास-सा हो रहा 
था; किन्‍तु साथ ही रोहिणी की नीली पुतलियों की ओर देखने पर उसमें 
सचा$ की कलक थी | इस वक्त भोजन परसा जा चुका था, और राज- 
कुमारी ने हम उसकी ओर आवाहन किया | पचाल प्राचीन राजवश है; 
यद्यपि आज कल सूरसेन [ ब्रज ] और वसत्स [ इलाहाबाद कमिश्नरी ] 
के राजाओं के बीच उसकी प्रभुता मद पड़ गई है। तो भी कुरु-पंचाल 
के राजवंश आज भी दूसरे राजाओ को राजसी चाल्-व्यवह्र मिखलाते 
है। पच्ाल का राज-मोजन प्रसिद्ध है; किन्तु मुझे और रोहिणी को 
बह ज्यादा पसंद नहीं आया ; यद्यपि हमने खाते वक्त खूब प्रशसा की। 

भोजनोपरान्त राजकुमारी ने स्वय तथा उसकी सखियों ने वीणा ले 
कुछ गीत सुनाये । रोहिणी ने भी इसमे सहयोग दिया | किन्तु, जब हमने 
दत्य का प्रस्ताव होते देखा, तो समय की कमी की बात कहकर छुट्टी 
ली । रोहिणी को कुछ घड़ियों एक राजकुमारी को नजदीक से देखकर 
एक बड़ी जिजासा की पूर्ति हुईं, यद्यपि इससे राज-स्तरियों के प्रति उसका 
सम्मान बढ़ा नहीं | उद्यान से बाहर निकलते ही मैंने उसे कहते सुना-- 
“ यह भी सरस्वती की भाँति भेस बनेगी ।? 

“सो क्‍यों !”?--मैंने पूछा । 

“देखा नही, सोलह्-पत्रह् साल की उम्र में ही उसके चित्रुक 
[ ठड्ढी | के नीचे इतना भास है। और, उसके आमषण को देखकर 
तो मुझे उसपर तरस आता था। इतना भार ! वैसे, मैं समभती हूँ, 
राजकुमारी कुरूप न होती, यदि उसे कुछ श्रम करना पड़ता, क॒छ खुले 
वातायन में रहना पड़ता । लेकिन आंखों में वह काजल कितना भद्दा 
लगता था ९” 


“तो ठुमने रोहिणी ! आज राजकुमारी को देख लिया न ?” 

“हाँ, देख लिया, और साध बुत गई। हमारी गंधार-कन्याओ्रों की 
तो फूंक में यह उड़ जाय ।” 

“फूक में उड़ जाना ही तो राजकन्या की प्रशंसा है !” 

“किन्तु, इससे नारीत्व कलंकित होता है |” 

“किन्तु, राजाश्रो को नारीत्व नहीं चाहिये, उन्हे खेलने के लिए 
खिलौने चाहिये, और एक से अधिक ।” 

“४ उक से अधिक ९? 

“हाँ, सैकड़ों, जिसमें उनके द्वाथ में नित्य नये-नये खिलौने श्राते रहे ।”” 

“तो नारीत्व का इनके यहाँ मूल्य नहीं है १” 

“मूल्य क्‍यों नहीं | देखा नही, राजकन्या का गात्र कितने आभूषणों 
से लदा हुआ था १” 

“भार लादना मूल्य ! यह तो दंड है १”? 

“किन्तु, राज-महिलाएं इसे दंड नहीं समझती ।”? 

“क्या, वह सभी निबु द्धि होती हैं !” 

“यह तो प्रिय ! तुम राजकुमारी विद्या को देखकर ही बतला 
सकती हो।” 

“मुझे तो राजकुमारी उतनी बद्धिहीन नहीं जेंची ; यद्यपि उसकी 
कितनी ही बाते अस्वाभाविक-सी होती थी |” 

“प्यारी रोहिणी ! राजतत्र नर-नारियों का बदीणह है। वहाँ राजा 
के सामने किसी मनुष्य का कोई मूल्य नहीं। वहाँ नारीत्व क्रीडा और 
कामुकता के लिए. खिलौना है । वहाँ स्वतंत्र मानव के लिए कोई स्थान 
नही [? 

“तभी प्रिय ! तुम राजतंत्र के साथ इतनी घृणा रखते हो ।”” 

“हाँ, मैं उसे मनुष्यता का कलंक समझता हूँ। और इसमें एक 
और भी कारण यह है, रोहिणी ! कि हमारी वैशाली के भयंकर शत्रु 
राजतंत्री हैं |” 

“किंतु प्रिय ! क्‍या राजतंत्र इन जनपदों में सदा से चला 
आया है !” 

“हीं, ! भने वृद्धो से जो सुना है, उससे जान पढ़ता है, कि कुरु, 
पचाल, काशी, कोसल, चेदी, वत्म आदि सारे ही जनपद पहले जनों या 
गणो के निवास थे, पीछे दास-त्वामी, आयं-अनाय--वणसकर के 
भीतरी कलह से लाभ उठाकर स्वार्थी जन-नायकों ने अपनी प्रधानता 
स्थापित की ।? 

“ब्रद्टा महँगा सौदा पड़ा ।? 

“हॉ, इसमे क्या शक |” 

८त प्रिय | आपका ख्याल है, यदि तक्कशिला में भी आय-अनार्य- 
वर्णमकर तथा दास-स्वामी के भारी भेदभाव होते, तो वहाँ गणतत्र नहीं 
रह सकता था 77 

“वैशाली की कठिनाइयाँ हमारे सामने हैं, रोहिणी ! हमने अपने 
गणु को कायम रखा है, और उसे कायम रखने के वास्ते लिच्छवि- 
बच्चा सब कुछ अप॑ण करने के लिए तेयार है| किन्द॒, हम जानते हें, 
आर्य-आ्रार्यंवर, दास-स्वामी के भेद-भाव हमारे लिए भारी खतरे की चीज 
है। यह बात मुझे उस वक्त नहीं सूफी थी, जब में वैशाली में था| तक्ष- 
शिला-गण वेशाली से छोटा होने पर भी इतना बलशाली क्यों है, इसका 
कारण द ढते वक्त मैं इस परिणाम पर पहुँचा ।” 

हम बात करते हुए जब गगातट पर पढ़ेँचे, तो पहर भर दिन बाकी 
था । सार्थवाले कान्यकुब्ज की पण्य वस्तुओ को नावों पर चढ़ा चुके 
थे, और शाम के पान-तृत्व-उत्सव की तैयारी कर रहे थे। कहीं सूझर को 
आग पर सुना जा रहा था, कहीं मसाला तेयार किया जाता था, कहां 
स॒राभाँड'ः रखे जा रहे थे। हमारे अठारह आदमियों का सार्थ भी 
बढ़े सार्थ में अपने मांस और सुरा को दे, खाद्य-पेय की तैयारी में लगा 
हुआ था । शुभ लिच्छुवि मृदंग के आचार्य सममे जाते ये, वह अपने 

प्‌ 

मृदंग को ठीक कर रहे थे। भीम सर्वाथक अपनी वीणा के विकार को 
बड़े गौर से देख रहे थे । कपिल परेशान मालूम हो रहे थे। मुझे देखते 
ही कंघे पर हाथ रखकर कहा-- 

“मित्र ! मैंने तो समझा गांधारी के कारण तुम्हारे ऊपर कोई 
ग्राफत आई।” 

“आफत !? 

“हाँ, भीम सर्वाथंक कह रहा था--राजा बड़ा जुल्म करते हैं, पर- 
धन, पर-दारा का अपहरण उनका धर्म-सा है। फिर रोहिणी जैसा 
नारीरत्न १” 

“एलन !” त्योरी बदलकर रोहिणी ने कहा--“में निर्जीब रत्न नहीं 
हूँ | कोई कामुक राजा यदि मेरी श्लोर नजर डालता, तो में दिखला देती 
कि नारीत्व क्रिस कहते हैं ।”? 

“हाँ बहिन, रोहिणी ! इसमे सन्देह नही है ; किन्तु भीम की इस 
बात को सुनकर जहाँ एक ओर राजाओ के प्रति मुझे घृणा हो रही थी, 
दूसरी ओर नुम्हें देर करत देख कुछ चिन्ता भी होने लगी थी |” 

रोहिणी--“हाँ, देर कुछ हो गई । हमलोग स्नेह के आग्रह में पढ़ 
गये थे ।” 

कपिल-- स्नेह का आग्रह ? यहाँ पचाल की राजधानी कान्यकुब्ज 
में ? क्या कोई वेशाली या तक्षशिला का बंधु मिल गया १” 

“बधु नहीं, कपिल भैया ।” रोहिणी ने कपिल के कैधे पर हाथ रख 
उसके मुह की ओर देखते हुए कहा--“मैंने एक राजकुमारी देखी ।” 

“राजकुमारी देखी, कोई विचित्र जन्तु-सा तो नहीं देखा ।”? 

“विचित्र जन्तु से भी बढ़कर विचित्र ! किन्तु, मुभे उसपर दया 
आती थी।”? 

“दया? 

“हाँ, दया, उसमें हमारी तक्षशिल्ला की कुमारियो जेसी सजीवता 

तो न थी। वह गहनों से लदी निर्जीब पुतली-सी मालूम होती थी। वह 
वृक्चटीन लता-सी निराश्रित दीग्श पड़ती थी, इसीलिये मुझे उसपर दया 
आती थी।” 

“ते मुझे क्यों नहीं ले चली ? में उसका आश्रय बनता, और तुम्हे 
दया दिखाने की भी तकलीफ न करनी पड़ती--कपिल ने हँसते हुए 
कहा | 

रोहिणी ने गभीर मुद्रा में कद्ा--'नहीं कपिल मैया ! हँसी न करो, 
मरे नारील की निरीह अवस्था, उसकी व॒द्धिहीनता पर अफसोस आ 
रहा था ।”! 

कपिल ने रोहिणी के केशो को उँगलियो से सुलभाते हुए कहां-- 

“रोहिणी बच्ची ! मैने नारी के अपमान को देखा है । पाशव 
[ ऐगन |; बवेंद [ बाबुल ] और दूसरे पश्चिमी लोकों में नारी कामुक 
की कदुक समझी जाती है, यह तो गण ही हैं ; जहाँ नारी का सम्मान 
नारी के तौर पर होता है |” 

उस दिन सचमुच रोहिणी को गजकन्या की अ्रवस्था देखकर खेद 
टुआ था। खान-पान में वह सम्मिलित हुई ; किलु दृत्यन्सगीत के 
वक्त उसके सिर मे पीड़ा होने लगी, ओर में उसे लेकर नाव पर चला 
गया। कुछ देर तक उसके सिर को गगा के ठडे जल से भिगोने पर 
उसकी पीड़ा कम हुई । फिर दूध की माँति चारो ओर छिटकी हुई 
चॉदनी मे गंगा की श्वेतघारा पर खड़ी नोका में लेटी रोहिणी की बगल 
में बैठा हुआ में उसके दिल' बहलाने की कोशिश कर रहा था। किन्तु, 
बीच-बीच में रोहिशी को राजकुमारी की शकल याद आरा जाती और 
वह कह उठती-- 

“बेचारी अबोध बालिका ! मेरे ककश हाथों को देखकर वह द्रवित 
टो गई थी !! वह सममती है, रूप ही नारी की आजीविका है | घिक्‌ !? 

“पिक्‍्कार है प्रिये ! किन्तु, इसमें नारी का दोष उतना नहीं है, 

उन्हे यदि महासिंधु के तठटपर पाशववाहिनी से लड़ने की आवश्यकता 
होती, तो वह भी यंधार-कुमारियों-जैंसी सुबीरा और स्ववशा होती । ? 

“किन्तु, नारी को बुद्धि तो हे, वह रूप के भले-बुरे को समझ तो 
सकती है !” 


“बुद्धि तो इन राजाओं की सहख-सहख प्रजाओं को भी है ; किन्तु 
क्या वह राजा के हाथ की कठपुतली से नहीं बने हुए हैं (?” 

इस तग्ह की बातो से चित्त चचल होते देख मैंने दूसरी ओर उसके 
मन को लगाना चाहा, ओर उसके सिर पर हाथ फेरते हुए कहने लगा-- 

“प्रिये, अब हम तक्षशिला की अपेक्षा वेशाली के नजदीक हैं ।” 

“नजदीक है ? तुम तो आठ मास में तन्ञशिला पहुँचे थे ?” 

“क्योंकि, मुझे स्थल के रास्ते चलना पड़ा था। वत्षशिला छोडे 
दो मास से अधिक हुए हैं। मैं समझता हैँ, एक मास के भीतर ही 
वैशाली पहुँच जायेंगे | 

#४इतनी जल्दी !?” 

“हाँ, क्योकि हमारी नाव बहुत तेज और रात-दिन चल रही है |” 

“महीने मर के भीतर वेशाली, और फिर मैं अम्मा को देखूंगी ?”” 

“हाँ, और सोमा को भी । मेंने माँ को तुम्हारे बारे में ब्याह के वक्त 
लिखा वो था; किन्ठु कौन ठिकाना है कि वह पत्र माँ को मिला 
ही होगा ।”? 

“तो में एकाएक जाकर जब दर्वाजे पर खड़ी हो जाऊँगी, तो अम्मा 
क्या कहेगी ।”? 

“ऐसी सोने की स्नुषा [ पुत्र-वधू ] पा फूली न समायेगी। किन्‍्त, 
ऐसा नहीं होगा प्रिये ! गंगा और मही [ गडक ] के संगम पर पहुँचे 
ही हमे वैशाली सबार भेजना होगा, हमारे साथ तत्नशिला का नागरिक- 
मंडल जो चल रहा है, उसके स्वागत के लिये लिच्छुवियो को समय तो 
देना होगा ।” 

“तो क्‍या हमलोग वहाँ गंगा के तट पर इन्तिजार करेंगे । कम-से- 
कम मुझे शुम के साथ आगे जाने देना |” 

“गंगा से दो रास्ते हैं, वैशाली के--एक तो उल्काचेल [गंगा के 
बाये तट पर का एक स्थान] से स्थल के रास्ते, दूसरा मही से नाव-द्वारा 
व्रेशाली के समीपतम स्थान तक ; फिर स्थल से वैशाली । किन्त॒, दूसरे 
मार्ग में कुछ समय अधिक लगेगा ।” 

“हम अद्दारद आदमी हैं, और हमारे पास बारह घोड़े हैं ॥” 

“इसकी चिन्ता नहीं है प्रिये ! छे और घोड़े हम उल्काचेल में माँग 
सकते हैं । और दस भेट के घोड़े तो हम खाली ही ले चलने होगे, इस 
प्रकार हमें मोलह घोड़ों की जरूरत होगी । किन्तु, वह आसानी से मिल 
सकते हैं।” 

“तो प्रिय ! रास्ते में इतनी देर किसलिये |”? 

“नागरिक मडल के स्वागत के लिये। और तुम्हें जल्दी क्या पड़ी 
है रोहिणी !? 

“में जल्दी अम्मा और सोमा को देखना चाहती हूँ ।”? 

“लेकिन मैं रास्ते में वज्जी देश के सौन्दर्य को दिखलाता ले 
चलूंगा | पॉच या छे दिन में जो हम धीरे-धीरे वैशाली पहुँचेंगे, उस 
बोच में तुम वज्जी के मनोरम आमों और केले के बागो को देखोगी ; 
में तुम्हे गोपालो के गोष्ठो मे ले चलू गा। हरिण और मोर के शिकार 
कराऊँगा | इन पॉच-छे दिनों मे वज्जी को तुम इतना अधिक देख लोगी 
कि वेशाली परिचित-सी मालूम होगी ।” 

“में अपरिचित के तौर पर जाना चाहती हूँ, उसमे ज्यादा ग्राकषंण, 
अनोखापन रहता है |” 

रोहिणी के शिर की पीड़ा न जाने कहाँ चली गयी थी। वह जल्‍दी 
जाने का खूब आग्रह कर रही थी। मेने उसके ओठो को चुमकर कहां-- 
“अच्छा तो प्रिये ! तुम मुझे छोडकर आगे चली जाना चाहती हो १” 

“तुम्हे तो नागरिक-मंडल के साथ हर हालत में आना पड़ेगा ।” 

“श्रौर तुम्हे भी क्‍यों न तन्षशिला के नागरिक-मडल में शामिल 
कर दिया जाय ?” 

“ग्रव शामिल करने से नही बनेगा ।” 

“लेकिन, रोहिणी ! मेरी लालसा थी कि हम दोनों एक साथ माँ के 
सामने चलते । खेर, तुम्हारी जो वही इच्छा होगी, तो शुभ के साथ 
जाना। में अपना बोड़ा शुभ को दे दूँ गा। तुम दोनो दूसरे दिन वैशाली 
पहुँच जाओगे |” 

“हा प्रियतम” बेठकर गले से गन्ना मिलाकर कहा--“और में आगे 
चलकर हम दोनो के लिये एक घर तैयार करूँगी |”? 

“घर तो माँ के यहाँ मिल ही जाबेगा : किन्तु हम तो प्रिय ! 
अपना घर तैयार करना होगा-पिता का घर |? 

“विता का घर १! 

“हाँ, मेरे आते वक्त वह खद्य था, माँ उसकी देख-भाल किया 
करती थी | वेशाली से बाहर हमारा एक छोटा-सा कर्मान्त भी है ।” 

“झौर बाग भी १”? 

“हाँ, आमों का हमारे कर्मान्त भूमि में ही । मरे पिता उतने घनी 
न थे, उनके पास अपने खाने-पीने भर की भूमि थी ।” 

“पिता का धनी न होना तुम्हें क्या बुरा लगता है प्रिय !” 

“नहीं, पिता मुझे बहुत प्यार करते थे । ओर बहुत धनी न दोना 
अच्छा मी था, क्योंकि उसने मुकमे साहस ओर कष्ट-सहिघुता 
पैदा की ।? 

“तो हमें अपना घर, अपना कर्मान्त आबाद करना होगा ?” 

“और वेशाली की सेवा के लिये कमर बाँधनी होगी।” 

“तो प्रिय ! क्या तुम समझते हो विम्बिसार अवश्य वेशाली पर 
आक्रमण करेगा !” 

“मगध वेशाली को परास्त किये बिना अब एक पण भी आगे नहीं 
बढ सकता | मैं समझता हैँ, उसकी सैनिक तैयारी सिर्फ वैशाली के 
लिये है ।” 

“तो प्रिय | हम ठीक समय पर पहुँचे ।” 

“मं भी ऐसा ही समकता हू |” 

“ते मुझे भी खड़ बॉधने की जरूरत पडेगो ??? 

“जरूरत पड सकती है, ययश्पि लिच्छुवियानियाँ बेसा बहुत कम 
करती हैं, तो भी प्रिय ! तुम्दे चुपचाप नहीं करना होगा । इधर के राजे 
बद्ुत नीच होते हैं, खासकर च्त्रियों के बारें में ।? 

“तो इसके लिये मुके पिटारी म॑ बन्द दोकर रहना पढेगा/-कुछ 
परिवर्तित स्वर मे रोहिणी ने कहा | 

मैने उसके सिर को अपनी गोंद में लेकर कहा--“'नहीं प्रिये ! यह 
अर्थ तुमने कैसे लगाया ? मे तो परद्दी कहता हूँ कि मुझे इसकी सूचना 
पहिले से होनी चाहिये ।” 

“इसके लिये में तैयार हैं । में यही चाहती हूँ कि मेरे हाथ खड्ढ की 
कालिमा से वंचित न हो ।”? 

प्रढ़ियो हमारी बाधे चलती रही, फिर रोहिणी सो गई | मैंने उसके 
ऊपर कम्बल डाल दिया । वट पर श्रब भी रृत्य चल रहा था। लॉग 
मस्त थे। मिनसार दी नावे खुलनी थी, इसलिए मुझे डर लग रहा था, 
कि कही सबेरे तक यह नाचते ही न रहे, किन्तु आधी रात से पहिल ही 
कितने ही नाविक नशे में वेहोश पड़ गये ओर उन्हें लाकर उनकी नायो 
में डाला जाने लगा | मुझे भी न जाने कब नींद आई । रात को स्वप्न 
देखा । एक बड़ा संग्राम हो रहा है | नजदीक से देखा तो एक ओर से 
लिच्छुबि लड़ रहे हैं| मैं अब घोड़-सवार के रूप में परिणत हो गया था, 
मेरे वही हथियार थे, जो कि उस दिन महासिन्धु वट के युद्ध में । से 
दुश्मन की सैन्य पक्ति को चीर कर आगे बढ़ा, देखा एक हाथी आरदा 

है | हाथी दूर था और ताड़ के बराबर बड़ा था | इतने बड़े हाथी के 
ऊपर मेरा भाला कैसे पहुँच सकता है--मैं इस चिन्ता में पढ़ गया। इसी 
बीच में देखा मेरा घोड़ा धरती पर नहीं हवा में चल रहा है। मेरे रश्मि- 
सकेत से घोड़ा वृक्षों के ऊपर से दौड़ने लगा। में सीधे हाथी के ऊपर 
पहुंच गया। देखा उस पर मगधराज श्रेणिक बिंबसार है। वह मुम्के 
देख कॉपने तथा दया की भिक्षा माँगने लगा । में उत्तेजित हो कह रहा 
था---6म्हे एक बार परास्त कर छोड़ दिया था, अब नही छोड़ा जायगा |” 
यह कह में अपना शल्य चलाना ही चाहता था, कि नींद खुल गई । देखा 
नाव खोलने की तैयारी हो रही है, चद्रमा अस्ताचल के पास पहुँच गये हैं । 

हमारी नाव फिर उसी तरह अबाध-रीति से चलने लगी। मार्ग मे 
दो तीन जगह ठहरते हम वाराणसी पहुँचे | वरुणा और गगा के सगम 
पर बसी वाराणसी के गंगा के तठवाला भाग बहुत रमणीय मालूम होता 
था | यहाँ सार्थकों को चार दिन ठहरना था, क्योंकि वाराणसी महा 
काशिक वस्त्रों काशिक चदन गध तथा दूसरी वस्वुओ के लिये विश्व-विश्रुत 
है | आगे का मार्ग निरापद था, इसलिये रोहिणी को वाराणसी की साधा- 
रण माँकी करा हम अठारह जने अपनी दो नावों को ले आगे चल पढ़े । 

गंगातठ पर जगह-जगह दूर-दूर तक हरी फसल खड़ी थी, कहीं-कही 
गोपालो की कुटिकाये, तथा मछुओ की भोपड़ियाँ थीं। रोहिणी के 
लिये इन सब से आकर्षक स्वयं गगा की गभीर स्वच्छु धारा थी, जिस- 
में उलय्ते सोसो को वह बड़े कोतृहल से देखती थी। रेती पर पड़े धूप 
लेते मगरो को उसने कितनी ही बार काला काष्ठ समभा, किन्तु नाव के 
पास थाने पर जब वह सरक कर पानी में घुसने लगे, तो उसे कौतृहल 
मालूम होने लगा, और जब मैंने उसे बतलाया कि ये कितनी बार आदमियो 
को पकड़-पकड़ कर निगज्न जाते हैं, तो उसका शरीर सिहर उठा | गंगा- 
मही संगम पर दो एक दिन याम [ पहर ] भर दिन चढ़े हम उल्काचेल 
[ हाजीपुर ] पहुँच गये । 

उल्काचेल पहुँच हम छगत्मों लिच्छवि और रोहिणी बहुत खुश हुए, 
श्राखिर हम तीन महीने की सकटपुर्ण यात्रा समाप्त कर घर--बज्जी में-- 
पहुँचे थ | तट पर उतरते ही शोल्किक [कस्टम , चुगी का अफसर ] 
आरा पहुँचा। मैंने तो तत्षशिल्रा के नागरिक-मडल तथा उपायन [मेट] 
की बात उसे बतलायी । लिच्छुबि बहुत प्रसन्‍न हुआ, शोर मुझे लियाये 
तुरन्त सेनानाथक के पास पहढुँचा--गगा पार मगध होने से उल्फाचेल 
में लिच्छुवियों की सीमान्त-सेना रहती है | मुझे यह देखकर बड़ा आनंद 
हुआ, कि सेनानायक मेरे पिता के परम मित्र रोहण हैं। मुझे देखते ही 
उनकी आँखें भर आयी, और आलिगन तथा अ्र,-चुम्बन करते हुए कहा 

“पुत्र ! बहुत ठीक समय पर आये । वैशाली को तुम्हारी इस वक्त 
बहुत अधिक आवश्यकता थी।” 

मैंने अपने बारे में थोड़ा-सा तथा तन्षशिला के नागरिक मडल, 
उपायन की बात कद सुनायी । फिर सेनानायक रोहण बोले-- 

“तो पुत्र ! बेशाली को अभी पवार भेजता हूँ, दो घड़ी भर में हमारा 
पत्र पहुँच जायेगा। में एक पत्र अभी लिख रहा हूँ, तुम भी लिखना 
चाहते हो, तो यह तालपत्र, लेखनी और मसीपात्र है। और क्या जरूरत 
होगी १” 

“शकटों पर उपायन की बस्तुये तथा दस घोड़े पहिले चले जाने 
चाहिये, क्योंकि उन्हें चार योजन मार्ग जाने में कुछ अधिक समय 
लगेगा ।”? 

“इसके अतिरिक्त, पृत्र ! हमें स्वागत की तेयारी का समय भी मिलना 
चाहिये ; तक्षशिला में नहीं गया हैँ, किन्‍्त॒ तज्ञशिला हम लिच्छवियों के 
लिये सदा से सुपरिचत रही है। पीढियां से लिच्छुवि तक्षशिला को दूसरी 
माता के तोर पर मानते आये हैं | यह पहला अवसर है जब गंधार गग 
के नागरिक मडल के स्वागत करने का हमें अवसर मिल रहा है। पहले 
चिट्ठी लिखो, फिर दूसरी आवश्यकताओं को वतलाओ |” 

मैने एक पत्र अपने गणपति सुनंद को लिखा, और दूसरा अपनी 
माँ को ; गणपति को कुछ विस्तार के साथ और माँ को रोहिणी के साथ 
जल्दी वेशाली पहेचने के सबंध मे | उल्काचेल से योजन योजन पर 
सवार दिन-गत तेनात रहते हैं, ओर प्रत्येक सवार दोइ़कर अगले को 
पत्र थमाता जाता है, फिर चार योजन का रास्ता काटने मे कितनी देर 
क्गेगी ! सेना-नायक ने पत्र को कुछ विस्तार के साथ लिखा, उसपर 
अपनी मुहर लगाई, फिर ताल पत्र को लपेट रस्सी से बॉघा, जोड़ पर 
कोमल मिड़ी की गोली जिपकरा उसपर बड़ी म॒द्रा अक्ित कर सवार के 
हाथ में दे वैशाली जाने का आदेश दिया ) उससे निश्चिन्त हो उन्होंने 
समुभसे कहा-- 

“पहले तो तुम्हारे मध्याह्द मोजन का इन्तिज्ञाम करता हूँ। कितने 
आदमी हैं ?? 

८४दूस नागरिक-मडल के आदमी, जिसमें सेनानायक कपिल ओर 
दूसरे सेनानी हैं, शुभ आदि पाँच लिच्छुवि-पुत्र युद्ध विद्या पढ़ वेशाली 
लोट रहे है, में ओर मेरी स्त्री रोहिणी--?” 

“तुम्हारी स््री, मेरी पत्र-चध्‌ ! तब्नशिला” कह मुझे एक वार और 
गाढालिंगन करते हुए “तुमने पुत्र ! तन्षशिला और वैशाली के सबंध 
को और इृढ किया । हमे यह प्रयत्न करना होगा, कि हमारे बीच का 
साठ योजन का अन्तर हमारे घनिष्ठ सबंध पर कोई असर नहीं डाल 
सके | अच्छा, तो तुम्हारी चाची से कहता हूँ, घर में वध्‌ के विशेष स्वागत 

का प्रबंध करे | अ्रठारह आदमियों के लिये आज ओदन [ भात ] और 
शुकरमादंब [ बच्चे सुअर का मास ] कसा रदेगा !”? 

“बहुत ठीक रहेगा चचा !” 

“दस घोड़ों के दस साईस चाहिये, ओर कितनी गाड़ियाँ ?”? 

“पाँच काफी होगी ।”! 

“ता पोच गाडियाँ और पाच गाड़ीवान । घोड़ो के साथ में अपने 
सारथी को भेज रहा हूँ | आजानीय [ श्रेष्ठ जाति के ] सैन्वव घोड़े यहाँ 
तक कहां पर्चत है पुत्र ?? 

“शोर चचा ! य तन्षशिला के असाधारण [ आजानीय | थोड़े हैं।” 

“गाड़ियों के साथ में सेनानी तिष्य को पॉच भटो के साथ भेज रहा 
हूं । चने के लिये घोडे या रथ जो चाहोगे बहुतेरे मित्र जायेगे। में 
अभी सेनानी तिध्य को कहने जा रहा हूँ, कि घोड़ो और सामान को नाव 
से उतरवा शीघ्र वेशाली के लिये रत्राना हों, ठुम अपनी चाची से मिल 
लो, फिर तुरन्त हम दानो घाट पर अथ्रतिथियों के स्वागत के लिये चले |”? 

सेनानायक यह कह सूपकार को भोजन का आदेश देते बाहर चल 
गये। में “चाची !! आवाज दे आँगन की और बढ़ा | दासियों ने 
पहिले ही चाची से सिद्द के थाने की सूचना दे रखी थी। वह आवाज 
मुनते ही दौड़ी आई , ओर मुझे गले लगा ललाट पर चुम्बन देते द्ृए 
रुद्ध कठ से कहने लगी-- 

“गुत्र | कितने बर्षो से तुम्द्ाग समाचार भी नहीं मिला था, अनी 
गण समज्या [ महोत्सव ] मे मैं वेशानी गयी थी, बहिन मल्लिका 
विपरण्ण शो कह रही थी, कि सिंद्द की कोई खबर नहीं मिल रही है । पृत्र 
बारह वर्ष दो गये न तुम्ें घर छोडे १” 

"नहीं चाची | दस साल ।”? 

“अच्छा दस साल भी तो बेटा ! युग हो जाता है | सोमा भी बहुत 
रोती हैं। पुत्र ! तुम्हें सूचित नहीं किया जा सका अब वह मेरी बहिन 


छिंइ सेनापरति १२४ 


मल्लिका की पुत्री मेरी वधू है, शरसेन और सोमा ने जब हमसे विवाह 
की अनुमति मॉँगी तो ह्मारे-तुम्हारे चाचा के भी हर की सीमा न रही । 
मोमा और शरमेन को वैशाली मे देखोगे | ओर पुत्र ! तुम्हारा मुंह सूखा 
स्य्ा है। अरे काली ! मेरे बेटे का मुह सखा नही देख रही है | जा 
मधुगोलक [ लड्ढ, |] ओर गर्भ दूध-- 

इसी बीच में चचा पहुँच गये, ओर बात काठकर बोले-- 

“बेटे को ही मधुगोलक खिलाना है, कि बहू के सूखे ओठो की भी 
फिक्र करनी है । 

“बहू | क्यों बेटा ! बहू व्याह लाये हो !”? 

“हाँ, बेटा बहू व्याद लाया है, और हम दोनों जा रहे हैं, घाटपर 
बहू और सोलह दूसरे अतिथियों का स्वागत करने, मैंने सुनीथ को मध्याह 
भोजन के बारे में कहे दिया, किन्तु वह तुम्हारी चीज है सुकुला ! घर में 
बढ़ के स्वागत की तैयारी करो । चलो पुत्र ! चले, लोग घाटपर प्रतीक्षा 
करते होंगे । शोह्किक ने उन्हें ठीक से बेठाया तो होगा, किन्तु जल्दी 

उन्द यहाँ लाना है |”? 

हम दोनो सेनानायक के प्रासाद से निकल कर घाट पर गये। देख 
रह हूँ, शौल्किक सोलद जनो को अपने फूस के सुन्दर कुटीर में मधु- 

नक ओर दुग्ध पिज्ा रहे हैं| दूसरी ओर सेनानी तिप्य नाव से सामान 
उठवाकर गाद़ियों पर रखवा रहे हैं। घोड़े तट पर हरे गेहूँ को बड़े चाव 
से खा रटे है। सनानायक ने कहा-- 

“तो बेटा ! तुम्दी घाटे में रहे । न चाची का ही जलपान या सके 
ने शोल्किक मनोरथ ही की दावत में शामिल हो सके ।”? 

शोल्किक मनोरथ, जो सेनानायकर की बात सुन रहे थे, बोल उठे-- 

“नहीं आय ! बहू को भामा मीतर ले गयी है, जानते हैं न स्त्रियों 


क। स्त्रियो के प्रति विशेष पक्तपात होता है ; और आयुष्मान सिंह को भी 
वही जाना है ।” 


4२७ लिब्छवियों की भूमि में 


“तो बेचारी सुकुला के मधुगोलक ओर दूध शक्‍्खे ही रह जायँगे। 
अच्छा पुत्र ! तुम भीतर जाओ”, फिर तज्ञशिला नागरिकों की ओर 
बढ़कर-- 

“बन्घुओ ! लिच्छवियों की मूमि पर उनका सेनानायक रोहण 
आपका स्वागत कर रहा है। आप इस वजी भूमि को गधार-भूमि समझे । 
यहाँ आपको कष्ट तो नही हुआ १” 

दुग्ध-पान समाप्त हो चुका था। मैंने पहले सेनानायक कपिल का 
परिचय दिया, जिसपर चचा रोहण ने उनका आआलिगन किया ; इसी 
तरह बाकी नवो नागरिको को आलिंगन कर उन्होने ग्रुम आदि पाँचो 
लिच्छवि-पुत्रों का आलिगन तथा ललाट-चुम्बन कर सबसे क्षेम कुशल 
पूछने लगे | मुके शौल्किक मनोरथ घर में ले गये। अस्थायी पर्ण- 
कुटीर होने पर भी वह बहुत स्वच्छ सुखद थी । हमारे पैरों की आहट 
पाते ही भामा दौड़ आयी-- 


“देवर सिंह ! स्वागत | आओ बहू तुम्हारी प्रतीक्षा कर रही है ।” 

जाकर देखा तो मधुगोलक ओर दुग्ध रक्खा हुआ है। हम चारो 
आसन पर बेठ गये--शौल्किक मुझसे एक ही वर्ष बड़े थे, इसलिये 
भामा देवर पर खास अधिकार रखती थीं | उन्होंने मेरे गाल पर अपने 
भाल को रखते हुए कहा-- 

“देवर सिह ! मैं तुम्दारी प्रतीज्ञा करती रही, तुम नहीं आये, फिर 
देखा, बूढ़ी होती जा रही हूँ, और डर लगा कि फिर कोई लिच्छाति 
पूछेगा भी नही ; क्‍या करती हार पछताकर मनोरथ का हाथ पकड़ा ।? 

“लेकिन तब भी घर मे ही रही मामी !” 


“हाँ देवर ! पत्नी और भाभी में कोई अन्तर थोड़ा ही होता है।” 
रोहिणी कुछ चकित हो देख रही थी । भा?भा ने उसके चिबुक को 
अगुली से छूकर कहा-- 


सिह सेनापति १२६ 


“बहू ! तम्हे ईर्ष्या हो रही है, मे सिह को तुमसे छीनने नहीं जा 
रही हूँ, और छीनना मी चाहूँ तो ठम्द्वारे सामने मुझ बुढ़िया को कोन 

छता है-- 

हमे देर करते देख सेनानायक ने आकर कहा--“मैं अतिथियो को 
घर पर ले जा रहा हूँ, तुम निश्चिन्त से आना, हाँ मध्याह-मोजन तक 
पश्चच जाना | त॒म्हारी चाची मधुगोलक-दूध लेकर तुम दोनों की प्रतीक्षा 
मे उतावली तो हो रही होगी, किन्तु मे समझ लूँगा। और मनोरथ तुम 
दोनो भी आना ।” 

रोहिणी जवाब देने में रुक गयी थी । में उसे हाथ में पकड़े श्रॉगन 
मे लाया, ओर चाचा ने समझ लिया वह कौन है, उन्होंने उसके कन्धों 
पर हाथ रख उसके ललाट को चुमा, फिर पुलकित स्वर में कहा-- 

“पुत्री | तुम्हारा स्वागत । तुम्हारी मॉ--सोमा की सास--सुकुला 
तुम्हारी प्रतीज्ञा में है, सिह बेटा |! जल्दी आना ।”?-कह चचा चले गये । 

भाभी की सरौता जैसी चलनेवाली जबान--जो बीच में रुक गयी 
थी-फिर चलने लगी-- 

“तो बहू | बुरा न मानना । हमारा प्रेम इतना ही तक पहुँचा था, 
कि नाचते वक्त सिह ने मेरे गालो को चुमा था | प्रिय मनोरथ ! इस 
ग्टम्य को जानकर मुझे आशा है, तुम मुझसे घ्रणा नहीं करोगे |”? 

“रहस्य और घृणा ! लिच्छुवि तरुण-तरुणियों मे किसने किसका 
कपोल चुम्बन नहीं किया है ।” मनोरथ ने कहा ! 

“तुम बढ़े उदार हो मनोरथ !” 

“अब भामा ! तुम देवर को छोड़ पति से भिड़ना चाहती हो । देखो 
बहू क्‍या कहेगी १” 

क्या कहेगी ! यही समभेगी कि भामा बेचारी बहुत दुखिया है 


उसका पहला प्रेमी तत्गषशिला भाग गया, और बुढ़ापे में मिला पति 
उसकी रत्ती भर पर्वाह नहीं करता ।” 

“मामी !” मैंने कहा--/तुम बृढ़ी कब से हो गयी, मुकसे सिर्फ 
पॉच वर्ष छोटी, अर्थात्‌ रोहिणी से तीन वर्ष बड़ी ।”? 

“वष्च से क्‍या होता है, देवर ?”? 

“वो तुम्हारे मेवरे-से काले केश तो अ्रत्र भी बेसे ही हैं, तुम्हारे गालों 
मे--जरा चूमने दो” कहकर मैंने चूम लिया। “हा, तो तुम्दारे--गाल 
वैसे ही गुलाबी और वैसे ही मीठे हैं । न तुम्हारा सिर कॉपता है, न तुम 
लाठी लेकर चलती हो, न तुम्हारे दाँत टूटे हैं । में तुम्हे भाभी भागा ! 
एसे देख रहा हूँ कि मालूम होता है कल ही छोड़कर गया था ।” 

“अच्छा, छोड़कर गये, यद्द तो ठुमने भी कबूल किया देवर ! और 
मनोरथ तो रोज छोड़ने-छोड़ने की धमकी दे रहा है।”” 

“क्यों मुझे जमीन में गाड़ रही हो भामा ! तुम जानती हो भमनोरथ 
को बाँधकर पटक देने के लिये ठ॒ग्हारा एक केश काफी है। और बहू 
क्या सममभेगी !” 

“बहू क्या समभेगी” कह भागा ने रोहिणी को छाती से लगा 
लिया । वह मेरी छोटी बहिन है, कहेगी बड़ी बहिन को बोलने का रोग 
है, क्‍यों बहू ! तुम्हे डर तो नही लगता कि भागा कहीं तुम्हारे सिंह को 
अपने आ्रॉचल में-या मेरे स्वामी के कहे अनुसार केश में--बॉध न ले ।”? 

“नही बहिन !” मुस्कुराते हुए. रोहिणी ने कहा--“तुम पर मुझे 
पूरा विश्वास है।” 

“ना-ना बहू ! पीछे तुम धोखा खाओगी, मेरे हाथ में सिह को 
न सोपना ।? 

“गपने को भी बहिन !”? 

“तुम बड़ी चत॒र हो बहू ! और तुम्हारे सुनहले केश मेरे नीले केशों 
से ज्यादा मूल्यवान्‌ हैं ।” 

“सोना ज्यादा मूल्यवान्‌ हो सकता है बहिन ! किन्तु लोहे में शक्ति 
अधिक होती है ।” 

“तो तुम्हें ढर लग रहा है बहू ! और मैं समझती हूँ, मेरी बात से 
मनोस्थ को मी डर लग रहा है | डरो मत प्रियतम ! 'मनोरथ के श्मशुल 
ओडठों को चुमते हुए? मैं तुम्दे अपने केशों से मुक्त कर दूँगी। और 
देखो बहू ! मनोरथ की ओर जो मैं उदासीन रहती हूँ, उसका एक कार 
यह इसकी बड़ी मूछें हैं, जो मेरे ओठों में गइती है, देखो न सिंह के 
श्मश्रुह्दीन ओंठ कितने कोमल हैं|” 

“अच्छा माई ! में मुछों को कल ही बनवा दे रहा हूँ ।” 

“देखा बहू ! आज नहीं कल, युग बीत गये, इनका कल आता दी 
नहीं । और मैं इससे भी नाराज हूँ, कि इन्हें किसी सीमान्त पर सेनानी 
होना चाहिये, किन्त यह यहाँ बटखरा तौल रहे हैं, तुम्हीं बताओ रोहिणी 
बहू ! इनके हाथों में खद्भ शोभा देता या तराजू ।? 

'क्विन्तु भाभी !” मैंने कहा “इसमे भाई मनोरथ का श्रपराध क्‍या 
है | गण की इच्छा से चाहे हमसे खज्ञ चलवाये या तराजू। लिच्छवि 
खड़ और तराज में अन्तर नहीं समझते ।”? 

“मैं तुमसे नहीं पूछती हूँ देवर ! देखा रोहिंण ! पुरुष पुरुष का 
कितना पक्षपात करते हैं, हम दोनों को भी एक हो जाना चाहिये, नहीं 
तो 'घर फुटा गेंवार छुटा |” 

“हाँबहिन! मैं भो कुछ ऐसा ही देख रही हूँ। मैं तुम्हारे साथ रहूँगी।” 

भागा ने रोहिणी का मुख चूम कर कहा--- तिथ हम जरूर विजयिनी 
होगी। और मुक्के एक बात में और तुम्दारी सहायता चाहिये । ये 
लिच्छुवि बड़े घमडी हैं, यह हम लिच्छवियानियाँ को लिच्छवि ही नहीं 
समझते । हम कुछ लिच्छविकुमारियों ने कहा कि मगध के विरुद्ध हमें भी 
सेना में भरती होने देना चाहिये, किन्तु तरह तरह का बहाना बनाते हैं ।” 

“तो भाई मनोरथ ! क्‍या मगध से युद्ध का डर है ।” मैंने पूछा | 

“बहुत ज्यादा | सारे लिछवि सशस्त्र हो आजकल युद्ध-अमिनय 
कर रहे हैं। युद्ध किसी दिन भी घोषित हो सकता है । हमने वागमती 


4९९ किच्कवियों की भूत में 


और गंगा के तट के पास मगघ के कितने ही गुसचरों को पकड़ कर बंदी 
बनाया है, इसके बदले में बिंबसार ने हमारे कितने ही व्यापारी नागरिकों 
को पकड़ रखा है !” 

“तो मैं बहुत अच्छे समय में आया ।” 

“जरूर, और जल्दी ही कोई बूढ़ा लिब्छुवि शौल्किक बनकर आने- 
चाला है, और मुझे तराज़ू छोड़ खन्न उठाना पड़ेगा ।” 

भामा ने अपने पति के ओठों को चुमकर प्रसन्‍नवदन हो कहा-- 

“तो प्रियतम ! मुझसे यह बात छिपा रखी क्‍यों १” 

“क्ष्योंकि तुम सजी हो ? 

“हाँ, हमारे पेट में बात पचेगी नहीं, देखा रोहिणी ! इन पुरुषों के 
दिल की कालिमा को ९” 

“मैं हारा और तुम जीती भागा ! तुम क्या-क्या हँसी कर जाती हो. 
और मुझे एकबार भी मौका नहीं देती ।” 

“पहिले हँसी करना सीखो मेरे मनोरू ।”? 

“किसके पास ९? 

“दूर जाने की जरूरत नहीं ! इसके लिये घर में तुम्हारी भामा 
मौजूद है । अच्छा, यह बतलाओ ! मुझे इतनी बड़ी ख़बर क्‍यों नहीं 
बतलायी ??--भामा की भूकुटि कुटिल हो गयी थी। 

मनोरथ ने द्वाथ जोड़कर कह्ा--“ज्षमा करो देवी ! अपने इस दास 
को, किन्तु मेरे पद-परिवर्तन की सूचना अ्रमीन्‍ञ्ममी आयी है ।” 


मामा ने पाश्वालिंगन करते हुए कह्टा--“नहीं मेरे मनोरथ ! मैं 


' सुमपर कभी कुपित दो सकती हूँ ; और मुझे श्राशा है, तम वैशाली में 


चलने पर अपनी प्रतिशानुतार, हम लिच्छपियानियों के सज्भ-स्नान पर 

जोर दोगे। क्या करूँ रोहिणी ! में न हुई गण संस्था की सदस्या, नहीं 

तो उनसे अपनी बात मनवाकर रहती | सेना में अधिकार मिल जाने के 
है 

बाद रोहिणी ! हम गण संस्था [पार्लामेंट] में अधिकार माँगेंगी ! तुम्हारी 
क्या राय दै |” 


“मैं तुम्दारे साथ हूँ बहिन ! किन्तु पहिले खद्अाधारण के बारे में 
फैसला कराना है |”? 


मैं और सनोरथ एक साथ बोल उठे--“इसमें हम तुम्हारा 
साथ देंगे ।” 

भागा ने अपने पति के कंधे पर हाथ रखकर कहा--“और देखते 
नहीं हो “यारे ! युद्ध के बाद कितनी लिज्छुवि तरुणियाँ श्रपने बीर गति 
फ्राम पति के अपार प्रेम को जीवन भर के लिये संचित रखे हुए भी दूसरे 
पति के लिये सन्‍्तान पेंदा करने पर मजबूर होती हैं, जिस तरह पति-पत्नी 
को साथ जीने का श्रधिकार है, उसी तरह उन्हें साथ मरने का भी 
अधिकार होना चाहिये ।? फिर समय का ख्याल कर भागा ने कहा-- 
“अच्छा चलें रोहिणी ! चाची सुकुला सारा गुस्सा मुकपर उतारेंगी, कहेंगी, 
उसी चुड़ैल ने बात में फंसा रखा होगा। औ्रौर देर होते देख कोई 
आश्चर्य नहीं यदि वह यहीं पहुँच न जायें |” 


हम चारो परणंकुटीर से निकले, मनोरथ ने अपने कर्मचारियों को 
काम के बारे में हिदायत दी, और फिर हम चाचा के घर की और मुड़े। 
रास्ते ही में काली दासी ने हमें देखा और चह मुड़ गयी । भाभी भागा ने 
कहा--“देखा न वह काली दासी हमारे लिये आ रही थी। जरा जल्दी- 
जल्दी चलो |” 


द्वार पर आनंदाभु बहाते हुए चाची ने रोहिणी का आलिंगन किया, 
फिर मुँह देख देखकर उसके ओठों को चुमा। रोहिणी के मुख की लालिमा 
के देखने से पता लग रहा था, कि उसे मातृ-स्नेह का रस मिल रहा है । 
जाची ने कहा-- 


4 के 


8 छिष्छवियों की भूमि हें 


“अपने घर में स्वागत पुश्री ! मेरी सोनें की बिटिया ! रास्ते में तुक्ें 
बहुत तकलीफ हुई होगी | अच्छा तुम दोनों जाओ अपने चाचा के पास! 
आ चर्परी बेटी भामा !? कह रोहिसी को बगल में दबाये चाची घर के 
भीतर चली गयीं । 

चाचा ने दस घोड़ों और शकटों को रवाना कर दिया था ; इमारे दो 
घोड़े श्रश्वशाला में विश्राम कर रहे थे। हम दोनों जब॒ चाचा के पास 
गये, तो वहाँ देखा चाचा तरुणों के बीच बैंठे कोई बात कर रहे हैं, और 
सभी बीच-बीच में ठहाका मार कर हँस रहे हैं। हमें देखते ही चाचा ने 
मस्नद के साथ कम्बल [ कालीन ] पर बैठे-बैंठे कहा-- 

“आओ बेठा ! मैं सुना रहा था, पिछली बार किस तरह हमने 
मगधों की जान बचायी थी, किस तरह दाँत निकाल कर उनके सेनानी 
हमसे प्राण-भिक्षा माँग रहे थे, और किस तरह तुम्हारे पिता सेनानायक 

' अर्जुन ने कमला द्वार पर सारी मागध सेना को धर कर बंदी कर लिया 
था | मैं अजुन का उपनायक था| हम विजयी हुए, किन्द्र हमारे सेना- 
नायक को धोखे से रात में एक नीच मागध बंदी ने मार «ला । उस 
बंदी पर अर्जुन ने विशेष स्नेह दिखलाया था, किन्तु कृतन्न का हृदय 
बहुत नीच था ।” 

इधर हमारी बात चल रही थी, उधर चाची की ओर से बहू का 
जबरद॑स्त स्वागत हो रहा था। उस स्वागत के बारे में रोहिणी ने रात 
को मुके बतलाया, जब कि मैंने उससे पूछा--“क्यों रोहिणी ! तुम 
पहिले ही बैशाली जाना चाहती हो !” 

“नहीं, अब नहीं चाहती ।” 

“क्यों विचार बदल दिया १” 

“चाची छुक्ुला मी तो श्रम्मा की ममेरी बहिन हैं।” 

“अच्छा तो एक नहीं दो अम्माँ को मुट्ठी में लेना चाहती हो ।”” 

“सचमुच प्रिय ! घुकुला चाची का स्वमाव बहुत मीठा है, जब वह 

आँख बहाते हुए मेरे मुँह को बार-बार चूम रही थीं, तो मुझे भाँ याद 
शा रही थी, तीन महीने की माँ की भूख श्राज तृति श्रनुभव कर 
रही थी ।” 

“तो लिच्छवियों की भूमि में बारह घड़ी भी बिताने नहीं पायी, और 
मोह-माया बढ़ने लगी !” 

“क्यों नहीं, बहिन भामा दिन रात हँसाने की विद्या जानती है, और 
चाची सुकूला तो मेरी दूसरी माँ हैं। मैंने इरादा किया था श्रागे और धोड़े 
पर जाने के लिये, किन्तु, अब चाची की बेटी उनके साथ रथ पर 
जायगी ।” 

४रथ पर १!” 

“हाँ चाची ने कहा है, कि वह मुझे अपने साथ ले चलेंगी ।”? 

भ्क््ब !!? 

“जब उनकी मर्जी ; किन्तु वह तक्षशिला नागरिकन्मंडल के स्वागत 
के वक्त वेशाली में रहना चाहती हैं।” 

धतो श्रव चाची के साथ जाओगी, और बेचारा सिंह ताकता ही 
रह जायगा ।? 

“तुमको ईर्ष्या हो रही है !”” 

“चाची के लिये ! नहीं । ईर्ष्या त्तो भाई मनोरथ को होनी 
चाहिये थी |” 

“जहीं प्रिय | बहिन भामा का साथ छोड़ने का मन नहीं करता। 
चाची उसे प्यार करती हैं, साथ ही डरती हैं ।” 

“इरती क्यों १” 


“कहती हँ--माई ! भामो की जबान का कोई जवाब नहीं। और 
काम करने में तो वह अनथक है। आते ही शकर मार्दब पकाने को 
सैंभाला, तो दोपहर का भोजन समात्त हो जाने पर भी शाम के भोजन- 
पान, दुत्य-गान की तैयारी में जो लगीं तो न अपने एक क्षण के लिये 


१3३ किच्छवियों की सूमि में 


चुप बेठीं न दूसरों को बेठने दिया। और उल्काचेल की लिच्छबियानियाँ 
तो उसकी उँगली पर नाचती हैं। सिर्फ़ कालिदास से कह दिया कि 
जाकर घर-घर में कह आओ, चाची के घर में भागा तुर्म्द याद कर रही 
है, और घंटे भर में सारे उल्काचेल का तदणि-मंडल वहाँ हाजिर था ।” 

मैंने देखा, रोहिणी के रोम-रोम से मानों आनन्द का क्ोत फ़ूटकर 
निकल रहा है! तीन महीने से कुम्हलाई लता को जैंसे सावन के घन 
ने परिषिक्त कर दिया, और वह फिर हरी-भरी हो गयी । मैंने उसे हृदय 
से लगाते हुए. कहां-- 

“प्रिये | मुके यह देखकर बड़ी खुशी है कि लिच्छवि-भूमि तुम्हें 
आत्मीय बनाने में कुछ सफल हुई ।” 

“कुछ सफल ! प्रिय ! मुझे इतनी आशा न थी, खासकर कान्य- 
कुब्ज की राजकन्या को देखकर मैं समझने लगी थी कि शायद घुलमिल 
जाने में एक वर्ष लगेगा, और काफी मानसिक संघर्ष करना पड़ेगा ।” 

“किन्तु, अब १”? 

“एक ही दिन में में पूरी लिच्छुवियानी बन गयी। जान पड़ता है, 
मैं बनी-बनायी लिच्छवियानी थी। ताता सच कह रहे थे कि वेशाली 
पूर्व की तक्कशिला है। यह सिफ चाची और भागा को देखकर ही नहीं 
कहती हूँ, आज शाम को जितनी लिच्छुवियानियाँ यहाँ आयी थीं सभी 
कान्यकुब्ज की स्त्रियों से बिलकुल भिन्न ही धातु की बनी थीं। उनसे पता 
लग गया कि वैशाली में कान्यकुब्न की गन्ध न मिलेगी ।” 

“निश्चय, किन्तु दासियों के बारे में तुम्हें कथा ख्याल हुआ १?” 

“काली दासी जैसियों के बारे में १” 

“हाँ, और काकदास जैसों के बारे में भी १”? 

“इन्द्दींको दुम खरीद-बेंचवाले मानुष कहते थे १” 

प्झैँ (9 

“हजपर दया आती है। इन्हें मानव से नीचा समझा जाता है। 

इन्हें शादमी बनाने का रास्ता शायद नहीं है, नहीं तो ऐसे मधुर स्वभाव- 
याले लिब्छवि उनके लिये कुछ करते |” 

“ठीक कहा ! इनके लिये कुछ करना बहुत मुश्किल मालूम 
होता है । इनकी संख्या थोड़ी होती, तो कुछ किया भी जाता, किंतु यह 
बहुत ज्यादा हैं, और लिच्छवियों से भी श्र-लिच्छवियों के दास भ्रधिक हैं |?” 

“ग्र-लिच्छवि !” 

“हाँ, वज्जी में लिच्छुवि से कुछ ही कम श्र-त्रिच्छुवियों की संख्या 
है। इनमें कमंकर ही नहीं ब्राह्मण, गहपति [ पेश्य ] जैसी कितनी ही 
धनाव्य जातियाँ भी हैं, जिन्हें राजशासन में श्रधिकार नहीं, युद्ध में मरने 
का डर नहीं, किंतु उनके पास बहुत-सा ज्षेत्र है, उनका लाखों का 
वाणिज्य-ब्यापार है; वह स्वतंत्र और समृद्ध जीवन बिताते हैं। दास- 
दासियों को भुक्त करने पर सबसे ज्यादा विरोध उनकी ओर से होगी। 
और साथ ही हमारी दो तरफ--दक्खिन और पूरब में--मगघ का 
राज्य है। बहुत-से दास तो वहीं से आकर स्वेच्छापूर्वक बिके हैं ।” 

“मैं सोचती हूँ, प्रिय ! इतने अधिक अ्र-लिच्छवि केसे यहाँ 
चले आये !” 

“यह लिच्छवियों की न्यायप्रियता और दया का फल है। हमारे 
पूर्वज जब पहिले पहल इस वजी भूमि में आये, तो यहाँ चारों ओर 
महारण्य था ; उसमें उन्होंने श्रपनी गाये-मैंसे पालीं, सिंह-ब्यापों तथा 
गंशा हाथियों से भरे जंगल को साफ कर अपना एक गाँव बसाया, जिसकी 
चारों शोर काष्ठ भाकार तैयार किया । जनवृद्धि हुई और प्राकार के 
भीतर और घरों के लिये जगह न होने से, प्राकार को तोड़कर विशाल 
किया गया। इस तरह कई बार विशाल किये जाने के कारण इस 
नगरी का नाम वैशाली पड़ा । जंगल में वैशाली के लिच्छवियों के 
कर्मान्त बढ़ने लगे, उनके पास अ्रधिक पश्च हो गये | पूर्वजों के रुधिर के 
साथ बीरता उनके नस-नस में भरी थी, और झासपास के राजाओं की 


हम किप्तवियों की सूमि जे 


आँति यह विलातपूर्य जीवन के श्रादी न थे। उनको भूमि में सत्य और 
न्याय का राज्य था, यह शरणागत का परित्राश करना, श्रपना कतंब्य 
सममते थे। श्रौर ऐसे पीड़ित ब्राह्मण, शहपति तथा दूसरे उनके पास 
शरण लेने आये । उन्हें उन्होंने शत्रुओं से अभय किया। उन्हें कर्मांन्त 
के लिये भूमि दी, उनके पश्चश्रों को चराने के लिये जंगल को स्वोल 
दिया, उनके वारिज्य की अपने भध्ुजबल से रक्षा की, इस प्रकार 
समृद्ध अ्र-लिच्छवि कुलों की भारी संख्या हमारे यहाँ एकत्रित हो गयी 
शासन में वह हमारे अधीन हैं, किंतु वह मगध, कोसल की अ्पेक्ष 
अधिक स्वाधीन हैं, श्रोर उन्हें अपने वज्जीदेश से प्रेम भी है। इनवे 
अतिरिक्त कितने ही कर्ममर परिवार भी आकर बस गये हैं, जो वि 
चेतन लेकर स्वेच्छापूवंक काम करते हैं। दासों का संबंध सिर 
लिच्छुवियों के ही नहीं बल्कि अधिकतर उन अलिच्छवियों के साथ है 
उजिनका बहुत-सा धन उनमें लगा हुआ है, इस प्रकार दास प्रथा का 
उठाना हमारे बस की बात नहीं है; किंठ, हम दासों के साथ बुर 
बर्ताव करनेवालों को दंड देते हैं, अपने यहाँ के दास को वज्जी वे 
आहर बेचने की मनाही रखते हैं--वज्जी का कोई दास बाहर बिकन। 
नहीं चाहेगा। इससे समझ सकती हो कि लिच्छबि उनके साथ कितना 
अच्छा बर्ताव करते हैं।” 

“हाँ प्रिय ! मैंने देखा, यहाँ की गुत्थियाँ गंधार से ज्यादा उलभी 
हुई हैं। गंधार में एक ई। रंग के लोग हैं, एक भाषा बोलते हैं।” 

“इसीलिए, वहाँ समानता रखना बहुत आसान है, किन्तु यहाँ काहे 
दास अलग हैं, काले अपगोरे कर्मंकर अलग हैं, फिर ब्राक्षण, शहपति 
आदि मिश्रित जातियाँ हैं। सबको लिऋछवि बताना इमारे लिये संभः 
नहीं है चाहने पर भी | हाँ, लिच्छुवियों के नवों कुलों में कोई भेद-भा' 
नहीं रखा जाता ।? 

भज््व्‌ कुल ॥9॥ 


सिइ सेनापति १३९ 


«हूँ ज्ञात्‌ [ जथरिया ], दी्व [ दिधवहत ] आदि लिच्छवियों के 
नव कुल हैं, जो प्रथम पूर्वज की नव सन्तानों के वंशज हैं ।” 

“क्ेकिन प्रिय ! इतनी मभिन्न-मिन्न जातियों के भीतर रहते भी 
लिच्छवियों में इतने ग्रायंवर्णी कैसे होते हैं !” 

“इसके लिये हमारे नियम बहुत कड़े हैं। हम किसी अ्रलिच्छवि 
माता या पिता की सन्तान को लिच्छुवि नहीं मानते | वैशाली की अ्रभिषेकः 
पुष्करिणी में उसे ही लिच्छवि-अभिषेक मिलता है, जो माता-पिता दोनों 
ओर से लिच्छुवि होता है, साथ ही जिसका गौर दौसवर्श होता है ।” 

“हँ में देखती हूँ, यहाँ आयी लिच्छवि तरुणियों के केश पिंगल 
कम थे, बहुतों के तो बहिन भामा की भाँति नीले थे, किन्तु वर्ण सबका 
मेरे तुम्हारे जैसा ।” 

“हाँ, किन्तु इसके लिये लिच्छवियों को बहुत ही कड़े नियम बनाने 
पड़े हैं, अपनी सन्‍्तानों के प्रति कभी-कभी उन्हे निष्ठुरता दिखलानी 
पड़ती है, किन्तु लिच्छवि रुघिर की शुद्धता स्थिर रखने के लिये इसे सभी 
स्वीकार करते हैं ।” 

मुझे यह निष्ठुरता अ-प्रिय लगती है। सचमुच प्रिय ! जब मैं 
काली को अ्जजे [ हे ) काली ! कह पुकारते सुनती थी, तो वह बड़ा 
कर्णंकटु मालूम होता या ।” ल्‍ 

“और काली उसका नाम भी नहीं है प्रिय ! उसके काले रंग के 
कारण उसे काली तथा दास को काक [ कौआ ] कहा जाता है, में 
कमी-कमी खयाल करता हूँ, यदि प्व॑ंज लिच्छवियों ने अ्र-लिच्छवि 
शरणार्थियों को स्थान न दिया होता ?” 

“किन्तु, यह भी तो भारी निष्ठुरता होती |?” 

“ठीक कह रही हो ! जान पड़ता है इस उलकून को हम नहीं, 
समय [ इतिहास | ही सुलकाये शायद । अच्छा रहने दो इन रूखी बातों 
को प्यारी रोहिणी ! आज का नाच कैसा रहा १” 


१६७ किच्कवियों की भूमि में 


“बहिन मामा तो प्रिय ! सर्वगुण-आगरी मालूम होती है। तुम्हारे 
साथ कौन हत्य नाचती थी ९? 

#त्रिपदी !” 

“हाँ, त्रिपदी, मुफे उसके पैरों, उसके हाथों और कटिभाय के गति 
पर ईर्ष्या होती यी, मैं देख रही थी ठम पसीने-पसीने हो रहे थे, और वह 
डायन छोड़ नहीं रही थी |”! 

“डायन १” 

“प्यार का शब्द है, प्रिय ! अभी बहिन मामा के सामने नहीं 
कहा, किन्तु वह किस तरह मुझे सह चढ़ा रही है, उससे यह उसे एक 
दिन सुनना होगा ।” 

“आर वह डायन बनना स्वीकार करेगी ! भामा श्रसाधारण नारी 
है रोहिणी |! वह अ्रसाधारण पदवी सदा स्वीकार करने के लिये तैयार 
रहेगी । और उसकी सु दरता ?” 

“वह तत्षशिला की किसी भी सु'दरी से मुकाबिला कर सकती है ।”” 

“यह तो पक्षपात है रोहिणी ! किन्तु वह अ्रभी तीन साल पहिले तक 
वेशाली की जनपद-कल्याणी [ सर्वसुंदरी ] रही है ।” 

“हैं जनपद कल्याणी प्रिययमम ! और उसके केश कितने नील 
चमकीले हैं ।” 

“उसमें तेल लगाना भी सहायक हो सकता है।” 

“ओरे शिर में भी तेल लगाने के लिये कह रही थी, किन्तु मुझे वह 
चिप-चिप लगता ।?” 

“और सारा सिरहाना गंदा होता रोहिणी ! नहाने से पहिले लगाकर 
रीठे से धो डालने में कोई हज नहीं |” 

“किन्तु मेरे केश काले तो नहीं हो जायेंगे ” 

* “काले होने में कोई ढर है क्‍या !” 
“मामा जैसे नीले हो जायें तो मुझे! उज़ न होगा ।” 


फिंह सेमापति १86 


“मेरी सुबर्ण प्रतिमा !” कह उसके हँसते ओठों पर मैंने एक चु बन 
देकर कहा--“अ्रभी हमें यहाँ रहना होगा |”? 

“शौच दिन ! मैं और भी परिचय प्राप्त करना चाहती हूँ ।” 

४जर अपने गाँधार कंठ और गाँधार ढृत्य के लिये 'साधु-साधु? 
[ याहवाही ] लेना चाहती हो ! आज वैशाली से उत्तर आया है | स्वागत 
किया है, और सेनानायक को नागरिकमंडल के आराम की ओर विशाल 
ख्याल रखने के लिये कहा है। हमें किस दिन वैशाली के लिये रबाना 
होना चाहिये, इसके बारे में कल पत्र श्रायेगा । ठुम तो चाची के रथ में 
जाझओगी न रोहिणी !” 


“हाँ, मैं चाची के रथ में जाऊँगी और यदि इस बीच में नया 
शौल्किक बूढ़ा आ गया तो बह्नि भामा भी मेरे साथ होगी।” 

/तो यहीं से एक सेना तैयार करके चलना चाहती हो।” 

“इसके लिये ईर्ष्या न करो । मैं और बहिन भामा सलाभत रहीं, 
तो फिर तुम लिच्छवियानियों की सेना भी देख लोगे। हम सिफे अंडा 
सेने के लिये नहीं हैं ।” 

“अंडा सेना बुरा नहीं है प्यारी ! तुमने भौरैय्या के जोड़े को प्रसव 
की तैयारी करते देखा है ! गौरेथ्या की मिथुन की कई दिनों तक चलती 
प्रणय लीला, मधुर कृजन, फिर पिता-माता बनने की तैयारी । पति-पत्नी 
दोनों मिलकर चोंच में जगह-जगह से तिनके बठोरकर लाते हैं, एक 
नया नीड़ बनाते हैं। फिर पक्षी अंडा देती है, उसको सेती है, पति आ 
रक्षा करता है। फिर अंडे से छोटे-छोटे बच्चे निकलते हैं, चेठ-चेंउ 
ओलते हैं। पति और पकी दोनों उड़ जाते हैं, और बारी-बारी से बच्चों 
के लिये ग्राह्दर--नरम कीट--लाते हैं। पितरों को देखकर बच्चे चेंउ- 
चें कर उठते हैं, वह उनके खुले मुँह में आहार डाल फिर दौड़ जाते 


हैं। दंपती को कैसा होना चाहिये, इसकी सुंदर शिक्षा यह ग्रह-चटकायें 
हमें देती हैं।” 


48९ किप्छवियों की भूमि में 


“साथ ही किसी शत्रु के ग्राने पर कैसे उसका मुकाबिला करने के 
लिये वह दोनों प्राण का होड़ लगाते हैं ।” 

“हाँ, और मैं उसमें भी सहमत हूँ। यदि प्यारी रोहिणी ! तुम 
स्वेच्छा से एक चुंबन दे दो, तो गण संस्था में लिचछवियानी-सेन 
तैयार करने का मैं जबरदस्त समर्थन करूँगा।” 

रोहिणी ने मेरे ओठों को चुमते हुए कहा--“आखिर, रिश्वत लेकः 
डी न (४ 

“रिश्बत लेकर नहीं, प्यारी ! तुम्हारे चुंबन से मुंके उस वास्युद्ध मे 
भारी बल प्राप्त होगा ।” 

काफी रात के जाने के बाद हम अपने शयन कक्ष में पहुँचे थे 
इस वार्तालाप ने रात का और भी बहुत-सा भाग ले लिया | किंठु नींद 
इतनी गहरी आ्रारे, कि जब में जगा तो धूप खूब चढ़ श्राई थी। रोहिय 
अब भी निद्रालीन थी। मैं चुपके-से पलंग पर से उठकर चला आया। 

दूसरे दिन मालूम हुआ, परसों हमें प्रस्थान करना होगा । 

उल्काचेल के तीन दिन कब बीते हमें मालूम मी नहीं हुआ । आज 
किसी के यहाँ मोज में शामिल होते, कल किसी के यहाँ ; और रात क॑ 
चाचा के यहाँ दृत्य-गान की चहल-पहल रहती । रोहिणी का संकोच श्रत 
दूर हो गया था, यद्यपि उसका अथ यह नहीं था, कि वह मामा की माँति 
बाकपट़ बन गयी। यहीं भामा रोहिणी की सबसे प्रिय सखी बनी, श्र 
दोनों का यह सख्य आजीवन बंढ़ता रहा। गाँधारी बहू के आने क॑ 
बात आसपास के कर्मान्तों में भी पहुँच गयी, और तीसरे दिन मैंने देख 
कुंड की कुंड तरुणियाँ बादर के कर्मान्तों से श्रा रही हैं। थोड़े समय 
के लिये उल्काचेल सुदरियों तथा उनके जत्य-संगीत का प्रदशनी-स्थान 
बन गया । इन बाहर से आई तरुणियों में उल्काचेल [ द्वाजीपुर ] है 
एक कोस पूर्व दीर्षी [ दिखी ] ग्राम की रनेवाली एक तरुणी विशे् 
आकर्षण रखती थी । उसके काले घुँ घराले लंबे केश, उसकी श्रति कृष्ण 


खिद सेनापति ' १३० 


तथा बड़ीन्बड़ी श्राँलें, उसका अर-स्थूल लचीला शरीर, उसका अ-खर्व॑ 
कद, उसके विकासोन्मुख ताबण्य और उरोज, उसका मधुर कंठ, उसका 
खतुर-मनोरम पादनिछ्ेप एक खास विशेषता रखते थे। इस दीर्षी की 
तरुणी के साथ उसका पति भी थ्राया था, मनोरथ की माँति जान पड़ता 
था, दीी तरुणी भी अपने पति चंद्र को एक केश में बाँधने को 
सामर्थ्य रखती थी | दीघीं तरुणी जितनी ही फुर्तीली थी, उसका पति 
चद्र उतना ही सुस्त । हाँ, उसकी अ्राँखें बहुत फुर्तीली थीं। बेचारी तदश 
पत्नी अपने हत्य-संगीत का कौशल दिखलाने आयी थी, किन्तु चंद्र इस 
प्रतियोगिता में श्रपनी भाया की सफलता को संदेह की दृष्टि से देखता था। 
वह स्वय नाच कर सारी दर्शक मंडली के उपहास का लक्ष्य बनती, किन्तु 
जब दीबीं तरुणी को कपिल ने श्रपनी सहनतंकी चुना, और दोनों अ्रखाड़े 
में उत्तरे तो चंद्र की सूरत देखने लायक थी। वह बीच-बीच में आँख 
बचाकर उस जोड़े की ओर देख लेता था। यह रहस्य भामा को मालूम 
हो गया । उसने दूसरे नृत्य-चक्र में जा चंद्र को धर पकड़ा । बेचारा अपने 
अनाड़ीपन को अच्छी तरह जानता था, इसलिये नहीं जाने के लिये 
भागा का हाथ पैर जोड़ने लगा | जब मनोरथ, शुभ आदि ने मामा को 
इस प्रकार चंद्र के हाथ को तानते देखा, तो उन्होंने भी कहना झुरू किया 
-नहीं, चंद्र मैया ! ठुम्हें नाचना होगा, तुम्हारी 'मुनिमोहिनी' को नाचने 
का अवसर जब कपिल ने दिया है, तो तुम्हें भी भामा का आग्रह मानना 
चाहिये। भाभा हाथ छोड़ने के लिये तैयार न थी-- 

“सारी बज्जी में मेरे साथ यदि कोई तरुण नाच सकता है, तो यही 
मेरे प्यारे चंद्र है??--कह उसने चंद्र के गालों पर एक चुबन दे दिया। 
“मुनिमोहिनी” चंद्र की दुर्गति देखकर बहुत प्रसन्‍न मालूम होती थी! 
जान पड़ता था, चंद्र का छाया की भाँति श्रनुगमन उसे पसंद न था ! 
ऐटक गिदं भीड़ को बढ़ते देख रोनी सूरत बना चंद्र अन्त में यह कहते 
स्व हुए-- 


4४8 छिच्छवियों की भूमि में 


“भामा ! तुम ठीक नहीं कर रही हो । मेरी दृत्य-अ्नमिशता का 
उप्रहास करना चाहती हो ।” 

कपिल बोला--“मित्र चंद्र ! यदि भामा-जैसी त्रिभुबन-मोहिनी मेरा 
हाथ पकड़ती, तो मैं अ्रपने को इन्द्र के सिंहासन पर बैठा समझता ।” 

शुभ--“और मित्र कपिल ! तब मुझे आ्राशा है, तुम मुनिसोहिनी/ 
के साथ नाचने का सौमास्य इस गरीब श॒भ को प्रदान करते | 

मनोरथ ने अ्रब चंद्र के साथ सहानुभूति दिखलाते हुए कहा-- 
“भाई चंद्र ! मैं और तुम समान ही भाग्य के मारे हैं, देखो मुनि्महिनी 
कपिल का दाहिना हाथ पकड़े उसके पाश्व का एक अंग बनकर खड़ी 
है, और इधर मेरी भागा मुझे रोता-कलपता छोड़ तुम्धारा हाथ पकड़े 
हुए है | क्या कहा जाय, किस्मत इसी को कहते हैं ।” 

शुभ ने कह्ा--“लेकिन भाई मनोरथ ! तुम तो ढुकऋर ढुकुर ताकने 
के लिये मजबूर होते, तब उन्हें मालूम होता ।” 

भामा ने मुँह को मनोरथ की ओर फेर्कर कहा--“खूब ने समान 
दुखियारे बने हैं। श्रभी रोहिणी के साथ नाच न रहे थे ।”? 

मनोरथ--क्यों तुम्हें यह बुरा लगा भागा !? 

भामा--“बुरा लगता यदि मुझे तुम चंद्र के साथ नाचने में बाधा 
देते ! 

मनोरथ--“बाधा मैं क्‍यों देवा | तुम दोनों नाचो न ; किंतु भामा ! 
किसी की इच्छा के विरुद्ध नाचने के लिये मजबूर करना भी बलात्कार है। 
एक ओर मेरे मित्र का दिल पका हुआ है, यह देखकर कि उनकी मुनि! 
कपिल के साथ इतना अनुरक्त हो नाच रही है, और दूसरे जोड़ों की 
आड़ में पड़ते ही कपिल को न जाने कितने चु बन दे रही होगी --! 

“मुनिमोहिनी” ने “आड़ में क्यों? कह उसी वक्त कपिल के गालों पर 
एक के बाद एक तीन चु बन दिये । बेचारे चंद्र ने मुँह नीचे कर लिया। 

शुभ ने मनोरथ के पास जाकर कहा--“बड़े चले हो मित्र चंद्र के , 

साथ सहानुभूति दिखलाने, यदि भामा ने कपिल का हाथ पकड़ा होता, 
और इस तरह निधड़क चु बन देना शुरू किया होता, तब न आद- 
चावल का माव मालूम हुआ होता ! कहीं कपिल और 'मुनिमोहनी' की 
सट्टी-गढ़ी लग गई, तो कहाँ दीषी और कहाँ तक्षशिला, बेचारे चंद्र को 
पता भी न लगता ; और तुम्हारा लिच्छवियों का कानून ऐसा कि खत्री को 
उसकी इच्छा के विरुद्ध किसी बात के लिये मजबूर नहीं किया जाता ।” 

भामा ने शुभ की ओर भ्रकुटि बंककर ताकते हुए कहा--“शम ! 
तुम मुझसे ज्यादा होशियार न बनो। तुम चाहते हो में कपिल को चु बन 
देने जाऊँ, और इधर तुम मेरे प्यारे चंद्र को नौ-दो ग्यारह कर दो” कह 
भामा ने चंद्र के दूसरे गाल पर एक चु बन दे बात जारी रक्खी “प्यारे 
चद्र ! तुम यदि कहीं उस वक्त मिल गये होते, तो मैं काहे मनोरथ के 
पल्ले पड़ती ।” 

रोहिणी ने पास आकर कहा--“तब तो तुम बहिन ! नाचते ही 
नचाते चंद्र को मार छोड़ती ।” 

भामा-- तब फिर मनोरथ की बन जाती। लेकिन, यहाँ मारने 
जिलाने की बात नहीं है बच्ची ! उस दीर्षी की छोकरी ने मेरे चंद्र को 
किसी काम लायक नहीं रख छोड़ा है। वह समझती दै, यदि चंद्र नाचना 
सीख गया, तो अखाड़े में में नित्य नया जोड़ीदार नहीं चुन सकूँगी ५ मैं 
शआ्राज अपने चंद्र को दृत्य सिखलाऊँगी | चलो मित्र ! लोगों की भीड़ 
यहीं लगती जा रही दे | नगारे पर लकड़ी पड़ने ही वाली है ।” 

मैंने कहा--“नहीं भाभी भामा ! आज चंद्र भाई को छोड़ दो, मैं 
सममता हूँ, वह नाचने से घबराते नहीं ।” 

भामा ने बेठकर चंद्र के पैरों पर हाथ फेरते हुए कहा--“थे पैर 
नाचने ही से सु दर बने हैं ।”? 

मैंने कहा--हाँ, चंद्र भाई का सारा शरीर नाचने के लिये बना 
है, उनके सिर में दर्द होगा, या कोई और असुख |” 


$७है छिच्छवियों की सूंति में 


चंद्र ने लंबी-साँस लेते हुए कह्ा--“यही बात ठीक है मित्र ! आज 
सिर दुःख रहा है, और कुछ-कुछ कलेजे में मी--/” 

शुभ--“कल्लेजे ही में कहो ।” 

मनोरथ--“और मुझे तो कभी कलेजे में दर्द नहीं होता ।” 

शुभ--“क्या जरूरी है, कि सब को एक ही तरह का दर्द हो।” 

मनोरथ--“तो झगड़े के निबदारे का मैं एक उपाय बतलाता हूँ ।” 

सत्र ने कहा कहो , 

मनोरथ--ऐसे बात खाली जाने के लिये नहीं कहता, चंद्रभाई 
पहिले स्वीकार करें, तब कहूँगा ।” 

मैं--“बिना जाने ही स्वीकार करें, यह अच्छे व्यापारी आये |” 

मनोरथ---“नहीं, मानने लायक बात कहूँगा ।”? 

मैं--“एक बात किसी के लिये मानने लायक हो सकती है, किसीः 
को नहीं ।” 

मनोरध--“तब तो मैं सिंह ! तुम्हारा यही मतलब हुआ न, कि भाभा 
इस सिर दर्द में भी चंद्र को नचाये ।”” 

भैं--“अ्च्छा मित्र चंद्र | कह दो कि यदि बात बहुत श्रनुचित न 
होगी, तो मान लूँ गा।” 

चंद्र ने “हाँ” कहा । 

मनोरथ--“चंद्र भाई का चुम्बन शृत्यशाला की सारी सुन्दरियाँ 
करे ।” 

शुभ--“मानो चंद्र का फिर से ब्याह होने जा रहा है, जो कि सभो 
कुमारियाँ जुटकर चुम्बन करने आयेंगी। और, यह दंड हुआ यां 
पुरस्कार ?” 

मैं--“चंद्र ! कटपट हाँ? कहो, नहीं तो यहाँ काम-बिगाडू लोग 
ज्यादा जमा हुए हैं ।”? 

चंद्र ने हूँ” किया । 

मनोरथ--“किंठु, यह शर्त का आधा भाग है, दूसरा भाग है 
भमुनिमोहिनी' का चंबन यहाँ उपस्थित सारे तरुण करें ।” 

चंद्र का चेहरा कुछ लाल हो गया था, औ्रौर उसके कहने के पहिले 
हो मैंने कहा--“यह भी कोई दंड है, जिसे वजी की तरुणियाँ तो दिन 
रात चुम्बन वितरण करती ही रहती हैं । प्रिय चंद्र जल्दी 'हाँ' कहो ।” 

चंद्र ने जल्दी से हो! कहा, और उसने देखा 'मुनि' को आँखों में 
कुटिल हँसी है । 

चंद्र का चुंबन पहिले भागा ने लिया, फिर रोहिणी, फिर दूसरी 
तरुणियों ने, जब “मुनि” उधर बढ़ने लगी, तो भागा ने रोका--“तुम तो 
रोज चूमती रहती हो, आज तुम्हारी बारी नहीं” | किंतु, कपिल ने 'मुनि! 
को चंद्र के पास पहुँचा ही दिया, मुनि ने चंद्र के ओठों को चूमा । 

फ़िर 'मुनि” का गर्मागम चुंबन शुरू हुआ | दत्य से अधिक इस 
चुम्बन-महोत्सव ने लोगों का मनोरंजन किया | 

आज का रृत्य-गान और देर तक चलता रद्दा, और जब हम-दोनों 
चारपाई पर पहुँचे, तो हमारा शरीर चूरचूर था | 


( १४ ) 
वैशाली में स्वागत 


उल्काचेल से हम उस दिन सबेरे चले, और रात को कोटिय्राम में 
ठहर गये, जिसमें कि दूसरे दिन सबेरे ही वेशाली पहुँच जायें। चाची 
और मामा के साथ रोहिणी रथपर रवाना हुई और उसी दिन बैशाली 
पहुँच गई । 

चाची रोहिणी को अपने घर पर ले गई । सोमा वहीँ मौजूद थी । 
रथ के चक्‍के की आवाज सुनते ही वह द्वार पर श्रा खड़ी हुईं। चाची 
ने आशा के स्वर में कहा-- 

“सोमू ! देखती क्या है। अपनी भाभी को रथ से लिवा नहीं जाती।”” 

अभी सोमा रथ तक पहुँचने नहीं पाई थी, कि भागा ने मुँह गिराकर 
कहा--“आओ बच्ची सोमा ! हम दोनों मदद करें, बेचारी का पैर---” 
सोमा का चेहरा फक हो गया, उसने समझा पैर में कुछ हो गया 
है। उसने आकर रोहिणी के पैर को पकड़ा। भागा ने हँसी रोक 
कर कहां-- 

“बहुत सँभाल कर पकड़ना सोमू ननद ! दुखने न पाये ।” 

सोमा और सँभाल कर पकड़ते हुए बोली ---मामो ! ठुम उधर से 
ठीक से पकड़ों तो, दोनों सँमाल कर उतार लेंगी ।” 

भामा ने और झुँइ बनाकर कह्ा--“बड़ा मुश्किल है बच्ची सोम ! 
जरा भी पैर हिला कि तुम्हारी सोने को मामी द्वाथ से जाती रहेगी। 
क्या उपाय करें। अच्छा, आने दो, मैं पीठ पर लेती हूँ ।” 

३२० 

सोमा ने कट पीठ सामने करते हुए कहा--“मैं ले चलती हूँ, 
तुम थोड़ा पीठ पर चढ़ने में सहारा दे दो ।” 

अभी मामा सहारा दे रही थी, कि चाची बाहर से साईस को लेकर 
चली श्राई । मामा ने खिलखिलाकर हँस दिया | सोमा ने पीछे देखा, 
तो शर्मा गई। चाची को भनक लग चुकी थी, उन्होंने डॉटना 
शुरू किया--' 

“मामा [ तुमे बड़ी शरारत सूकती रहती है |”? 

“कहीं चाची !” मामा ने नम्न होकर कहा--“बेशाली में भाभी- 
दुलहन के पहिले पहल आने पर ननद उसे पीठ पर ले देहली पार 
कराती है।” 

“तुम्हारा शिर ! मैं क्या बेशाली की दुलहिन नहीं रही हूँ ।” 

“तुम्हारे समय में रवाज न रहा होगा चाची ! आजकल तो सब 
ऐसा करते हैं। पूछ लो सोमू ननद से |” 

सोमा बेचारी भामा को जानते हुए भी उसके फेर में पड़ गयी थी, 
और श्रब शरम के मारे सिकुड़ी जाती थी, इसी वक्त रोहिणी ने रथ से 
उछुलकर सोमा को अपनी दोनों बाहों में दाव लिया, ओर उसके मुँह 
को चूमते हुए बोली-- 

“मेरी प्यारी सोमू ! तुम भामा दीदी को जानती नहीं क्‍या १”! 

सोमा के नेत्रों में श्रानंदाश्रु छुलक आये थे, उसका संकोच न जाने 
कहाँ चला गया ओर वह श्रपनी नयी माभी को कड़ी ऑकवार भरते 
हुए बोली--- 

“भआमा को जानते हुए भी लोग उसके फेर में पड़ जाते हैं ।” भामा 
इसी वक्त आकर सोमा के गले से लिपट गयी । सोमा ने कहा--“जाने 
दो भाभी ! पहले प्रह्दार करके फिर प्यार करती हो । 

“कसैले आँचले के बाद मेरी सोमा ! पानी बहुत मीठा लगता है ।” 

अब टोले-मुहल्ले तक खबर फेल गयी थी, और घर-घर से लिचछ- 

वियानियाँ बहू का स्वागत करने आ रही थीं | बुद्धाें बलायें लेते 
बिखेरते मंगल गाते बहू को घर के भीतरी दालान में ले गईं, वहाँ 
पर बिछौना बिछा हुआ था। बहू को मुख्य स्थान पर ब्रिठाया गया | 
इसी बीच मल्लिका भी श्रा पहुँची, और खझ्त्रियों ने उनके लिये रास्ता 
दिया। चाची ने रोहिणी के कान में कहा--यही सिंह की माँ मक्षिका 
है। रोहिणी खड़ी हो गयी । मल्लिका ने रोहिणी की श्रेंकवार भर सजल 
नयन से मुख चूमते हुए कहा--मेरी प्यारी बेटी ! वैशाली में तुम्हारा 
स्वागत ।? 

सब्रके बैठ जाने पर बहू के लिये मधुपक--बत्सतरी का भुना मास 
और अंगूरी सुरा लायी गयी। उसने जरा-सा चखकर रसम पूरी की । 

लिच्छुवियानियों ने श्रपने कोमल कंठ-से मंगल गीत गाये, जिसमें 
भागा नेतृत्व कर रही थी। श्रैघेरा हो जाने पर स्तवियाँ अपने-अपने घर 
लौटने लगीं । सब गांधारी बहू की सुंदरता का वर्णन कर रही थीं। 
कोई बहू के नील विशाल नेत्रों की प्रशंसा करती थी, कोई उसके पतले 
लाल अधरों की ; कोई उसके सुनहले लंबे केशों की तारीफ कर रही 
थी ; कोई उसके गौर प्रशस्त ललाथ और स्निग्धचंद्र मुख की । सभी का 
एक मत था कि वह वैशाली में सर्वसुंदरी तरुणी है। 

दूसरे दिन दो घड़ी दिन चढ़े नागरिक-मंडल के साथ हम वैशाली 
के दक्तिण द्वार पर पहुँचे। दूर से ही लिच्छवियों ने रथ से आकर हमारा 
स्वागत किया और एक शोभा-यात्रा बनाकर ले चल रहे थे। हस 
शोभा-यात्रा में आगे-आ्रगे सैनिक-बाद्य बजता था | फिर तज्ञशिला के 
दसों घोड़े कोतल चल रहे थे, उनके बाद उपायन की वस्तुएँ शिव्रि- 
काओं में, फिर तन्षशिला से लौदे अश्वारूद हम छे लिच्छबि-कुमार, 
और अन्त में लिच्छवियों के सैकड़ों रथ, जिनमें सबसे आगे लिचछुवि- 
सेनापति सुमन थे | 

दक्षिण द्वार से नगर की प्रधान-यधान बीथियों से होते हुए हम 

संस्थायार [ पालमिंट-भवन ] के सामने पहुँचे | यहाँ लिखछवि गणपति 
सुनन्‍्द ने अमात्य-परिषद्‌ के साथ मंडल की श्रगवानी की। सेनापति मी 
जाकर गणपति के साथ मिल गये। गणपति ने एक दृष्टि से घोड़ों और 
उपायन-शिविकाओं को देखा, और श्रतिथियों को लेकर संस्थागार में 
चले गये। हम छुश्रों लिच्छवि-पुत्रों को सदस्यों से अलग एक ओर 
विशेष आसन दिया गया ) सस्थागार में गण-संस्था के ६६६ सदस्यों 
में से नी सौ से ऊपर उपस्थित थे। गणपति के हाथ के उठते ही शाला 
नीरव हो गयी | फिर सेनानी कपिल ने खड़े होकर कहा-- 

“अन्ते लिबच्छुवि-गण सुने ! वैशाली और तक्कशिला चिर-काल से 
आपस में सुपरिचित तथा एक दूसरे का सम्मान करती आयी हैं। किन्तु, 
यह शायद पहिला अवसर है, जब तक्कशिला ने अपने पूबं की भगिनी 
के प्रति अपना हार्दिक सम्मान तथा बस्धुत्व प्रदर्शन करने के लिये 
मागरिक-मंडल भेजा है | गंधार गण बैशाली और लिच्छवियों के प्रति 
क्या भाव रखता है, इसके बारे में कुछ कहने से अधिक हम दस गंधार- 
पुत्रों का लिच्छवि-पुत्रों के बीच होना ही सबसे बड़ा वक्तव्य है, और 
यदि वक्तव्य चाहिये ही तो इस सुवरण-पत्र से आप सुनेंगे |? यह कह 
कपिल ने सुवर्ण-पत्र को गणपति के हाथ में समर्पित कर दिया और 
अपनी बात को जारी रखते हुए कहा--“अ्रपनी बात समाप्त करते हुए 
मैं अपनी ओ्रोर से दो शब्द इस बारे में कहना चाहता हूँ, कि किस प्रकार 
एक लिच्छुवि-पुत्र ने तत्नशिला को वैशाली के इतने समीप लाने में 
सफलता पायी । शताब्दियों से आची के अन्य विद्यार्थियों की भाँति सैकड़ों 
लिच्छवि-पुत्र विद्या पढ़ने तन्षशिला जाते रहै। तक्कशिला उनपर स्नेह 
रखती रही। वह भी तत्नशिल्ञा का गौरव करते रहे । किन्तु लिच्छवि- 
युन्न सिंद का काम इससे अधिक और असाधारण हुआ | मैं समभझता हूँ, 
तक्षशिला के गाढ़ के समय में कोई भी वहाँ उपस्थित लिचछवि-पुत्र 
कैसे ही गधार के लिये अपने खून को बहाता, जैसे कि सिंह और उनके 

पाँच साथियों ने ; इसलिये यदि पहिले के ऐसे कोई उद्दाहरण नहीं सुनायी 
पड़ते, तो इसका कारण अवसर न मिलना हो सकता है। तो भी दो वर्ष 
पहिले जिन लिच्छवि-पुत्रों ने तक्षशिला के लिये बड़ी निर्भयतापूर्वक 
तलवार उठाई, उसका महत्त्व कम नहीं होता । मैं स्वयं इस युद्ध में श्पनी 
गंधारभूमि के लिये लड़ा हूँ, और मैं शुभ आदि पाँचों लिच्छवि-पुत्रों के 
पराक्रम को जानता हूँ, उसके लिये कोई भी गण अभिमान कर सकता 
है | इस छोटी आयु में उनकी यह बहादुरी बतलाती है, कि हम 
भविष्य में उनसे भारी आशा रख सकते हैं । और सेनानायक सिंह के 
रणु-कौशल के बारे में गंधार गण क्‍या सम्मति रखता है यह सुवशपत्र 
में पढ़ेगे । में इनका उपनायक था, इसलिये उस वक्त मुझे सिंह को नजदीक 
से देखने का मौका मिला था। मेरी और तत्षशिला के भूत-वर्तमान 
सेनापतियों, सेनानायकों, तथा युद्धविद्या-विशारदों की सम्मति है, कि 
सिंह जैसा सेना-संचालक पा कोई भी देश अमिमान कर सकता है । 
सेनानायक को जिस युद्धक्षेत्र का भार दिया गया था, वहीं सब से 
जबद॑स्त मम॑स्थान था। हमें मालूम था पाशव-वाहिनी का सबसे भयंक्र 
आक्रमण यहीं होगा । हमारे भूत्पूव सेनापति, तक्षशिला के दिशा-प्रमुख 
युद्ध-विद्याचार्य बहुलाश्व को सिंह की योग्यता का पता था, श्रीर उनकी 
सम्मति से हमारे सेनापति ने सिंह को महासिन्धु के इस महत्त्वपूर्ण घाट का 
सेनानायक बनाया । सेनानायक ने वहाँ किस तरह व्यूह रचना की, 
किस तरह वाहिनी संचालन किया, किस तरह शत्रु की चाल को पहिले से 
पकड़ा आदि बातें मैं यहाँ कहना नहीं चाहता | भन्‍्ते लिजछविगण ! 
आप सिंह को योग्यता को इसी से समझ सकते हैं, कि पाशव जैसे 
अद्वितीय शासानुशास [ शाहंशाह ] की विशाल सेना के सबसे महत्त्वपूर्ण 
भाग को सिंह ने एक भपहे में खतम कर दिया, और पाशंव सेनापति 
को बंदी बनाया । सिंह स्वयं इस युद्ध में बुरी तरह से आहत हुए, और 
इसमें सन्देह नहीं कि आचाय बहुलाश्व की पुत्री तथा पीछे सिंह की पत्नी 

रोहिणी ने जिस तरह अपने खज्भ का जौहर दिखाया, यदि वह न हुआ 
होता, तो सिंह की कृपा से विजय-श्री तो हमें मिल चुकी थी, किन्तु रोहिणी 
की कृपा दिना हमें सिद्द नही मिल सकता ।” 

कपिल भाषण समाप्त कर जब बैठ गये तब सदस्यों की ओर से 
आवाज आने लगी--“रोहिणी और सिंह को हम देखना चाहते हैं।” 
रोहिणी कोने से पकड़ कर लायी गयी। सिह गणपति की आज्ञा से 
उसके पास चले श्राये, और दोनो गण के सामने खड़े हुए;। 

गण ने सहस्त॒ कंठों से घोषणा शुरू की-- 

“जय जय गंधार-गण |”? 

“जय जय लिच्छविगण ।”? 

“जय जय तत्षशिला ।”? 

“जय जय वैशाली ।” 
आर फिरन- 

“पचिरंजीव लिच्छुवि-पुत्र सिह ।” 

“तिरंजीव गधार-पुत्री रोहिणी ।” 

गणपति ने सुबर्ण॑-पत्र पढ़ने से पहिले कहा--- 

“भन्ते गण ! पहिले मैं आपकी ओर से तक्षशिला के अपने बंघश्रों 
का स्वागत करता हूँ। आयुष्मान्‌ कपिल | आप और आपके साथी 
भार्ग की कितनी विष्न-बाधाश्रों, कितने कष्टों को सहकर बैशाली पहुँचे 
हैं, इसे हम अच्छी तरह समझते हैं ; किंतु उसको कम करना हमारे बस 
की बात न थी। तो भी अपनी वज्जीभूमि, अपनी वेशाली में यदि हम 
उस कष्ट के कुछ अंश को भ्ुुलवा सकने में सहायक होंगे, तो इसे हम 
सौभाग्य की बात समझेंगे। आप लिच्छवि-भूमि को गंधार, और वैशाली 
को तत्नशिला समझें; यह आपका अपना घर है, और श्राप हमारे स्वागत- 
सत्कार को श्रपने स्वजनों का स्वागतन्सत्कार समझकर स्वीकार करें |” 

इसके बाद गणपति ने तच्कशिला के सुदर्ण-पत्र को पढ़े सुनाया, 

जिसके बीच-बीच में 'साथु-साधु? की ह्षष्यनि होती रही । फिर कोशपति 
ने घोड़ों तथा दूसरी उपायन की वस्तुओं की सूची पेश करते हुए, 
बतलाया कि घोड़ों को गण की अ्रश्वशाला और उपायनों को कोशशाला 
में देखा जा सकता है। फिर गणपति ने सभा समाप्ति की सूचना दी, 
ओऔर जयघोष के साथ सब अपने-अपने घरों की ओर चले | 

कपिल आदि के ठहरने का प्रबंध संस्थागार से उत्तर पाथिक 
गृदपति के प्रासाद में किया गया था । 


जैसे ही में रोहिणी के साथ संस्थागार से बाहर हुआ कि चाची के 
साथ माँ वहाँ उपस्थित थी। मैं दौड़ कर उसके पास गया और वह मुभे 
अक में भर चूमनें और आँसू से मेरे मुँह को भिगोने लगी। कुछ ठंढा 
पड़ने पर उसके मुह से सिर्फ इतना ही निकला--“आः बेटा ! मैंने 
तो समझता, अब फिर न देख सकू गी |”? 


हम लोगों को चाची के घर पर जाना था । जान पढ़ता है, तत्काल 
हमारा वहीं रहना ठीक कर लिया गया था। मैंने अपने पिता के घर को 
देखने की इच्छा प्रकठ की, तो माँ वहाँ ले गई । मकान में मरम्मत का 
काम लगा हुआ था, उसे कायम रखने की कोशिश की गयी थी। 
माँ से यह भी मालूम हुआ कि हमारा कर्मान्त चल रहा है। यहाँ से हम 
पास में अवस्थित अपने सौतेले पिता के घर पर गये | उन्होंने दूरागत 
पुत्र के तौरपर मेरा स्वागत और आलिंगन किया । वहाँ धर में सोमा के 
चले जाने के बाद माँ और वह दो ही प्राणी रह गये थे । मैंने उनसे 
कुछ पूछना चाहा, माँ ने कहा कि उन्हें श्रव ऊँचे सुनाई देता है। 
वैसे माँ के शरीर में भी परिवत्तन मालूम होता था, उसके आधे केश 
सफेद हो गये थे, किंतु सौतेले प्रिता तो बिल्कुल भूल गये थे। उन्होंने 
ठंढी साँस लेते हुए कहा-- 

“बेटा | सोमा को व्याह करके उधर से तो निश्चित हो गया, 

अब सिर्फ तुम्हारे आने की प्रतीज्ञा में जी रहा था। अच्छा हुआ, 
तुम भी आ गये |” 

“ओर ताता ! यह बहू मी झा गयी”--ैंने रोहिएी को पास करके 
जोर से कहा । 

डबडबाई आँखों से देखते हुये उन्होंने रोहिणी को चूमा, और 
“ज़रा ठहरो” कह अपनी शयन-कोठरी की ओर दौड़ गये । हम प्रतीक्षा 
कर रहे थे कि बूढ़ा देखें क्या कर रद्दा है। जरा देर में उन्होंने एक नीले 
ऊनी वस्त्र में लिपटी एक मूँ गा-मोती मिश्रित माला निकाली, और उसे 
अपने हाथों से रोहिणी के गले में डालकर कहां-- 

“बेटी ! मैंने इसे मल्लिका को भी बिना बतलाये बहुत जतन करके 
सिंह की बहू के लिये रखा था। अब जीवन की साध प्री हो गई ।” 

“नही ताता ! ठम्दे और जीना है ।”--मैंने कहा | 

“तहीं, बेटा ! क्रिसी तरह खींच-खाँचकर नैया को यहाँ तक लाया 
था, अब तुमको देख लिया न, अ्रब आनंद के साथ मरूगा। सत्तर 
वर्ष पूरे हो गये, कान भी जाता रहा, ऐसा जीवन लिच्छबि को शोभा 
नहीं देता ।” 

ताता को पूरा विश्वास था कि अब उनकी श्रायु शेष हो गयी है ; 
यद्यवि मैं समझता था कि बुढ़ापे में बचपन लौट रहा है। चौथे दिन 
हमने देखा, ताता लेटे ही लेटे अनन्त निद्रा में सो गये हैं। 

वहाँ से लौटकर जब माँ के साथ हम दोनों चाची के घर पहुँचे, तो 
भीवर की दालान से भाभी भामा की सुरीली श्रावाज और बहुत-से कंठों 
का ठहाका सुनाई दे रहा था। भीतर तदणियों की भारी महफिल देख 
कर माँ--“भामा फिर किसी उपद्रव पर खड़ी हुई है” कह चाची के 
कमरे में चली गयी, और नजर पड़ते ही पाँच लिच्छवि सुंदरियों के साथ 
भामा कूदती-फाँदती मेरे पास पहुँच आयी | रोहिणी के कंठ में नयी 
माला देख--“रोहिणी बच्ची ! तुम इस माला में बड़ी सुन्दर मालूम 

होती हो”* कह उसके मुँह को चूम लिया, फिर मेरी तरफ मुँह कर कहा-- 
“देवर ! तुम्हारे स्वागत के लिये बेशाली की सारी तरुण-रूपराशि 
एकत्रित हुई है।” 

मैंने हँसते हुए कहा--“स्वागत के लिये या श्रौर कुछ के लिखे 
भाभी ९!” 

भाभा ने बिना कुछ उत्तर दिये रोहिणी का हाथ पकड़ा, और मुझे 
आने का इशारा दे दालान के एक सिरे पर बिछे श्रासन पर इसमें जा 
बैठाया | फिर कुछ तरुणियों ने वीणा, मृदंग और दूसरे वाद्य अपने 
ड्वाों में लिये, जिसके सुर पर कोकिलकंठियों ने वर-वधू के घर श्राने 
का मधुर मंगल-गान गाया | फिर मामा ने एक-एक सुन्दरी को बुलाकर 
रोहिणी से उसका परिचय कराया, अंकमिलन में भारी परिश्रम का 
खयाल कर सिफ मुख चु'बन भर रहने दिया गया । भागा ने लिऋछवियों 
के ऐसे किसी विशेष कुल को न छोड़ा था, जिसकी सुंदर तरुणी, बेटी या 
बहू वहाँ न बुलायी गयी हो । 

परिचय के बाद थोड़ी देर बैठक में नीरबता छा गयी, फिर भामा ने 
गला साफ करके कहा--- 

बहिनो और भाभियो ! कुमारियो और बहुओ ! हम सभी को आज 
अपने सिंहकुमार तथा उनकी गांधार सुन्दरी बहू का स्वागत करते बहुत 
आनंद हो रहा है। सिंहकुमार हम तरुणियों के लाइ़ले थे, इनमें से 
कितनों ने इनके चुम्बन का आनन्द लिया है, इनके साथ रुत्य किया, 
इनके साथ पान-गोष्ठी रचाई, वह कितने मनोहर दिन ये, श्राज वह 
सपने हो गये। किंठु, उन टीस-मरे मधुर दिनों की स्मृति दिलाने की 
जरूरत नहीं ; क्योंकि आज हम मधुर-मंगल मनाने यहाँ एकत्रित हुई 
हैं। आपने बहू रोहिणी को देखा, सोने की बहू पिटठारी में रखने लायक 
है। है कोई वेशाली-सुंदरी, जो इस तक्षशिला-सुन्दरी की प्रतिद्दन्द्रिता कर 
सके ! वैसे होता तो हमारी श्राजजल की जनपद-कल्याणी क्षेमा जल्दी 

परास्त होने के लिये तैयार न होती--'क्षेमा बच्ची | एक बार फ़िर इधर 
आना तो'--अठारह दर्ष की तसकांचनवर्णा, विशालनेत्रा, पननील- 
मूर्धजा एक अनुपम सुन्दरी लज्जावनत-मुखी भामा के पास अपराधिनी-सी 
आ खड़ी हुई । रोहिणी ने खूब निद्वारकर उसकी ओर देखा--तक्षशिला 
में भी इस तरह की सुन्दरी सुलम नहीं हैं । भामा ने फिर बात जारी 
रखते हुए कहा--“तो बहिनो ! देखा, क्षेमा जैसी कामिनी पर वैशाली 
यदि श्रभिमान करे, तो श्रनुचित नहीं ; किन्तु मैं समझती हूँ, रोहिणी 
को हमारी इस रूपराशि में यदि सर्वोच्च स्थान दिया जाये, तो अनुचित 
न होगा और मेरे ऐसा कहने पर कोई यह लांछन नहीं लगायेगा कि 
भामा क्षेमा से परास्त होने का बदला ले रही है। साथ ही यहाँ हम 
जनपद-कल्याणी का चुनाव नहीं कर रही हैं कि हमारी क्षेमा को इसके 
लिये कोई चिन्ता होगी । यहाँ एक बात मैं और कद्टना चाहती हूँ, इधर 
लिचछवि-कुमारियाँ श्रधिक सौंदयंकला-प्रवीण होने लगी हैं, खासकर 
जबसे कलमुखी-मुके अफसोस है, वह कलमुखी नहीं है---अश्रम्बापाली ने 
अपनी दूकान छानी है, तब से वैशाली की इर तरुणी को घर लुट जाने 
की फिक्र पड़ गयी है, सभी बनाव-शंगार में अ्रम्बापाली गणिका को मात 
करना चाहती हैं । में इसे बुरा नहीं कहती, आखिर सभी तदणियों के 
पति मनोरथ जैसे एक केश में बेंघे फिरनेवाले नहीं हैं | किन्तु, जहाँ 
लिच्छवि-कुमारियों ने अ्रम्वापाली को अपना सौन्दय-कला-गुर बनाया 
श्रौर उस मुँहजली से कितनी ही रातों के हजार-हजार कार्षापण बँचाये, 
वहाँ दूसरी ओर एक भारी अ्रपराध किया, भारी नहीं, बहुत भारी । 
“हाँ, मैं बहुत अच्छी तरह सोच-समककर कहती हूँ। लिच्छवि- 
कुमारियाँ सौंदर्योपासना के पीछे इतनी पागल होती जा रही हैं कि उन्हे 
इसकी फिक्र नहीं है कि वह लिच्छ॒ुवि हैं। बहिन रोहिणी ! अपने हाथों 
को इधर कर तो ।! रोहिणी ने अपने हाय भागा के द्वाथ में दे दिये, 
साँस उल्टी सीधी दो रही थी। भागा ने फिर कहा--'आप सब 

उतावली न हों, मैं दस-दस को बुलाकर रोहिणी के हाथों को दिखला- 
ऊँगी, इस्के हाथ बड़े सुन्दर हैं, सोच रखना सुन्दर हाथ कैसे होते हैं। 
अच्छा, पासवाली सखियो ! रोहिणी के हाथों को देखो ही नहीं उनपर 
हाथ रखो तो। हैं न बच्र से कठोर, ईमान से कहना |” सब ने कठोर 
कहा फिर इसी तरह दस दस को बुलाकर भागा ने शेहिणी के हाथ 
दिखलाये । बैंसे होता तो कुछ सुन्दरियाँ विदकती, किंतु गांधारी बहू के 
दर्शन स्पर्शन की लालसा तो एक वार से बुभनेवाली थोड़े ही थी। 
सबके देख जाने पर भागा ने फिर कहना शुरू किया-- 

“बहिनो ! रोहिणी क्‍या हममें से किसी से कम सुन्दर है, मुँह देखी 
नही, सच कहना ।? 

सबने कहा--हममें सबसे श्रधिक सुन्दरी है, क्षेमा से भी ।” 

“किन्तु बहिनो ! रोहिणी के सौंदर्य में एक भारी कलंक है, उसके 
हाथ सिरीश या पद्म के पुष्प की भाँति कोमल नहीं हैं। श्रम्बापाली की 
पाठशाला में इसे सुन्दर नहीं कहा जाता | तो क्या ऐसे कलंकपूर्ण 
हाथो के कारण रोहिणी को हमें असुन्दरी कहना चाहिये ! अ्रम्तरापाली- 
की पाठशालावाली कहेगी--जरूर । किन्तु मैं और मेरे पहिले की सभी 
लिच्छेषि जनपद-कल्याणियाँ कहेगी, अम्बापाली की पाठशाला भ्ूठ 
बकती है। बहिन रोहिणी के श्रनुपम सौदर्य के रहते भी उसके इतने 
करकश हाथ क्यों सुंदर हैं, क्योंकि लिच्छवियानी के हाथ तभी शोभा 
देते हैं । अ्रत्याचारी ममधराज--हाँ, वही बिंबसार जो सारा जोखिम 
उठाकर एक रात चोरी-चोरी अम्बापाली के सौंदर्य-मधु को पान करने 
वेशाली आया था--किसी वक्त भी बज्जी पर श्राक्रमण करनेवाला है, 
हमारे भाई, पति, देवर, ससुर, पिता, चाचा, उससे मुकाबिला करने की 
तैयारी कर रहे हैं | बताओ्रो तो उस वक्त हम लिच्छवियानियों को अपनी 
दादियों की भाँति यदि शत्रु का मुकाबिला करना पड़ा तो क्‍या अभ्या- 
पाली के बनाये ये कमल-कोमल कर हमारे काम आा सकते हैं ! क्‍या 

ये हाथ खड़ या शल्य चला सकते हैं, क्‍या यह पंजे ढाल के धक्के को 
रोक सकते हैं! नहीं, लेकिन बहिन रोहिणी के हाथों को अमी आपने 
देखा है, इन हाथों ने सौ बिंबसार के बराबर बलशाली पाशंब राज के 
मंद को चूर किया है। इसीलिये में कहती हूँ, जिन्होंने अम्बाली से 
हाथ मोल लिये हैं, वह उन्हे लौदा दें, वह बहुत मेंहगे हैं, हमें लिच्छवि- 
यानियों के हाथ चाहिये, रोहियी के हाथ लिच्छुवियानी के हाथ हैं। 
रोहिणी से मुझे मिले आज पाँचवाँ दिन है, किन्तु जान पड़ता है, हम 
जन्म-जन्मास्तर की बहिनें हैं। मेरा सौभाग्य है कि मेरे हाथ भी रोहिणी 
जैसे हैं। और हम दोनों ने तै किया है कि मनोरथ और सिंह के हाथों 
में जब खड्ग होगा, तो हम भी खडधारिणी बनेगी। क्‍या ठुम भी 
बहिनो ! चाहती हो, खड़गधारिणी बनना!” 

बहुतों ने कहा---हाँ, हम चाहती हैं |” 

भामा ने फिर कहा--“चाहती हैं, तो पहिले इन हाथों को बदलिये, 
जिनके पास ऐसे कलंकपूर्ण श्रभ्बापाली के हाथ हों उन्हीं के लिये मैं 
कह्दती हूँ। बदलने का उपाय भी बतलाती हूँ । कूटना-पीसना, खाना 
बनाना जैसे मेहनत और हाथ पक्का करनेवाले कामों को सिर्फ दासियों के 
हाथ में मत छोड़ दीजिये । खड़ग, चर्म ( ढाल ), शल्य, धनुष का नित्य 
श्रभ्यास कीजिये, कर्मान्त में जाने पर खेत में कुदाल चलाइये, धप में 
रहने की श्रादत डालिये । नाच-कूदकर शरीर की सारी चर्बी गला 
डालिये। मैंने श्राज बड़ा उपदेश दे डाला, इसके लिये आप मुझे 
छञमा करेंगी । श्रत्र प्रमोद-गोष्ठी शुरू हो 

फिर मांस, सुराभाड और चपक्र आये | सब चवंण और पान में 
लगीं। मामा स्वयं सुराभांड ले रोहणी और मेरे पास बेठ हमारे चषक 
में सुरा डालने लगीं। मैंने कहा--- 

“भाभी । तुम भी पीझो।” 

“वीऊँगी ।” 

“तो फिर प्याला तो लाओ |” 

“क्या होगा, इसी में पी लँगी !? 

भ्श्सी में (7 ! ह 

“हाँ, इसी में क्‍यों कि तुम्हारे श्रोठों में लगा होने से यह मीठी 
लगेगी ।” 

मेरा माथा ठनका, भागा के गंभीर उपदेश को सुनकर मैं समझता 
था, आज जान बची, किन्तु अब चिन्ता बढ़ने लगी | मुके चुप देखकर 
भागा ने कहा--- 

“क्यों देवर ! भावज के साथ बैठ एक घट मदिरा भी पीने का 
अधिकार नहीं है ?” 

फिर उसने तरुणियों कों संबोधित कर कहां--“सुना सखियों !' 
सिह देवर भाभी के साथ में एक घूंट मदिरा भी पीने का श्रषिकार 
नहीं देना चाहते | मैं समझती हूँ यह बिल्कुल अन्याय है |” 

श्यामा--जिसके पीत नेत्रों के कोरकों में लाली दौड़ने लगी थी--- 
पहिले बोली--“हाँ, बहिन ! यह बिल्कुल श्रन्याय है। औ्रौर सिंदकुमार 
में लड़कपन से ही अन्याय करने की श्रादत है | इन्होंने कितनों के दिल 
को तोड़ा है। श्राम्रवन में इनके साथ कितनी बार धूमी हूँ। धानों की 
क्यारियों में कितनी बार मुझे सिंह ने गोद लेकर पार किया है। नाच के 
अखाड़े में कितनी ही रातों हम साथ उतरे हैं। कितने चुबन उन्होंने 
मुझे दिये, कितनी वार आलिंगन किये इसकी कोई गिनती नहीं। और 
फिर सुमसे कौल किया था--श्यामो ! इस दिल में केवल तेरा 
वास है ।” बतलाओ सखी ! सिंह ने कौल तोड़कर न्याय किया या 
अन्याय १” 

“सरासर अन्याय ।”--भामा ने कहा | 

“तो इसके लिये क्‍या दंड मिलना चाहिये !” 

“सिंह देवर | एक पैर पर खड़ा हो हाथ जोड़ कर श्यामा से माफी 
माँगो। नहीं तो-- 

“यह पाशंव सेना नहीं है देवर ! यह लिच्छुवियानी सेना है, समझ 
सकते हो तुम्हारी श्रकेले की क्या गति बनेगी १” 

सार तरुणियों ने मेरा हाथ पकड़ खड़ा किया, फिर एक ने पैर को 
उठा कर कहा--“बस माफी साँगे ।” 

“माफी, देर न करो, हमारे सेनापति की आशा है ।” 

रोहिणी की ओर देखा, उसने मुस्कुराकर मुँह दूसरी ओर फेर 
लिया। मैंने कहा--“अच्छा, जेसे कहो बैसे ही माफी माँगू गा ।” 

श्यामा पास आकर बैठ गई, मैंने सखियों के शब्दों को दुहराकर 
माफी मॉँगी । 

श्रब॒उपा ने मुँह भारी कर कद्दा--सखी भागा !'मेरा भी न्याय 
करो। कितने वर्षों की बात है मुझे याद नही, हम साथ सैर कर रहे थे, 
सिह ने कहा--उष्ा ! पाँच चु बन दो, मैं पीछे लौटा दूँगा। सिंद को 
मैंने कब न पॉच चु बन दिये, और अभी तक में न लौटा पाई ।” 

भागा ने मेरी ओर देखकर कहा--“कहो क्‍या कहना है ??” 

“भाभी ! वह बचपन की बात है, हम चार-छे वर्ष के रहे होंगे |” 

“तो इसका मतलब है, कर्ज बहुत पुराना है, सूद बहुत बढ़ 
गया है ।” 

|] तो फिर ९? 

“तो फिर क्‍या ! उषा को दस चु'बन लेने का श्रषिकार है। हमारे 
गण में दूना से अधिक सूद नहीं हो सकता | अच्छा उच्ा ! तुम श्रपना 
कर्ज ले लो ।” 

चार तरुणियों ने मेरा हाथ पकड़ा, और उषा ने पाँच-पॉंच चु'बन 
एक-एक गाल पर दिये। मैं घबड़ाने लगा, यदि इस तरद्द पुराने कर्ज 
देने पड़े, तो मैं कर्ज देने में ही खतम हो जाऊँगा । 

भागा ने फिर ऊँचे स्वर में कहा--/सल्षियो ! बस आज भर ही 
के लिये भाभा न्यायासन पर है, आज ही भर न्याय ठुम्हे दूध के दूध 
ओर पानी के पानी के भाव में मिलेगा |” ' 

रमा न्याय की भिक्षा माँगने के लिये उठने ही वाली थी कि बाहर 
बाजे की आवाज आई | एक दासी ने आकर सूचना दी कि दृत्य- 
समाज एकत्रित हो गया, तच्चशिलावाले तरुण भी आये हैं। भागा ने 
जब एकाएक कहा--“बहिनो ! दत्यशाला में ।” तो मुझे अपने कानों 
पर विश्वास नहीं हो रहा था | फिर हम तीनों--भामा भी शामिल थी--- 
ने जल्दी-जल्दी मांस के टुकड़ों को साफ किया, दो-तीन प्याले मुँह में 
उडेले और दालान से बाहर चले गये । 

इृत्यशाला चाची के घर से दूर नहीं थी। वहाँ जाकर देखा तो 
वैशाली की सारी तरुण-लिचछबि-मडली जसा है, जिससें तक्कशिला के 
नागरिक मडल के अतिरिक्त मेरे बहुत से बालमित्र हैं, अपने बालमिन्रों 
को इतनी अधिक संख्या में देख मुझे बड़ी प्रसन्‍नता हुईं | जिन्हें मैं आठ- 
आठ, दस-दस वर्ष के बच्चे छोड़ गया था, उन्हें बढ़कर श्रव॒ मैं बलिप्ठ 
देख रहा था। आज रसम के अनुसार मुझे रोहिणी के साथ नाचना 
था। जनपद-कल्याणी क्षेमा ने मेरे मित्र कपिल को अपना सहनतंक 
चुना । यूथ-रत्य, मिथुन-उत्य आदि कितने ही रत्य होने लगे। आज 
के शृत्य में वेशाली नहीं सारे वण्जी देश में प्रसिद्ध तरुश-तरुणियों ने 
भाग लिया था, इसलिये उसकी ग्रशंसा में कुछ कहना बेकार है । 

बीच में जब पहिले चक्रवाले विश्राम लेते, तो दूसरे लोग अखाड़े में 
उवरते । विश्राम करते वक्त चबंण-पान का प्रबंध गण की ओर से था। 
यह द्त्य-महोत्सब वस्तुतः अतिथियों के सम्मान में किया गया था | 

बहुत थोड़ी रात थी तब हम दोनों लौटकर घर श्राये । 





| 

भरे सौतेले पिता गण-संस्था के सदस्य थे। उनकी मृत्यु के बाद 
एक नये सदस्य के चुनने की आवश्यकता थी । मेरे कुल के गहमुखियों 
ने मुके सदस्य बनाने की राय दी, किन्तु मेरा चचेरा भाई अजित सदस्य 
होने के लिये बहुत उत्सुक था। उसके पास हमारे कुल में सबसे अधिक 
कर्मान्त और पशु थे ; इसलिये वह समझता था कि सदस्य होने योग्य 
वही है, किन्तु इस मतमेद के कारण अब अ्रन्तिम निर्णय गशु-संस्था 
को करना था। मैंने चाहा कि मैं स्वयं हट जाऊँ, किन्तु मेरे कुलवालों 
से ज्यादा गणपति सुनंद और सेनापति सुमन का जोर था, कि इस वक्त 
जब कि हमारे गण पर भारी संकट का समय आया हुआ है, सदस्यता 
से इन्कार करना स्वार्थ-त्याग नहीं बल्कि लिच्छुवियों के प्रति कत्तेन्य- 
विमुख होना होगा। लाचार मुझे हटने का ख्याल छोड़ना पड़ा | श्रजित 
को लोगों ने बहुतेरा समझाया, किन्तु उसने न माना, उसे विश्वास था कि 
उसके मामा सुमन सेनापति तथा दूसरे प्रभावशाली संबंधी उसका साथ 
देंगे, और गरीब के लड़के सिह के मुकाबिले उसकी जीत निश्चित है। 

एक दिन संस्थागार में आखिर गण-सन्निषात सिमागम] हुआ । 
माँ और चाची के साथ रोहिणी भी दशकों की जगह जा बैठी । संस्था 
के कार्य को आरम्भ करते हुए गणपति सुनंद ने कहा-- 

“भन्ते गण ! सुनें। आज गण सनलिप्रात जिस काम के लिये हुआ 
है, उसका आपको पता है। हमारे श्ञात्‌ कुल [जयरिया] कुल के रिक्त 

स्थान के लिये एक सदस्य चुनना है | सदस्यता के उम्मेदवारों का नाम 
बतलाने के पहिले में यह गण के सामने निवेदन करना चाहता हूँ, कि 
लिच्छवियों के ऊपर इस वक्त एक महान्‌ संकठ आया हुआ है, हमें" 
हर कदम उस संकट का ख्याल रखते हुए उठाना चाहिये, हमें अपनी 
संस्था को सुदढ़ और अधिक शक्तिशाली बनाना है, यह ख्याल हमेशा 
ध्यान में रखना चाहिये | 

“भ्न्ते गण ! सदस्यता के लिये हमारे सामने दो नाम आये हैं--- 
सिह और अजित ; दनों ही ज्ञात कुल के हैं। हम इनमें से एक ही को 
सदस्य चुन सकते हैं| पहिले में जानना चाहता हूँ, कि इस गण में दोनों 
के पक्ष में लोग हैं या एक ही के । आयुष्मान्‌ सिंह के पक्ष में जो हों, 
वह हाँ? कहे ।” इसपर शाला के कोने-कोने से हाँ की आवाज आयी। 
फिर, जब अजित को पसंद करनेवाले सदस्यों के बारे में पुछा गया, तो 
कम किन्तु, कितनी ही 'हॉँ! की आवाजें उठीं। गणपति ने फिर कहा-- 

“भन्ते गण ! मैं देख रहा हूँ, यहाँ दोनों ही श्रायुष्मानों के पक्त में 
सम्मति रखनेवाले सदस्य हैं, इसलिये छुन्द-शलाका [चोट का काठ] 
उठवाने के सिवाय कोई चारा नहीं । पहिले मैं आयुष्मान गण-गणक से 
जानना चाहता हूँ कि आज के सजिपात में कितने सदस्य आये हैं |” 

गणु-गणक ने संख्या ८७२ बतलाई। 

गण-पति--“बज्जी में मौजूद गण संस्था के हर सदस्य को आज 
के सन्निषात की सूचना भेज दी गयी दे ; इसलिये भन्‍्ते गण ! जितने 
सदस्य यहाँ आ सकते थे, वह सभी मौजूद हैं। यहाँ इस गण में कोई 
सदस्य पागल तो नहीं है, हो तो पासवाले आयुष्मान मुझे सूचित करे |”? 
थोड़ा झक्ोकर “सब गण चुप है, इससे में धारण करता हूँ. कि गण में 
कोई पागल नहीं है | यदि कोई सुरामत्त हो, तो पासवाले आयुष्मान 
सूचित करें !” ठहररकर “गण चुप है, इससे मैं धारण करता हूँ, कि 

यहाँ कोई सुरामत्त नहीं है।” फिर दो शलाकाओं को हाथ में लेकर 
११ 

“पन्ते गण ! यह लाल और काली दो शलाकाए हैं, जिनमें लाल हाँ? 
या स्वीकार के लिये है, और काली “नहीं” या अस्वीकार के लिये। 
शलाका ग्रह्मययक [ वोट की शलाका वितरण करनेवाले |] दो अलग अलग 
डालियों में दोनों तरह की ८७२ शलाकाएं लेकर आपके पास पहुँचेंगे। 
मैं जब नाम श्रापके सामने रखू, तो उस नाम के हाँ या नही के पक्ष 
में अपनी राय के अनुसार वेसे रंग की एक छुंद-शलाका ले ले। इसी 
तरह दूसरा नाम लेने पर भी करेंगे। किसी को एक से अधिक शलाका 
न लेनी चाहिये। यदि कोई शलाका फश पर गिर जाय, तो उठाकर 
आयुष्मान्‌ शलाका ग्रहायक को दे दे । 

“अन्ते गण ! हमारे वही पुराने दसों शल्लाका ग्रहायक अब भी हैं। 
यदि उनमे किसी पर किसी का अ्र-विश्वास हो, तो बोले, यदि अविश्वास 
न हो तो चुप रहे *' | दूसरी बार भी “तीसरी बार भी पूछता हूँ, किसी 
का अविश्वास हो तो बोले, यदि अविश्वास न हो तो चुप रहे '** | भन्‍्ते 
गण चुप है; इसलिये में घारण करता हूँ, कि पुराने दसो शलाका- 
अहायकों पर गण का विश्वास है। 

“भन्ते गण ! सुने, आयुष्मान सिह का नाम मैं पहिले आपके सामने 
उपस्थित करता हूँ | शलाका-ग्रहायक आयुष्मान आपके बीच मे पहुँच 
, चुके हैं। सभी अपने-अपने आसन पर बैठे रहे | शलाका-अ्हायक स्वयं 
आपके पास पहुँच जायेंगे। जो आयुष्मान अपना छंद [ बोट ] 
आपयुष्मान्‌ सिंह को देना चाहते हैं, वह लाल शलाकाओ में से एक ले 
लें, और जो नहीं देना चाहते, वह काली शलाकाओं में से एक लेवें । 
अब आप चुपचाप शलाका ग्रहण करें | किसी को संदेह हो, तो शलाका- 
अह्यायक से कान में पूछेंगे । 


शज़ाका-ग्रहायक दोनों रंगवाली शलाकाओं की डालियों को हरएक 


सदस्य के सामने करते गये, और वह एक-एक शलाका उठाते गये। 
शल्लाका बेंट जाने पर शलाका-ग्रहययक लौट आये | गश-पति ने कहा-- 

“भम्ते [ पृज्य ) गण ! छुन्द शलाकाएँ बट चुकी । जिस आयुष्मान्‌ 
को शलाका न मिली, अधिक मिली, या गड़बड़ मिली हो, वह बोले; 
जिसे मिली हो, वह चुप रहे | दूसरी बार भी *"। तीसरी बार भी'** । * 
गण चुप है, इससे में धारण करता हूँ, कि सभी आयुष्मानों को शलाका 
टीक मिली है। 

फिर गणपति ने लाल-काली शलाकाओं को श्रलग-अ्रलग गिना, 
वहाँ लाल पाँच शलाकाएँ बची थीं और काली ८६७ । फिर गणपति 
ने घोषित क्िया-- 

“भन्ते गण ! सुने । मेरे पास बचकर आई छुन्द-शलाकाश्रों में 
लाल पाँच ओर काली ८६७ हैं, जिसका अर्थ है आपमें से ८६७ ने 
आयुष्मान्‌ सिह को अपना छुन्द दिया, और पाँच ने उनके विरुद्ध । 
कोई आयुप्मान तटस्थ नहीं रहा। अब आपके पास शलाका-यहायक 
आयुष्मान जा रहे हैं, आप अपनी शलाकाएँ लौटा दे । 

शलाकाएँ लौट आयीं। फिर उनको गिनकर वेसे ही डालियों में रख 
दिया गया और गणपति ने कहा-- 

“भन्ते गण ! सुनें। आयुष्मान्‌ अजितू का नाम में आपके सामने 
उपस्थित करता हूँ । “ "जो आयुष्मान्‌ श्रपना छुन्द आयुष्मान्‌ अ्जित्‌ 
को देना चाहते हैं, वह लाल शलाकाश्रों में से एक ले लें, और जो नहीं 
देना चाहते, वह काली शलाकाश्रों में से एक लेवे ।***।”?' * * 

लौटी हुईं शलाकाओं को गिनने पर लाल ८७२ और काली एक 
भी नहीं बची थी। गणपति ने घोषित किया-- 

“भन्ते गण ! सुनें। मेरे पास बचकर आई छुन्द-शलाकाशओं में 
काली एक भी नहीं और लाल ८७२ हैं, जिसका अथ है आपमें से किसी 
आयुष्मान ने आयुष्मान्‌ अजित के पक्ष में अपना छुन्द नहीं दिया। 

“भन्‍्ते गण ! सुनें। आयुष्मान्‌ सिंह और आयुष्मान्‌ श्रज्ञित के लिये 
जो छन्द-शलाका ग्रहण कराई गयी, उसकी गिनती से मैं घारण करता हूँ 

कि यह गण श्ायुष्मान्‌ सिह को अपना सदस्य स्वीकार करता है। भन्‍्ते 
गण ! थोड़ी देर और ठहरें, में अमात्य-परिषद्‌ से अभी विचार कर 
आयुष्मान सिह का श्रमिषेक-दिन बतलाऊँगा ।” 

गरशपति और अमात्य परिषद्‌ बगल के कमरे में चली गई, ओर 
थोड़ी देर मे लौयकर गणपति ने घोषित किया-- 

“पन्ते गण ! आज से पॉचवं दिन आयुष्मान्‌ सिंह का लिच्छुवि- 
अभिषेक होगा 

सस्थागार से बाहर आने पर पहिला आदमी, जिसने आकर मेरा 
दृढ़ आलिंगन किया, वह था अजित । उसने कहा--'भाई सिह ! साधु- 
याद । छन्द योग्यतम के पास गया, इसकी मुझे! बड़ी खुशी हे ।” 

मैंने भी प्रत्यालिगन करते हुए उसके प्रति अपनी कृतज्ञता 
प्रकठ की | अजित ने फिर रोहिणी को पास देखकर कहा--“भाभी 
रोहिणी ! सहल साधुवाद ।” रोहिणी ने पास आये अजित के सिर पर 
चुम्बन दिया । 

फिर अजित ने कहा--“भाई ! आज मेरे यहाँ शाम का निमंत्रण 
स्वीकार करें | वहाँ ज्ञातुकुल की तरुण-तरुणियाँ एकत्रित होंगी, और मैं 
उसमें तक्षशिला के नागरिक मंडल को भी निमन्त्रित कर रहा हूँ।” 

रोहिणी बीच में बोल उठी--“आऔर बहिन भामा १” 

“थामा जातृकुल की नहीं है। किन्तु, भाभी तुम्हारे कहने से उसे 
अभी बुला रहा हूँ; किन्तु मेरी जान उससे बचाना |” 

“क्या बहिन भामा जान खा जाती हैं? रोहिणी ने हँसकर कहा । 

अजित--“जान खाने से भी बढकर भाभी ! भाभा अपने शिर को 
तडपा-तड़पाकर मारती है । में भी एक बार किस्मत का मारा उसके 
जाल में पड गया था। दुहाई भाभी रोहिणी की, में तुम्हारे कहने से 
उसे चुला रहा हूँ; किन्तु और नहीं उसकी जबान से मेरा त्राण करना |” 

“हाँ, जरूर देवर अजित --रोहिणी ने उत्तर दिया | 

गशसंस्था के सदस्यों ने मुझे साधुवाद दिया और देर तक 
आलिगन-प्रत्यालिंगन चलता रहा । 

घर पर पहुँचने पर देखा, भागा वहाँ मौजूद है । वह कूदकर मेरे 
पास आयी, मैं डर गया और मुझे अजित की बात याद आने लगी। 
भासा ने अपने भुजपाशों में ले, मेरे ललाट, भौहों और कपोलों पर 
चुम्बन दिये। फिर, मुझे छोड़कर रोहिणी को गोद में उठा लिया श्रौर 
सजल' नयन हो, कितनी ही देर तक मूक-माव से उसके मुँह को चूमती 
रही । रोहिणी के नेत्र भी गीले थे । पहले मुँह भामा ने ही खोला +-- 

“रोहिणी ! प्रिय रोहिणी ! मुकके अपार हं है, मुझे अभिमान हे । 
इस श्रायु में बहुत कम लिच्छवि गण-संस्था के सदस्य हो पाते हैं ; किंतु 
हमारा सिंह उसके योग्य है, औ्रौर प्यारी ! श्रज्ित तुमसे क्‍या हँसकर कह 
रहा था १? 

“हंसकर नहीं, बहिन ! पीछे रोकर कह रहा था ।” 

“क्या मेरे सुनने लायक है !” 

“जो मेरे सुनने लायक है, वह तुम्हारे सुनने लायक भी है, बहिन !?” 

भामा ने रोहिणी का मुँह चुमकर कहा--“धन्यवाद रोहिणी ! इस 
विश्वास के लिये ।” 

“बहिन भागा ! मेरे न कोई सगा भाई थां, न सगी बहिन ; किन्तु 
में उनके लिये तरसती थी, तुम्हारे रूप में मैंने एक स्नेहमयी सगी बहिन 
पाया, मैं नहीं चाइती, कोई बात बहिन भामा से छिपा रखे [?--कहते 
हुए रोहिणी की श्राँखें चमक उठीं | 

भामा ने रोहिणी को गले लगा, श्राँस्‌ की बूँद टपकाते हुए कहा-- 
“रोहिणी बच्ची ! तुम कितनी प्यारी हो, मुझे तुम्हे देखे बिना चेन 
नहीं श्राता | मुके मालूम होता हे, तुमने मेरे हृदय में वह स्थान ग्रहण 
पकेया है, जो कि सगी बहिन को दुल॑भ है ।” 

रोहिणी--“अच्छा तो बहिन भाभा | तुम अजित की बात पूछती 
थी। अजित ने मेरा और सिह का आज शाम को निमन्‍्त्रण किया है। 
ज्ञातृ-तरुण-तरुणियों का आमोद-प्रमोद रहेगा।” 

“जातृ-तरुण-तरुणियों का १”! 

“हाँ, किन्तु तम्हारे बिना मैं किसी निमन्त्रण को स्वीकार नहीं 
करती, यह निश्चित हे बहिन ! जब मैंने त॒म्हे भी निमन्त्रित करने की 
बात कही, तो बेचारा घबराया ।”? 

“प्रबराया !?? 

“हाँ, कह रहा था--में निमन्त्रित करूँगा ; किन्तु भामा की जबान 
से आस पाने की मुकसे भिक्षा माँगने लगा |” 

“अच्छा बच्चू अजित ! भामा की जबान से त्राण चाहते हो॥ 
किन्तु, रोहिणी तुमने बचन तो नही दे दिया ॥”? 

“दे दिया, बहिन ।” 

“हीं देना चाहता था। मैं देख लेती कैसे अजित बच्चू सात बार 
नाक रगड़कर भागा को ले जाने के लिये नहीं आते |” 

“शायद इसीलिये बहिन, उसने निमंत्रण देना तुरन्त स्वीकार किया 
ओर गिड़गिड्राया पीछे ।”! 

माँ ओर चाची को आनंद होता ही था। उनका दरबार अलग 
कमरे भें लगा, जहाँ वृद्ध लिच्छुवियानियाँ मुबारकवादो दे रही थी। 
शूरसेन उत्तरी सीमान्त से मेरे आने की खबर पा आज ही आया था, 
और हमारी आवाज सुनते ही सोमा के साथ दौडा हुआ हमारे पास 
आया, उसकी आँखें अभी भी सूजी हुईं थीं, मालूम हुआ, रात भर थोड़े 
पर चढ़े यात्रा की थी; जिससे यहाँ पहुँचते ही सोये बिना कुछ भी 
करना उसके लिये असभव था ; पर रोहिणी के ललाट-चुंबन के बाद 
मेरे गले से लिपटकर बोलने लगा--“भाई सिह ! तुम्हे कितनी-कितनी 

बधाइयाँ दूँ। मुके कल सबेर खबर मिली और उसी वक्त मैं 
चल दिया |” 

“ओर शूरसेन ! उत्तरी सीमान्त में कोई डर तो नहीं है ?”! 

“नहीं भैया ! उत्तरी सीमान्त में डर हाथी, गेंडे या सिंह का है। 
मैंने दो पटठे मारे हैं। क्या करूँ, जल्दी में दांत न ला सका | एक के 
दाँत तो चार-चार हाथ के हैं। में उन्हे भाभी रोहिणी को भेंट करूँगा |? 

भामा ने बीच में कहा--“रोहिणी को, सिंह को नहीं । इस पत्ष- 
पात का भी कोई ठिकाना है ।” 

शूरसेन-- यदि में मैया को भेद करता तो भाभी भागा बोल 
उठती--पुरुष को न, इस पक्षपात का भी कोई ठिकाना है |” 

भामा--“अच्छा रहने दो, दाँतों की भाभी के चरणों में मेंट: किंतु 
सिंह को तो कोरा ही नहीं रखा ।” 

शुरसेन--“कोरा नहीं , मैया के लिये गड़े की ढाल श्रा रही है, 
णक नहीं छे ।” 

भामा--“ अरे देवर, मैं तुम्हारी भाभी भ्ूठ-मूठ की ही न हुई ; मेरे 
हजारो चुम्बन व्यर्थ ही न गये |”? 

शूरसेन-“किन्तु, अबकी भाभी ! तुमने तो एक पुचकार भी नहीं दी।” 

भागा ने तुरत शूरसेन को गले लगाकर उसके मुख पर कई चुम्बन 
दे कद्ा--“यह लो देवर ! श्रव बोलो |” 

श्रसेन ने तुरन्त अपने कचुक में छिपाई हाथी-दाँत के म्यान में 
रखी कटारी निकालकर भामा के हाथ में दे, तुरन्त घुटने टेक हाथ 
जोड़ कहा--“दिवि ! दास शूरसेन की ओर से इस भेंठ को स्वीकार करो, 
और उसकी भुजाओं में बल दो |”? 

भामा ने कटारीको देखते हुए स्मितमुख हो कहा--“एयमस्तु दास 
शरसेन ! तुम्हारी देवी, तुम्हे खड़ा होने का आदेश देती है, यथेष्ट 
चुम्बन लेने का भी ।!”! 

शरसेन ने खड़े हो चूम-चुमकर भागा के गालों को लाल कर दिया | 
फिर, सभी लोग कटठारी के म्यान पर खिंचे चित्रों को गौर से देखने लगे । 
उसपर एक ओर वन्य-हाथियों का भुश्ड बना था, जिनके दतेल 
सर्दार के चित्रण में चित्रकार ने कमाल किया था। दूसरी ओर बृत्षों के 
बाहर सिंह-सिंहनी अपने दो शावकों के साथ चित्रित थे। सिंहनी लेटी 
थी, सिंह जिह्ला से अपनी प्रेयसी के कणपाश को चाट रहा था| शावक 
माँ की प्‌ छ से खेल रहे थे। देर तक देखने के बाद भामा ने कहा-- 

“देवर श्रसेन ! ऐसी तीक्षण कटारी और सुंदर म्यान के लिये 
सहस्तो धन्यवाद ।” फिर, श्रसेन की श्राँखों की ओर देखते “और 
दूसरों को तो तुमने भ्रभी जबानी जमा-खर्च में रखा है, देवर ! किन्तु, 
भाभी भागा को यह सुन्दर कटारी प्रदान कर तुमने सिद्ध कर दिया कि 
तुम भाभी भामा के चुम्बन की कदर करते हो।”? 

“भाभी भागा ! इसमें मेरी कोई बात नहीं। यहाँ नीले केशों, आयत 
नेत्रों की बरक्‍्क्त है, जो सबसे पहिले स्मृति में उछल आते हैं।” 

“तुम देर से आये देवर, नहीं तो मनोरथ नहीं तुम ही इन केशों 
में बंधते ।” 

“नही भाभी, देर हो या जल्दी, मैं इन केशों में उलम चुका हूँ ।” 

“बिना मेरी जानकारी के ही !?? 

“फर्तिगे दीपक की जानकरी की प्रतीक्षा थोड़े ही करते हैं !” 

“यह जानते हुए भी कि वहाँ बड़ा-सा भुनगा जल रहा है, उसकी 
लाश से चिराइन गंध आ रही है ।” 

“कर्तिगों को भाभी ! नाक श्रॉख नहीं होती, उनके पास दिल 
होता है |” 

भागा ने शूरसेन का मुँह चूम लिया, उसकी हँसती श्राँखें और 
अरुणित कपोल बतला रहे थे कि श्रसेन उसका जोड़ी हो सकता है । 

शाम को इम अजित के यहाँ शातृकुल के तरुण-तरुशियों के समागम 

में गये। यहाँ मी पान-गोष्टी, उत्य-संगीत था | एक बात यहाँ की खास 
तौर से याद है। बातचीत चलते वक्त किसी ने निम्न थ श्ञातृपुत्र [ जैन 
मत-प्रवत्तक ] की महिमा वर्णित की। मैंने पुदा--“निग्र थ ज्ञातृपुत्र ' 
कौन हैं !” 
अजित--“हमारे ही ज्ञातुकुल से निकलकर भ्रमण [ साधु | हो 
गये हैं |” 
मैं--“हमारे ही शावृकुल के १--मुझे नहीं मालूम |? 
अजित--“सिद्धार्थ अनुज थे । आजकल वज्जी से बाहर भी चारों 
और उनके तप-तेज की महिमा गायी जाती है ।” 
मैं-..“तुमने उन्हे देखा है, अजित १? 
अजित--“हाँ, कई बार | श्रभी पिछले वर्ष तो चौमासा वह यहीं 
महावन में रहे थे |” 
मैं--“बड़े तेजस्वी हैं |”? 
अजित---“तिजस्वी-श्रोजस्वी तो मैं जानता नहीं । हाँ, यह मैंने देखा 
है कि वह ग्रीष्म, वर्षा, शीत, सारी ऋतुओं में नंगे रहते हैं ?” 
रोहिणी--“नंगे |--स्त्रियों के भी सामने ! 
अजित--ाँ, भाभी ! निम्न थ कहते ही हैं नंगे को । मैं तो सिफे 
दो बार गला दबाने पर गया हूँ; किन्तु इस नंगेपन को देखकर तो 
लज्जा से में जमीन में गड़ा जाता था |” 
रोहिणी--“सचमुच देवर ! कैसे कोई पुरुष इतना बेशर्म हो 
जायगा ।” 
श्रजित-- और इसी को हमारे कितने ही मूल तप-तेज कहते हैं।” 
रोहिणी--नंगा रहने के अतिरिक्त और भी कोई बात है, उनमें !?” 
श्रजित--/मैं नहीं जानता, न जानने की कोशिश कडूँगा | में 
उनके नंगेपन से अ्रत्वा गया हूँ | बोलो भाई सुभद्र | तुम तो निगंठों के 
बड़े चेले बनते हो न, बताओ न भागी को ।” 


सिंह खेनापति १७७- 


सुभद्र--/वुम्हे अजित ! धर्मअद्धा छू तक नहीं गयी है। बस, 
श्रमणों की निन्‍दा करना ही तुम्दे पसन्द है |” 

अजित--- अ्रमणो की बात न कहो भाई सुभद्र ! श्रपनें निगएठ 
बर्द्धमान या महावीर का क्या कहते हो, उनकी बात भाभी को बतलाओ ॥। 
मैं द।वे से कहता हूँ, भाभी को तुम कच्ची बुद्धि का न पाओगे |” 

सुमद्र--'तो निगण्ठों के श्रावक [ शिष्य ] तुम्हारी राय भे कच्ची 
बुढ़ि के होत हैं ?” 

अजित-- “ओर लजाशुन्य !”? 

सुभद्र--/ठुम भी जाड़े-गर्मा में बेसे नगे रह सकते हो !” 

अजित-- मेरे बहुत-से गाय, घोड़े, सूअर नगे ही रहते हैं ।” 

सुभद्र का मुँह गुस्से से लाल हो गया । अजित ने हँसते हुए सुभद्र के 
कंधे पर हाथ रखकर कहा--“भाई सुभद्व ! तुम मुझे नास्तिक कद्ते ही 
हो, फिर अब तुम्हारे व्याख्यान से श्रमण महावीर में उनके ज्ञातृपुत्र होने 
पर भी मेरी श्रद्धा नहीं हो सकती, तो भी मैं मानता हूँ, तम्दारी श्रद्धा 
पर प्रहार करना मरे लिये उचित नहीं। में तुमसे इसके लिये क्षमा 
माँगता हूँ | तुम भाभी की जिज्ञासा को पूर्ण करो |” 

मैं देख रहा था भामा बहुत हर्षित हो अजित की बात सुन रही थी, 
और जब सुभद्र ने गाँधारी बहू को निगंठ पुराण सुनाना शुरु किया, तो 
उसने अजित के हाथ को दबाकर कानों म कद्दा-- शाबाश, मेरे वीर | इन 
नंगटों की तुने अच्छी खबर ली |” अजित ने, जो अब तक भामा से 
भयभीत हो रहा था, इस परिवत्तन से बहुत सन्तुष्ट हो कृतज्ञता प्रकट की । 

सुभद्र ने कहा--“गाधारी बहू ! नंगा रहना निगठों [ जेनों ] के 
तप का एक अग है | शरीर की तपस्या सबस बड़ी तपस्या है, पाप छु ड़ाने 
का यही एक महान्‌ उपाय है। शरीर को सुखाने, उसे तकलीफ देने से 
हमारे पुराने पाप दूर होते हैं। जन्म-जन्मान्तरों के पाप को दूर किये बिना 
हम अनन्त सुख के भागी नहीं हो सकते ; इसीलिये निगंठ शातृपुत्र अमण 


१७१ लिय्छविन्भमिषेक- 


महावीर तीथंकर कहते हैं--“भ्रावको [ शिष्यो ] ! अपने जन्म-जन्म के 
पापों को बहाने के लिये शरीर को तपाओ्रो, सर्दों-गर्मी बर्दाश्त करो, 
अनशन [ निराहार-जत ] रखो | 

रोहिणी-- “अनशन [”? 

सुभद्र--/हाँ, अनशन, भगवान्‌ महावीर के कितने ही श्रावक और 
श्राविकार्य चालीस-चालीस, पचास-पचास दिन का अनशन रखते हैं।' 
कितनों ने आमरण श्रमशन रखकर अपने जीवन का अ्रन्त किया। और 
इस प्रकार अपने पुराने और नये पापों का अन्त किया । यह मार्ग दुर्ग 
है कि कष्ट-साध्य है ; किन्तु सुख से सुख नहीं मिलता, बहू ! सुख प्राप्त 
करने के लिये पहिले दुःख के पहाड़ों को पार करना पड़ता है । हमारे 
सारे दुखों का कारण पाप है, उसी को दूर करने के लिये ऋायदड देना 
पड़ता है, उसी से बचने के लिये च्लुद्रातिक्तद्र प्राणियों की हिंसा से बचना 
पड़ता है|” 

रोहिणी--क्षुद्रातिछ्ुद्र प्राणियों की हिसा से क्या श्रर्थ ?” 

सुभद्र--भगवान्‌ महावीर स्ज्ञ सबंदशों हैं, मृत में जो कुछ था, 
अब जो कुछ है, भविष्य में जो कुछ होगा, कोई बात उनके ज्ञान से छिपी: 
नहीं है । वह चलते, बेठे-लेटे, सोते-जागते, सदा, सब कुछ जानते हैं | 
हमलोगों को जो बाते ज्ञात नहीं, उन्हे भी सर्वज्ष सर्वदर्शी भगवान्‌ महाबीर 
जानते हैं। वह श्रपने श्रावकों [शिष्यों] को बतलाते हैं, कि सब तरह के 
प्राणियों की हिंसा से बचना चाहिये, और यह भी कि यही स्थूल सूक्म, 
चीटी से द्वााथी तक ही नहीं है, बल्कि जल, प्रथिवी, आग, हवा में सर्वत्र 
कृंद्रातिक्षुद्ध प्राणी है, यही नहीं स्वयं पानी एकेन्द्रिय जीव है, स्वयं प्रथिवी 
एकेन्द्रिय जीव है | इस तरह जीवन के प्रत्येक क्षण में कितनी जीवढिसा 
होती होगी, बहू !”? 

रोहिणी- गिनती क्या चिन्तन में भी उसे नहीं लाया जा सकता |” 


नि लेनापति पृछ२ 


सुभद्र--इसीलिये भगवान्‌ महावीर कहते हैं कि हर साँस में हम 
अगिनित पाप करते हैं।” 

रोहिणी--/ इसलिये, जीवन पाप छोड़ और कुछ है ही नहीं ।” 

सुमद्र--“इसीलिये तो भगवान्‌ महावीर कहते हैं कि इस अपावन 
जीवन से पाफ्लय में काम लो ।? 

रोहिणी--“तो निगंठ ज्ञातृपृत्र उपदेश देते हैं कि सब तरह की 
जीबहिंसा को छोड़ी ।” 

सुभद्र--/हाँ, मनसा, वाचा, करमंशा, क्रिसी जीव को मारना ही 
क्या, जरा-सी पीड़ा भी न पहुँचाओ ।?? 

रोहिणी--“खूनी हत्यारे शत्रु को भी १? 

सुभद्र--उसका अपना पाप उसे दंड देगा, धार्मिक निगठ-आवक 
[जैन] को दड देकर पाप कमाने की जरूरत नहीं।” 

रोहिणी --“यदि कोई आ्रततायी किसी आते अनाथ स्त्री या बच्चे 
को सारना या दूपित करना चाहे तो उस वक्त अपने श्रावक पुरुष को 
निगंठ ज्ञातृपुत्र क्या करने की आज्ञा देते हैं।” 

सुभद्र--/सन पर सयम, वचन पर संयम, शरीर पर सयम |” 

रोहिणी--“अ्रर्थात्‌ अकर्मए्यता, आततायी के हाथ में श्रपनी इब्जत, 
अपनी लज्जा, अपने पौरुष सत्र कुछ का समपंण। और, इसे आप 
डटीक सममते हैं !”? 

सुभद्र--“ठीक तो समझता हूँ, किन्तु निगंठी धर्म का पूरी तौर से 
पालन करना सबके वश की बात नहीं है ।” 

भामा--कम से कम जो अपने को मनुष्य कहता है, उसके वश की 
सो बात बिल्कुल ही नहीं है ।” 


७०० 


भामा की बात कान में पड़ते ही सुभद्र ने अपनी वाणी पर 
संयम कर लिया। 


इस तरह इष्ट-मित्रों, जाति-संबंधियों के प्रीति-मिलन, निमंत्रण , आमोद- 


३७६ लिप्छवि-भमिषेक- 


प्रमोद में बह भी दिन चला आया, जिस दिन मेरा अ्रभिषेक होनेवाला 
था। वेशाली की श्रमिषेक पुष्करिणी में स्नान-अ्रभिषेक बड़े सम्मान 
की बात है | इसमें स्नान करने का अधिकार उसी को मिलता है, जिसे 
गण-संस्था ने अपना सदस्य चुना है, इसी अमिषेक का उल्टा अर्थ 
लगाकर बाहरवाले समभते हैं कि जिसका अभिषेक हो गया, वह राजा 
बन गया और इस प्रकार वह वेशाली के ६६६ राजाओं की बात करते 
हैं | अभिषेक पुष्करिणी हमारे लिच्छुवि पूवजों की प्राचीनतम पुष्करिणी 
है, जो जंगल में उसी वक्त तैयार की गई जब कि पहिले-पहिल वैशाली 
की बस्ती बसाई गयी। बल्कि जहाँ वह पुरानी बस्ती, विशाल बना 
वैशाली के रूप में परिणत की गईं, वहाँ वह पुष्करिणी उतनी की उतनी 
ही रह गयी । जब लिच्छवि-परियार बहुत कम थे, तब वयस्क होने पर 
हर एक लिच्छवि गणु-संस्था का सदस्य होता था, और उसे सूचित करने 
के लिये पूर्वजों की एकमात्र श्रज्चुशण निशानी, पूर्वजों के शरीर गंध 
से पूत इस मंगल पुष्करिणी में अभिषेक [ स्नान ) कराया जाता 
था। जब लिच्छवियों के मुल नव कुल बढ़कर इतने बढ़ गये कि हर 
परिवार से एक-एक सदस्य चुनने पर भी सदस्यों की संख्या बहुत बढ़ 
जाती, तब ६६६ की संख्या नियत कर दी गई, और अ्रब लिच्छुवियों 
में भी इस पुष्करिणी में अभिषेक पाये एक समय सिर्फ ६६६ आदमी 
ही मिल सकते हैं। बाहरवालों में मशहूर है, लिच्छुवियों की अ्रभिपेक- 
पुष्करिणी पर सदा नंगी तलवार का पहरा पड़ा करता है। उसके 
ऊपर तांबे का जाल बिछा हुआ्ा है, जिसमें पत्ती भी उसमें एक चोंच 
पानी न पी सके। यह सब दंत-कथाएँ हैं। सिफ चोरी से नहा लेने मात्र 
से कोई लिच्छवि गणुसंस्था का सदस्य नहीं बन सकता। हाँ, 
अभिषेक पुष्करिणी के गौरव और उसके द्वारा लिच्छवि-पूर्वजों के 
गोरव को बढ़ाने के लिये उसमें सवसाधारण का स्नान मना है। 
और, गण-सदस्य भी जीवन में सिर्फ एक बार वहाँ नहाते हैं । बाकी 


सिह स्ेगापति बृ७छ 


छोटी होने पर भी वह पुष्करिणी बड़ी स्वच्छ ओर सुन्दर है। उसके 
चारों ओर घाट हैं। जल में नाना वर्ण के कमल हैं। बरसात में पानी 
बदल दिया जाता है। शाम के वक्त पुष्करिणी में मछलियों की क्रीडा 
और कमलबन का सोन्दर्य देखने के लिये बहुत-से नर-नारी उसके तद पर 
जमा होते हैं | जब कोई अभिषेक होता है, तो पुष्करिणी के गिद तोरण- 
वंदनवार लगाकर उसे सजाया जाता है, घाटों को स्वच्छु किया जाता है। 

अभिषेक के दिन सारी वैशाली सजाई गई थी। वह दिन गणं-नक्षत्र 
[ महोत्सव ] घोषित किया गया था। उत्तरीय और अंतरवासक पहने 
पहने श्रागे-आगे मैं था, मेरे आगे वाद्य और पीछे गण-सदस्य, 
फिर नगर के नर-नारी शोभा-यात्रा बनाये चल रहे थे । पुष्करिणी 
के खास घाट से कुछ दूर ही सारे लोग रोक दिये गये, और आगे 
सिर्फ़ गश-सदस्यों को जाने की इजाजत थी । पुष्कस्णी की चारों ओर 
खद्भ धारी भटों की पक्ति खड़ी थी। जब में सबसे निचली सीढ़ी पर 
पानी के पास पहुँचा, तो गणपति मेरे सामने श्राकर खड़े हो गये। 
उन्होंने मुझसे लिच्छुवि-प्रतिशा कराई, जिनमें मुख्य थीं--- 

“में लिच्छवि-गण के लिये जिऊँगा, लिच्छुबि-गण के लिये मरूँगा।? 

“गश-सन्निपात ( पालमेंट की बेठक ) जो कुछ निर्णय करेगा, 
बह मुझे हर हालत में मान्य होगा |? 

“मैं पुराण काल से चली आई सात लिच्छुवि-मर्यादाओं का 
पालन करूँगा |! 

इसके बाद बाजा बजना शुरू हुआ, और में पुष्करिणी के 
भीतर घुसा | वह जल भी वेंसा ही जल था, जैसा कि बज्जी, गधार 
या किसी जनपद की पुष्करिणी मे मिल सकता है। इससे भी सुन्दर 
धाटोंवाली पुष्करिणियाँ दूसरी राजघानियों में मौजूद हैं। इससे भी 
सुन्दर कमलबन देखे जा सकते हैं ; किन्तु उस पुष्करिणी का जल जिस 
वक्त मेरे शरीर को स्पर्श कर रहा था, उस वक्त वह साधारण जल नहीं 

मालूम होता था, न वह युप्करिणी ही साधारण पुष्करिणी | जान पड़ता 
था, प्रथम लिच्छुवि से लेकर सारे लिच्छवि पूर्वज मेरे चारों ओर खड़े हो 
मेरे शरीर को स्पर्श कर रहे हैं, जिस स्पश से मेरे शरीर में नये बल, नई 
स्फूर्ति को वृद्धि हो रही है | शताब्दियों के अंधकार को चीरकर उनके 
शब्द मेरे कानों में आ रहे थे--हमने भी यह लिच्छुवि-प्रतिज्ञा ली थी, 
ओर हमें अमिमान है कि उसे ठीक तौर से पूरा किया | हमने लिच्छवि- 
खड़े की धार को कुठित नही होने दिया | हमने लिच्छवि-ध्यजा को 
नीचा नहीं गिरने दिया | क्या पुत्र ! तुम अपने को लिऋ्छ॒वि-पुत्र सिद्ध 
करने के लिये तैयार हो !” मैंने मन ही मन कहा--“जरूर, मेरा 
लिच्छुवि-रपिर इसके लिए पर्यात प्रमाण है । में समरू रहा हूँ, पितरो ! 
आज लिच्छुवि-ध्वजा पर भारी संकट श्राया है। किन्तु, में लिवि- 
कत्तंव्य को पालन करूँगा । स्िफ तुम्हारा आशीर्वाद, सिफ तुम्हारा 
प्रोत्साहन मुझे मिलना चाहिये ।”? 

जीवन में एक ही बार इस पुष्करिणी में नहाया जा सकता है, और 
जल्दी निकलने का नियम भी नहीं है, फिर माघ का ठंढा जल होने पर, 
मैं क्यों न उस अभिषेक का आनन्द लेता! पृप्करिणी के किनारे इस 
वक्त बाजे बज रहे थे, कितनी ही जगद्ट लोग नाच रहे थे। एक जगह 
मैंने देखा, मामा ओर रोहिणी खड़ी हो मेरी ओर देख रही हैं । उनके 
चेहरों पर बड़ी प्रसन्‍नता थी । 

पुष्करिणी से बाहर निकलकर नये उत्तरीय और नये अन्तरवासक 
को पहिना, आगे केशों के जूड को दिखलाते हुए पगड़ी बाँघी, धनुष, 
तूणीर, खड़ को लगाया | तरह-तरह की मालायें सदस्यों ने मेरे गले में 
डालीं; फिर मैं ऊपर श्राया, मेरा घोड़ा तैयार था, मैं उसपर चढ़ा, बाकी 
सदस्यों में कोई रथ पर और कोई घोड़े पर चढ़े और हम संस्थागार 
में पहुँचे । आज संस्थागार की विशेष तैयारी थी। उसकी चारों ओर 
चोरण वदनवार लगाये गये थे । शाला में नये सुन्दर फर्श बिछे थे । 

सभी सदस्यों के बैठ जाने पर गणपति ने आज से मेरे सदस्य 
होने की घोषणा की । फिर मेरी योग्यता की प्रशंसा करते हुए दक्षिण- 
बाहिनी का सेना-नायक बनाये जाने की सूचना दी, और बतलाया कि 
सेना-नायक रोहण सेना सगठन के लिये वैशाली में रहेगे | उन्होंने यह 
भी कहां कि श्रह्वांस वर्ष की अवस्था में लिच्छवि सेना नायक, 
जिसमें भी जो चार में सबसे जबर्दस्त दक्षिण-वाहिनी का सेना-नायक-- 
होना यह पहले-पहल हो रहा है | 

मैंने गश-पति की आज्ञा ले खड़ा होकर कहा---“भन्ते गण ! आपने 
अपने बच्चे का जो सम्मान किया है, वह अपने को उसके योग्य नहीं 
सममभता ; किन्तु, वह एक बात जानवा है, दक्षिण के शत्रु को वज्जी 
की पविन्न भूमि को अपवित्र करने का कमी भी अवसर न देना उसका 
परम कर्तव्य है ।? 

भाषण के बाद संस्‍्थागार ही में गण-भोज हुश्रा, जिसमें सिर्फ 
शिकार से प्राप्त वन्‍य सूअर झूग, और गवय [ नीलगाय ] का निधूम 
आग पर भुना मास तथा मेरय [ जौ की कच्ची शराब ] था। प्रथम 
लिच्छबि पूवंज इसी तरह का भोज करते थे, जिसे कि आज भी गण- 
भोज में वेसे ही अक्षुरण रखा गया है । 

अभिषेक की प्रसन्‍नता तो थी ही, सेना-नायक का पद मिलने से हमारे 
घर में आनन्द की बाढ-सी श्र गई। चाचा रोहण आज शाम को धर 
पर चले श्राये थे । उनको इन बातों का पता था, इसलिये आरचय होने 
की जरूरत न थी। हाँ, उन्होंने यह बतलाया कि वज्जी मगध की सीमा 
पर दुघटनायें बहुत होने लगी हैं | रात को गंगा इस पार आये कितने 
ही मगध-गुप्तचर पकड़े गये हैं । हमारे विरोध की मगधराज कोई पर्वाह 
नही करता, इसलिये युद्ध अनिवार्य मालूम होता है। तीन दिन बाद 
युद्ध-परिषद्‌ की बैठक होगी, इसोलिये मैं आया हूँ । 

( १६ ) 
कमान्त 

सौतेले बाप के मर जाने के बाद घर के प्रबंध के बारे में कुछ 
करना था। मैंने माँ से कह दिया, कि उसकी सम्पत्ति सोमा की होती हे, 
और वह उसे मिल जानी चाहिये। मेरे श्रपने पैतृक घर की मरम्मत 
हो धुकी थी, और रोहिणी के परामश्श के अनुसार उसमें कहीं कहीं 
जिड़कियों आदि का परिवत्तन हुआ था। एक सप्ताइ के भीतर ही मुभ्े 
उल्काचेल [ हाजीपुर ] चला जाना था, इसलिये रोहिणी की सलाह 
थी, अपने घर में कम से कम एक रात बास करके चला जाय। हमें 
अपना कर्मान्त [ कामत, खेती ] भी देखना था, उसके बारे में मालूम 
हुआ श्राजकल गेहूँ-जो की हरी फसल लगी हुई है। कमांन्त के कमकर 
अच्छे हैं, हमारे खेत श्रच्छी तरह आ्राबाद, बैल गायें मोटी ताजी हैं । 
वहाँ बाघ की शिकायत थी। किन्तु, इतनी जल्दी में उसका इन्तजाम 
सम्भव न था; मेंने सम्मति दी कि गोष्ठ के पास की लकड़ी की 
दीवारों को और ऊँचा कर दिया जाये, छतों के नीचे लकड़ी-ठाटों को 
और दृढ़ और घना कर दिया जाये। आम के बाग को देखकर 
रोहिणी को बहुत प्रसन्नता हुई, यद्यपि श्रमी उसमें कोई फल न था। 
बेर और अमरूद के फल लगे हुये थे, किन्तु श्रमी उनके पकने में 
देर थी । रोहिणी ने कहां--- 

“क्या हम यहाँ अरैगूर नहीं लगा सकते १?! 

“यहाँ बाले सममते हैं, कि यह भूमि अंगूर के लायक नहीं हे |” 

१२ 

“लेकिन तजर्बा करके देखने में क्या हज है !” 

“तो हमारे माली कृष्ण से सलाह करके देखो ।” 
बूढ़े कृष्ण के आने पर मैंने उसस कहा-- 

“कृष्ण बाबा ! अब तुम बहुत बूढ़े हो गये।” 

“तुम्हारी तीन पीढ़ी देखी भन्‍्तेमालिक ! अब क्‍या जवान ही 
रहँगा। आपके दादा लक्ष्मण ने जालिम मागध बनिये के हाथ से 
खरीद कर नया जन्म दिया था |” 

“हाँ बाबा ! मैं देख रहा हूँ, तुम्हारा शरीर सूखा जा रहा है। 
हमारे सूझरों की संख्या तो काफी मालूम होती है, इस जाड़े में हफ्ते में 
दो दिन सूझ्र का मांस जरूर खाओ, और हमें भी भेज दिया करो |” 

“म्रालिक ! श्रब तो तुम जवान गमरू हो गये, मुझमें याद है, जब 
तुम छोटे थे, और कण्द [ कृष्ण ] की दाढ़ी से खेला करते थे ; गरीब 
कश्ह पर तुम्हारी दया बालपन में जैसी थी, अब भी वेसी ही है ।” 

मैं--“और अपनी नई मालकिन को नही देखा कृष्ण !” 

कृष्ण--“सुना तो भन्‍्ते ! देखने का भाग्य नहीं हुआ |” 
में--“वह लो बेर को छाया से आ रही है ।” 

कपिल के साथ रंहिणी के आ पहुँचने पर मैंने कहा-- 

“रोहिणी ! यह कश्ह बाबा हमारी तीन पीढ़ी के मालिक हैं-- ” 

“हाँ मालकिन ! दादा मालिक ने बनिये का दाम भरकर मेरा 
उद्धार किया था। और मालकिन तो वैसी ही मालूम होती हैं, जैसे 
मालिक ! तुम्हारे होने से पहले मल्लिका कुमारी मालूम होती थी। बूढ़े 
कशह पर मालकिन | दया रखना, यह्द तुम्हारी तीन पीढ़ी का दास है।” 

रोहिणी--“ओर तुम्हारे बालबच्चे कृष्ण बाबा १” 

कृष्णु--बुढ़िया के मरे मालकिन ! दस वर्ष हो तये, जब से वह 
मरी तब से मन बहुत उदास रहता है। लेकिन, मालिक का दाम भरकर 
बह सरी | जब वह जयान थी, तभी ४७ कार्षापण में मालिक दादा ने 

उसे खरीदा था। उन्हींने कह्दा--“करह लो तुम्हारे लिये यह दुलहिन 
लाया | और मालकिन ! वह ठीक दुलहिन थी | बह मेरी तरह काली 
न थी, बड़ी सुन्दर, साफ--भीतर-बाहर दोनों उसका बहुत साफ था। 
मालकिन मल्लिका की सेवा में पत्चीस वर्ष रही--!! 

रोहिणी--“ओर दूसरे बालबच्चे !”? 

कृष्ण---“एक गाँव बसाने भर के हैं, मालकिन ! नाती-पनाती 
तक मौजूद हैं। मालिक बेंच दिये होते, तो न जाने कितने घोड़ों के 
खरीदने भर का घन मिल जाता |” 

रोहिणी--“ किन्तु, ठ॒म्हें उनसे दुख कितना होता (?” 

कृष्ण--हम दासों का दुख कितनी देर का मालकिन ! उस 
राज्षस बनिये के हाथ की सांसत मत पूछी मालकिन ! पीठ पर अभी 
तक यह पाँच दाग मौजूद हैं? नंगी काली पीठ पर श्रव भी साफ दिख- 
लाई देती निशानियों को दिखलाकर कहा--'लोश लाल कर दाग 
दिया था |” 

रोहिणी ने संवेदना प्रकट करते हुए---“बाबा, बड़ा निर्दयी रहा 
होगा, कितना ही कसूर हो, श्रादमी के साथ ऐसा जुल्म करना !” 

कृष्ण--“भमालकिन ! दासों के साथ वहाँ कौन दया दिखलाता !? 
वत्स [ निचला श्रन्तवँद ] की कोशांबी में में पैदा हुआ था, माँ के 
साथ काशी में बिका, सयाना होते मगध के इस बनिये ने खरीद लिया । 
मार तो सभी जगह खानी पड़ती थी, किन्त यह बनिया बिल्कुल 
रास था।! 

रोहिणी--“किसलिये लोहे से दागा था, बाबा ।” 

कृष्ण--“छै मद्दीने का पुराना मिद्ठी का घड़ा था मालकिन ! हैं 
महीने का अच्छा घड़ा भी कमजोर हो जाता था, किन्तु वह बनिया 
बड़ा कंजूस था, सबसे सस्ता घड़ा खरीदता था। पर में कोई नया 

और न जाने किसके लिये--मगध के राजा के लिये श्रौर किसके लिये--- 
वह भरन जमा कर रहा था| एक दिन में पानी मरने गया, घडा का 
मेखला फंदे में रह गया, ओर निचला भाग कूयें में डूब गया | बस, 
यही कसूर था ।” 

रोदिणी--“ओऔर हसीपर तुम्हारी पीठ को लोहे से दागा !” 

कृष्णु---“हाँ, मालकिन ! मैं छुठपठाता रहा, किन्तु पिशाच ने मुझे 
बाँध दिया था। दाग देने पर भी उसे सन्‍्तोष नहीं हुआ, ओर वह मुमे 
गालियाँ देता रहा । उसी समय दादा मालिक उस बनिये से कोई चीज 
खरीदने के लिये गये थे। उन्होंने बनिये से पुछा--इस दास को 
बेंचोगे !! बनिये ने कहा--हाँ, ले जाओ ।” दादा मालिक ने पुछा-- 
(क्रितना दाम लोगे ?” बनिये ने कहा--तीन ब्रीस में मेंने इसे खरीदा 
है।! मालकिन ! वह भूठ बोल रहा था, उसने दो बीस में खरीदा था। 
मैं बोलता, लेकिन डर रहा था, वह फिर लाल लोहे से दाग देगा । हाँ, 
मालकिन ! राजाओं के राज में दास को जान से मार डालने पर भी 
कोई नहीं पूछता । लिखछविगण की बात दूसरी है मालकिन ! यहाँ क्‍या 
हमें पता लगता है, कि हम दास हैं। यहाँ लोहे से दागना कभी किसी 
ने सुना नहीं। और एक बार जो वज्जीभूमि में श्रा गया वह दास फिर 
बाहर नहीं बेचा जा सकता | मालकिन ! यहाँ दास नहीं हैं, दास देखना 
हो, तो मगध में देखो, काशी में देखो। वहाँ कोई दास बुढ़ापा 
तक पहुँचने थोडे ही पाता है १” 

रोहियी--'क्या करते हैं बाबा !” 

कृष्ण तुम्दारे यहाँ दास केसे होते हैं मालकिन !” 

रोहिणी--“हमारे यहाँ दास नहीं होते बाबा !” 

कृष्ण---“दास नहीं होते मालकिन ! दास नहीं होते मालकिन ! 
होते होंगे मालकिन ! उनके साथ यहाँ से भी अच्छा बर्ताव होता होगा।” 


हर] कर्साब्स 


रोहियी--नहीं बाबा ! हमारे यहाँ आदमी की खरीद-बँच नहीं 
हो सकती कोई दास हमारी गंधारभूमि पर पैर रखते ही अदास हो 
जाता है ।” 

कृष्ण--“हाँ, मालकिन ! मुझे संदेह होता था, यह रूप मानुषघलोक 
में कहाँ मिल सकता है | तो छोटे मालिक वहाँ तक चले गये ये | में 
भी सोच रहा था, इतने वर्ष हो गये छोटे मालिक लौटे नहीं ।” 

रोहिणी---“कहाँ चले गये ये कृष्ण बाबा !?” 

कृष्ण---“बही तुम्हारे लोक में जहाँ दास श्रदात दो जाते हैं। उसी 
लोक लायक यह रूप है मालकिन ! मुझे पहिले ही सन्देह हो गया था ।” 

रोहिणी--“क्या सन्देह हो गया या १” 

कृष्ण---“वही, जहाँ दास अदास हो जाते हैं। आज बूढ़े मालिक 
न हुए, नहीं तो ऐसी बहू---”कृष्ण ने आ्राँखों में आँसू भर कर कहा--« 
“लेकिन मालकिन ! तुम छोटे मालिक को छोड़कर फिर अपने लोक 
चली तो नहीं जाओगी ?” 

रोहिणी--“क्या कह रहे हो बाबा ! मेरे यही पति हैं, यही वज्जी 
मेरा देश है, में इनको छोड़कर कहाँ चली जाऊँगी [? 

कृष्ण---/ तुम्हारे लोक की कथायें मालकिन ! मैंने सुनी हैं, इसी 
लिये मुझे डर होता है | लेकिन, जब तुम कदती दो कि इनको छोड़कर 
नहीं जाऊँगी, तो मुझे! विश्वास दोता है। छोड़कर नहीं न जाओओगी 
मालकिन (!? 

राहिणी--“पति को छोड़ कर कहाँ जाऊँगी कृष्ण !” 

कृष्ण--“यह न ॒ पूछो मालकिन ! तुम्दारे मुँह से मैं यही सुनना 
चाहता हूँ, कि ठुम सदा हमारे छोटे मालिक के पास रहोगी।” 

रोहियी---“सदा पा रहेंगी ।? 

बहुत खुश हो कृष्ण ने कहा--“मुके डर हो रहा था भालकिन !” 

रोदिशणी---“किस बात का |” 

कृष्णु-- “उस लोक की तुम्हारी जेंसियों से; जहाँ दास अदास हो 
जाते हैं ।” 

रोहिणी--“क्यां डर होता है ।” 

कृष्ण---“ उनका प्रेप्त सदा के लिये नहीं होता ।” 

रोहिणी-*“नहीं कृष्ण |! तुम क्या कह रहे द्वो ! तुम्हे मेरी बातों पर 
विश्वास नहीं है !? 

कृष्ण-- “अब पूरा विश्वास है मालकिन ! बूढ़ कर्हा पर नाराज मत 
होना, यह कितने दिनों तक जीयेगा । मैंने अ्रपने मालिक के लिये तुमसे 
वचन ले लिया मालकिन !”” 

रोइियी--“नहीं तो कृष्ण ! तुम समझते हो, में अपने पति को 
छोड़ कर चली जाती ९” 

कृष्णु--“क्या जाने, उस लोक की तो ऐसी द्वी बात सुनी जाती है | 

रोहिणी बूढ़े के सन्देह को प्री तौर से समझ न पा रही थी, उसने 
एक बार श्रौर जानने की कोशिश करते हुए कहा--“बात्रा ! तुम मुझे 
कहाँ से आई समभते हो !” 

कृष्ण--“में खूब समझता हूँ मालकिन ! जहाँ दास अदास हो 
जाता है, क्‍या वेसे भी लोक बहुत-से हैं ?” 

रोहिणी--“तो वह कौन लोक है १” 

कृष्ण---“मुझे क्‍यों भ्ुलवा दे रही हो, मालकिन ! बूढ़ा करदइ 
अच्छी तरह जानता है |” 

रोशिणी-- बताओ भी तो ।” 

कृष्ण--“रूप देखते ही कर॒ह समक्त गया या, मालकिन ! तुमने 
बहुत छिपाना चाहा था | किन्तु अब तुमने सदा छोटे मालिक के साथ 
रहने का वचन दे दिया है, अब कोई हजे नहीं ।” 

रोहियी--“तो, बताओ भी तुम मुक्के कया समझते हो !” 


बृ८ हे कमान 


कृष्ण -- “अपनी मालकिन और बहुत अच्छी मालकिन, जो बूढ़े 
करह को बाबा कहती हैं।” 
रोहिणी--“अरे बात ! मैं यह नहीं पूछती, मेसा मैका कहाँ 
सममभते हो १” 
कृष्ण--“कहने में कोई हर्ज नहीं, ठुमने तो मालकिन ! साफ बतला 
ही दिया, जहाँ दास श्रदास हो जाता है, और बह लोक देवलोक छोड़ 
दूसरा कौन दो सकता है ?” 
रोहिणी---तो कृष्ण बाबा ! तुम मुझे देवलोक से आई 
सममभते हो (” * 
कृष्ण---“ मैं क्या सममता हूँ, मालकिन ! तुमने ही जो बतलाया ।” 
रोहियी--“तो मैं देवलोक की अप्सरा हूँ, बाबा ?” 
क्ृष्ए--“ हाँ, ठीक ही कद रही हो, मालकिन !” 
रोहिणी--“अ्रच्छा तो अरब मेरे भाग जाने का तुम्हे डर नहीं 
हैन!? 
कृष्ण--“नहीं है, देवकन्या भूठ नहीं बोलती, नहीं रहना होता 
तो, वचन नहीं देती |” 
रोहिणी-- “तुमने अपने बालबच्वों के बारे में तो नहीं कहा !”? 
कृष्ण---“एक बीस बेटे-पोते और उनसे अधिक बेटियाँ-पोतियाँ 
' बहुयें । एक गाँव है सालकिन ! एक गाँव। और सब भालिक के 
कम्मन्तर्यें को देखते हैं, बड़े मालिक ने अपने समय में जितने जवान 
थे, सबको अदास कर दिया था, मुझे मी करना चाहते ये, किन्तु मैंने 
कहा--मालिक ! इस जन्म में मुके मत अदास करो। बहुत हाथ 
जोड़ता रहा, तब माने |”? 
रोहिणी--“तो अ्रब तुम्दारे बच्चों में कितने दास-दासी हैं।” 
कृष्श---“दस--पाँच औरत पाँच मर्द, एक पोती को वहाँ देखा 
होगा | बड़ी सालकिन की सेवा में रहती है | झौर यह राधा--बाग में 

देखा होगा, मालकिन ! अठारद वर्ष की छोकरी मेरे जैसी काली नहीं 
है मालकिन | उसकी दादी काली नहीं थी। बढ़ी होशियार है 
मालकिन ! मैंने जिस दिन नई मालकिन के आने की खबर सुनी, उसी 
दिन मैंने राधा को कहा कि तुम मालकिन की दासी बनना /”? 

रोहिणी--“मेरी दासी !*? 

कृष्ए---'हाँ मालकिन ! राघा बहुत होशियार लडकी है । बडी 
मालकिन जब यहाँ आती हैं, तो राघा ही उनकी सेवा करती है। बड़ी 
मालकिन ने भी उससे कहा है कि राधा तुमे बहू की दासी बनना 
होगा |” 

रोहिणी--“दासी ?” 

कृष्ण---“दासी तो वह है ही मालकिन ! मेरा तो सारा परिवार 
दास है| बड़े मालिक ने वेशी को अदास बना दिया है, किन्तु हम तो 
अपने को मालिक के घर का दास ही सममते हैं।” 

रोहिणी--“ल्ेकिन, बड़े मालिक ने तुम्हें बेंचने-खरीदने लायक 
नहीं न रखा कृष्ण बाबा !” 

कृष्ण--“हाँ, उन्होंने अदास कर दिया, और सब दुनिया अदास 
कहती है, किन्तु, में अपने बच्चों को सममाता रहता हूँ मालकिन ! 
सब अपने को मालिकन का दास सममते हैं |” 

रोहिणी--“तो तुम समझते द्वो कृष्ण बाबा ! कि हम तुम्हारे बच्चों 
को जरूरत पड़ने पर बेच देंगे |” 

कृष्ण तुम नहीं बंचोगी मालकिन ! किन्तु जरूरत--और ऐसे 
घर को भगवान्‌ वह दिन क्‍यों दिखलायेंगे मालकिन--किन्त्र, जरूरत 
पढ़ने पर हमारा एक-एक बच्चा मालिक के लिये ब्रिक जायेगा ।” 

रोहिणी--“नहीं कृष्ण बाबा ! मैं किसी को भी अदास बनाये बिना 
अपने पास न रखेँगी। क्यों प्यारे सिंह है? 

में अब तक चुपचाप सारे वार्तालाप को सुनता रद्द और देख रहा 


बृ८ज॑ कर्मान्स 


था, कैसे कृष्ण अपनी अ्रप्सरा मालकिन को अथाह समुद्र में गोते 
लगवा रहा है। मैंने कहा-- 

“जरूर प्यारी ! जो हमारे पास काम करना चाहेंगे, उन्हें कमकर 
के तौर पर भत्ता, वेतन लेकर काम करना होगा ।” 

कृष्ण---“काम तो करने दोगे न मालिक !” 

मैं---“काम करने देंगे कृष्ण ! किन्तु हम बेचेंगे नहीं, न उसका 
अधिकार श्रपने कुल में रखेंगे ।”? 

बूढ़े ने ठठी साँस ले कहा--“देवकन्या मालकिन ! तुम अपने 
लोक जैसा यहाँ भी करना चाहती हो न ! हमारे मालिक के दास, दास 
की तरह नहीं, बल्कि ईमानदार कमकर की तरह काम करते हैं ।?” 

रोहिणी--- दास और कमकर के काम में बहुत फर्क है क्या 
बाबा !!”! 

कृष्ण--“बहुत फरक है, मालकिन ! कमकर को श्रच्छे काम के 
लिये श्रच्छा वेतन, बुरे काम के लिये कम वेतन मिलता है, अच्छी 
तरह काम न करनेवाले को कोई काम पर नहीं रखता ; लेकिन 
दास तो घर का बेल है, उसे मारा-पीठा जा सकता है, गाली दी जा 
सकती है ; किन्तु यदि दास ठीक से काम न करना चाद्दे तो सिर्फ सार- 
पीट से उससे काम नहीं लिया जा सकता। यदि वह बराबर काम 
बिगाइता ही रहे, तो कितनी बार मारते रहेंगे, मार डालने पर तो अपनी 
ही पूं जीन नुकसान होगी ! श्रच्छा बारीक काम मालकिन ! कभी दास 
से नहीं कराया जाता, वद्द तो चीज को बिगाडुकर रख देगा, उसे क्‍या 
बेशी मिलनेवाला है, जो उतना बढ़िया काम करेगा। किन्तु, यह बात 
तुम्हारे दासों की नहीं है मालकिन !” 

रोहिणी--“इमारे पास दास नहीं रहेंगे बाबा ! आज हम सबको 
अदास बनाकर जायेंगे। हठुम्ह भी बूढ़े बाबा !” 

कृष्ण--“मुझे छोड़ दो मालकिन ! बड़े मालिक ने भी छोड दिया 

था,” आँखों में आँसू भरकर भरांई आवाज से “भुझे अदास न 
बनाओ, मुक्के इस घर का दास ही रहकर भरने दो ।”? 

मैं--“कृष्ण बाबा ! अदास बनने का यह मतलब नहीं कि तुम- 
से हम घर का काम छीन लेंगे। जानते हो न बाबा ! जिस लोक 
की तुम्हारी मालकिन हैं, वहाँ दास नहीं होते ।”? 

कृष्ण--“हाँ, मालिक ! यह मैं खूब जानता हूँ और मालकिन 
तुम्दारे साथ सदा बनी रहेगी ।” 

मैं--“तो बाबा ! तुम्हारी बात देखो मालकिन ने मानकर मेरे साथ 
सदा रहने का वचन दिया है; फिर उनकी बात भी तो माननी चाहिये। 
दासों के साथ रहने का तुम्हारी मालकिन को अ्रम्यास नहीं है, इसलिये 
वह जैसा कहे वेखा करो | तुम काम वैसे ही करते रहोगे, मालकिन 
क्रभी तुमसे काम की बात करनेवाली हैं, तुम जीवन भर हमारे पास 
रहोगे कृष्ण बाबा ! लेकिन, मालकिन का दिल नहीं दुखाना चाहिये | 
आज ही दोपहर को तुम्हारे परिवार के बच्चे-जवान जितने दास-दासी 
हैं, उन्हें मिर से स्नान करके आना होगा, और ठुमकों भी नहाकर 
आना होगा। अब अपनी मालकिन से काम की बात पूछो ।” 

कृष्ण--'तो मालिक ! हम मालिक के धर में वैसे ही बने न 
रहंगे ।३2॥ 

में और राहिणी-- हाँ, वैसे ही हमारे विश्वासपात्र, किन्तु कमकर 
के तौर पर दास नहीं ।” 

छा (”-..-कह कृष्ण ने सिर नीचा कर लिया | 

रोहिणी ने कहा--“प्रिय ! अपने कर्मान्त सर्वार्थक को कह दो 

कि कर्मान्त के सभी दासों क्रो सिर से नहाकर आज दोपहर को हमारे 


पास आना चाहिये।” मैंने सवोर्थक को बुलाकर गाधारी मालकिन का 
डुक्म सुना दिया। 


44७ कर्माम्स 


रोहिणी ने कृष्ण से कहा--ऋष्ण बाबा ! तुम्हारा बाग तो अच्छा 
मालूम होता है !? 

कृष्ण--- हाँ, मालकिन ! बनिये के पास आने से पढिले वाराणसी 
में काशिराज के बाग में काम करने के लिये मेरा मालिक भेजा 
करता था।” 

रोहियी--“दूसरे का काम करने के लिये १!” 

कृष्ण---हाँ, दास के काम की मज्दूरी मालिक को मिलती है, 
मालकिन ।” 

रोहियी--“तो तुमको बाग का काम पढ़िले से मालूम था १” 

कृष्णु--- कुछ साल और रह गया होता तो और सीख जाता | 
मैने अपने बाग में आम, जामन, अमरूद, बेर, श्रॉयले वाराणसी के 
तरीके पर ही लगाये हैं। मालकिन ! बेर देखा न, यह वाराणसी के बेर 
हैं, एक बेर मुँह में नहीं श्रा सकता,बहुत मीठे, सेव इनके सामने भूठे । 
और श्रमरूद ठीक वाराणसीबाले श्रमरूदों जेसे, बहुत बड़े-बड़े, बहुत 
मीठे, बीज कम । आम के बारे में कुछ कहने की जरूरत नहीं, परेंगे 
तब देखना |” 

रोहिणी--“बाबा ! तो तुमने अपने दाग में बड़े अ्रच्छे-अच्छे फल 
लगाये हैं १?” 

कृष्ण--“हाँ, मालकिन ! बड़े मालिक को फलों का बहुत शौक 
था, वह मुझे नाव पर वाराणसी ले गये थे, बड़ी मेहनत से मालकिन ! 
भूठ क्‍यों कहूँ, मेंने राजमाली को भेंट-पजा भो दी, तब वहाँ से 
चुन-चुनकर अच्छे पौधे जमा करके लाने में सफल हुआ । राजा नहीं 
चाहते कि उनके-जैंसे फल दूसरे के बाग में हों । किन्तु, मालक्रिन ! 
इमारे बड़े मालिक ने भुके हुक्म दे दिया था--'करह ! जो कोई श्रपने 
बाग के लिये तुमसे पौधे माँगे, दे देना ।” 


सिंइ छेमापति १6४८ 


शोदिशी-- तो तुमने दिया, बाबा ।” 

कृष्ण--दिया तो मालकिन ! किन्तु वह यतन करना नहीं जानते । 
वृक्ष भी सेवा माँगते हैं, मालकिन ! सेवा ! और उसे किसी हुनरवाले 
से सीखना होता है ।” 

रोहिणी--/तो तुमने बाबा ! कुछ लोगों को माली की विद्या 
सिखायी नहीं !”” 

कृष्ण--/सिखाना चाहा तो मालकिन । लेकिन, पाँच-छे से ज्यादा 
होशियार नहीं निकले, जिनमें तीन तो मेरे अपने ही ब्रेटे-पोते हैं। मेरे 
मर जाने पर मालकिन ! वह बाग सँभाल लेंगे ।” 

रोहिणी--“बाद्या ! मैं तुमसे ऐसे फल के बारे में पुछना चाहती हूँ, 
जो यहाँ नहीं दिखाई पड़ते ।” 

कृष्ण--“कौन-से मालकिन !” 

रोहिणी---“अंगूर, नारंगी, श्रेजीर, अखरोट, सेब, आडू ।” 

कृष्ण--“इनमें से कितनों का तो नाम भी मैंने नहीं सुना है, 
मालकिन ! और एक बात यह भी है, कि हर वृक्ष श्रपनी-अपनी धरती, 
अपनी सर्दी-गर्मी माँगता है, चाहे उतना अच्छा न भी हो, किन्तु बीज 
मिलने पर वह पौधा लग क्‍यों नहीं सकेगा। मैं समझता हूँ मालकिन ! 
हमें लगाकर देखना चाहिये | यदि पीधा मिलती तो लगाता |” 

रोहिणी--“'पौधा ते। बाबा ! यहाँ नहीं श्रा सकती, किन्तु बीज मेरे 
पास हैं।” 


कृष्ण--दें मालकिन [ दें, में लगाकर देखूगा | मैंने जब पहिले- 
पहिल अनार, नासपाती लगाई, तो लोग कह रहे थे नहीं लगेगा, करहा 
पागल है; किन्तु मालकिन ! उस प्रबवाले बाग में देखेंगी उन्हें, वह 
खूब फल देते हैं, कुछ लोग कहते हैं, उतने मीठे नहीं, किन्तु मैं तो 
देखता हूँ, वह मीठे होते हैं |? . 


१८९ कमान्त 


रोहिणी--“कुछ कम मीठे हों तो कोई हज नहीं बाबा ! नये तरह 
का फल तो अपने देश में पैदा होने लगेगा !”? 

कृष्णु--/दो, मालकिन ! दो मुझे बीज, कणहा चूना, नमक, मिट 
बदल-बदल के देखैंगा, कि किसमें पौधा ठीक बढ़ता है। जबसे बढ़े 
मालिक नहीं रहे, तश्से मालकिन ! कशहा श्रनाथ हो गया ।”! 

रोहियी---“अ्रनाथ हो गया !” 

कृष्ण--“अनाथ हो गया इस श्र में कि कण्हा से नये नये फल, 
नये-नये पौधों, नये-नये फूलों का काम लेनेवाला कोई नहीं रहा | नये 
काम में, नये वजबं में कएहा का मन बहुत लगता है मालकिन ! तो 
कब बीज भेजोगी १” 

रोहिणी--“परसों, किन्तु क्या आजकल जाड़े के अन्त में लगेगा (” 

कृष्ण-मैं थोड़ा-योड़ा बोकर देखूंगा मालकिन ! किन्तु गर्मी के 
बाद ज्यादा अच्छा होगा ।” 

रोहिणी--“और अंगूर की लता होती है बाबा ।” 

कृष्णु--“बढ़ने पर टट्टी का इन्तजाम कर लूँगा मालकिन !” मैंने 
उनकी बात का अन्त होते न देख कहा+- 

“रोहिणी ! अब हमें दोपहर का भोजन भी करना है | शुकरमाद॑ब 
गर्मागर्म ही श्रच्छा होता हे, है न बाबा !”? 

कृष्णु---/हाँ, मालिक ! ठंढा हो जाने पर उसका आधा स्वाद 
जाता रहता है, खास कर घरैले छोने का मास मालकिन ! तो ऐसा ही 
होता है ।” 

मैं--“तो कृष्ण बाबा ! हम जाते हैं, खाना खाने । तुम्हारे धरवाले 
सिर से नहाकर आ रहे हैं, तुम भी उनके साथ ही नहांकर आना ।” 

कृष्ण-- इमको छोड़ तो नहीं दोगे मालिक !”? 


सिह सैनापति ३०७ 


मैं--“फिर तुम अपनी देवकन्या यहू को नाराज करना चाहते 
दो बाबा १? 

कृष्ण--नहीं मालिक ! मैं मालकिन की बात मारनूँगा, मैं नहा के 
आता हूँ ।” 

हम दोनों कर्मान्त घर में गये, भोजन तैयार था। नये घुले काले 
केशों को यूखने के लिये फैलाये एक गेहुआँ रंग की तरुणी आसन ठीक 
कर रही थी । रोहिणी ने उससे पृछा-- 

“तुम्हारा नाम बच्ची ? 

“शधा, मालकिन ।?-- और उसने ऋट से अपने केशों को समेट- 
कर गाँठ लगा ली। 

“धाघा तुम्हारा नाम है, तुम मांस बनाना जानती द्वो ?? 


“कड़ी मालकिन जब यहाँ आती हैं, तो मैं ही उनका सूपकार बनती 
हूँ श्र आजके शूकरमादंव में मेरा भी थोड़ा हाथ है मालकिन !” 

“ग्रच्छा तो जल्दी खाना खिलाओो राधा ! दम दोनों बहुत 
भूखे हैं ।” ह 

“सब तैयार है, मालकिन !” 

भोजन करने के बाद हमने बैशाली से लाये अपने कपड़ों के गद्दर 
के पास जा सर्वार्थक से दास-दासियों और उनके बच्चों की संख्या पूछी, 
फिर इरएक के लिये दो-दो कपड़े फाड़े । 

थोड़ी देर में परिवार सहित कृष्ण पहुँच गये । उन्हे पास बुला 
रोहिणी ने कहा--“आज तुम सबको हम अदास बनाते हैं, अब से तुम 
दास-दासी नहीं रहे। चाहे हमारे यहाँ काम करो या चाहों तो दूसरे के 
यहाँ काम करो | हमारे यहाँ काम करने पर काम के अनुसार भत्ता 
[ भात ])--वेतन मिलेसा | श्रव आओ तुम्हारे पहिनने और ओढ़ने के 
लिये दो-दो कपड़े देती हूँ । और आज सारे कर्मान्त के कमकर और 


१९१ ड कर्मान्त 


मालिक एक साथ भोजन करेंगे। मोटा सांड, मोटा सूअर मांस और 
सूप्र के लिये तैयार करो |”? 

पहिले कृष्ण बाबा को दो कपड़े दिये, कृष्ण बाबा की शआ्राँखों से 
आँसू गिर रहे थे, फिर दूसरों को कपड़े दिये। राधा लजाते-लजाते 
सबसे पीछे आयी | रोहिणी ने कपड़ा देते हुए कहा-- 

“राधा ! तुम हमारे यहाँ काम करोगी (”” 

“काम करने पाऊँगी, तो जरूर करूँगी, मालकिन ।? 

ध्तो, तुम आज से हमारे यहाँ काम करो, हमारे साथ वैशाली 


चलना ।” 
राधा ने प्रसन्न हो कहा--“गभ्रच्छा, मालकिन !” 


( १७ ) 
युद्ध-परिषद्‌ 
युद्ध-परिषद्‌ के कारण उसी दिन कर्मान्त में रहकर हम वैशाली 
चले आये । कर्मान्त के सारे आदमी देवकन्या मालकिन से बहुत खश 
ओे, जिनमें बूढ़े कृष्ण और भी । जब कोई कहता कि मालकिन अ्रप्सरा 
नहीं मानवी हैं, तो वह लड़ पड़ता--“मैंने उनके मुँह से सुना है, कि 
वह उस लोक की हैं, जहाँ दास अदास हो जाते हैं ।” 
लौटकर यैशाली में हम अपने पैतृक घर में ठहरे | चच्रा रोहण ने 
मगघ की सैनिक तैयारी की और भी बहुत-सी बातें बतलायीं और यह 
भी कहा कि बिंबसार देंसे होता, तो न लड़ना चाहता ; किन्तु उसका 
पुत्र अजातशत्रु उसे उकसाता रहता है; और उसी के कारण उसे 
लड़ना पड़ेगा । चचा ने यह भी बतलाया कि ब्रिंबसार का महामन्नी 
ब्राक्षण वर्षकार बड़ा काइ्याँ है, हमारे यहाँ की रत्ती-रत्ती भर बात 
जानने के लिये उसने श्रादमी छोड़ रखे हैं| मगध के पास उतने अच्छे 
सैनिक और सेनापति नहीं हैं ; किन्तु उसे वर्षकार-जैसा कूटनीतिज्ञ मिला 
है ; और वह हमारे लिये सबसे भारी खतरा है | 
सेनापति के अभिकरर [ कार्यालय ] में युद्ध-परिषद्‌ हुई, जिसमें 
सेनापति सुमन, चार लिच्छवि-सेनानायक, मैं और तीन दूसरे सेनानायक 
मौजूद ये, जिनमें एक सैनिक गुसचर विभाग के अध्यक्ष थे। सेनापति 
सुमन ने परिषद्‌ का काम आरम्म करते हुए कह्टा--“'लिच्छवि सेना- 
नायको ! वज्जी के विदद्ध मगध की युद्ध की तैयारी जो चल रही है, 


$९३ | युद्ध - परिषद्‌ 


उसकी भास भर पहिले की बातें पिछली परिषद्‌ में आपको मालूम 
हुई थीं, अब मैं सेनानायंक पुष्प से कहूँगा कि सगध की सैनिक 
तैयारियों का जो शान अपने चर-विमाग से मिल्ला है, उसे श्ापके 
सामने रखें ।” हु 

सेनानायक पुष्प पत्रपन साल के लम्बे दृष्ट-पुष्ट रोबीले सैनिक थे, 
उनका मुँह निर्मांसल और शिर के ऊपरी भाग पर कोई फेश न था, 
उनके मुख के देखने से ही मालूम होता था कि वह बहुत गंभीर स्वभाव 
के हैं। उन्होंने अपने आपसे बात करने की तरह धीमे स्वर में कहना 
शुरू किया। 

“पृबसार पाँच साल से सारे अंग, मगध की आय का भारी 
भाग युद्ध-कोष में जमा करता गया है। उसने गंगा, सोन, बागमती 
के किनारों पर पुराने दुर्गों के अतिरिक्त सोलह नये दुर्ग कायम किये हैं, 
जिनमें शाल के मोठे-मोटे तेहरे खम्भों का दृढ़ प्राकार लगवाये हैं। 
प्रत्येक दुर्ग में तीन से सात हजार तक सुशिक्षित भट--पैदल, सवार, 
रथी, गज सभी तरह के रखे हैं, उनके भीतर इतना श्रन्न एकत्रित किया 
है कि बाहर से अ्रञ्ष न मिलने पर भी वह साल भर अपने जमा 
किये हुए अन्न पर गुजारा कर सकते हैं। इस सेना के श्रतिरिक्त एक 
हमारी देखादेखी बिंबसार मे एक दूसरी सेना भी तैयार की है, यह है 
नौसेना । तीनों नदियों के किनारे के दुर्गों के पास नौसेना की मजबूत 
वाहिनियाँ हैं। हर एक नाव में आठ से सोलह तक नाविक और 
बीस से पचास तक धनु-शल्य-खज्भधारी भट होते हैं ; बल्कि यह कहना 
चाहिये अबकी बार बिबसार ने विजय की भारी आशा इस अपनी नौ- 
वाहिनी पर कर रखी है। यह निश्चित है कि भत्ता-वेतन देने के लिये 
बिंबसार का कोष भरपूर है, उसके पास सभी तरह के हथियारों की 
संख्या हमसे भी ज्यादा है, हमारी तैयारियों का शान उसे बहुत काफी 
'है और इसमें मगध के भ्रमण अ्राक्षण उसकी बड़ी सहायता कर रहे 

हैं। अंग के विद्रोहियों को वह पूर्णतया दमन कर चुका है और अंग 
की प्रजा समझने लगी है कि अब बिंबसार के विरुद्ध खन्ल उठाना मगध 
के विरुद्ध खज़् उठाना है । कुटदन्त-जैसे बड़े-बड़े ब्राह्मण महाशालों को 
यड़ी-बडी जागीरें और सन्‍्मान दे उसने जहाँ एक ओर अपने पत्त में 
कर लिया है, वहाँ मदििया [अ्रंग] के मेंक ही की भाँति अंग के बशिक्‌ 
भी उसका यशोगान करते हैं | इसके ऊपर ब्रिबसार की तेज तलवार ने 
अंग-मगध को चोरों-लुटेरों के भय से मुक्त कर दिया, इन सबका प्रभाव 
प्रजा पर पड़ना ही था| साथ ही बिंबरसार ने अपने को भ्रमण गौतम 
[ बुद्ध ] का श्रनुयायी प्रसिद्ध किया है। भ्रमण गौतम का यश आज 
सारी प्राची दी में नहीं; बल्कि उससे बाहर भी है, यह आप जानते ही है | 
सममदार शिक्षित जनता पर जितना प्रमाव गौतम का है, उतना किसी 
भी धर्माचाय का नहीं है। शाक्य कोलिय, मल्ल, लिच्छवि सभी गण 
वाले क्षत्रिय गौतम का बहुत सम्मान करते हैं। प्रसेनजित्‌, बिंबसार 
ही नहीं, वत्स, अबन्ती [ मालवा |, कुर, श्रसेन [ मथुरा ] श्रादि के 
राजा भी गौतम को महान्‌ मानते हैं। हम अश्रच्छी तरह जानते हैं गौतम 
हमारे गण के भारी प्रशंसक हैं, वह लिच्छवियों की उउमा जायाधिश 
[दद्र लोक ] के देवताओं से देते हैं, यद्यपि हमने गोतम को न कोई 
उद्यान-प्रदान किया, न उनके लिये बड़ा विहार या प्रासाद बनवाया । 
किन्तु बिंबसार अपने को गौतम का शिष्य बतलाकर अ्रपनी प्रजा में 
अपने धमराजा होने की भारी ख्याति फेला रहा है। उसने राजशह में 
अपने राजोद्यान--वेशुवन--को गौतम को भ्रदान कर यश लूटा। 
गृप्नकूट पव॑त पर रहते वक्त पहाड़ की जड़ से पैदल चलकर बिंबसार 
गौतम के दर्शन को जाता है, यह बात साधारण धार्मिक भरद्धा सी 
मालूम होती है, किन्तु इसके कारण बिंबसार प्रजा रंजन करने में बहुत 
सफल हुआ है। इस प्रकार आप देख रहे हैं, बिंदसार के राज्य के 
भीतर प्रजा में शान्ति श्रौर सन्‍्तोष है । सब देखने पर हमें मानना पड़ेगा 

कि मगधराज आज जितना हृढ़ तथा युद्ध करने में सक्षम है; उतना 
कभी न था । 

“उसकी निबलतायें भी हैं, किन्तु वह समगध के भीतर घुसकर देखने 
से नहीं मिल सकती, वह लिच्छवि-गण से तुलना करने पर मालूम 
होती हैं, जिसे हमारे सेनापति और दक्षिय सेनानायक रोहण बत लायेंगे | 
मैं उसके बारे में भ्रमी इतना ही कह सकता हूँ, कि लिच्छुवियों का एक- 
एक बच्चा जहाँ युद्ध को अपना समर कर लड़ता है, वहाँ अ्ंग-मगध 
के सैनिक लड़ाई को बिंबसार राजा को लड़ाई समभते हैं !!? 

सेनापति सुमन ने श्रपनी सफेद दाढ़ी पर हाथ फेरते हुए. कहा--- 
“श्रायुष्मानो ! मैं आपके सामने गण की तेयारी के बारे में कश्ता हूँ, 
कितनी ही बातें मैने पहिली बेठक में कही थीं, जिनमें से कुछ को में 
फिर दुहराऊँगा, क्‍योंकि आयुष्मान्‌ सिंह उन्हें नहीं जानते । मगध के 
प्रत्येक नदी-दुर्ग के विदद्ध हमने दो-दो काष्ट-दुर्ग कायम किये हैं। खास- 
कर मही [ गंडक ] के तठ पर हमने दुर्गों का ताँता तैयार कर रखा 
है। मही के उस पार की भूमि मन्लों की है श्रौर वह जानते हैं कि हमसे 
उन्हे डर नहीं है ; हमें भी मद्दी पार से भय नहीं है। किन्तु हमने ये 
दुर्ग मगध के लिये तैयार कर रखे हैं, श्राप जानते हैं, मही को 
धारा बहुत तेज है, उसमें नीचे से ऊपर की ओर जाते वक्त नाव की 
गति बहुत मंद रहती है, इसलिये हमारे इन दुर्गो--जिनसें सेना तथा 
अस्त्र-शस्त्र सचित रखे गये हैं--प्र शत्रु के लिये आक्रमण करना 
संभव: नहीं, सल्‍लों और उनके अषिष्ठाता राज्य कोचल के कारण सगध 
मल्ल भूमि को हमारे विरुद्ध इस्तेमाल नहीं कर सकता ) यह हमारे लिये 
बड़े सौमाग्य की बात है ; साथ दी मही के रास्ते इमारी सैनिक नौकायें 
तीर की भाँति जल्दी मगधवाहिनी पर टूट पड़ सकती हैं। हमारे प्रात 
रणतरियाँ दो इजार हैं, जिनपर एक बार पचास हजार भट लड़ सकते 
हैं, पिछले दो सालों में हमने नावों की संख्या पचगुनी कर दी है। मगध 

को वज्जी पर आक्रमश करने के लिये बड़ी-बड़ी नदियों को पार करना 
होगा, इसलिये आप समर सकते हैं, द्में नावों की कितनी जरूरत है'। 
एक बात का हमें और सुभीता है, जो मगध को नहीं है। हमारे यहाँ 
मलाहों के कुल बहुत श्रधिक हैं, असद्य दासता और श्रपमान के डर से 
हर साल सैकड़ों मलाह परिवार मगध छोड़ वज्जीमूमि में आ्राभय लेते 
हैं । हमारे यहाँ बहुत कम धीवर [ मलाह ] दास हैं। हमारे धीवर 
बहुत सुखी, और वज्जीमूमि के प्रति प्रेम रखनेवाले हैं। सारे धीवर 
ज्येष्ठों [ मुखियों ] ने गण के पास स्वेच्छा से प्रतिज्ञा की हे, इसलिये 
हमें भी नाविकों की कमी नहीं रहेगी । हमने श्रपनी नावों को अबकी 
बार ज्यादा हृढ बनाया है श्रौर उनके माँगों में तेज लोह कील लगाये 
हैं। बेंठने की जगहें ऐसी बनाई हैं कि नाविकों और सैनिकों को बाहर 
से देखा नहीं जा सकता । धोड़ों और रथों को पार करने के लिये हमने 
अलग नावें और घाट तैयार किये हैं । 

“हमारी पैदल सेनायें कमसे कम दक्षिण और पृर्वोय सीमान्त पर 
मगध से संख्या में बहुत क्रम ही श्रन्तर रखती हैं, साथ ही संख्या की 
कमी हमारे सैनिकों की क्षमता प्री कर देती है। अश्व, रथ श्रौर गज- 
सेना में हो सकता है कि बिंबसार--जिसके पास अंग-मगध की प्रजा का 
सारा लूटा हुआ धन है--हमसे ज्यादा हो। किन्तु, साथ ही बिंबसार 
के विस्तृत-सीमान्त के लिये उसे ज्यादा सेनाश्रों की जरूरत है। पश्चिम 
में अवन्तिराज प्रद्योत मगध की अभिवृद्धि को नहीं पसंद करता, वही 
हालत वत्स की भी है। प्रसेनजित्‌ जैसा श्रयोग्य तथा दब्बू शासक 
कोसल की गद्दी पर न होता, तो बिंबसार के सार मंसूबे खट्टो हो गये 
होते । तो भी इन सीमान्तों की रक्षा के लिये बिंबसार को काफी सेना 
रखने की जरूरत है और फिर अंग की आग इतनी दब नहीं गयी है कि 
भिंबसार निश्चिन्त हो वहाँ से सारी सेनाओं को हटा ले। इसके विदद्ध 
' इमारे उत्तरी और पश्चिमी सीमान्तों पर सेनाओं की जरूरत नहीं है । 


रॉ 


2१९७ खुब-परिषद्‌ 


- मारे पास जो सेनांये तैयार हैं, उनके अतिरिक्त हमारी श्र- 
लिच्छुविप्रजा इस युद्ध को अपना युद्ध समझती है, क्‍योंकि वह सगध 
आदि राजाओं के शासन तथा वज्जीगण के शासन के अन्तर को 
काफी समझती है। यद्यपि शासन-कार्य में उनका वबैंसा हाथ नहीं है, 
जितना लिच्छुबियों का, किन्तु लिब्छबि-गण राजाओं की भाँति उन 
पर मनमाना नहीं कर सकता । यहाँ उनकी सुंदर स्त्रियों को जबद॑त्ती 
रनिवास में डालनेवाला कोई नहीं है । उनके श्रच्छे घोड़े, श्रच्छे रथ 
को जबद॑स्तो ले लेनेवाला कोई नहीं है। देखा नहीं उस दिन भसणिभद्र 
सेठ के निस्सन्‍्तान मर जाने पर वज्जी धम्मे [| कानून ] के अनुसार जच 
उसकी सम्पत्ति को गणकोश में ले लेने की बात आई थी, तो 
कितने ही गण-सदस्यों ने मणिभद्र के. एक दूर के संबंधी का हक होने 
पर जोर दिया था। गण की सम्पत्ति का दूसरे को दिलाने की बात 
यद्यपि गलत है, तो भी इससे यह तो साफ है कि हमारे गण में कोई 
व्यक्ति अपने स्वार्थ के लिये किसी पर अ्रन्याय नहीं कर सकता | श्रस्तु। 
हमारे पास वज्जी के ब्राह्मण -ज्येष्ठों [ मुखियों ] श्रौर णहपति ज्येष्ठों की 
ओर से वचन आये हुये हैं कि वज्जी की स्वतंत्रता के लिये लड़ने का 
उन्हें मौका दिया जाये। हमने भीतर-मीतर उनको सशस्त्र और सुशिक्षित 
भी किया है और कर रहे हैं । 

“हमारे कम्कर मगध से भागकर आये कमकरों से उनकी करण 
कहानी सुनते रहते हैं । उनके मुकाबिले में वज्जी के कमकर हजार गुना 
अच्छे हैं और उनमें जो शत्र उठा सकते हैं, उनको हमारी सेना के 
भर ही समझे । 

“और हमारे दास ! हमारा पड़ोसी मगध जो हमसे इतना बिगड़ा 
हुआ है, उसका एक कारण यह भी है कि वज्जी धर्म [ कानून ] के 
अनुसार स्वामी दांत पर सनभाना अत्याचार नहीं कर सकता | वस्तुतः 
लिच्छुवि तो इस परिस्थिति में हैं कि दासों को मुक्त कर वह अपने 

कमकरों से काम चला सकते हैं ; किन्तु अ्-लिच्छविप्रजा का भी हमें 
ख्याल करना पड़ता है। हमारे दासों की संख्या बहुत कम है ; किन्तु 
जो कुछ है, वह हमारे लिये खड़ग उठा सकते हैं। 

“इस तरह आपने देखा कि हमारे पास तैयार और मौका पड़ने पर 
तैयार हो सकनेवाली सेना की संख्या इतनी है कि जिसे हस मगध की 
शक्ति से कम नहीं कह सकते | यहाँ प्रसंगवश हम यह भी कह देना 
चाहते हैं कि तरण लिच्छवियानियों में बड़ी गरम हवा फेली हुई हे 
कि उन्हे भी हथियार बांधकर देश-रक्षा के काम में भांग लेने का अ्रपि- 
कार मिलना चाहिये | हमारी आज की पीढ़ियाँ मूल गयी हैं कि क्रिसी 
समय लिच्छुवियानियाँ अपने पतियों-पुत्रों की भाँति हथियार बॉधकर 
संग्राम में जाती थीं। नगर रक्षा के काम के लिये हमें लिच्छिवियानियों 
को भी तैयार करना चाहिये ।” 


सेनापति के भाषण के बाद दूसरे सेनानायकों ने अपने-अपने 
सीमान्तों के सैनिक परिस्थिति को बतलाया । सबके कह छुकने के बाद 
सेनापति ने मुर्के श्रपनी राय देने के लिये कहा । मैंने कह्ा-- 

“सेनापति तथा आदरणीय सेना नायको ! मैंने आपके भाषण को 
बहुत गौर से सुना | सब विचार करने पर मुझे वज्जी की भीतरी और 
बाहरी अ्रवस्था मगध से कही अधिक ठोस मालूम होती है | किन्तु, मुझे 
यहाँ उसके बारे में कहना नहीं है । हाँ, लिच्छुवियानियों से एक और 
काम लेने के लिये मैं सिफारिश करूँगा, वह है घायलों को रणत्तेत्र से 
हदाना, उनकी सेवा सुश्रूषा करना । इस काम के लिये मर्दों को फेंसाना 
नही चाहिये। जितने भी संभव युद्धक्षेत्र हो सकते हैं, उनमें दक्षिण 
का युद्धक्षेत्र हो दे, जिसके बारे में हम कह सकते हैँ कि शत्रु और 
हमारे बीच विजय का फैसला करानेवाला युद्धक्षेत्र यही है। और यहाँ 
भी मही के दु्गों में सुरक्षित नाव हमारे पक्त में फैसला दिलाने में मारी 
सहायक दोंगी। मैं समझता हूँ. कि मगध के पास सबका जवाब है; 


१९९ युड-परिषद्‌ 


किन्तु मही में रखी इन पांच सौ तरियों का जवाब नहीं है। मैंने महा- 
सिन्धु की ही युद्धतरियों को देखा है और उनकी कुछ बातें हमें अपनी 
नावों में भी लानी चाहिये। लोह की लोकों हमें ऐसा बनाना होगा 
कि इच्छानुतार उन्हें हटाया और लगाया जा सके | यहाँ मैं आपके 
सामने एक और बात पेश करना चाहता हूँ । कल तक्नशिला से श्ाये 
नागरिकों से मुझसे बातचीत हुई थी। उन्हे यह पता है कि मगध हमपर 
खाक्रमण करना चाहता है। इसलिये कल उन्होंने मुझसे कहां, कि उन्हें 
भी वज्जी भूमि के लिये लड़ने का मौका दिया जाये। मैं यह बतला 
देना चाहता हूँ कि मेरे मित्र कपिल गंधार के तरुणों में एक अच्छे 
सेनानायक हैं, वह पाशवयुद्ध में मेरे उपनायक रह खुके हैं। महासिन्धु 
पार हो पुष्कलावती तक खदेड़कर पाशवाहिनी को ध्वस्त करना उनका 
काम था। वह और उनके नो साथी नौका युद्ध में बहुत चठुर और 
अनुभवी सेनानी हैं। मैं चाहता हूँ. कि आप उनकी सेवाओं को मुझे 
मही दुर्गस्थ युद्धतरियों के सचालन में इस्तेमाल करने का अधिकार दें | 

“मही की इन तरियों का महत्त्व इससे भी म!।लूम होगा कि मही 
गगा में दीघवार [ दिधवारा ] के पास मिलती है, किन्तु सोन उससे 
बहुत नीचे पादलिगाम [ पटना ] के सामने | जिसका श्रर्थ है, जहाँ 
मगधों को हमारी इन नावों का भारी खतरा है, वहाँ वह हमारा कुछ 
नहीं ब्रिगाड सकते | 

“एक बात और मैं कहना चाहता हूँ, हमें मग्धों की ओर से 
आक्रमण को प्रतीक्षा नही करनी चाहिये, बल्कि सोका मिलते ही पहिले 
आक्रमण कर देना चाहिये और इसी ख्याल से अपनी सारी तैयारी 
करनी चाडिये। मैं समझता हूँ, पढिले श्रक्रमण और संघर्ष के लिये हमें 
सामने के तठ की सेनाओ--नावों, द्वाथियों को पहिले, फिर पैदलों, धोड़ों 
और रथों--को इस्तेमाल करना होगा । मही की रक्षित सेना को उस 
वक्त इस्तेमाल करना होगा, जबकि शत्रुवाहिनी थक गयी रहेगी ।” 


सिंह ग्रेज्ापति ३०० 


हमने इस तरह कितनी ही दूसरी सेनिक योजनाश्रों पर बातचीत 
की । युद्ध परिषद्‌ ने दक्षिणी युद्धक्षेत्र को मेरी योजना स्वीकार किया ; 
तथा फपिल और उनकी सेवाओं को स्वीकार कर कपिल की मेरा 
उपनायक बनाया ; स्त्रियों को मी हथियारबद करने की स्वीकृति दी 
आर मेरी सिफारिश पर भामा और रोहिणी को इस काम की 
जिम्मेवारी दी | 

उस दिन जब परिषद्‌ से लौटकर बड़ी रात गये घर आया, तो 
देखा भामा, रोहिणी, क्षेमा आदि कितनी ही लिच्छवि-तरुणियाँ बड़ी 
गंभीरता के साथ आपस में बात-चीत कर रही हैं। मैंने उन्हें बातचीत 
में लग्न देखकर पूछा-- 

“क्या मैं आ सकता हूँ, मामा भाभी !” 

भामा--“जरूर देवर ! तुम यहद्द भी पूछते हो, तुम्हारे सुन्दर मुख 
मंडल को देखने के लिये आज सबेरे से आँखें तरस रही थीं । 

मैं---“बड़ी दया भाभी ! और गहाँ हमारी जनपद कल्याणी क्तेमा 
भी हैं| इस घर में स्वागतम्‌ क्षेमा !” 

ज्ञेमा--“पन्यवाद, सिंह भाई !” 

भामा-- और मेरे लिये देवर ! धन्यवाद के नाम पर कानी कोड़ी 
भी नहीं, इसे ही न मुँह देखी कहते हैं ।”” 

मैं---“किन्तु भाभी ! तुम्हारे मुख कमल को में अपने लिये कुछ 
कम आकर्षक तो नहीं मानता ।” 

भामा--“अ्राकेक था देवर ! किसी बक्त, जब तुम उसपर मरते 
थे और मुझे घोड़ेयां लेते ये ।” 

मैं--“घोड़ैयां लेने के लिये माभी ! मैं झ्रब भी तैयार हूँ ; किन्तु, 
छुम फिर जरा सात वर्ष की भागा तो हो जाओ |” 

भामा--/क्या मैं बहुत भारी हो गयी हूँ, देवर ।” 

मैं>-गुणों में जरूर | 


२७०३ बुद-परिषदू 


भामा--“और ठुम भी गयों में तो उसी हिसाब से बढ़े हो। बात 
न बनाओ देवर ! यह कहो कि क्षेमा की छुनाई, उसके अठारद वर्ष 
की वयस की बाजार में धाक है ।” 

मैं--“गोया ठुम्झरी धाक उठ गयी है भाभी !”” 

भामा--“मुर बुढ़िया को कौन पूछता है। लेकिन, मेरे सिंह ! 
ठुमसे यह आशा न थी, ऐसी निष्ठुरला ! तुम्ददीं इंसाऊ़ करो रोहिणी !” 

रोहिणो--''मैं तुम्हारे सारे मुकदमे को नहीं जानती बहिन ! फिर में 
क्या इन्साफ करू गी ।”! 

भामा--“तुम भी उधर ही मिल गयी रोहिणी ! स्त्री को स्त्रीका 
पक्ष तो करना चाहिये। मर्दों के सामने हमारी एक भी चलने न 
पायेगी, यदि हम स्त्रियों ने आउस में एका न किया ॥”? 

में--“ओऔर तुम्हारा एका फल लाया है भाभी !”? 

भामा--' क्या देवर ! बतलाशओ तो ।”” 

मैं--“बताऊँ , तब जब कुछ इनाम मिले |” 

भामा--“ किससे [? 

मैं-- तुम सबसे ।”! 

भाभा--बतलाने के पहिले या पीछे (१! 

मैं--“पहिले सौदे को ठोंक-ठाँककर देख लीजिये, यदि माल चोखा 
जेचे तो दाम दीजिये, भाभी !” 

भामा--“सबकी ओर से कहूँ, या सबको अलग-श्लग इनाम 
देना स्वीकार करना होगा !” 

मैं--“श्राप का कहना काफी है, भाभी ।”? 

भामा--“अच्छा तो हाँ, अब माल सामने- रखो ।” 

मैं-- यु-द्ध प-रि-प #०० ०० 79 

भागा--“क्या झुग भर कहने में लगाकर भाभा. और उसकी 
सखियों को मार डालना चाहते हो, देवर !” 


सिह सेनापति ए०२ 


मैं-.“तुम्हीं खामखाह बीच में बोलकर देर कर रही हो, भाभी ! 
अच्छा फिर से सुनो-न्यु -द्ध -प-रि - ष -दुने । श-स्त्र 
उ -ठा-ना स्वी-का-र कि -या है लि - बछ- बि-बताओ तो 
आगे क्‍या है !” 

भामा-- क्या है देकर ! क्‍यों पहेली बना रहे हो १?” 

मैं-- तो तुम भूठ की भाभी भागा हो, यदि इतना भी बृक 
नहीं पाती |”! 

क्षेमां- “मैं बतलाऊँ, सिह भाई !” 

मैं--“हाँ, अतलाओ ज्ञेमा ।” 

छ्ेमा--“किन्तु, में बहिन रोहिणी के कानों में कहूँगी |” 

मे-- और मेरे ही कानों में न कह दो । इन कानों ने कौन से पाप 
किये हैं, क्षेमा !” 

क्ञेमा--ठुम पीछे मेरी बात को मुकर जाओगे ।” 

मैं--- तो तुम्हारा सिंह पर अच्छा विश्वास है |” 

भामा--'त्ञेमा ! तू किसके फेर में पड़ी है, जानती नहीं है यह 
सिंह है सिंह | एक बार बाजी हारकर सिंह ने भामा को पानी पार कराने 
के लिये घोड़ेयाँ लिया था ओर बीच मेक्धार जाकर भामा को पठक 
पछाड़ खाकर रोने लगा--द्वाय मुझे विच्छू खा गया! । मेरे सारे कपड़े 
भीग गये थे क्षेमा !” 

मैं- ओर सिंह के कपदे नही भीगे थे क्या ?” 

भामा-- “उसने तो ज्वन-बूककर भिगोये थे |”? 

मैं-.औौर जान बूककर उसने अपने गालों को भी भिगोये थे ।” 

भामा--“क्रूठ, पासंड कर रहा था, पानी में कहीं विच्छू रहते हैं 
क्षेमा बच्ची !” 

क्षेमा-«“पानी में ब्िच्छू काटने की बात तो जरूर भूठी होगी, भामा 
बहिन !? 


२०६ युरु-परिवद 


भामा--“वही है यह सिंह बच्ची ! तुम अभी इसके पाखंड को 
नहीं जानती ।” 

मैं--“तो मैं घंटे भर पछाड खाकर रोता रहा, भूठे ही, मेरी आँखें 
आँसू बहाते-बहाते सूज गयीं, भूठे ही । भागा ने उत्तरीय [ दुपई | को 
निचोडुकर उससे सिंह के मुँह को पोंछा, भूठें ही ; और खुद रोते-रोते 
मेरे आँसू से भीगे मुँह को बार-बार चूमा, वह भी भूठे ही ; और पानी 
में लोटते मुझे अपने छोटे-छोटे हाथों से खींचकर निकालने की ठुमने 
कोशिश की वह भी भूठा ही । 

भामा-- ठुम नाटक करने में कुशल थे ।” 

मैं---“ऐसा मत कहो भागा ! मेरे पैर के श्रैंगूठे से खून जो बह रहा 
था, वह नाटक नहीं था ।” 

भागा की श्राँखें पसीजने लगी थी, उसने मेरे सिर को अपनी बाहों 
ओर कपोल से दबाकर कहा--“सत स्मरण दिलाओ सिह ! वह खून 
याद कर मुझे फिर रुलाई ञ्रा जायेगी। मैं और तुम भी सममते थे कि 
बिच्छू ने ही काटा है; किन्तु मल्लिका बुआ ने बतलाया बिच्छू नहीं 
सिहदी मछली थी ।”” 

में-- “तो मेरा रोना भूठा तो नहीं था ९” 

भामा--“क्ूठा नहीं था, सिंह ।”! 

मैं--लेकिन | झ्ाज सच कहता हूँ, मामा ! मैं चाहता तो तुम्हें 
पार कर देने भर, श्रपनी रुलाई को रोक सकता था ।” 

मामा--“'रहने दो, अत्र फिर बात न बनाओ। युद्ध परिषद्‌ की 
खबर तो सुनाओं ।” 

मैं--“अच्छा क्षेमा ! तुमने जो समझा है, उसे मेरे कान में 
सुनाओ तो ।” 

छषेमा ने मेरे कान के पास सिर लाकर धीरे-से कहा -- “युद्ध-परिषद्‌ 
ने शस्त्र उठाना स्वीकार किया है, लिच्छुवियानियों के लिये।” 


उिंह सभापति २७०४४ 


मैंने घीरे-से अपने कान को चेमा के लाल-अधरों के साथ लगाकर 
कंहा--“एक बार फिर तो दुहराना, क्षेमा !? 
' भामा बोल उठी--“रहने दो सिंह | अपनी चालाकी, तुम बेचारी 
क्षमा का चुम्बन पाना चाहते हो ।” 


भागा की बात अनसुनी कर के ज्ञेमा ने फिर उन शब्दों को दुह्ढरा 
दिया । फिर मैंने कहा--“भागा भाभी ! क्षेमा ने बिल्कुल ठीक समक्का 
है, ज्ञेमा बच्ची ! ठुम्हीं इनके सामने दुड्रा दो तो ।” 

क्षेमा ने दुहरा दिया। भामा और .रोहिणी तो खुशी के मारे 
उछल रही थीं, और किसी को मेरे इनाम की याद न थी | मैंने कहा-- 

“कद्दो भाभी ! माल ठीक है न, अब इनाम था दाम मिलना 
चाहिये ।” 

मामा--“लेकिन देवर ! तुम इसके संदेशवाहक मात्र ही नहीं हो, 
इस स्वीकृति में तुम्हारा भी हाथ है ।”? 

मैं--/इसलिये मुझे इनाम का हक नहीं, क्‍यों !” 

मामा-- इनाम नहीं, और भी ।”? 

मैंने--“आर को और वक्त के लिये रख छोड़ो भाभी ! मुझे अभी 
पहिला का इनाम वसूल करने दो | और वह इनाम है रोहिणी के ओठों 
और तुम सबके गालों पर दो दो चुम्बन | मजूर है ।”? 

भामा--गोया यह कोई बहुत दुलंभ वस्तु थी।” 

मैं--“मैं, इसे दुलंभ ही समझता था। बतलाओ किससे शुरू करूँ? 

भामा--'जिससे तुम्हारी मर्जी ।? 

मैं---“तो भाभी ! ठुम्हीं से ।” सभी चुम्बन का काम समाप्त करने 
पर भामा ने कहा-- है 

“यह तो बताओ देवर ! इतनी आसानी से यह काम कैसे हुआ १” 

मैं--“मैंने प्रस्ताव रखा, और सबने एक मत से मंजूर कर लिया !” 

भआामा-- तुम्हें भारी व्याख्यान देना पड़ा होगा देवर !” 


२३०५ युश्-परिवत्‌ 


मैं---/“खास इसी बात पर नहीं भाभी ! वूशरी बातों के बीच में इसे , 
डाल दिया था | श्रोर एक बात और ! तुम्हें और रोहिणी को लिच्छु- 
वियानियाँ तैयार करनी पड़े गी, उनके हाथ बहुत कोमल हो गये हैं ।” 
मैंने क्ञेमा की ओर नजर करके कहा था। . 

क्ञेमा ने उच्छुवसित हो तुरन्त अपने हाथों को मेरे सामने करके 

हा--“यह देखो सिंह मैया ! मेरे हाथ कोमल नहीं हैं।” 

मैंने देखा, उसके एक-एक हाथ में आाठ-श्राठ छाले पडकर फूट 
गये थे, उनके किनारे पर अब भी सूखे पांडवर्ण के चमड़े लगे हुए थे । 
उन्हें देख मेरा दिल पहिले सिहर गया, फिर खुश हो मैंने उसके दोनों 
हाथों को पकड़ उन्हें अपनी दोनों आँखों पर लगाया और उन्हे चूमा'। . 
मेरी आँखे गीली हो गयीं थीं, जब मैंने उसके हाथों को छोडकर कहा+- 

“४'ज्ञेमा बच्ची ! तुम्हारे इन हाथों को देखकर मुके कितना अ्रमिमान 
होता है । ठुमने वही किया है, जो एक लिच्छवि-पुत्री को करना चाहिये । 
तुम्हारी जैसी पुत्री को पाकर हमारी वेशाली श्रजेय रहेगी ।” ' 

भामा और रोहिणी ने अभी तक क्षेमा के हाथों को नहीं देखा 
था। उन्हे देखते ही भागा ने क्ञेमा को गोद में ले उसे गले से लगा 
चुमना शुरू किया, रोहिणी उसके दोनों हाथों को ले कभी अपने गाल्ञों 
में लगाती श्र कभी उन्हे चुमती | कुछ देर बाद भामा ने कहा-- 

ज्ञेमा बच्ची ! अभी तक तुम साधारण जनपद कल्याणी थी, 
किन्तु श्रव तुम लिखछवि-जनपद कल्याणी हो | कैसे तुमने श्रपन हांथों 
को ऐसा बनाया !”” * 

“बहिन भागा ! तुम्हारे उस दिन के उपदेश को सुमकर मुझे अपने 
हाथों से घशा हो गयी। सचमुच वह मुझे अम्बापाली के हाथ जँचने 
लगे। मैंने उसी दिन माँ के मना करने पर भी दासी के साथ चावल 
कूटना शुरू किया। तब तक नहीं रुकी जब तक कि दोनों हाथों में 

चार-चार छाल्ते नहीं पड़ गये और थकावट के मारे उन्होंने काम 
करने से इन्कार किया |”? 

मभामा--“और बच्ची |!” मुँह चूमकर “तुम्हें दर्द नहीं मालूम 
हुआ । 

क्षेमा-- मैंने मन से कहा, यदि इन छालों से दर्द लगेगा, तो 
तलवार क्या खाक उठेगी।” 

रोहिणी-- लिकिन, भेरी क्षेमा! तुमने हमें कभी देखने नहीं 
दिया ।” 

क्ञेमा--आज भी यदि मैया सिंह ने बात न की होती, तो में 
न दिखाती ।” 

भामा--तो बच्ची | तुमने इसे सबसे छिपा रखा |” 

चेमा--“सिफे एक आदमी को छोड़कर ।”! 

रोहिणी ने क्ञेमा के मुँह पर हाथ रखकर--“मत बतलाओ, बच्ची ! 
अच्छा बहिन भागा ! बतलाओ तो किस आदमी को छोड़कर ।” 

भामा--'श्रोह्दो ! तुम समझती हो कि मैं नहीं जानूगी रोहिणी ।” 

रोहिणी--'जानती हो, तो बताओ |” 

भामा--“अरे रहने दो रोहिणी ! में उड़ती चिड़िया को 
पहिचानती हूँ ।”” 

रोहिणी---“तो बताओ न ।”? 

भाभा--ठुम्हीं रोहिएी को छोड़कर और साफ कहाँ, क्षेमा ने 
रोहिणी को ही अपना भेद बतलाने की कसम खाई है, उसने तुमको ही 
अपने हाथ दिखलाये ।” 

रोहिणी--“नहीं, बहिन ! यहाँ तो बैठी चिड़िया को भी ठुम 
नहीं पहचान सकी ।” 

भामा--'तो तुम दोनों ने मेरे मान-भंग का निश्चय किया है। 
अच्छा बतलाओ किस को छोड़कर ।”” 

रोहियी--“क-पि-ल, मेरे तज्ञशिलावाले मैया को छोड़कर ।”” 

क्षेमा फे गालों में पनी लाली उछल आयी थी ; किन्तु बह नीरव 
रही । भामा ने मुँह नीचा करने से पहिले ही उसे देख लिया। फिर 
उसने रोहिणी से पूछा-- 

“तुमने केसे जाना रोहिशी (”? 

रोहिणी---/इसमें अन्तयांमी बनने की कोन-सी जरूरत है बहिन | 
देखती नहीं, उस पहिली रुत्य-रात्रि के बाद से क्षेमा ने कपिल छोड़ 
किसी के साथ नहीं नाचा ।”! 

भामा--मैंने नही ख्याल किया रोहिणी !? 

क्षेमा किसी और प्रश्न के उठने से पहिले ही बोल उठी--“हाथ 
ही नहीं, बहिन भागा ! मैं ढालू-तलवार चलाना भी सीख रही हूँ ।” 

भामा--“डसी गुरू से क्या १”? 

क्ैमा केप गई। भागा ने उसे गले लगाकर कहा--“नहीं बच्ची ! 
सिंह से मैंने सुना है कि कपिल तलवार चलाने में गजब का हुनर रखते 
हैं। ओर तुमने कपिल से उनके 'देवलोक'"यात्रा की बात सुनी 
कि नहीं ।!? 

त्तेमा-- दिवलोक !” 

मामा--“हाँ, बच्ची ! सिंह ने एक दिन मुझे सुनाया था कि कैसे 
कपिल देवलोक में जा देवताओं के शत्रुओं से लड़े थे। देव, कहने से 
यह मत समझो कि मेरु पर्वत के शिखर पर रहनेवाले ज्रायालिंश देव 
या उनके राजा शक्त देवेन्द्र |” 

क्षेमा--तो कौन देवलोक ! बहिन ।” 

भामा-- यहीं प्थिवी पर उत्तर कु का देवलोंक क्षेमा !” 

छ्ेमा-- “मैंने नहीं सुना ।” 

भामा--तो भेरी बच्ची ! तुम भूठ हो कपिल के साथ 
नाचती रही ।” 

मैंने ज्ञेमा की जान बचाते हुए कहा--“कपिल बिना पूछे बहुत 
कम बोलते हैं, क्षमा ! उन्होंने संसार के जितने भाग देखे हैं, उतने कम 
लोगों ने देखे हैं, और भाभी मामा ! एक बात कहना भूल गया था-- 
कपिल और उनके साथियों ने वैशाली की ओर से मग़ध के विरुद्ध 
लड़ने के लिये श्रपनी सेवाये अपित की हैं।” 

रोहिणी ने मेरी बगल में सटकर मेरे हाथों को अपने हाथों में 
ले कहा--“सेवायें अपित की हैं आयपुत्र !? 

मैंने उसके मद्धण नेत्रों को चुमकर कहा--“और युद्ध-्परिपद्‌ ने 
उसे स्वीकार कर लिया ।” 

रोहिणी-- स्वीकार कर लिया (” 

मैं-- और कपिल मेरे उपनायक भी नियुक्त हो गये ।” ' 

शेहिणी ने अपने करपाशों मे मुके बांधकर अपने श्रोठों को मुख के 
पास करते हुये कहा--“तो महागंगा के तटपर भी वही महासिन्धु का 
इृश्य 

मैंने रोहिणी को गले लगाते कहा--“'लेकिन मुझे खबर दिये बिना 
नहीं, मेरी रोहिणी ! तुम और माभी भामा मिलकर लि्छवियानियाँ 
को खड़धारिणी देवियाँ--उत्तर कुरु जैसी देवियाँ--बनाओ । मैं 
तुम्हारे योग्य काय को द ढ़ निकालूगा [” 

भाभा ने रोहिणी के हाथों से मेरे हाथों को छुड़ाकर अपने हाथ में 
ले कद्दा-- 

“देवर | आज बड़ी खुशी की खबरें सुनाइ ।” 

मनोरथ को आते पहिले मैंने देखा था, मैंने भामा की बात को 
बीच ही में काट कर कहा «> 

“एक और बड़ी खुशखबरी लो, यह आ रहे हैं भाई मनोरथ !” 

मनोरथ तब तक सबके सामने पहुँच गये ये--सभी कंठों ने एक 
साथ कहा--' स्वागत लिच्छुवि-पुत्र मनोरथ !” 

मामा कूदकर मनोरथ के गले से लिपट गई--“आः, मेरे मंनोरू ! 
ठुम कहाँ इतनी देर तक रह गये थे ।” 

मनोरथ--“इतनी देर तक कहाँ रह गया था! गया था कपिल 
ओर उनके साथियों को ब्राक्षणों का यशवाट दिखलाने |” 

भामा-- बढ़ी चीज दिखलाने गये थे १!” 

मनोरथ--“ प्यारी ! उनके देश में न ऐसे आह्यण होते नहीं उनके 
यरावाट |?! 

भामा--“अच्छा, तुम्हें मालूम है युद्धपरिषद्‌ ने लिच्छवियानियों 
को शघ्त्रधारी बनने की आजा दे दी |” 

मनोरथ--“आराज्ञा दे दी ! बड़ी खुशी ।” 

भाभा--“ओऔर यह भी कि तुम्हारी भातपकवनी को उनके संगठन 
का भार दिया गया है।” 

मनोरथ ने मुख चूमकर कहा-- तुमको ।” 

भामा-- हाँ, मनोरथ के लिये तो मैं मात पक्राना मर जानती हूँ।” 
उदास मुँह बना--“अपने धर में कौन किसी की क॒द्र करता है। मनोरथ 
के लिये तो मैं वही चल्हा बासन करनेवाली भागा हूँ न! आज सिह 
देवर न आये हों तो, भामा चोका चल्हे ही में मर जाती ।”? 

मनोरथ-- वाह रे देवर !!? 

भामा--हाँ, क्‍यों नहीं मेरे मनोरू ! कोई भ्रूठ कहती हूँ!” 


मनोरथ--“नहीं, भला भागा देवी को किसी ने भूठ हँसी करते 
देखा है ।”? 
भामा--*श्रच्छा, तो मेरी हरएक बात को आप ईंली में ठह्वा देना 
चाहते हैं। मत जले पर नमक द्वालो मनोरथ [? 
मनोरध--- मुझे किनारे लगने भी दोगी भागा ! कि श्रघर में ही 
लटकाकर रखोगी | 
श्ड 

भामा--“जो अ्रधर में लट्कना चाहेगा, उसे कौन किनारे पर 
लगायेगा ।” 

मनोरथ--“नहीं मामा ! तुम्हाया मनोरू अधर में लटकनेवाला 
नहीं है, वह भी फ़िनारे पर लग चुका है।” 

उत्सुकता से उसके हाथों को पकड़ कर भामाने कहा--'सच्, 
प्यारे ! आज सुन्दर ही सुन्दर खबरें आ रही हैं।” 

मनोरथ--+आज जब यहाँ यद वेशाली के सुन्दर ही सुन्दर मुख- 
मंडल इकट्ठा हुये हें, तो खबरें क्यो न सुंदर आवे । अच्छा सुनाऊ-- 
में वेशाली के दक्षिण द्वार का उप नगर-रक्षक बनाया गया हूँ ।” 

मामा ने मुँह ग्रिराकर कद्दा--'जिसका मतलब हैयुद्धक्षेत्र से चार 
योजन दूर और देह पर खून की एक हल्की-सी फुह्दारा का भी नपइना ।” 

मनोरथ--'तो तुम खामखाह मनोरू को जुका देना चाहती हो, 
ऐसी स्त्री तो भाई ! कहीं न देखी ।? 

में--'भामी ! तुम तो चाहती द्वो कि लिब्छुवियों को सिवाय युद्ध के, 
सिवाय दोनों हाथों से खड़ के सारे काम छोड़ देने चाहिये । ऐसा करने 
से लड़ाई नहीं जीती जा सकती भाभो ! युद्ध करना जरूरी है, उतना ही 
जरूरी है घायलों को मरहमपट्टी बाँधना, उत्तना ही जरूरी है घरों के 
लिये चुन-बीठा तैयार करना, उतना ही जरूरी है अनाज पेंदा करना, 
कपड़ा सीना, और उतना द्टी जरूरी है वेशाली को शत्रु के फर्तिंगे के 
पर से भी बचाना |” 

भामा--“अ्रच्छा, तो म॒के बह नहीं मालूम था, फि श्राप वाच॑स्पति 
भीहें। 

सैं--“अझब्छा यदि मुझे बासस्पति नहीं बना देखना चाहती हो, 
भागी ! तो दुसने भाई मनोरथ पर आज्तेप क्‍यों किया !” 

भामा--“अपने प्रति को कुछ कहना आज तक लिच्छवियों में 
अपराध नहीं समझा जाता था, अब तुम हुये सेनानायक और दुस्हारे 

मनोरध भाई नगर-रक्षक, अब बस ताला लगवा दो लिछ्छुवियानियों 
के मुँह पर |” 

मनोरथ ने भागा के सामने हाथ जोड़ एक पर से खड़ा हो कहां--- 
“देवि ! बाचध्पति की पदची तुम किसी को नहीं लेने देना चाहती, ब्रह्मा 
को भी नहीं, बेचारा सिह कौन खेत की मूली है। अच्छा, तो नगर- 
रक्षक नहीं, जो काम तुम दिलवाओ, मैं करने को तैयार हूँ | अपने मन 
से काम लेना होता तो सनारथ वही काम लेता, जो तुम्हें पसन्द है |” 

भामा ने नरम पड़कर कहा-- 

“सेवक मनोरथ ! में तुक पर प्रसन्न हूँ, बर॑ ब्रहि ।” 

मनोरथ--“बस देवि ! यह सेवक तुम्हारी कृपा का सदा श्रण्िकारी 
अना रहे ।” 

भामा--“एबमस्तु, और कुछ !” 

मनोरथ-- तुम्दारी तरुण लिच्छुवियानियाँ थोड़ा शान्त भाव घारय 
करे ।? 

भामा-एक शर्ते पर, तुम भी इमारी तरुण लिचछवियानियों को 
शख्र-शिक्षा में बेसा ही उत्साह और सहायता प्रदान करो, जैसे देवर 
सिह, जेसे क्‍या कहूँ---कपिल |” 

भनोरथ--- यह सेवक सदा चरण-सेवा के लिये दाजिर है, किन्तु 
कपिल क्‍या करके देवी का कृपापात्र बना दे (” 

भामा--“कपिल ज्षेमा बच्ची को ढाल-तलवार सिखलाता है।” 
क्ञेमा का मुंह लाल होते देख मट-बात-प्रदलकर--“और तुमने मनोरू ! 
देखा नहीं न ज्ञेमा के हाथ को | दिखा दो बच्ची ।” 


मनोरथ ने छाले-फूटे हाथों को देखकर कहा--- 
“तो भामा अम्बापाली का बेड़ा ग्क करके रहेगी मा मल पर की 
भामा-- तुम्हें यह पसंद है न, मनोरू है... ता सेक “3 


जा 


० 5 - शा कक ५० 
मनोरथ---“जरूर, मेरी प्यारी ।? ' कि 


हर! 
५ ००१ 


दा 


( १८) 
वैशाली के वशिक और शिल्पी 


आज मध्याह का समय फुर्सत का था, मैंने सोचा इसे कपिल के 
वासस्थान पर बिताया जाये। मैंने रोहिणी को कहा, रोहिणी ने भामा को 
और भामा मे क्षेमा को | इस प्रकार तीन श्रप्सराश्ों को बेठाये सिंह को 
रथ हाँकते वैशाली नगर की बीयियों से निकलना पड़ा। लोग कहते 
होंगे, भाई सिह बड़ा पारखी हैं। यह तो मैंने देखा कि जिस परिचित 
तरुण की दृष्टि मेरे चेहरे पर पड़ती, वह बोलने से पहिले कुछ मुस्कुरा 
देता या, और अजित ने मुँहफट हो साफ कह ही दिया-- 

“कुछ हम लोगों की भाग्य-परीक्षा के लिये छोढ दो, सिंह भेया !”? 

भाभा कुछ बोलना चाहती थी, किन्तु मैंने कोड़े को फटकारकर 
शब्द किया, और घोड़ा आगे निकल गया। फिर मैंने भामा को मुर्गा- 
बियों के चंगुल की लकड़ी में मुंह के बल लटके कछुये की कथा कह 
सुनाई। इस पर भाभा ने कहा--“तो देवर ! तीन मुगांबियों के बीच 
तुम अपने को अकेला कछुआ समम लोगों की टीका-टिप्पणी का जवाब 
नहीं देना चाहते थे ।” 

मैंसे कोड़े को कोडादान में रखते हुये कहा--“लो भाभी सेठ का 
प्रासाद आ गया, अब बाकी बात कपिल के समझने के लिये रख 
छोड़ो |! 

भामा-- कैसे आये पूछने पर जवाब क्या दोगे देवर !” 

मैं--“मेरे लिये यह सवाल नहीं हो सकता, मैं तो यहाँ धायः 
आता ही रहता हूँ ।” 


२१३ दैज्ञाकी के बणिक्‌ लौर शिल्पी 


भामा--“तो देवर ! तुम बड़े स्वार्थी हो, उसी बिच्छू काटने की 
तरह आज फिर भागा को बीच में पटकना चाहते हो ।” 

मैं--“भामा अपनी क्‍या अ्रपने साथी-संगियों की भी रक्षा कर 
सकती है, यह मुझे पूरा विश्वास है।” 

भामा--'सो तो करना ही होगा ।” 

रथ को खड़ाकर मैंने घोड़े को साईस के जिम्मे दिया, और जब 
सीढ़ी से ऊपर जाने के लिये एक कमरे से दूसरे कमरे का चक्र काट 
रहा था, तो भागा ने मेरा हाथ पकड़कर कहा--“एक उपाय यूमा हे, 
देवर !” फिर क्षेमा को अपने बायें हाथों से लपेटकर---“यही कहूँगी कि 
सुना है ढाल-तलवार का हाथ सिखलाने में--खासकर मैशाली की 
सुदरियों को--आजकल कपिल ने बड़ी प्रसिद्धि प्रात की है; इसीलिये 
हम तुम्हारी शिष्या होने आई हैं।”” 

क्षेमा ने रुष्ट हो कह्द--“तो बहिन ! में लौद जाऊँगी ।” 

भामा ने और मजबूती से हाथों को पकड़े हुये कह्ा--“मैंने तो 
तुम्हारा नाम भी नहीं लिया बच्ची 

क्षेमा--हूँ, नाम नहीं लिया ! कौन नहीं समझ जायेगा ।” 

भामा--/फिर कपिल से ढाल-तलवार सीखना कौन बुरा है ! 
विद्या तो किसो गुरु से ही सीखी जाती है न ९” 

क्षेमा--“यदि तुम यही बात करना चाहती हो, तो मैं लौट जाती हूँ।”” 

भामा--“जिसका श्रथ है, तीन मुर्गात्रियों में से एक गायब | दो 
मुर्गांबी और एक कछुआ, हिसाब बुरा तो नहीं है। देवर ! तुम्हारी कथा 
में मी तो दो ही मुर्गानियाँ थीं न ९” 

रोहिणी ने क्षेमा को अपने हाथ में लपेटकर कहा--“ बहिन भागा 
को चिढ़ाने की बड़ी आदत है |” 

मामा ने श्रपराणिनी-सा मुँह बनाकर कददा--“अच्छा, त्ेमा बच्ची ! 
तुम बुरा न मानो, में शुम्हारा नाम भी न लूँगी।” * 


सिंएँ लेगोपति है ३१७ 


मैं मामा भाभी ! तुम नाम हजार वार लेना, कितु ठाल-तलंबार 
सिखाने की बात न छेड़ना ।” 

भामा--“अचछा, में कान पकड़ती हूँ ।” 

आगे आगे तोनों सुन्दरियों को किये में तिमहले के उस बड़ी 
दालान में पईचा, जहाँ कपिल और उनके साथी मध्यान्हमोजन समाप्त 
कर कथागोष्ठी में लगे हुये थे। देखते ही वह खड़े हो गये और कपिल 
ने आगे बद कर कहा--- 

“स्वागतं, देवियों !” 

“अप्सराओ, कहो कपिल भाई ! देवियों का बाजार भाव आजकल 
गिर गया है।” 

कपल ने मुम्कुराते हुये कहा--“तो श्रप्सराओं को हम मानवों 
तक पढुँचानेवाले आप सिंह देवदुत भी पधारे हैं। देवियों ! नहीं 
अप्सराशो ! आज़ कैसे इन गरीबों के निवासस्थान को अपनी चरण- 
घूलि से पूत किया (” 

सबसे पदिले भाभी बोलीं-- “हमारी चरण-धूलि नहीं मिल सकती, 
सखा कपिल ! क्योंकि हमारे पेरोकी जूतियाँ श्रभी इस फशंपर उतरी हैं ।” 

कपिल--“मैं तुरद्वारा जबाब देने लायक नहीं हूँ भामा !” 

भामा-- तो यह विद्या मैं तुम्हें सिखाऊँगी |”? 

कपिल---“धन्यवाद ! किन्तु, भामा ! क्‍या तुम नहीं ख्याल करती 
हो, कि दोदों जनपद-कल्याक्षियाँ जिसके घर पर आये वह कितना 
सौभाग्यशाली होगा ।” 

भामा--“नहीं, सेनानायक |! एक समय एक जनपद ( देश ) में 
एक से अधिक जनपद-कल्यांणी नहीं हुआ करतीं |”? 

कपिल--/एक भूतपूर्व ही सही ।” 

भामा--“मूतपूर्व जनपद-कल्याश्ियों की कोई गिनती नहीं, कितनी 
ही ऐसी दंतदूटी जनपद कल्याणियाँ डंडा टेक कर चलती हैं।” 


श्व्थ वैज्ञाकी के बणिक और शिक्पी 


कपिल--“लेकिन एक वर्ष पहिले तक जो जनपद-कल्याणी रह 
चुकी है, उसके बारे में ऐसा नहीं कह सकते ।” 

भामां--“किन्तु, उसका बाजार भाव गिर गया रहता है। जनपद- 
कल्याणी एक ही द्ोती है, एक म्यान में दो तलवार नहीं होती, एक बन 
में दो सिंद नहीं रहा करते, इसलिये हमारे बीच बस एक जनपद- 
कल्याणी ज्लेमा है। श्रच्छा हमने श्रापकी दो पहर की नींद में बाधा 
तो नहीं डाली ? 

.. कपिल-हिम तो चाहेगे, तुम रोज-रोज हमारी नींद में बाधा 

डाला करो ।” 

भामा--/किन्तु, तब यह बाधा मीठी न होगी । अच्छा, देवर सिंह ! 
तुम बात करो, मैं तो ऐसे ही बकवास कर उठती हूँ ।” 

में--“किन्तु भाभी ! तुम्हारी बकवास बहुत मीठी होती है ।”” 

मामा--“*देखो देवर ! मेरी तारीफ कर कर के देवरानी-जेठानी में 
झगड़ा न लगा देना ।” 

रोहिणी--“हम में कगड़ा कोई नहीं लगा सकता, बहिन [”” 

भामा--मर्दों का कोई ठिकाना नहीं रोहिणी | झगड़ा खुद 
लगाते हैं, फिर कहते हैं--देवरानी-जेठानी की नहीं पढती, तास-बहू 
लड़ा करती हैं| 

रोहिणी--“लेकिन मर्दों के इशारे पर लड़नेवाली देवरानियाँ- 
जेठा नेयाँ दूसरी ही होंगी, बहिन |”? 

भामा--' हाँ, प्यारी ! और हमें यदि बाहर लड़ाई का जौहर 
दिखलाना पड़े, तो भीतर दंतयुद क्यों करें ! अच्छा तो, सेनानायक 
कपिल ! इम भी युद्ध की तेयारी कर रही हैं।” 

कपिल ( डरकर )--/क्या कह रही हो देवि ! तीनों लोक भस्म हो 
जायेगा । तुम्हारे लिये शान्ति ही शोभा देती है ।” 


सिंह शेमाकति > श्प३ 


भामा--“तो तुम्दारा मतलब है, हमारे हाथों में खज्न शोभा 
नहीं देता !”? 

कपिल--“यह किसने कह्टा ! रोहिणी को उस दिन यदि महासिधु 
के तट पर देखा होता, तब कहती, भामा !? 

भामा--“महासिन्धु के तट पर तो नहीं देखा, किन्तु अब महागंगा 
के तट पर देखेंगी !” 

कपिल--“श्रच्छा तुम इस युद्ध की तैयारी की बात कर रही थीं। 
मैंने समझा कहीं कपिल और सिह की किस्मत तो फूटी नहीं हे ।” 

भामा---“नही तुम्हारी किस्मत फूयनेवाली नहीं है, किस्मत फूटेगी 
मगध-राज बिंबसार की ।”? 

कपिल--“इस युद्ध की तैयारी बड़ी खुशी की बात है। और तुम्हे 
तो मालूम ही होगा, भामा ! गण ने हम तत्नशिला-वासियों की सेवाये 
इस युद्ध के लिये स्वीकार कर ली दें, कल ही हमे इसकी खबर मिली ।” 

में--. “और कपिल माई | तुम्हें यह भी मालूम होना चाहिये कि 
गण ने लिच्छुबियानियों की सेवायें भी स्वीकार कर लीं ; श्लौर साथ 
ही बहुत खुशी की बात यह है कि मामा भाभी ! लिक्छवियानियों की 
सेनानायक चुनी गयी हैं |” 

कपिल-- “मुबारकबाद भागा !” 

मैं-- “और तुम्हारी बद्दिन रोहिशी उपनायक |” 

कपिल--“रोहिणी बच्ची ! इधर तो झाना |” फिर लाल शर्मीले 
चेहरेबाली रोहिणी के ललाट को चूमकर--“बहुत-बहुत मुबारकबाद ।” 

मैं-- और मैं समझता हूँ, भामी ! यह कहने में तो कोई दर्ज नहीं 
कि क्षेमा लिछवियानी-सेना की पहिली सिपाहिन हे ।” | 

भामा--“के देवर ! दो सेनानायकों में एक सिपाहिन, क्‍या यह 
हमारा परिहास नहीं है ।”” 


२१७ वैश्ञाली के बणिक्‌ और फिल्‍्पी 


मैं--“नहीं भाभी ! कपिल जानते हैं कि निर्शय श्रभी कल हुआ 
है, इसलिये पहली मरती किसी एक सिपाही ही से होगी ।”” 

कपिल--“और सेनानायक भाभा ! मैं कहूँगा, तुम्हारी पहिली 
सिपाहिन किसी समय तुम्हारी वाहिनी का नाम उज्ज्वल करेगी।” 

मैं--“नाम उज्ज्वल करने का पता तुम्हें भामा से अ्रधिक नहीं 
होगा, कपिल भाई !” 

कपिल--“शायद ।”? 

में--“शायद क्‍यों !! 

कपिल--“यदि भागा को क्षेमा के तलवार के द्ाथ कभी देखने को 
मिले हों ।” 

मैं---“तो तुमने देखे हैं क्या |”! 

कपिल--“उसने अभी मुकसे सीखने ही शुरू किये हैं; किन्तु 
सिंह ! उसके तलवार के हाथ बहुत ही होनहार मालूम होते हैं ।?” 

में--“तत्र तो क्षेमा को जल्दी ही सेनानी का पद देना होगा; 
किन्तु यह सब उस शिक्षा पर निर्भर है, जिसे तुम उसे दोगे ।” 

कपिल--“में समझता हूँ चमं-खज्ञ [ ढाल-तलवार ] का दाव 
मजने में पन्द्रह दिन और लगेंगे । और घुड़सवारी तो क्ञेमा को आती 
है| किन्तु अभी शल्य, तीर-धनुष आदि के दाँव सीखने हैं ।” 

ज्ञेमा--'तीर-धनुष में अच्छा चला लेती हूँ ।” 

कपिल--त॒म्हाया मतलब है लक्ष्यवेध से। किन्तु वीर की 
शक्ति और दूरी का बढ़ाना जरूरी काम है। खैर, जो लक्ष्यवेध कर 
सकता है, उसके लिये आगे की बातें सीखनी आसान हैं। गोया क्षेमा 
की शिक्षा के लिये डेढ मास और चाहिये, सिंह !” 

मैं--“किन्तु, मैं नहीं समझता, तुम डेढ़ मद्दीने तक लेमा को 
आस्त्र-शिक्षा दे सकोगे [? 

कपिल--“ हाँ, कल जो तुम से बात हुई थी, उसे देखते हुये मुमे 

भी ऐसा ही मालूम होता है। तो लिंह ! तुम कब उल्काचेल जा रहे हो ! 
“इसी सप्ताह 

बीच में भामा बोल उठी कि हम सेठ की हवेली को देखना चाहती 
हैं, और तीनों शन्तनु गंधार पुत्र को लेकर चली गई | 

कपिल ने बात जारी रखते हुए. कहा--“तो मैं समझता हूँ, उसी 
समय मुझे भी वहाँ जाना होगा ।” 

में “जरूर । और वहाँ एक तप्ताह रह गंगातठ को सैनिक दृष्टि 
से देख-भाल कर हमें मह्दी के गुप्त दुर्गो' का निरीक्षण करना द्ोगा। में 
समझता हूँ, अपनी युद्व-तरियों को दृढ़ करने के लिये कुछ श्रौर सुधार 
करने होंगे । पहिले हम ग्यारहों आदमी चलकर उन्हे देखें। फिर सुधार 
पर विचार करेंगे। हम अपने सुधारों को काम का रूप देने के लिये लौह 
शिल्पियों की सहायता और सम्मति लेनी होगी । क्‍या यह अच्छा न होगा 
कपिल ! कि वेशाली के पश्चिमवाले सरोबर को नाबों का परीक्षा- 
स्थान बनाया जाय ।”! 


कपिल ने कुछ सोचकर कट्ठा--“मैं सममता हूँ यह जरूरी होगा, 
क्योंकि तुमने बतलाया था हि मही का एक ही तट लिच्छुवियों के हाथ 
में है; जिसका श्र्थ है दूभरे तट से हमारे नाव-संबंधी प्रयोग देखे जा 
सकते हैं ।?' ॥ 

मैं-- “ओर यहाँ इम उससे अधिक गुख स्थान पर रहेगे।” 

कपिल--“ऐसा करना होगा सिह | नाथों को देखकर हम 
सुधारों पर विचार करेंगे, साथ हो नाविकों और सैनिकों का परीक्षण 
ओर शिक्षण करेंगे। नाबों के संगठन के बाद हम अपने साथियों 
को मद्दी पर स्थायी तौर से रख देंगे । फिर हमें यहाँ के शिल्पियों की 
सहायता से नाथों के सुधार का प्रयोग करना होगा, और जो प्रयोग 
सिद्ध उतरेंगे, उनका उपयोग श्रधिक से श्रध्िक नावों पर इस्तेमाल 

करने के लिये हमें लौह शिल्पियों की काफी संख्या को मदी तट पर ही 
ले जाकर काम जल्दी समात करना है ।” 

मैं-.. “जल्दी समास करने का ध्यान तो हमें सभी कामों में रखना 
होगा । डेढ़ मांस जाड़े के और हैं । युद्ध जाड़े दी में अच्छा होता है । 
किंतु, बिंबसार देर करता ही जा रहा है, श्रभी तक की तैयारियाँ पूरी 
नहीं हुई हैं; श्रौर मैं समझता हूँ, हमें भी श्रभी अपनी तैयारियाँ पूरी 
करने में कम से कभ एक भांस तो लगेंगे ही ।” 

कपिल--तो इसका मतलब, इमें यदि युद्ध करना होगा, तो एक 
मास के बाद ही करेंगे । और गमी की ऋतठ घायलों के लिये बहुत ही 
खतरनाक है ।” 

मैं--किन्तु, राजा बिंब्रसार--अ्रथवा इस युद्ध के मुख्य प्रेरक 
अजातशत्रु--कों घायलों से क्या मतलब ! उसके लिये तो एक की 
जगह दस भले ही भर जायें । आक्रमश्ञ का मौका विंवसार को नहीं देना 
होगा, बाकी युद्धारंभ कब करना होगा, इस पर विचार हम फिर करेंगे, 
सारी परीध्थिति को देखकर |” 

कपिल--“तो ठुम समझते हो, इस युद्ध की जड़ कुमार अजातशरत्रु 
है!” 

मैं--/हाँ, इसमें सदेह नहीं, बूढ़ा बिंबसार लिच्छुवियों के खंग से 
इतना परिचित है, कि यदि उसकी चलती तो वह लिचछवियों को न 


छेड़ता ।” 
कपिल-- “और इस छेड़ने का मतलब !” 
मैं--/विजय, प्रभुता ।”? 


कपिल--“दूसरी जाति को परत॑त्र करना ।” 
मैं--“मित्र कपिल ! इन राजाओं की सबसे बड़ी लालसा होती है,. 
चक्रवर्ती-- सारी एृथिवी का एक राजा बनने की ।” 

कपिल--“जैसे पाशंव शासानुशास [ शाहंशाइ ] कुरः औ्रौर 
दारय ।? 

मैं--“उनसे बड़े श्रौर चक्रवर्ती बनने के लिये जरूरी है कि 
सैकड़ों जातियों--देशों--को परतत्र बनाया जाये |” 

कपिल---झऔर हम गशणतंत्रियों का लक्ष्य इससे बिल्कुल उलटा 
है, हम न स्वय परतंत्र होना चाहते हैं, न दूसरों को परतंत्र करना 
चाहते हैं ।”” 

मैं---“चाहने पर भी परतंत्र नहीं कर सकते, क्योंकि हमारी राज्य- 
सीमा अपने खून पर निर्मर है। जहाँ, लिच्छुवि प्रजा नहीं है, वहाँ 
अपना शासन स्थापित करना, हमारे लिये सपने की बात है ।” 

कपिल--“जिसका श्र्थ है, हम गणतंत्री कभी विशाल भूमि के 
स्तव्रमी नहीं बन सकते ।” 

मैं--“बनने पर हम गणतत्रता खो बेठेगे, और शासन गण के 
हाथ से गए के सेनापति के हाथ मरे चला जायगा, जिसके हाथ में 
स्वजातीय विजातीय सेनिक रहेंगे |” 

कपिल--“विजातीय !” 

मैं--“विशाल भूमि की जातियों को शस्त्र के बल पर ही परतंत्र रखा 
जा सकता है, ओर उसके लिये एक गण जाति पर्यात नहीं दो सकती ।” 

कपिल---' फिर वही सेनापति राजा बन जायगा [7 

मैं---“राजाश्ं का आरम्म इसी तरह हुआ ही है ।” 

कपिल--'तो गणों के लिये आशा !?” 

में--“गणतंत्रियों के हदय के भीतर दहकती स्वतंत्रता की आ्रग 
और राजाओं की अनेक समृद्धि जनपदों पर एकाधिपत्य करने में 
ऋतसपलता 

कपिल--“यदि अंग-मगध और काशी-कोशल दोनों राज्य अजात- 
शत्रु के शथ में चले जायें तो १” 

मैं-- “तो मेरा दृदय काँप उठता है ।”? 

कपिल--“अच्छा, तो फिर इससे यद्द भी सिद्ध होता है, कि शाज- 
तत्र बिना श्रपनी सीमा का विस्तार किये जिन्दा नहीं रह सकता |?” 

मैं--.“बड़ी मछलियाँ छोटी मछलियों को निगलती और बड़ी होती 
जाती हैं ।” 

कपिल--ओऔर गणतंत्र सिफ अपनी सौमा को अक्चुण्ण रख 
सकता है।” 

में--“अथवा सन्तान बढ़ जाने पर दूसरे की भूमि तक फेल सकता 

| १9 

हे कपिल--“किन्तु, श्रपनी सन्तानों द्वारा ही |” 

में---“क्योंकि वहाँ सोमा खून से निर्धारित होती है ।” 

कपिल--“तो गणों का भविष्य १? 

में---“यह भविष्य की बात है, मित्र | इत वक्त हम यही जानते 
हैं, कि गणो का जीवन अधिक सुन्दर, अधिक स्वच्छुन्द, अधिक 
मानवोचित है, राजतंत्र का जीवन निरी दातता का जीवन है। हम 
ओर हमारे सह नागरिक कभी जीते जी इस जीवन से उस जीवन' 
को बदल नहीं सकते ।”' 

इसी समय शन्तनु के साथ तीनों अप्सराय आ पहुँची । रोहिणी 
ने कहा--“मैंने राजमहल नहीं देखे हैं ; किन्तु सेठ के इस महल जैता 
मकान मैंने तो नहीं देखा है ।”” 

मैं---“और यह सेठ लिच्छपि नहीं था ।” 

कपिल--- किन्तु, किसी भी लिच्छुवि परिवार से ज्यादा घर्नी 
था।” 

मैं-- “बल्कि कहना चाहिये, दासियों महाघनी लिज्छवि परिवारों 
को वह खरीद सकता थां | 

कपिल--“ किन्तु, उसके पास इतना धन कहाँ से आया ! ” 

मैं “व्यापार से। वह प्राची के महान्‌ साथंबाहों में से था। 
उसके पूर्व ने कोशल राज के क्रोध से बचने के लिये वैशाली में 
शरण ली थी ।” 

कपिल--“फिर यह मकान खाली क्‍यों !? 

मै--“क्योंकि वह निस्सन्‍्तान मरा, और निस्सन्‍्तान व्यक्ति की 
सम्पत्ति लिचछवि गण की होती है ।” 

कपिल-- “किन्तु, मित्र ! जब तुम कहते हो कि वज्जीका शासनसूत्र 
सिर्फ लिछवषियों के हाथ में है, तो हम सेठ जैसे अ्रलिच्छुवियों को किसी 
वक्त कूठ और भ्रम का शिकार होने से बचने का कौन उपाय है ।” 

मैं--गहपतियों [ बनियों ] की श्रपनी सुदृढ़ श्रेणियाँ या बणिक- 
सभायें हैं, किसी तरह का श्रन्याय होने पर श्रेश्ी गण तक पहुँच 
सकती है ; ओर गण जो सदा व्यक्ति के ऊपर गण के स्वार्थ को ध्यान 
रखता है, श्रेणी की बातों को बिना ध्यान से सुने नहीं रह सकता | वेसे 
राजतन्त्रों में मी श्रेणियाँ हैं, किन्तु वहाँ राजा जिस बात पर ठुला रहता 
है, उसे कर बेठने में प्रायः सफल द्वोता है । इसलिये श्रेणियों का उतना 
दबाव वहाँ राजा पर नहीं पड़ सकता | हाँ, श्रेणियाँ अपने भीतर के 
लोगों पर वहाँ भी श्रवश्य प्रभाव रखती हैं। किन्तु, हमारे यहाँ की 
श्रेणियाँ गण के भीतर एक छोटा-सा गण हैं। वह सिर्फ श्रेष्ठों-साथवाहों 
के भीतरी, वैयक्तिक या व्यापारी कगड़ों की ही देख-रेख नहीं करतीं, 
अल्कि बह बाहरी जनपदों में वज्जी के व्यापारियों के सम्मान को न घटने 
देने का प्रयञ् करती हैं; साथ ही वहाँ इनकी वजह से हमारे गण को एक 
बहुत फायदा यह है कि जहाँ सार्थवाह वैयक्तिक तौर से भ्रन्तर्जातिक-- 
अनेक राज्यों के निवासी से--होते हैं, क्‍योंकि उनको कोठियाँ वज्ी 
से बाहर दूर-दूर तक फेली हुई हैं और इस प्रकार वेयक्तिक स्वाथ के 
लिये उनमें से कोई वजी के विरुद्ध जा सकता है, किन्तु श्रेष्री अन्तर्जा- 
सिक नहीं होती, वह इस बात में शुद्ध बज्ी की होती है और लिच्छुवि- 

गण की भाँति वह वजी के प्रति विश्वासघात को सहन नहीं कर 
सकती ।” 

कपिल--“लेकिन यदि ऐसे कुछ स्थार्थी व्यक्तियों ने श्रेणी पर 
अधिकार कर लिया तो !! 

मैं--“नहीं कर सकते, अ्रधिकांश बणिजों का सारा कार-बार सिर्फ 
बजी के भीतर ही है। और श्रेणियाँ महाधनिक साथबाहों के उतनी 
आधीन नहीं दोती । श्रेणी स्वयं बहुत घनी दह्वोती है, पीढ़ियों का धन 
उनके पास जमा होता रहता है |”! 

कपिल--“श्रेणी का धन !? 

मैं--“हाँ ! श्रेणी के लिये सभी वणिक अपनी शआ्ञाय का कुछ 
भाग नियम से निकालते रहते हैं । भ्ेणी का श्रपना खर्च हे | बचे धन 
को वह सूद पर लगाती है। भेणी का धन पुत्रोंपौत्रों में बैंटता तो है 
नहीं, इसलिये एक पीढ़ी से दूसरी पीढ़ी में बढ़ता ही जाता है ।” 

कपिल-- हमारे यहाँ श्रेणी नहीं होतीं, इसीलिये मित्र, हमें बढ़ 
कुछ श्रनोखी-सी मालूम होती है |” 

मैं--“अ्नोखापन है । यदि इस घरवाले सेठ ने जीते जी अपने 
घर को श्रेणी को दे दिया होता, तो यह गण की सम्पत्ति न हो पाता, 
आर आज इसका किराया श्र झ्री को मिलता । हमारे यहाँ बहुपुत्रक- 
चैत्य आदि कितने ही देव-स्थानों का धन श्रेश्गी के पास जमा है, 
जिसके सूद को प्रति वर्ष बह नियत उत्सबों में खर्च करती हैं | 

कपिल--- वज्जी भर में बहुत-सी श्रेणियाँ होंगी !” 

मैं--“बसिजों--श्रेष्ठी साथंवाहों की एक भेणी, शिश्पियों में एक- 
एक शिल्प की श्रलग-अलग भ्रेणी--द॑तकारों की भेशी, लौहकारों की 
श्रेणी आदि ।” 

कपिल-- और तुम कहते हो, बह गण के भीतर गण हैं ।” 

मैं--“और राज्य के मीतर राज्य भी, क्योंकि यह भेखियाँ मगध, 

कोसल, वत्स जैसे राज्यों में भी मिलती हैं | हाँ, हमारे यहाँ की श्रेशियों 
जितनी राज्यों की श्रेणियाँ मजबूत नहीं होतीं, अगले श्रेक्षियों की 
बनाबट बहुत कुछ गण जैसी होती है ।” 

सारे समय को हमीं दोनों ले रहे ये, इसलिये मैं देख रहा था, 
हमारी अप्सरायें कुछ श्रनकुस मान रही थीं। इसलिये मैंने भामा को 
कदा-- भाभी ! तुम मौन क्‍यों हो ९” 

भामा--“मुनि जबर्दस्ती बनना पड़ता है, देवर ! मैं सोच रही थी, 
अ्राखिर पुतमरी यह ओरेणी मरेगी भी कभी कि हमें खाली हाथ ही 
लौटना पड़ेगा ।” 

---'खाली हाथ !”? 

भामा--“श्लौर क्‍या तुम सममते थे भामा-्त्षेमा-रोहिणी तीनो 
अप्सराशों की तुम वाशिय गाँव ; वेशाली का मुहल्ला ] में फेरी 
लगवाने श्राये थे | श्राखिर हम एक मतलब लेकर आई थीं ।” 

मैं---/“मतलब !” 

भामा-“हाँ, हम चाहती हैं कपिल भाई की सम्मतिं लेना लिचछ- 
वियानियों की शिक्षा के बारे में (” 

मैं--' “तुम्हारा मतलब है, सिपाहियों की शिक्षा से !” 

भामा--“हाँ सेना से संबंध रखनेवाली सभी लिच्छुवियानियों की 
शिक्षा के बारे में ।” 

मैं--"हाँ, तो मित्र कपिल! बतलाओ, जान पड़ता है, लिचछ- 
बियानियाँ तुम्हीं पर ढरना चाहती हैं।” 

भामा--“दिवर ! यह ईर्ष्या की बात है ।” 

मैं-«“दर्ष्या क्‍यों करने लगा, अभी [” 

भामा-- तो ठुम पर मी लिच्छवियानियाँ दरने को तैयार हैं, और 
लिब्छुवियानियों के पक्ष का जिसतरह तुमने समर्थन किया है, उससे 
उनका दरना वाजिब है। हाँ, तो कपिल भाई बतलाओ, हमें क्या क्‍या 

सीखना चाहिये, और हमारी लेना में किस आयु तक की स्त्रियाँ 
सम्मिलित होनी चाहिये ।?? 

कपिल--“मैं समझता हूँ मामा ! लजिच्छुवियानी सेमा के दो भाग 
होने चाहिये--एक तो शख्यधारी सेना, दूसरी अन्न-औषधकारी सेना; 
श्र्थात्‌--शत्रु को छत करनेवाजी सेना और क्षत या घाव को भर 
देनेवाली सेना । घायलों को हठाने आदि का काम अभी तक सैनिकों 
को ही करना पड़ता है, जिससे लड़ने में हज होता | इसलिये, मैं समझता 
हूँ, घायलों को हटाने, दवा-दारू करने का अलग प्रबंध होना चाहिये ।” 

भामा--“तो इसके लिये हमें श्रलण शल्य-चिकित्सक, चिकित्सा- 
शिविर, दवाइयों का ढेर का ढेर रखना पड़ा होगा ।” 

कपिल--साथ ही मैं सममता हूँ, भोजन बनाने और वितरण का 
प्रबंध भी लिच्छवियानियाँ अपने हाथ में ले सकती हैं।” 

भामा--“किस्तु, क्‍या इसे सैनिक-सेवा कह सकते हैं ९” 

कपिल--“जिस ही वक्त शल्य ( भाला ), बाण, खढ़ग, बरसनेवाले 
युद्धत्ेत्र में घुसने का उन्हें हम अधिकार देते हैं, उसी वक्त यह सेना 
के श्रंग हो जाती हैं ।” 

भामा--' अच्छा, इसे मैंने माना ।” 

कपिल---“इन स्त्रियों को भी कुछ शत्ज-शिक्षा देनी होगी; किठ 
साथ ही शार्र--चिकरित्सा शाख---की शिक्षा भी | इसमें किसी अ्रवस्था 
की ज्री ली जा सकती हैं। दूसरी लिच्छुवियानी सेना शुद्ध सेना द्वोगी, 
और उसे बह सभी बातें सीखनी होंगी, जो कि एक साधारण लिच्छवि- 
सैनिक के लिये जरूरी हैं ।” 

५. भआामा--“यानी, इसमें स््री-पुरुष का मेद नहीं रखना होगा |? 

कपिल--' हाँ, यहीं पीढ़ियों से पिछड़ी लिचछषियानियों को 
बतलाना होगा कि उनका खड्ग पुरुषों से कम तीदण नहीं है।?” 

भामा--लिकिन, कपिल भाई ! और लिच्छुवियानियों के कुलदेव 

सिंद |! तुम भी इसपर अपनी राय दो-क्या पहिली श्रेणी की सेना में 
हम ख्र-लिच्छवियों को शामिल नहीं कर सकतीं, मुके आशा हे, हजारों 
ब्राझ्षणियाँ, गहपतानियाँ इसके लिये तैयार हो सकती हैं ।” 

मैं-में समझता हूँ, सेनापति और गशपति--जिनको कि इसे 
स्वीकृत-अस्वीकृत करने का अधिकार है--को इसमें एवराज 
नही होगा ।” 

कपिल-- “मैं भी यही राय रखता हूँ ।” 

भामा--“और ठुम लिच्छवियानियों के युद्ध-गुर ! मुझे आशा है 
वैशाली में रहते वक्त हमारी शत्र-शिक्षा में सहायता दोगे ।” 

कपिल-- “जरूर । 

भामा--' तो देवर ! तुम सेंनापति और गण-पति से अ-लिच्छुवि- 
यानियों के बारे में स्वीकृति हमें दिला दो, बस फिर महीने बाद देख 
लेना कि लिच्छवियानियाँ भामा की नीति पर चलती हैं या कलमुँदी 
अम्बापाली की नोति पर | सचमच देवर ! उसपर बड़ा गुस्सा आता है, 
उसने बहुत-से लिच्छविन्परिवार, लिब्छवि-तरुण ही खराब नहीं किये, 
बल्कि वह कालकर्णी तो लिच्छुवियानियों को लिच्छवियानी नहीं रहने 
देने पर तुली हुई थी ।” 

मैं--“तो भामा | संध्या को क्‍यों न तुम और रोहिणी मेरे साथ 
इन बूढ़ों के पास चले चलो। बूढ़ों को शाम को सामने प्याला रखकर 
बात करने का बड़ा रोग होता है।” 

भामा““* ठीक तो कह रहे हो देवर ! और उसके बाद मैं अपनी 
तर्णियों की परिषद्‌ में पहुँच जाऊँगी |” 

मैं--“परिषद्‌ ?” 

भामा--*हाँ, स्ोमा ने अपने बाप के घर को हमारे काम के लिये 
दे दिया है, आज हमारे दल की तरुणियाँ वहाँ एकवित होंगी ।” 

मैं-- “अच्छा, मामला यहाँ तक पहुँच गया है ! मैं समझता था, 
अभी मामा भाभी ! हवा में ही उड़ रही हैं ।” 

भामा--“देवर ! देखोगे तुम्हारी भाभी जमीन पर भी कितना दौड 
सकती है। और एक बात और--कक्‍्या लिच्छुवियानी सेना को ज्री-वेश 
में रहना चाहिये १” 

मैं--.“केबल सैनिक वेष में ।” 

भामा---“जो कि स्त्री-वेश नहीं होता | और !” 

मैं--“ओऔर अन्तर क्‍या है, हम पुरुषों के भी वैसे ही लम्बे-लम्बे 
केश होते ही हैं, पगड़ी को सादी कर देने पर तुम्हारी पुरानी पगड़ी भी 
पुरुषों जेसी हो जायगी ; किन्तु वक्ष !” 

भामा--“लाज न करो देवर ! किन्तु उसे भी हम ठोक-पीटकर 
बराबर कर लेंगी |” 

कपिल--“और जो ठोक-पीटकर बराबर करने में अ्रसफल हों, उन्हें 
चिकित्सा-विभाग में दे देना, भामा !” 

भामा-- ठीक कहा। मैं समभती हूँ, यह बहुत जरूरी है, शत्रु 
को पता लगने न पाये कि उसका प्रतिद्वन्द्री सैनिक स्त्री है या पुरुष ।” 

कपिल--“मैं तुम से सहमत हूँ ।” 

मैं-- ओर में भी ।”? 

भामा--“तो हमारे वेश का सवाल भी हल हो गया ।”” 

बात समाप्त हुई और हम फिर रथ पर सवार हो अपने स्थान पर 
चले शआ्ाये। शाम को गण-ति और सेनापति के सामने दोनों 
अप्सराओों के लाल अ्धरों से बात निकलने की देर थी और वह 
भंजूर कर ली गयी । 


(१६ ) 
वन-भोज 


उल्काचेल के लिये प्रस्थान करने से दो दिन पहिले ही लिच्छुवियों 
का वन-भोज महोत्सव श्रां गया। यह भह्दोत्तव साले भर में सिर्फ 
एक बार जाड़ों में होता है । कहने को यह भोज कहा जाता है, कितु 
उस दिन लिच्छवि-लिच्छवियानियाँ खाने की चीजों में सिफे लवण और 
मेरय ( कच्ची शराब ) श्रपने साथ ले जा सकती हैं, नहीं तो सैकड़ों 
वर्ध पहिले के अपने पूर्वजों की भाँति उन्हें अपनी सारी भोजन-सामओी 
अपने हथियार के बल पर जंगल से लेनो पड़ती है। युद्ध का बहुत खतरा 
था, इसलिये श्रबकी के वन-भोज में बहुत-से सैनिछों को शामिल होने 
की इजाजत नहीं,दी जा सकती थी। जिन्हें इजाजत थी, वह लिऋछवि 
अपने पास के महावन में गये। महाबन की कहाँ कमी थी ! 
हिमवान्‌ से पूर्व समुद्र ( वंगखाड़ी) तक महावन ही महावन तो है, 
वश्तियाँ यद्यपि बढ़ती जा रही हैं, किन्तु उस जंगल में उनकी गिनती 
नहीं के बराबर है ) 

वैशालीवाले लिच्छृवि सूर्योदय के साथ-साथ नगर छोड़ पुरब चल 
पड़े | एक योजन जाने पर हमें महाचन मिला। लोग छोटी-बड़ी 
मंडलियाँ बनाकर बेंट गये । हमारी मंडली में थे, मनोरथ, अजित, 
कपिल, शन्तनु_भआ्ादि तक्गषशला के साथी, कितने ही और लिच्छवि 
तरुण, रोहिणी, भागा, क्षेमा तथा दूसरी बहुत-सी तरुशियॉ--जिनमें 
शात्‌-तरुणियों की संख्या अधिक थी। 

महावन में गवय ( मीलगाय ), हरिन, सश्नर, गेंड़ा, भेसा, साही, 
गोषा ( गोह ) जैंसे बहुत शिकार के पश् हैं; किन्तु जहाँ सारा लिच्छुवि- 

जगत्‌ उनके पीछे निकला हो, और पूरी तत्यरता के साथ, तो सबको- 
शिकार मिलेगा, इसमें सन्देद है । इमने अपने पास के शबरों ( जंगली 
जाति ) को कुछ मेरय के भाँढ दिये, कुछ वाणों के फल दिये; इस तरद्‌ 
नजदीकीपन स्थापित कर जब अजित ने पूछा, पता लगाया, तो कुछ 
शवबर तरुणों ने शिकार का पता देना स्वीकार किया। उनके कहने से 
मालूम हुश्रा कि सबसे सुलभ है गैंडा, किन्तु सुलम का अर्थ था दिख- 
लाई देना, नहीं तो गेंडे के चमड़े पर न वाण या भाला असर करता, 
न तलवार, और उसकी नाक को सींग से बचकर निकलना तो मनुष्य 
के लिये मुश्किल है। उसको मारा जा सकता है, खात (गडढे) में 
गिराकर अथवा कोई चतुर धनुधर हो, तो दोनों आँखों में एक साथ 
वाण चुभोकर। शबर ने गैंडे के स्थान तक पहुँचा देना स्वीकार 
किया। गेंडे के जोखिम शिकार के लिये हमारी मडली को बहुत-सी 
तरुण-तरुणियाँ तैयार हुई, किन्तु उनमें ज्यादा से ज्यादा चार को ही 
लिया जा सकता था | श्रन्त में तय पाया कि अजित, में, मनोरथ ओर 
रोहिणी गेंडे के शिकार में जायेंगे। कपिल की ठुकड़ी--जिसमें भासा 
ओर छ्षेमा भी थी--वूअर के शिकार में गई , कुछ भेस के, कुछ दुकड़ियाँ 
मोर के शिकार में और कुछ हरिन और गवयों के शिकार में । 

हमने जल्दी की थी, किन्तु तब भी दिन का आधा भाग खतम हो 
गया था, जब कि हम शिकार के लिये रवाना हुए । हमारे परों में 
नरम जूते थे, जिनसे चलते वक्त आवाज नहीं आती थी )! आधा योजन 
( ढाई मील ) तक तो हम बहुत तेजी से गये। फिर शबर ने पल्वल 
( जोहड़ या डबड़ा ) के किनारे जाकर दिखलाया--वहाँ हाथी के पैरों- 
जैसे गैंडे के पैरों का निशान, तठ के कीचड़ पर उसके लोटने का 
दाग, उतके सींग से खोदी गई मिट्टी मोजूद थी । शबर ने एक 
बार कान लगा दिशाओं की परिक्रमा की; फिर नाक के नथुनों को 
सिकोडते-फैलाते हुए. इवा की मम्ध लो । फिर कुछ लोचकर कहा--« 

“"रैंडा यहाँ से दूर नहीं है, जिसका श्र्थ है आप बहुत खतरे की 
जनई में हैं। वह चिट्टिया की आवाज सुन रहे हैं, बस वहीं आस- 
फंस गैंडा है, यह गेंडावाली चिड़िया है। खेरियत यह है कि हबा उधर 
से हमारी और थ्रा रही दै। गैड़े की आँखें सुना मुंडा ( मनुष्य ) ! 
जितनी निर्बल होती हैं, उसकी नाक उतनी ही तेज होती है। यदि 
इसी वक्त हवा उलट जाय, तो इसमें सन्देह है कि हममें से कोई 
जान बचाकर निकल सकेगा | लेकिन, श्रभी हवा बदलने का डर नहीं 
है। अत्र मैं उधर ले चलता हूँ, जहाँ मैं कहूँ, वहाँ पढिले दो जने वृक्त 
पर चढ़ जायें। अपने धनुष को सँमाल ले | फिर गेंडे के पास मैं दो 
आदमियों को ले चलूँगा | खबरदार, पैर की श्राहट न हो। गेंडे का 
कान भी बहुत तेज होता है | फिर जैसे-जैसे में एक दक्ष से दूसरे वृक्ष 
की आड में सरकू, वेसे ही तुम्हे करना होगा । ख्याल रखना, हम 
तीनों को मैंडे की श्राख में तीर मारना है, और एक साथ जेसे ही वह 
शिर को उठा भाक हवा में कर आँख खोलकर देखने लगे, वैसे 
ही। बस अब जरा भी आवाज नहीं करनी होगी--न मुँह से, न 
पैर से |! 

हमलोग शवर के पीछे-पीछे चल पड़े। उसके काले किन्तु चमकते 
वर्ण, उसके चर्बोहीन, किन्तु पुष्ट शरीर, उसके नंगे, किन्तु गर्बोन्‍नत 
काय-भाग को सामने निर्भीकता से चलता देखकर मेरे मन में तरह- 
तरह के विचार हो रहे थे; किन्तु यह परिस्थिति ऐसी थी, जिंसमें मन 
सिर्फ एक विचार-धारा पर ज्यादा देर तक नहीं टिक सकता था । 
आगे बदने के साथ चिड़िया की आवाज नजदीक आती जाती थी ; 
फिर कुछ दूर पर एक सूखे गढे की गीली तथा घासवाली मिट्टी में 
उसी रंग की एक हिलती हुई न्वीज देखी। शवर के इशारा करने 
पर रोहियी और मनोरथ एक वृद्ध पर चंद गये । अब हम तीनों 
झागे बढ़े । वह धु दिलाती- काली फाया. जितनो हमारे नजदीक 

आती जाती श्री, मैं देख रहा था, मेरा दिल और तेजी से गति कर 
रहा है। किन्तु नुके डर नहीं, बल्कि अधिक स्फूर्ति मात्ूम हो रही थी। 
अब गेंडा हम से तीस हाथ पर दूर गया था। शबर हमें दो-दो नये 
वाण दे इमारे लिये दो बृत्दों की ओर इशारा करके एक वृक्ष पर चढ़ 
गया। हम और अजित भी अपने-अपने वृक्चों पर चढ़ गये। शबर ने 
अपने धनुष पर बाण लगाया, हमने भी लगाया। 


गैंडा बीच-बीच में सींग से मिट्टी को उलठता और मुँह से जड़ को 
दे ढकर चबाता, बीच-बीच में वह कान खड़ा कर किसी दिशा को ध्यान 
से देखता, से घता और फिर जमीन खोदने लगता ।»इसी वक्त शबर ने 
एक लकड़ी तोड़कर मीचे की पत्तियों पर परेंका। सूखी पत्तियों के म्मर 
को सुनते ही गडे ने मुँह जमीन से उठा लिया और अपनी छोटी 
श्राखों को फाइकर हमारी ओर देखने की कोशिश करने लगा। उसी 
वक्त मैंने शबर को धनुष के कानों तक तानते देखा। हमने मी नये फल- 
चाले शर के साथ अपने धनुषों को ताना और शबर की सीटी की आवाज 
के साथ गैंडे की आँखों का निशाना लेकर छोड़ दिया--मैंने दाहिनी 
आँख को चुना था, और अजित ने बाई' को। हमने देखा दो तौर 
गेडे की आँखों में गड़ गये और तीसरा--जो कि शायद मेरा था-- 
सींग से लगकर नीचे गिर गया है। देखा, गेडे ने तीर की पीड़ा से 
व्ययथित हो, शायद तीरों को हटाने के लिये धरती पर मुँह को पटका, 
और तीर और भीतर घुस गये | इमें समझने में देर न लगी कि गेंडा 
अब अंधा है, और प्रीडा के मारे उसकी दूसरी इन्द्रियाँ मी बेकार-सी 
हैं। हम तीनों वृक्त से उतर आये। नीचे रखे भालों को संभाला, एक 
सीटी दी और अंबे गैंडे की बाई पंजरी के नीचे कलेजे को देखकर 
पहिले मैंने अपने तेज माते को मारा । भाला ठीक जगह लगा ; किन्तु 
मैं उसे मिकाल नहीं सका | गेंशा आवाज करते जमीम पर मिर पड़ा? 
फिर हमारे दोनों साथियों ने भो अपने भालों की चलाया। इतने में 

रोहिशी और मनोरथ भी रा गये ; किंठु तव तक गेंडा मृत्यु के क्षण 
शिन रहा था। मैंने रोहिणी को कहां--प्रिये ! त॒म्हीं अपने माले से 
इसका काम खतम करो |” 

रोहिणी ने खूब जोर लगाकर गेंडे के पेट में अपने भाले का प्रहार 
क्रिया और उसे खींचते वक्त अंतड़ियाँ निकल आयी । श्रमी भी उसके 
शरीर से प्राण निकले न थे। रोहिणी ने नजदीक जाना चाहा, लेकिन 
शबर ने उसका हाथ पकड़कर पीछे हठाकर कद्वा-- “इसका एक सींग 
काफी है, एक बड़े मैसे की जान लेने के लिये।” 

कुछ और चोयों के बाद गेंडा एक ओर लेट गया । उसके पैर ढीले 
पड़ गये | शबर ने एक ढेला मारा ; किन्तु वह निश्चल था । 

इतने बड़े शरीर को ले जाना--यदि रस्सी और बाँस भी होते, तो 
भी हमारे लिये संभव न था। हमारे पास एक खडग और एक छूरा 
था ; शबर के एस लकड़ी काटने की एक भुजाली थी.। हमने गेडे का 
पेट चौरकर उसकी कलेजी को निकाला । शबर ने एक टुकड़ा उसी वक्त 
खा लिया। हम भी अनुकरण करते; किन्तु उसे हम डेरे पर भेजकर बाँस, 
रस्सी और आदमी बुलाना चाहते थे । तय हुआ, कि मैं और शबर रह जायें, 
बाकी तीनों जने कलेजी लेकर चले नहीं, दौड़ जायें | उनके चले जाने पर 
मैं गेडे के शरीर को श्रच्छी तरह देखने लगा । उसका सींग एक हाथ से 
बड़ा था। उसके पुद्धों श्रोर बगल के चमड़े परत पर परत चढ़े हुए थे । 
चुपचाप बैठे रहने से कुछ करना श्रच्छा हे, सोच, मैंने उसकी शतड़ियों: 
को काटकर बाहर निकाला । पानी के पास ले जाकर धोने पर उसमें वह 
कन्द-मूल मौजूद थे, जिसे अ्रभी-ग्रभी वह खा रहा था | 

दो घड़ी बाद मनोरथ कई लिऋछवियों और कुछ शबर तरुणों को 
लेकर आया । गेंडे को उठाकर ले जाना हमारे वश की बात न थी, वह 
तो नदी और नाव होती, तभी चढ़ाकर ले जाया जा सकता था| हसः 
समझते थे, चमड़ा अलग करने में ही रात हो जायगी। किन्तु, हमारे 

देखते-देखते पाँच शबरों ने चमड़े को सिर में लगा हुआ अलग कर 
दिया | मांस को बड़े-बड़े टुकड़ों में काठने में इसने मी मदद की। एक 
तिहाई दिन रह गया था, जब हम मांत, चमड़े, सिर को लिये वहाँ से 
रवाना हुए। सफल शिकारी की प्रसन्नता का क्या कहना है और उसमें 
भो सबसे कठिन शिकार में सफलता ! 

हमारी दूसरी ठोलियों में सिफे दो को सफलता मिली थी, एक को 
एक छोटा-सा मैंसा मिला था और कपिल, भागा, क्षेमा की टोली को तीन 
सूअर, जिनमें एक बड़े दतैल की खंगों से तो ज्ञेमा बाल-बाल बची थी | 


अब सूय डूबने ही वाला था। भिनसार को वैशाली में जिसने कुछ. 
खा लिया ही, बस वही खाना हुआ था। इसलिये, इस वक्त यदि जोर 
की भूख लगी थी, तो कोई अचरज नहीं । कपिल की टोली काफी दिन 
रहते ही लौट आयी थी श्रौर वह श्राग जलाकर मांस के भूनने में लगी 
हुई थी। जलते मांस और टपकते चर्बी-मिश्रित जल के कारण चारों 
ओर ऐसी मधुर सुगंध उठ रही थी कि मनुष्य क्‍या, देवताओं के भी 
मुँह से राल टपकती । हमारी मंडली में तीन सौ के करीब नर-नारी 
रहे होंगे और हमारे पास मांस इतना था कि हम तीन दिन में मी खतम 
नहीं कर सकते थे | इसलिये, गेडे और भेसे के मांस का बहुत-सा भाग 
आसब्यास के शबरों को बाँठ दिया । 


मांस कहीं सीघे आग पर रखकर भूना जा रहा था और कहीं लोहें 
की सीखों में बींघधकर | भामा ने कई सीखें गूंघकर आग पर रख 
रखी थीं । मैंने कहा--“भामी ! जान पड़ता है अ्रतड़ियाँ गलकर 
गिर जायेंगी, यदि अब कुछ उनमें डालने के लिये नहीं मिला ।” 

भामा--“आओ, देवर ! भेरे इस हाथों ने कितत्री ही अँतऱियों को 
बचाया है । यहाँ बेद जाओ । यह देखो, इस सीख .ें सिफ़ प्रिछले पु 
के मांस-खंड हैं और करीब-करीब पक चुके हैं ।?” ५ 

शुके उधर बढ़ते देख अजित भी बोल जअठा>-“ आर भाभी ! 
-मैं किस धाट जाऊँ !? 

भामा-- आरा जा ठुम भी ।”? 

रोहिणी--“ओऔर मैं !” 

भामा-- पूछा नहीं करते बच्ची !” 

मनोरध--“तो असली न पूछनेवालों में में हूँ शौर देखो, यह बेठ 
रहा हूँ”--कह मामा के पास बेठ गया। 

च्ेमा ने हरे पत्तों के लगाये पत्तल सामने रख दिये और भामा ने 
तुरन्त ही एक सौख को खाली कर दिया । लोगों ने छुरी से छोटे-छोटे 
हुकड़े काट नमक लगा-लगा खाना शुरू किया। अजित ने पूछा-- 
“भाभी ! अब सुनाओ, ज्ञेमा कस वाल-बाल बची १” 

भामा--“्ञेमा सही-सलामत है, यह तो तुम देख ही रहे हो। श्र 

'चतलाओ, मैं मांस भूनों या कथा कहूँ !” 

अजित---“यदि दोनों काम करो तो और अच्छा ।” 

कपिल" ओर में कहँँगा अजित ! कथा को जितना श्रच्छी तरह 
भामा कह सकती है, उतना अच्छी तरह दूसरा नहीं कह सकता ।”! 

भामा--“लेकिन, तुम जानते हो कपिल माई ! यदि सीख को 
घुमाया न जाय, तो एक जगइ मांस जल जायेगा, दूसरी जगह कच्चा 
नह जायगा |” 

क्षेमा--“मैं भी सहायता करूँ, बहिन !” 

भामा--'श्रच्छा आ जाश्री बची ! कोयलों को जरा कम कर देती 
हूँ, तम लकड़ी जलाकर कोयले तैयार करती जाओ | अ्रच्छा तो देवर 
सिंह ! हमारी शिकार-यात्रा के बारे में सुनना चाहते हे !” 

मैं--/हाँ, भाभी | तुम जब यातें करती हो तो मालूम होता है, 
जैसे फूल मड़ रहे है।? 

भामा--अ्रच्छा तो देवर ! उन फूलों को चुनो, देखो तो यह हर- 
सिंगार के फूल हैं या वकुल [| मौलसरी ] के ।” 

मैं-..“देवकुसुम होंगे, भामी !” 

भामा--'पारिजात ! मैंने तो देखे नहीं हैं, देवर !लेकिन, जब तुम 
इमें अ्रप्सराएं बना रहे हो, तो हमारे मुँह से करनेवाले फूलों को पारिजात 
जरूर बनाओ्रोगे। हाँ, तो सुनो, कथा आरम्म हो रही है; और मनोरू ! 
सुम्हारे दाँत काफी हैं, इस दँतेल के पुद्धों को छिछोड़ ने के लिये, जरा 
आँखों को मेरी ओर करो, ताकि मैं समभूँ कि तुम कथा सन रहे हो 
या दुनिया के सामने दिखलाना चाहते हो कि तुम्हें अपनी पत्नी का 
कोई पतव्ां नहीं है ।” 

मनोरथ--“और भामा ! यह मांस-खंड भी तुम्हारे हाथ के भुने 
हुए हैं।” 

भामा-- “तो मुझे हुक्स देना पड़ेगा कि तुम एक सीख की सीख 
लेकर चले जाब्रो उस बड़े शाल ( साखू ) के वृक्ष के पास |” 

मनोरथ--"श्रर्थात्‌ वन की भोद में ।”? 

भामान-“फिर !”? 

अनोरथ--“ओऔर अंधेरा हो रहा है ।” 

सामा-- फिर !” 

-- ओर ! महावन सिंहों, बाघों, हाथियों से मरा हुआ है।” 

भामा-- फिर !! है 

मनोरथ---“तुम्दारी नियत ठीक नहीं है भामा ! गरीब मनोरू पर 
तुम्हें जरा भी दया-माया नहीं है । भागा ! तुम्शया दास मनोरू 
इतना बुरा नहीं दे, फिर क्‍यों उस बड़े शाल के पायव उसे भेजना 
चाइती हो !” 

भासा--“आज यहाँ सिंह, बाघ यो हाथी नहीं झा सकते, मनोरू ! 
आज जंगल के बीच में वह इतनी जो खाली जगह है, इसमें शक 

नहीं, इसे वन्य पशुओं ने ही बैठ-बैठकर पौधा न उगने दे चटियल 
बनाया है। किन्तु आज उनकी इस जगह को हमने दखल किया है। 
देखो, थोड़ी-थोड़ी दूर पर लकड़ों के ढेर लगाये गये हैं, भ्रब उनमें आग 
लगने ही वाली है; फिर जलती श्राग के सामने जानबर नहीं झा सकते ।”” 

मनोरथ--“ओऔर यदि शालबृत्षवाला उतर आये १?” 

भामा-- लैंगूर !--तो मेरे बीर मनोरू ! तुम लगूर से भी ढरते 
हो ! मुझे यह न पता था !” 

मनोरथ--“लंगूर नहीं भामा ! तुम जानती हो अंधेरा होते ही 
वानर जहाँ शाखा पकड़ते हैं, तो सूर्योदय के साथ ही हिलने-डोलने को 
सोचते हैं ।” 

भामा--तो और कौन शालबृक्षवाला है !” 

मनोरथ-- वह जिसके लंबे-लंबे कालें-काले बाल होते हैं !” 

भामा--“भालू ! मनुष्यों की आवाज और ञ्रग की गंध जहाँ तक 
पहुँचती है, वहाँ तक कोई वन्य जन्तु नहीं भ्रा सकता ।” 

मनोरथ--“भालू नही, वह जिसके लम्बी-लम्बी बाँहें होती हैं।” 

भामा-- विनमानुप ? वह भी नहीं श्रा सकता है।” 

ममोरथ--वनमानुष नहीं, अरे वह जिसकी लाल-पीली आँखें 
होती हैं।” 

भामा--“भड़िया ! नहीं मेरे मनोरू ! तुम कूठ ही डर रहे हो।” 

मनोरथ--“मेड़िया नहीं, भेड़िया शाल पर नहीं चढ़ता । अरे, वह 
जो आदमी की तरह का होता है ।” 

भामा-- शबर ! यहाँ के शबर हमारे मित्र हैं,उनसे हमें डर नहीं । 
देखा नहीं, कितना सारा मांस और कितने मेरय-मांड हमने उन्हें दे 
दिये। अब वह पान-चबंश के बाद नाच की तैयारी कर रहे होंगे; और 
तुम निकम्मे मनोरू सिर्फ समय बर्बाद कर रहे हो ।” 


मनोरथ---“भामा ! मैं साफ कहूँ, इस जंगल में एक-एक वृत्त पर 

सास-सात भूत हैं, और इसपर भी यदि तुम श्रपने भनोरू को शाल- 
चृूज्ष के, नीचे भेजना चाहती हो, तो मैं जाने के लिये तैयार हूँ।” 

भागा भूत-प्रेत से कुछ ज्यादा डरा करती थी ; इसलिये भूत की 
बात सुनते ही सहसकर उसने मीठे स्वर में कंहा-- तो मतजाओ, 
मनोरू ! क्‍या सचमुच इस जंगल में बहुत भूत हैं !” 

मनोरथ से बड़े-बड़े ठुकड़े मुंह में मरकर कहा-* तुम्हारी कसम 
भागा ! शबर तरुण कह रहा था, उसने तो एकाघ के नाम भी बतलाये, 
किन्तु तुम जानती हो मेरी स्मृतिन--” 

भामा ने रूखे स्वर में कहा-- वर्ग भूलने की आदत है । किन्तु 
इतने बड़े महावन में एक-एक वृक्ष पर सात-साव मभृत्त !” 

मनोरथ-- “वो हुम जानती हो, आदमियों की जितनी पीढ़ियाँ बीतों, 
और एक एक पीढ़ी में जितने आदमी मरे, क्‍या इन मृतकों से वृक्ष 
ही ज्यादा हैं !” 

मैं--. भाई मनोरथ ! तुम ठीक कह रहे हो, और में शब्र की बात 
ध्यान से सुन रहा था।” 

भामान-- तो आज हम बड़े खतरे में हैं ।” 

मनोरथ--“ऐसे-बैसे खतरे में नहीं। वेसे हो तो आग के सामने, 
न सिह थआ्रा सकता, न बाघ, न हाथी, न भेड़िया; किन्तु शबर तरुण 
कह रहा था, इस जंगल के मभूतों के सदोर कभी हाथी पर चढ़कर 
निकलते हैं, कभी बाघ पर, कमी सिंह पर, और उनके ले आने पर 
बाघ, सिंह आग के सामने क्या, आग के ऊपर चले आते हैं ।” 

भाभा ने मनोरथ के पास सटकर कह्ा--लेकिन, हम तीन सौ हैं 
मनोरू [” 

मनोरथ--* इनके लिये तो चालीस-पचास वृक्षों के भूत ही काफी 
होंगे | तो क्या तुम समझती हो, महावन में कुल इतसे ही वृक्ष हैं !” 

भामा-- ुम हँसी तो नहीं करते हैं” : 

मनोरथ-- हँसी करने के लिये मेरी भामा ही है कया! और सो 
भी ऐसी हँसी ! में सिफ खतरे को पहिले से बतला देने तथा अपनी 
प्राश-मिज्ञा माँगने के लिये ठुमसे कह रहा था, भामा ! क्या इसपर, 
भी गरीब मनोरू को उस बड़े शालबृक्ष के नीचे भेजना चाहोगी !” 

भामा-- नहीं मेरे मनोरू ! मैं तुम्हे अपने से हाथ भर भी दूर नहीं 
मेजूँगी | आज मेरे मनोरू | तुम मेरे साथ ही सोना।” 

मनोरथ---“गोया और रोज मैं ठुमसे अलग सोया करता था ! क्‍या 
कह रही हो, भामा ! लोग क्या कहेंगे ; और इन मित्र की सूरत में 
दिखलाई देनेवालों में कितने शत्रु भी निकल आरा सकते हैं।” 

झजित--“भाई मनोरथ ! सच, सच कह्दता हूँ, मैं उन्हीं में हूँ, में 
दिल से चाहता हूँ, भामा तुम्हे बड़े शाल के नीचे भेज दे, और घंटे भर 
के भीतर महामृत तुम्हारी हड्डी-गोड़ी भी न छोड़े, और फिर रही मामा 
और उसका देवर श्रजित |” 

भामा ने मुँह लाल कर कहा--“क्या मुँह से निकाल रहे हो अजित ! 
मैं श्रपने मनोरू को पलक की ओट नहीं जाने दूँगी | तो देवर सिंह ! 
तुम भी कहते हो, यहाँ भूत बहुत हैं ।” 

मैं--“हाँ भाभी ! किन्त, हमारे पास खड़ हैं, भूत लोहे के फ्रस 
नहीं आता ।” 

भामा-- “सच ९? 

में--“बिल्कुल सच, कया तुमने बूढ़ी दाश्यों से सुना नहीं !” 

भामा--“सुना तो है, किन्तु इसकी परीक्षा करने को जी नहीं 
चाहता ।” 

मैं--“अच्छा भाभी ! तुम चिन्ता मत करो। हम सब तुम्हें और 
मनोरू को घेरकर सोयेंगे, रात भर को ही बात नहै?ए 

भामा--'और खाश्रो, देवर | देखो, यह सीख कितनी अच्छी भुनी 
है। कहीं जली नहीं है, और खाने में कितनी कुरकुर लगेगी । देँतैल 

बहुत भारी था, उसकी खाँगे मैंने यरन से रखी हैं, वह एक बित्ता से 
थोड़ी ही छोटी होंगी ।” 

मैं--“तो भाभी ! तुमने इस देंतेल के शिकार की बात नहीं 
बतलायी !? 

भामा--“मुके शालबूक्षवाले देतैल का ख्याल हों जाता है, 
देवर !? 

मैं--/'उसको इस वक्त छोड़ो, बताओ तो क्षेमा केसे बाल-बाल 
बची १”! 

भामा--शबर हमें वह गद़ा दिखलाने ले गया, ज्डाँ दोपहर को' 
सूअरों का कुगड आता है| उसने दूर से एक वृत्त पर चढ़कर दिखलाया। 
मै भी एक वृक्ष पर चढ़ी।” 

मैं-«इसी अन्तरवासक में !” 

भामा-- नहीं, हमने पुरुषों की भाँति दो-कच्छी धोती बाँधी थी ।” 

अजित--““्रद छा ९७) 

भामा--/अ्रच्छा क्‍या ! तुम चाहते हो मैं तहमद बांधकर ऊपर: 
चढ़ती और कहीं कपड़ा फसती तो न ऊपर की रहती न नीचे की ।”” 

मैं-“अ्रच्छा शिकार की बात करो, भाभी !” 

भामा --“बड़ा कुण्ड था, जिसमें बच्चे, सूअरियाँ मिलाकर पचास से 
कम न रहे होंगे | पल्वल (गडढे ) में पानी था | वहाँ जंगल तीन वरफ 
से पल्चल के तट तक पहुँच गया था, सिफ एक तरफ कुछ खाली जगइ- 
थी। इमारी मंडली में पचास नर-नारी थे। सबके हाथ में भाला, करिसी- 
किसी के पास तीर-घनुष या खड़्ग मी था । यह ते हुआ कि पल्चल को 
चारों ओर से घेरा जाय, जिसमें खाली जगह की ओर ज्यादा आदमो 
रहें; क्योंकि उधर से ही सूझरों के भागने का ढर है |” 

अजित-- भाभी ! तुम्त को किधर रखा यवा !”? 

भामा--मुके पीछे की ओर जाने को कहा; किन्तु मैंने और छोमा 
मे आग्रह करके खुली जगह की ओर रहना पसंद किया ।” 

मैं-- “अर्थात्‌ ज्यादा खतरे की जगह में ! सुझर पानी में तेरते हैं, 
और फिर जाने पर तैरकर दूसरी श्रोर भागने की कोशिश करते हैं; किन्तु 
उस वक्त उनकी गति मद होती, और तीर का निशाना तो खूब लगाया जा 
सकता |” 
- भामा--“किन्तु, मैं और क्षेमा ने इसी खुली जगह को पसंद किया, 
जिस ओर कि सूझरों का मुएड था। श्रभी हम घेर पूरा घेर नहीं पाये थे 
कि देखा सुश्नर थूधुन ऊपर उठाकर दूँध रहे हैं। भुण्ड का सर्दार-- 
यही देंवैल जिसके मधुर मांस को तुम इस वक्त खा रहे हो--सबसे 
ज्यादा चौकन्ना हो इधर-उधर देखने लगा था। खैर ! उनके भागने को 
प्रयत्न करने से पहिले ही हम उनके चारों ओर फेल गये थे । मेरे, छेमा, 
और हमारी थोड़ी दूर पर खड़े कपिल के हाथ में भी भाले ये। बात 
करने में देर लगती है, देवर ! नहीं तो सब बातें पलक मारते-मारते बीत 
गईं। देंतैल ने देखा श्रादमी चारों श्रोर हैं। जरा देर ठमककर वह 
तीर की तरह खुली जगह की झोर दौड़ा ; उसके पीछे उसका मुण्ड 
था। इमलोगों ने शोर किया जिससे कुछ सश्नर और मुड़ गये ; किन्तु 
देतैल सीधा उस ओर दौड़ा, जिधर सामने क्षेमा भाला लिये खड़ी थी। 
उसकी तेज लम्बी-लम्बी दूध-सी सफेद खाँगे थूथुन से निकली साफ 
दीख रही थीं। क्या करना चाहिये, इसपर न मैं सोच पाई थी, न क्षेमा 
ही, श्राखिर में यह सोचते-सोचते मेरे मस्तिष्क में मूच्छा-सी आई । मैंने 
सममा सूझर से क्षेमा--हमारी जनपद-कल्याणी---को बचाया नहीं जा 
सकता |” 


त्षैमा भामा से लिपडकर बोली-- नहीं, बहिन ! उस वक्त का 
चित्र मत खींचो।” 


भामा--“भोली बच्ची ! श्र क्या होता है ! देखती नहीं, यही 

तेरा काल इस वक्त खाने में कितना मधुर लग रहा है, जरा इस 
दोनों में मेरंयः तो डाल | देख नहीं रही दे, सिंह, और कपिल के सबके 
तालू चटक रहे हैं। अच्छा तो देवर सिंह ! मालूम होता है, में मूब्छिंत 
नहीं हुईं, बल्कि सपना देख रही थी। सभो बातें यंत्रवत्‌ हुई । 
देतेल के पास पहुँचने से पहिले ही कपिल डर कर भामा के पास 
पहुँचे ; उसे दोनों हाथों से लपेट छाती से लगा दो हाथ दूर रख 
उन्होंने भाले को बलपूर्बक दँतेल की कोख में मारा | देतैल जिस तेजी 
से उड़ता हुआ आ रहा था, उसमें भाले का निशान लगना भो मुश्किल 
था, भाला निकालने की वहाँ बात ही कहाँ हो सकती थी। भावा 
कपिल के हाथ से खिंचकर निकल गया । देंतैल की टक्कर से लगी, कपिल 
सात हाथ दूर जा गिरे। मैंने समर्मां काम हो गया ; किन्तु देख रही 
हूँ, कपिल ने उसी वक्त उठकर क्षेमा के भाले को छीन दिया और मर्म 
में लगी घाव तथा टक्कर के कारण भी मुँह के बल गिरे देँतैल को 
उठने का मौका दिये बिना एक के बाद एक भाले के कई प्रद्यर किये । 
तब तक हम भी नजदीक पहुँच गये | दतैल गुर्रा रहा था ; किन्तु उसमें 
उठने की ताकत न रह गयी थी। कपिल के पसीने से तर रोम-रोम 
हिलते थे। उस शरीर को देखने का मन बार-बार करता था। उससें 
कितनी निर्भयता, कितना बल, कितनी शीघ्रता थी । इसी वक्त मैंने देखा, 
किसी के दो सफेद हाथ कपिल की पीठ पर लिपटे, छाती कपिल की 
छाती से मिली और लाल-लाल ओठ कपिल के ओठों पर थे थोड़ी देर 
तक दोनों निश्चल खड़े रहे । फिर हमने चार अ्रभपूर्ण नेत्रों को आमने- 
सामने देखा | कपिल का शरीर श्रव भ्रकृतत्थ था, अब वह वीररस की 
साकार मूर्ति अन्तर्धान हो गयी थी। उन्होंने कह्दा--स्ेमा ! इस 
दवाभिषेक के लिये कोदि-कोटि धन्यवाद । कहीं देवर सिंह ! हमारा 
शिकार कैसा रहा !” 

मैंने उठकर कपिल को अंक में भर जिया और देखा, रोहिणी ज्ञेमा 

१६ 

को अ्रेंकवार भरे चूम रही है | हम फिर पत्तल पर बैठ गये । भामा ने 
दूसरी सीख उतारकर इमारे सामने रखी । मैंने एक टुकड़ा मांस मुँह में 
शाक्षकर कहा 

“भामी ! यह सीख सबसे अच्छी उतरी है ।” 

भामा--“'झौर हमारा शिकार कैसा रहा देवर !” 

मैं-..हमारा मतलब कपिल माई का !--बयहुत अच्छा रहा | ऐसा 
शिकार कहीं रोज-रोज करने को मिलता और ऐसी द्राक्षा-सी मीठी भाभी 
उसे रोज पका-यक्राकर खिलाने * लिये मिलती, तो पितरलोक, देवलोक 
सभी भूठे भाभी !” 

भामा--मैं जानती हूँ, तम अपनी भाभी को आसमान पर 
उठाश्रोंगे। श्रच्छा रोहिणी बच्ची | तुम सुनाओं अपने शिकार की बात ।” 

रोहिणी ने मुँह गिराकर कहो--“मुके शिकार के पास भी कोई 
जाने दे, तब न बहिन ।”? 

भामा--“तो तुम्हें शिकार के पास भी नहीं ले गये रोहिणी !” 

रोहिणी“ मुझे और मनोरथ जेठ को दूर ही एक वृक्ष पर चढ़ा- 
कर छोड दिया |” 

भामा--तो मेरे ममोरू मी खून लपेटकर गेंडामार बने ।” 

रोहिणी---हम दोनों को बहिन ! पास जाने ही नहीं दिया। कुछ 
घोलती, किन्तु जो लाल-लाल झ्राॉँखोंवाला काला शबर मिला था, वह 
साँस की भी साँय-साँय को सुनना नहीं चाहता था ।” 

“लेकिन रोहिशी ! तुमने भी जिन्दा गेंडे पर अ्रपने भाले को 

बलाया था ।” 

भामा ( खुश होकर )--“सचमुच बच्ची ! मुझे तो वह भी मौका 
नहीं मिला । पल्‍्वल के दूसरे तटवालों ने वीर से दो बच्चों को मारा था।” 

रोहियी--“यह आँख पोंछने की बात थो बहिन ! गेंडा उठ थोड़े 
ही सकृता था, जब मुझसे भाला चलवाया गया |”? 


श्एड ,_ चन-मभोक्क 


मैं---“लेकिन मामी ! रोहिणी में डर छू नहीं गया था, वह घायल 
गैंडे के पास जा रही थी ।” 

रोहियी--“ओऔर उस काले कलूटे ने मेत हाथ पकड़कर दूर ढकेल 
दिया ।”? 

“बेंडा और दँतैल में बहुत अन्तर है मेरी प्यारी रोहिणी !” मेंने 
उसके फेशों पर हाथ फेरते हुये कहा । गैंडे को बल से नहीं छल से दी 
मारा जा सकता है, इसलिये तुम्हें श्रकपोस नहीं करना चाहिये |” 

भामा--“ हाँ, देवर ! ठुम ठीक कह रहे हो । और मेरा मन तो अब 
भी इसी विचार में लगा हुआ है, कि कपिल ने किस वक्त सोचा, किस वक्त 
क्षेमा को दूसरी जगह रखा और किस वक्त दंतैल पर भाला चलाया। मैं 
'समभती हूँ, वहाँ समय इतना कम था, कि उसमें सोच लेना भी मुश्किल 
था, हाथ-पैर चलाना तो बिलकुल अ्रसंभव था ।” 

कपिल-*“नहीं मामा ! श्रादत लगाने पर उतने समय में सोचना 
और भाले को चलाना दोनों हो सकता है।” 

भामा--'मेरे लिये तो असंभ व॑ मालुम होता है।” 

कपिल*--“हाँ, श्रभ्यास न होने पर ऐसा ही द्ोता है। दाल-तलवार 
चलाना तो तुम जानती हो ; सीखते वक्त क्‍यों पहिले ढाल उतनी फुर्ती 
से रोक की जगह नहीं आती ! इसीलिये कि आदमी सोचने में देरकर 
देता है, या अपने को भूल जाता है, ओर बायें हाथ को हिलने की 
आजा वक्त पर नहीं दे सकता । अ्रम्धास करने के बाद देखती हो न 
कैसे बायाँ हाथ जान पड़ता है, बिना सोचे ही, बिना आशा ही उचित 
स्थान पर ढाल को ले जाता है, मन को आशा देना पड़ता है। मामा ! 
किन्तु अभ्यास के कारण उसमें देर नहीं लगती ।” 

भामा- “हाँ, मैं भी समझती हूँ, तुमने जादू नहीं किया, किन्तु 
फुर्तों गजब की थी |” 

कपिल-- इसी फुर्ती के लिये लेल खेले जाते हैं, इसी के लिये: 

शस्त्रों का अभ्यास करना पड़ता है। शिकार या युद्ध इसी अम्यास की 
परीक्षायें हैं ।” 

भामा--“तो क्षेमा एक परीक्षा पास कर गई कपिल भाई ! हम 
सोच ही रहे थे कि उस थके-कपते शरीर को कैसे शान्त किया जाये,. 
और उधर दमा ने एक पल में सोचा भो और ऐसा औषध भी प्रदान 
कर दिया कि, तुम्हारे सब वाप दूर हो गये ।” 

कपिल-““मैं इसके लिये ज्ञेसा का बहुत-बहुत कृतज्ञ हूँ ॥7 

क्ञेमान-“ओर में !” 

भामा-- में जानती हूँ बच्ची ! तुम अपने प्राण बचानेवाले से 
अकृतश नहीं हो सकती। और तुम्हारा मूक इतज्ञता प्रकाशन कपिल 
के शाब्दिक कृतशता प्रकाशन से कहीं बढ़कर है।” 

प्षेमा--“किन्ठु, बहिन ठम्त श्रन्याय कर रही हो, वह शाब्दिक 
कृतज्ञता प्रकाशन न था ।” 

भामा ने ज्ञेमा के गीले नेत्रों को चूमकर कह्दा--“हाँ, ठीक कह रही 
हो बच्ची ! कपिल ने तुम्हारे लिये अपने को काल के गाल में 
डाला था।” 

क्षेमा--“ओऔर मैंने बहिन ! बेसा कुछ भी नहीं किया ।”” 

भामा--मैं सममती हूँ, क्ञे मा! कृतशता का प्रकाशन जितना 
मूक होकर किया जा सकता है, उतना शब्दों से नहीं। अच्छा, अब 
अंधेरा होने को आया। लोग माँस-चर्ब॑ण, मेस्य-पान से गुजर कर रागः 
अलापने में लग गये हैं, हमें भी जल्दी करनी चाहिये, थोड़ी देर में 
नाच शुरू हो जायगा।! 

लकड़ी के कई ढेर जलाये जा चुके थे | हमने उनपर गैडे, सूअर 
पाक 8-8 झुरू किया। हम औरों से कुछ पिछड़ 
दूसरा ही सिद्धान्त था। तब ते 

' उसका कहमा था कि माँस को ऐसे भूनना 


चाहिये कि उसके भीतर की सारी लाली खतम न हो जाये और उसने 
कुछ इकड़े ऐसे ही भूने भी । किन्तु हमारे में से कितने ही लोग कुरकुर 
-माँस को ज्यादा पसंद करते थे । 
माँस भूनने का काम खतम कर अब नियमपूवक वन-भोज 'झुरू 
हुआ । सारे तीन सौ नर-नारी पाँती से बैठ गये। उनके सामने माँस 
के लिये पत्तल और मेरय के लिये शाल-पत्र के दोने रख दिये गये । 
पाँतियों के बीच में जलती धुनी काफी प्रकाश दे रही थी। परोसने वाले 
नर-नारी बीच में फिर रहे थे। एक बार परोस देने के बाद वह भी घाटे 
में न थे। उनके लिये सभी की पत्तलें छंषनी पत्तलें थीं। भ्रजित 
परोसते-परोसते भामा के पास पहुँचता--'भामी गेंडा कैसा बना है? 
कहा और भागा छुरी से माँस का एक डुकड़ा काटते हुए बोलती-- 
“बहुत मीठा जरा मुँह इधर करो! और ठुकड़े को कान तक फटे अजित 
-के मुँह में डाल उसके गालों पर एक कोमल चपत लमा देती। मेरय 
के लिये श्रजित कभी रोहिणी के पास चला आता--गान्धारी भाभी ! 
अपने जूठे दोने की एक घूट इधर भी बढ़ा देना” और फिर पीकर 
गाँधारी भाभी के अधर बहुत मीठे हैं? कहता | 
मेरय रंग लाने लगा था, यह वन-भोजियों की तानों से पता लग 
रहा था | सिंह श्रौर कपिल के षड्ूयंत्र में भामा भी शामिल हो गयी थीं, 
आर आज मनोरथ को बहुत कड़े मेरय के दोने पर दोने पिलाये जा रहे 
थे। मनोरथ पर उसका रंग जमने लगा था, और वह भामा की ओर 
 दोना बढ़ाकर कह रहा था-- 
#म्रानन-बन्भी ! तू-बू-मी पी।” 
भामा--“ मैं तुम्हारी मामी !”? 
मनोरथ--/ओऔ--र क्‌ू-क्‌-क्या ! सनन-बू-ब की मान-बू-भी, तू. 
. . मे--री- बू-मी मान-बू मी ।” 


असेइ स्लेगापति हक 


भामा--/अच्छा मेरे मनोरू देवर ! यह लो, कितना मीठा 
'दोनां ।? 

मनोरथ--“दि-" - - ब-वर ना--हीं मानन-वू-भी! सन-नो-रू-, ते- - 
रात ।” 

भामा--“श्रच्छा मेरे मनोरू ! भाभी को कुछ गीत सुनाओ |” 

मनोरथ की अ्राँखें लाल हो रही थीं, और बीच-बीच में वह मेपने 
खगो थीं, किन्तु जैसे ही भामा का शब्द उसके कान में पड़ता, वह सोते 
से जग उठता | जहाँ दोना मिलने में देर होती, वह कह उठता--- 

“मी --द-ठन दु-दोने-ना भाननबू-भी ! मी- दू-ठा ? 

अन्र भामा ने हल्का मेरय देना शुरू किया था |-- 

“मनोरू ! भाभी को गीत नहीं सुनाओगे १” 

मनोरथ-- भा -7 " - ब-भीको-ी ! सु- -ना-र्ऊँ- 

/- गान।। 

पि----न्‌न्‍नि-री-ग्‌-घन्ट 

पि-प+प-त्‌-निग्‌-घ-ा-- -ट पू-पै। 

पधि--"-इ-नी-नीनी-ग-घन्टू-टठा-ना 

आिच्‌ -छ-/» मान -व्‌-मी-:त ता--लू- सू - 
« ख-। हे, दो »ो - ना दे -ो -ो ना ।” 

मनोरथ के गीत का लोगों को मजा ञ्रा रहा था खास कर अजित 
"को । उसने मनोरथ से कहा+- 

“मनोरथ माई | नाच होना चाहिये।” 

मनोरथ--ना " च ५» च, हाँ - हाँ - ] की - ना - क-च -च- 
क्ष्यानत-। न जानने हीं कं ब्‌- जन जू- ता «पृ [? 

झजित--“बजता है मनोरथ भाई ! किन्तु किसके साथ नाचोगे !”” 

मनोरथ--सि - बू - बू के सा - 7- थ, भा " «व्‌ - भी -) « 
च-लो-ना-।-चै, च - लो-ो -+? 

भामा ने नाराज होकर कद्दा-*“श्रजित ! तुम बड़े शेतान हो ।” 

ग्रजित--न -- हीं - मा-- व्‌- भी - मैं -  ब्‌ - भी 
-ना-न-च - च -गा-और -)- र भा-ई- म्‌-म-नो-) 
र-थ भी | जा 

मनोरथ--“हाँ- म-म-नो-र-थन्‍्मी श्रान-ओ। ना -। - थे दो- 

० नों -ी मा-- ई !” 

' हम सबने एक साथ कद्दा--“हाँ, नाचो दोनों भाई नाचो।” 
मनोरथ हिलते-डोलते खड़ा हो गया था और वह अजित का हाथ पकड़े 
हुये था। अजित ने एक बार नशा की नकल करनी चाही, किन्तु अब 
उनको कुछ सूम ही नहीं रहा था। मनोरथ “नाचों दोनों भाई” की 
आवाज निकालते अजित को खींच रहां था। भागा ने कहा। 

“ग्रजित | श्रब पहिले थोड़ा नाच लो, तब मैं जान बचाती हूँ।” 
अजित खड़े हुये । मनोरथ दो कदम चलकर गिर पड़ा । उठने की 
कोशिश करने पर भी वह उठ नहीं सका | 

अब भोजन खतम हो चुका था। साज-बाज ठीक किया जा 
रहा था, और थोड़ी ही देर में नशे में चूर लोगों को छोड़ नरनारी यूथ 
सत्य करने लगे । 

रोहिणी ने भामा के साथ लिच्छवियानी-सेना के संगठन का काम 
ढैभाला था। मेरे उल्काचेल रवाना होने से पहिले एक सहस्त लिच्छुवि 
तरुणियाँ उनकी सेना में शामिल हो गई थीं। उनकौ शख्र-शिक्षा 
में मनोरथ, अजित जसे तरुण सहायता दे रहे थे; इस तरह रोहिणी 
इमारे साथ उल्काचेल नहीं जा सकती थी। 

उस दिन भिनसार ही घोड़े पर सवार हो हम वेशाली से निकले। 
मेरे साथ कपिल, उनके और साथी तथा कुछ लिच्छविसेनानी ये। रास्ते 
की सेना-छावनियों को श्रवलोकन कर« हम दो-पहर तक उल्काचेल 
पहुँच गये । चाचा रोहश मेरी प्रतीक्षा कर रहे थे। मुके देखकर गले 
लगाते बोले-- 

“अच्छा, बेटा सिंह ! कितनी खुशी हे उस चाचा को, जिसके 
स्थान को उसका लायक भतौजा लेता है। सेनाके स्थान-विन्यास के बारे 
में यहाँ के सेनानी तथा मेरे उपनायक श्रमरु--जो कि तुम्दारे द्वितीय 
उपनायक हो रहे हँ--भी बतलायेंगे ; किन्तु, एक बार मैं चाहता हूँ 
कि मुख्य स्थानों को तुम्हें खुद दिखा दूँ।” 

मैंने इसके लिये चाचा को धन्यवाद दिया | 

भोजनोपरान्त चाचा भूमि पर अपने और शत्रु के दुरगों का चिह 
खींचकर हरएक चीज को बतलाते रहे । फिर इमारी कितनी सेना कहाँ 
है इसे बतलाया । पहर भर दिन रह गया था, जब कि दक्षिण-सेनाके कितने 
ही सेनानी-उपसेनानी भी पहुँच गये। चाचा ने मुमसे और मेरे उपनायक 
कपिल से उनका परिचय कराया। इसके बाद मैं और कपिल एक 

कमरे में चले गये, और एक-एक स्थान के सेनानी तथा उपसेनानी को 
बुलाकर हमने उनके सेना-बल आदि के बारे में विशेष तौर से 

/'पूछा । बीच-बीच में तालपत्र पर मैं कुछ लिखता भी जाता था। इमारा 
काम समाप्त नहीं हुआ, जब कि अंधेरा हो गया। 


रात चाँदनी थी चाचा ने इस वक्त गंगा के कितने ही दुगों के 


निरीक्षण की सलाह दी। तक्नशिला के सेनानियों को छोड़ कपिल दो! 


'लिये चचा के साथ मैं नाव पर जा बैठा । हमारे सामने गंगा पार पा्लि- 
'आम था, जहाँ मगधों की एक बड़ी सेना छावनी डाले हुये थी। हम 
“गंगाके ऊपर की ओर दीध॑वादह [ दिधवारा ] में गंगा-मही-संगम की 
शोर चले । उस पार कहीं-कट्टी आग जलती दिखलाई पड़ती थी, कहीं- 
कहीं किसी व्यापारिक नाव पर कपड़े के आवरण से छनकर दीप-प्रकाश 
“चमकता था | जैसे इस पारके हमारे दुर्गों से न कोई प्रकाश न कोई 
'शब्द निकलता दिखाई पड स्टा था, वही बात मगध के दुर्गों की भी 
थी। दीर्घवाह तक हमारे पाँच दुर्ग थे, जो कि सभी लकड़ी के प्राकार 
के थे। हमारे उततरते ही प्रहरी श्रावाज देता, चाचा के संकेत-शब्द को 
'सुनते ही वह अपने नायक को झावाज देता, और हम नाव से उतर 
कर उसके साथ दुर्ग देखने जाते | चाँदनी के प्रकाश में रास्ता देखना 
आखान था, नहीं तो श्रनजाने आदमी के लिग्रे तो वहाँ रास्ते में 
'इतने टेढ़े-मेढ़े गड़हें थे, कि दस द्वाथ भी लाँघते हुये जाना 
मुश्किल था। सेनिक-नावों को ऐसे 'छिपाया गया था कि नदी पार 
क्या, इस पार से भी देखना मुश्किल था। एक बड़ा तालाब बनाकर 
उसे टेढ़े नहर से इस तरह गंगा में मिला दिया गया थां, कि देखने- 
चालों की नजर की झट में रहते भी नावें जरा देर में यंगा में झा सकती 
थीं । यह बहुत मेहनत का काम था, क्योंकि हर बरसात के बाद नई 
खुदाई करनी पड़ती, तो भी इस वक्त वह करना ही था। यद्यपि इम 
वबिना सचना दिये सात को इन दुर्गों का निरीक्षण कर रहे थे, किन्तु 


कर्क 

न | 
हमने देखा, सभी जगह प्रदरी सजग थे, कहीं शराब 'या दूसरी 
“ बजह से अव्यवस्था न दिखलाई दी | 

रात एक पहर रह गई थी, जब कि हमने दीषवाह के दुर्ग को 
देखा । यह औरों से बड़ा दुर्ग था। चाचा ने हर दुगे में जगे सैनिकों को 
औैरा परिचय देते हुये बतलाया कि आज से आयुष्मान्‌ सिंह लिच्छवि- 
चुत्र तुम्हारे सेनानायक हैं| किसी की पीठ ठोंकते, किसीसे मजाक करते,, 
किसी के भात में से एक कबल खाते, किसीके श्रासन पर एक छख के. 
लिये बैठते मैंने बात से ही नहीं काम से उन्हें दिखललाने की कोशिश की. 
कि छनका तरुण सेनानायक उनका नायक ही नहीं बल्कि मित्र 
भी हदें। 

रात बहुत कम रह गयी थी, जब कि इम लौट कर उल्काचेलः 
झाये। कपिल ने चाचा की तारीफ करते हुए कहा-- 

“सेनानायक ! हम तो जवान हैं, और ऐसे जीवन के अ्रभ्यस्त 
हैं; किन्तु, आप इस अवस्था में भी हतनी मेहनत कर सकते हैं, यह 
आश्चय॑ की बात है |”? 

“नहीं उपनायक ! स्वास्थ्य और अ्रभ्यास बना रहे, तो आदमीः 
बुढ़ापे तक अपने शरीर को कार्यत्षम बनाये रख सकता है।” 

हम जिस वक्त दालान में पहुँचे, देखा चाची खड़ी हुईं कह रही: 

“चलो बेटा सिंह ! कुछ खालो ।” 

मैं--“तो चाची ! तुम सारी रात इन्तिजार करती रहीं !” 

चासी--“नहीं, बेटा मैंने घाट पर काली के लड़के को सुला रखा 
था, कि तुम्हारे आते ही मुके खबर दे दे। उसीसेशखबर पाकर उठी हूँ ।” 

मै--“लेकिन, इम तो रास्ते में बहुत खा चुके हैं चाची! एक जगह 
आग पर भुने खड़े-खड़े रोड ये ।” 

चाची--“सो तो बच्चा ! जो गंगा किनारे रहते हैं, मछली उनके: 

लिये कोई दुलंभ चीज नहीं है। तो थोड़ा दूध पी लो। आग पर गरम' 
रखा हुआ है, बेटा !” 
चाची के उतनी रत को उठंकर आने का भी ख्याज़्ञ करना था, 
इसलिये हमने एक-एक कटोरा ग़म दूध पीना स्वीकार किया, आखिर 
लिच्छबि के लिये दूध तो पानी जैसा है ! 
दूसरे दिन दिन भर इम चाचा रोहण और उनके चर-नायक से: 
शत्रु की गति-विधि के बारे में जानकारी प्राप्त करते रहे, उससे पता - 
लगा कि मगधराज अभी तक नहीं तेकर पाया है, कि युद्ध कब तक 
शुरू किया जाये। 
उस रत को हम गंगा के नीचे के दुर्गों को निरीक्षण करने के लिये 
चले | बल्गुमुदा ( बागमती ) और गंगा का संगम काफी दूर है इस 
लिये इम उसे एक रात में खतम नहीं कर सकते थे। रात को हम 
नाव पर यात्रा करते, दिन को किसी दुर्ग में ठदर कर रात की देखी 
बातों का स्मृति-लेख लिखते, तीसरे दिन हम वल्गुमुदा के संगम पर 
पहुँच गये । 
सब देखने पर मुके ओर कपिल दोनों को लिच्छुबि-मटों और उनके 
सेनानियों की सतकंता और चुस्ती पर सन्तोष हुआ । तत्तशिला को: 
कुछ नई-नई रण-चातुरी, खास कर नदी-युद्ध के बारे में सिखलानी 
जरूरी थी, इसके लिये हमने उचित समझता कि उल्काचेल में 
सेनानियों को बुलाया जाये, किन्तु 'पहिले मही के६ दुर्गों को देखना 
जरूरी था। 
सेनानायक रोहश अब वैशाली रवाना होनेवाले थे। मैंने जब 
उन्हें मामा, रोहिणी को उत्साहित करते रहने के बारे में कहा, तो- 
उन्होंने कहा--“बेटा ! किसी काम को आ्रापे मनसे करने को जगह ने 
करना अच्छा है ।” मैं लिच्छुवियानियों की सेना के बारे में उत्साह हो: 
नहीं अंदान करूँमा, बल्कि उसमें हर तरह को सहायता करूँगा 

-और पैशाली में जाकर मैं ऐसी स्थिति में रूँगा कि इस काम में भामा 

- और रोहिणी की मदद कर सकू । वैद्य श्रग्निवेश को।मैं प्रेरित करूँगा, 
कि वह चिकित्सा-विभाग में योग दे। मैं सममता हूँ इसमें निस्सन्देद 
सफलता होगो, श्रौर लिच्छवियानियों का वज्जी के अगले विजय में 
प्रशंसनीय हाथ रहेगा |” 


चाची ने चलते वक्त कहा--“बेटा ! रोहिणी के न रहने से तक- 
लीफ न होगी ! कहो तो भामा को भेज दू ।” 


मैं--'चाची, सिपाही को दर तरह की तकलीफ के लिये तैयार रहना 
चाहिये और अभी मेरी बसी अवस्था भी है | साथ ही इतने सेनानी, 
तथा सैनिक जहाँ मौजद हों, वहाँ तकलीफ क्या होगी । हाँ, काली के 
पूत्र शक को छोड़ जायें, वह मेरे घोड़े को भी देखेगा, साथ ही 
लड़का होशियार मालूम होता है, मेरे और भी काम आ सकता है !” 

चाची शुक को छोड़ गई । 

अब उतने बड़े घर में में, कपिल ओर शुक तीन आदमी रह 
गये थे | 


अगले दिन हम नाव पर मही की ओर रवाना हुए । दीघंवाह के 
सगम से ऊपर की ओर धार तेज थी, और गोन पर [ रस्सी से खींच- 
कर ) उसे ले जाना पड़ा। मही का पूर्वी तठ हरी घासों का मैदान-सा 
है, जिसमें गोपालों की हजारों गाये चरती रहती हैं | एक दिन हम एक 
गोष्ठ में गये। आदमियों के रहने के लिये कुछ छोटी-छोटी कुठिकारयें 
थीं, जिनमें दूध जमाने, मक्खन निकालने का इन्तिजाम था। इन 
गोपालों में लिच्छुवि झ्ौर श्र-लिब्छवि दोनों तरद के लोग हैं, जो सभी 
है से युद्ध करने की नियत रखनेवाले मगधराज को गालियाँ दे 
रहे थे। 


मही-तट के दुर्गो की जाँच में हमें चार दिन लगे । हमने शन्तनु 


२५दे अपने खीमान्‍्त पर 


के 

और उनके दूसरे आ्राठ साथियों को इन ढुगों पर नियुक्त कर दिया, और 

उन्होंने नाबिकों की विशेष शिक्षा का काम अपने हाथ में लिया। 
फकैपिल के साथ मैं उल्काचेल चला आया, जहाँ से कपिल तो नावों में 

कुछ सैनिक-सुधार के प्रयोग के लिये वैशाली चले गये, और मैंने अपने 

सेनानियों को नदी-युद्ध के कुछ तरीकों को सिखलाने के लिये श्रपने 
” पास बुलाया । उसमें आठ दिन लगे | 

जिस दिन शिक्षा समाप्त हो रही थी, उस दिन हमारे सेनापति 
सुमन भी पहुँच गये । मैंने अपने दुर्ग-निरीक्षण तथा नये युद्ध के तरीके 
पर उनसे बातचीत की। नये तरीके को पूर्वीय सीमान्त की सेनाओ को: 
भी बतलाने की उन्होंने राय दी, जिसके लिये मैंने शन्तनु को भेजना 
तै किया। सेनापति से यह भी पता लगा, कि लिच्छवियानियों की 
सैनिक-शिज्षा बड़े जोर-शोर से हो रही है, जिसमें सेनानायक रोहण बड़ी 
तत्परता दिखला रहे हैं। वेद्य श्रग्निविश और उसके पचास से ऊपर 
शिष्य हमारे सैनिक चिकित्सा-विभाग में शामिल हैं, वह स्तलियों को 
घाव में मलइम-पद्टी आदि की बाते सिखला रहे हैं। सेनापति की 
बातचीत से मालूम पड रहा था, कि वह गण की सैनिक स्थिति से बहुत 
सन्त॒ष्ट हैं । 
मैंने चरपुरुषों की संख्या बढ़ा दी थी। मैं जानना चाहता था, सोन 

और गंगा के तटों पर शत्रु और क्या नई तैयारियाँ कर रहा है, ओर 
यह भी कि पाँच पर्वतों के बीच अ्रवस्थित मगध-राजधानी राजगह 
आर उसके रास्तों की रक्षा का प्रबन्ध किस तरह किया गया है। इसके 
लिये मैंने अपने कुछ सेनानी तथा दूसरे चतुर पुरुषों को परिब्राजक, 
निगंठ ( जैन साधु ), आजीवक, भिकछु आदि के साधु-वेष में और कुछ 
को व्यापारी तथा ज्योतिषी बनाकर मेजा | उनसे पता लगा कि बिंबसार 
राजधानी के दुग की भी मरम्मत करा रहा है, गंगा तट से वहाँ तक 
उसने कई जगह सैनिक मोर्चाबंदियाँ की हैं, खासकर नालन्दा, अम्बलश्काः 

[ सिलाव ] की दो योजन भूमि में उसकी तैयारियाँ और भी ज्यादा हैं, 
जिसका अर्थ है, बिंबसार को डर है कि कहीं लिच्छत्रि श्रवकी बार 
-राजयूह तक न दौड़ आयें। मगध-सेना की भीतरी बातों के बारे में 
मालूम हुआ कि उसके सेनापति और सेनानायक पुराने ढंग के हें, 
उनमें सब एक दूसरे को अ्रयोग्य समझते हें और उनके आपसी मगड़ों 
को रोकने के लिये वर्षकार महामात्य को बहुत कोशिश करनी पड़ती 
है। राजा बिबसार अपने लड़के के दवाथ में बिलकुल नाचता है, यह 
तो नहीं कह्टा जा सकता ; किंतु जहाँ तक वजी के ऊपर आक्रमण का 
सवाल है, उसमें वह कुमार की राय से प्रभावित हुआ है| वह कहता 
हे--भुके कितने दिनों रहना है, ग्राखिर को कुमार अजातशत्रु को 
ही राज्य संभालना है।” इतना होने पर भी बिंवसार युद्ध के विषय में 
अधिक आशावादी नहीं हैं| कुमार अजातशत्रु चतुर तरुण है, इसमें 
शक नहीं ; किंतु बह बहुत श्रमिमानी और जिद्दी है | वह युद्ध, 
राजनीति सभी में अपने को सर्वक्ष सममता है ; यद्यपि यह गलत है । 
राजनीति में वह वर्षकार का योग्य शिष्य है । इसमें शक नहीं, ब्राह्मण 
वर्षकार को अपने शिष्य पर बहुत भरोसा है ओर वह उससे कहता दै 
कि श्रभी मगध को अपने राज्य तथा बल-विस्तार के लिये हथियार से 
अधिक कूटनीति पर भरोसा रखना चाहिये | आराम हो सकता है समय 
आये, जब मगध अपने तलवार के बल पर भी सफलता पाये | ब्राह्मण 
वर्षकार लिच्छवियों की शक्ति से परिचित है ; इसलिये उसकी राय थी 
कि पहिले कोसल को मगध राज्य में मिलाया जाय | वह इसे आसान 
भी समझता है; क्‍योंकि उसके विचार में काशी [ देश ] वाले श्रभी 
भी अपने स्वतंत्रापह्ारक कोसलों से घृणा करते हैं । उसी घृणा को दूर 
करने के लिये यद्यपि प्रसेनजित्‌ ने अपने सगे भाई को काशिराज बना 
वाराणसी में बेठा रखा है; किंतु इसे काशीवाले सिर्फ उपहासमात्र 
समझते हैं| वर्षकार की राय है कि यदि हम कोसल राज्य के काशी- 

प्रदेश पर हमला करें, तो वहाँ की सफलता के साथ यही नहीं कि 
'प्रसेनजित को काशी का जनबल नहीं प्राप्त होगा ; बल्कि काशीवाले 
मग्धों की सहायता करेंगे श्रौर काशी जनपद की सम्पत्ति तो हमारे हाथ 
आउही जायेगी । इस प्रकार अंग, मगध, काशी के संयुक्त घन, जन, बल 
के सहारे विस्तृत कोसल जनपद को स्ववश करना आसान हो जायेगा । 
किन्तु, इस बात को मानने के लिये राजा बिंबसार किसी तरह भी तैयार 
नहीं था। वह अपने साले प्रसेनजित के प्रति बड़ा स्नेह रखता है | 
लिच्छुषियों के साथ युद्ध करने में बिंबसार जो सहमत हुआ है, उसमें 
एक कारण यह भी है कि कहीं प्रसेनजित्‌ ही के साथ न लड़ाई करनी 
पड़ जाये । 

हमारे नये चरपुरुष बड़ी तत्परता से अपना काम कर रहे थे। इन 
में एक नन्दक--जो चर के अतिरिक्त बस्तुतः निगंठ [ जैन ] धर्म के 
प्रति बड़ी श्रद्धा रखनेवाला था--ने एक दिन अपने गुरु निगंठ शातृ- 
पुत्र [ वर्धभान महावीर ] की बड़ी प्रशंसा की। मैं एक दो बार निगंठ 
ज्ञातृपुत्र के बारे में सुन चुका था ; किन्तु उस वक्त मुझे उनमें कोई 
आकर्षक बात नहीं मालूम हुई। किन्त॒, अबकी बार प्रशंसा के साथ 
नन्‍्दक ने यह भी बतलाया कि आजकल वह उल्काचेल के बाहर 
एक बाग में विहार कर रहे हैं | इससे उनके दर्शनों की उत्कट इच्छा 
मुझमें जागत हो उठी । 

में शाम के वक्त नन्दक के साथ उस बाग में गया, जहाँ अबनी 
बड़ी शिष्य-मंडली के साथ तीथंकर नियंठ शातृपुत्र ठहृरे हुए. थे । उनके 
अशिष्यों में श्रधिकतर सोम्य और श्वेत मुखवाले न थे । ऊपर से वह नंग- 
' अदंग थे, इसका प्रभाव मुकपर अच्छा नहीं पड़ा। मैं तीथकर के दर्शन 
के लिये आया हूँ, यह बात सुनने पर हमें एक निग्गंठ ने उस वृत्त तक 
'पहुँचा दिया, जिसके नीचे निगंठ शातृपुत्र भूमि ५२ सिर नीचे किये 
चिंतामन्न बैंठे हुए ये | उनके छोटे-छोटे श्मभु-केश सफेद ये और शरीर 

पर भी बुढ़ापे के लक्षण प्रतीत हो रहे थे, तो भी उनके गौर दीघ शरीर 
को देखकर चित्त आकर्षित हुए बिना नहीं ,रह सकता था। हमारे पैरों 
की आहट पा उन्होंने सिर ऊपर कर मेरी ओर ताका और “आओ 
बैठो सिंद शातृपुत्र !” कह मेरा स्वागत किया | मुझे उस वक्त जान 
' डा, वह सचमुच सर्वज्ञ स्ंदर्शी हैं, नहीं तो बिना बतलाये उन्होंने मेरे. 
नाम-कुल को कैसे बतला दिया मैं उन्हें प्रशाम कर एक ओर बेठ 
गया और बोला-- 

“भगवान्‌ ! मुके पहिचानते हैं !” 

महावीर--“पहिचानते ! तुम सिंह हमारे शातृकुल के योद्धा हो, 
तुम्हारे पिता अजुन से मेरा खूब परिचय था, यत्रपि वह मुझसे आयु 
में बहुत छोटे थे ।” 

उनकी बात करने के ढंग में बहुत सादगी थी, किन्तु साथ ही उनमें 
बहुत माधुय था। मैं देख रहा था, सुनी-सुनाई बातों के कारण उनके 
प्रति जो एक बुरी धारणा मेरे दिल में बैठ गयी थी, वह इटती जा रही 
थी। उन्होंने मुक से थोड़ी ही बात की, और वह भी बीच-बीच में देर 
तक चुप रह कर ; किन्तु इस बीच के समय में जब उनकी वाणी मूक 
रहती, उनके उन विशाल पिगल नेत्रों से, जान पड़ता था, अनवरत 
करुणा की धारा बरस रही है। उस वक्त मुझे याद आया कि निगंठ 
ज्ञातृपुत्र करुणा धर्म के महान्‌ प्रचारक हैं। सचमुच उनके अग-यत्यंग 
में करणा की कलक थी, खासकर चेहरे पर तो और मी । मैं सोचने 
लेगा--यह पुरुष जो कुछ कहता है, उसमें स्वयं रंगा हुआ है। एका- 
एक उन्होंने कह्द--/सिह ! चलो उस वृक्ष के नीचे,” और एक 
हाथ में पास में पड़ी मोरपंखी तथा दूसरे से छोटे से वस्त्र खंड को 
सामने लटकाये चल पड़े। वहाँ जाकर उन्होंने भूमि को कोमल मोर- 


पंखी से काड़ कृमि-रहित किया, फिर मुझे भी बैठने की आशा 
देकर बैठ गये । 

मैं जीवन का पछ्पाती हूँ, जीवन पापाणमय कूलों के बीच बेग 
से बहती मद्यासिधु की धारा की भाँति कल्‍लोल और कलरव के साथ 
अग्रसर होता है, जिसमें निरन्तर हास, मान और आवेग है; किन्तु 
यहाँ जिस जीवन को मैं देख रहा था, वह गतिशुज््य, प्रशान्त और 
अथाह समय था। दोनों जीवनों में कौन भ्रेष्ठ है, इसका निर्णय 
करना उस समय मेरी शक्ति से बाहर की बात मालूम होती थी। तो भी 
कुछ भी सन्देह जरूर मेरे मन में पेंदा होने लगा। कितनी ही देर के 
मूक अवलोकन के बाद मैंने पूछा-- 
“आ्राप मन की शुद्धि की शिक्षा देते हैं, फिर शरीर-शुद्धि का विरोध 
क्यों करते हैं १”? 
महाबीर--“तुम मेरे शरीर के मैल को देखकर पूछते हो १” 
मैं--“हाँ, श्रान्‍क्ता यह गौर लिब्छवि-शरीर, और मैल की मोटी 
५ तह 2 
महावीर--“शरीर मलमय है सिंह ! कितना ही झुद्ध करने पर यह 
बाहर और भीतर तो और भी भ्रधिक समल रहेगा । किन्तु, में यह नहीं 
कहता कि शरीर को धोया न जाये। में इतना द्वी कट्ठता हूँ कि जहाँ 
धोना एक आदमी के लिये शौक की चीज हो, और जीवन से प्यार 
रखनेवाले हजारों प्राणियों के लिये मृत्यु का कारण, वहाँ ख्याल रखना 
पड़ेगा, श्रपनी शौक के लिये हम मृत्यु के कारण न बनें।” 
में--“तो हिंसा से पूर्णतया श्रपने को बचाया जा सकता है !” 
, मद्दावीर-- “पूरा अयत्न करके जितनी दूर तक उससे बचा जा 
प्रकता है, वही पूर्य अ्टिंसा हे ।” 
*' उस वक्त मेरा ध्यान अपने सेनिक-कत्तव्य की ओर गया। मैंने 
पछा-- 
“ग्राप हिंसा से बचने के लिये सामर्थ्य भर प्रयत्न करने की 
बात कहते हैं !” 
१७ 


सिंह सलेनापति २५८ 


महावीर--“हाँ | फिर तुम अपने सैनिक-करत्तव्य की दुविधा में 
पड़े हो !” 

मैं--“ठीक कहां भगवान !” 

महावीर--“किसी बात पर एकान्ततया विश्वांस रखने को निगंठ 
जञातृपुत्र नहीं कहते, क्योंकि हर बात एकान्त रूप में नहीं, मिश्रित रूप , 
में ही मिलती है | इसलिये अद्विसा भी एकान्त शुद्ध रूप में न पायी जाती 
आर न वर्तो जाती है। श्रतण्व में आशा नहीं रखता कि सभी निर्गंठ- 
श्रावक [ जैन ] एकान्त-अहिंसक होंगे, किन्तु आदमी का प्रयत्न भूतों 
के प्रति अपार करुणा की ओर जरूर होना चाहिये। तुम भी सिंह ! 
श्रपने सैनिक-कर्तन्य को पालन करते हुए भी ऐसा प्रयत्न कर सकते 
हो। मांस-आहार के लिये तुम्हारा सैनिक-कत्तब्य वाध्य नहीं करता 
यदि चाहो तो क्‍या उसे छोड़ नहीं सकते ! मृगया के लिये तुम्हारा 
सैनिक-कत्तव्य वाध्य नहीं करता ; यदि चाहो, तो क्‍या उसे छोड़ नहीं 
सकते ! छोड़ दो निगंठ साधुओं की जीवन-चर्या को ; में मानता हूँ, वह 
हरएक शहस्थ के पालन करने की बात नहीं, किन्तु शहस्थ भी कितनी 
ही दूर तक अपने श्रासपास प्राणि-दया के श्यामन्न मेघ को फैला 
सकता है। फैला सकता है, सिद्द श्ञातृपुत्र ! जेसे कि यह [ में ] ज्ञातृपृत्र 
पच्चीत सालों से फैला रद्दा है ।” 

इतना कह निगंठ शातृपुत्र चुप हो गये। मेरी आँखें उनके शान्त 
चेहरे पर थीं, किन्तु भेरे भीतर अ्रशाम्त समुद्र तरंगित हो रहा था। 
जान पड़ता था, कि मर्म स्थान पर किसी ने तीर मारा है। मुझे यह 
समझने में देर नहीं लगी कि करुणा-प्रसार फे लिये जितना मैं प्रयत्न 
कर सकता था, उतना मेंने कभी नहीं किया ; बल्कि एक तरह से 
करुणा को मैंने कोई महत्त्व नहीं दिया । फिर भ्रमण महावीर ने मुसे 
किसी जगह अपने सैनिक-कत्तंब्य से विमुख होने की बात नहीं कही। 
भ्रमण महावीर व्तुतः हमारे भावों का पूरा परिचय रखते हैं, इन 


र५द्‌ अपने सीमान्‍्त एर 


ओड़े से शब्दों में उन्होंने जीवन-पथ को पूर्णतया आलोकित कर दिया 
है बीच-बीच में मेरा ध्यान उन करुणापूर् पिंगल नेत्रों पर जाता, 
और मेरी शंकाओं के कूल-के-कूल हटकर गिर पड़ते । 

मैं बहुत देर तक उनके सामने बैठा सोचता रहा, और श्रन्त में 
इस परिणाम पर पहुँचा कि भ्रमण महावीर वही कर रहे हैं, जिसे मनुष्य 
होने के नाते हमें करना चाहिये। में यह नहीं कह सकता कि मेरी 
शंकायें नष्ट हो गई, किन्तु अपने भीतर उनका अ्रभाव जरूर मालूम 
हुआ । फिर करुणा के बारे में सोचते हुए में जिस निश्चय पर पहुँचा 
था, उसे मैं व्यवहार में लाना चाहता था, और उसमें बाघायें क्रितनी 
हैं, उन्हे भी समझता था। सब बिचार करने के बाद मुझे मालूम हुआ 
कि इस निश्चय के पालन में में तब ही सफल होऊँगा, जब मुझे! पग- 
पग पर कोई मजबूरी दिखाई पड़े; और मजबूरी पैदा हो सकती है, यदि 
में अपने को भ्रमण महावीर का गरहस्थ-शिष्य घोषित करूँ--फिर 
इमलोग मासाहार के लिये नहीं कहेंगे, मगया के लिये कहेंगे। अन्त में 

मैंने अपना मौन भंग करते हुए कहा-- 

“भगवान्‌ ! मैं आपके उपदेश से सन्तुष्ट हूँ। आपने मुझे ठीक 
पथ बतलाया, श्राज से मैं आपका गही शिष्य होता हूँ ।” 
... भ्रमण महावीर ने साधुवाद दिया । नन्‍्दक बहुत खुश हुआ, और 
इम दोनों घर लौट श्राये । 

कपिल के चले जाने से अ्रब में ओर शुक दो ही जने घर के रहने- 
वाले ये। वैसे सेनिक, सेनानी, चर तथा दूसरे आदमी आते ही रहते थे; 
किन्तु वह घर के आदमी नहीं कहे जा रुकते थे ) मैंने शक से उसी दिन 
कहा कि मेरे भोजन को वह खुद बनाया करें, और उसमे मांस, मछली 
बिल्कुल न रहे । चलते वक्त जहाँ नीची-ऊँची का ख्याल छोड़ 
धरती की ओर देखता भी न था, अब अक्सर मेरी नजर पैर पड़ने के 
स्थान पर पड़ जाती, और चॉोंटी या कीड़े को बचाकर चलने का प्रयत्न 


खिंइ सेनापति ३११० 


करता । स्नान-धोवन छोडा न था, तो भी उसमें कम से कम जल का 
व्यवहार करता था | मुर्के खुशी थी कि इस वक्त रोहिणी घर में नहीं 
थी, नहीं तो उस आरम्मिक समय में निर्गंठज़त को पालन करना 
मुश्किल हो जाता । मैंने शुक को कड्टाई के साथ मना कर दिया था 
कि बह मेरे ब्रत के बारे में दूसरों को न बतलाये । खेरियत यह भी थी, 
उन दिनों मुझे बाहर दूर तक जाने की जरूरत न थी; और सभी अ्रपने- 
अपने काम में लगे हुए थे ; वेशाली से किसी मित्र-बंधु के आने की 
संभावना भी न थी । 

मैं श्रम५॥ महावीर के पास और जाता, किन्तु दूसरे ही दिन वे 
उल्काचेल से चले गये । हाँ, दूसरे निगंठ मेरे पास आते थ, किन्तु वह 
मुझमें अपने प्रत श्रद्धा वेदा करने में समर्थ न थे। मैंने शुक को कह 
रखा था कि किसी निर्गंठ [ जैन साधु ] के घर पर आने पर उसका 
खान-पान से सत्कार करना | 


(२१) 
मणघ से युद्ध और विजय 


जाड़ा समाप्त हुश्ला । वसन्‍्त भी आकर चला गया। अब हम ओऔष्म 

ऋतु में थे । इन तीन महीनों का अवसर देकर बिंबसार ने अपने लिये 
अच्छा न किया। कपिल ने अ्रपनी आधी नाथों को एक तरह का लौहइ- 

कवच ही नहीं प्रदान कर दिया; बल्कि बहुतों में प्रहार करने के 
तीक्षण सींगें लगवा ली थीं । दूसरे भी कई सुधार किये थे। उन्होंने और 
उनके साथियों ने नाविकों और नौ-सेनिकों की शिक्षा की ओर विशेष 
क्यान दिया था। 

चरों ने जो सुचना हमारे पास भेजी, उससे पता लग रहा था कि 
मगधराज की तैयारी कुछ ही दिलों में पूरी होने वाली है, और उसके 
बाद ही वे हमला बोलना चाहते थे। हमारी तैयारियाँ पूरी हो चुकी 
थीं, और हम यह भी निश्चित कर चुके थे कि आक्रमण हमें करना 
है। श्रव॒दोपहर को पूरी गर्मी पडने लगी थी; किन्तु गर्मी में युद्ध 
टालना हमारे वश की बात न रह गयी थी । 

मुझे सूचनाएँ मिलती रहती थीं। मैं उन्हे सेनापति और गणपति के 
यास भेजता जाता था। एक दिन सेनापति का आदमी झाया ओर 
मुझे तुरन्त वैशाली चलने के लिये कहा | मेरे उपनायक श्रमरू अब 
वह तीन महीने पहिलेवाले अ्रमरू नहीं रह गये थे। उन्होंने तत्तशिला 
के ताजा युद्ध-ज्ञान से फायदा उठाया था। यह ऐसा समय था, जब 
रोज-रोज नहीं, क्षण क्षण शत्रु की गतिविधि को देखते रहना जरूरी 
था और मैं उध्के लिये अमरू पर पूरा विश्वाल कर सकता था। 

मैं सिर एक दिन-दो रात वैशाली में रह, जिसमें बहुत-सा समय 

युद्ध-परिषद्‌ और अमात्य-परिषद्‌ के साथ मंत्रणा में बीता । युद्ध परिषद्‌ 
मेरी राय से सहमत थी, अ्रमात्य-परिषद्‌ के कुछ अमात्य सममते थे कि हमें 
आक्रमण नहीं करना चाहिये, और गर्मी के महीनों को टाल जाना 
चाहिये । किन्तु, जब मैंने और सेनापति ने सारी परिस्थिति बतलाई , 
मैंने यह मी कहां कि बिबसार सारी आशा अपने हाथियों में बाधे हुए 
हैं, और यदि वे उन्हे गगा से इस पार लाने में सफल हुए तो हमारी 
कठिनाइयाँ ज्यादा बढ़ जायेगी; क्योकि हमारे पास हाथियों की उतनी 
संख्या नहीं है। अन्त में गण ने युद्ध शीघ्र जारी करने का निश्चय 
किया, श्रौर दिन घड़ी निश्चित करना मेरे और सेनापति के ऊपर 
छोड़ा । 

हमारे धर को रोहिणी ने सेना-यर बना डाला था। भामा और 
रोहिणी की सफलता के बारे में इतना ही कद्दना काफी है कि उन्होंने 
वज्जी मे तीस हजार और वैशाली में बीस हजार स्त्री-सेना को संगठित 
किया था--यद्यपि इनमें एक तिहाई के करीब की शस्त्र-शिक्षा पूरी 
नहीं हो सकी थी, किन्तु और शिक्षाएँ वे पा चुकी थीं; और सबसे 
बड़ी शिक्षा तो उन्हें यह मिल चुकी थी कि वे अपने को लिच्छवि- 
सेना का अग समझती थीं। बूढ़े अग्निविश, जान पड़ता था, बीस 
साल छोटे हो गये हैं। वे श्रव वही मुराये हुए वैद्य नहीं रह गये थे, 
जो दूसरों का कायाकल्प करते और स्वयं पके आम बनते जा रहे 
थे | जब मैं उनके चिकित्सानविभाग को देखने गया तो उन्होंने हथियारों 
और औषधियों को दिखलाते हुए कह्दा-- 

“सेनानायक ! जब मैंने कोमलांगी स्त्रियों को इस तरह ककंश भ्रम 
करते देखा, तो मुझे लजा-सी मालूम होने लगी ) मैंने भी घोड़े पर चढ़ 
आठ-आदठ दस-दस बोजन की यात्राएँ श्रौषधियों के संचय के लिये 
करनी शुरू की। शिष्यों और लड़कियों को भिन्न-भिन्न शर्रों द्वारा 
हुए विषाक्त घावों को प्चिचान और चिकित्सा, रक्तल्लाव की रोक- 

थाम, खाने-पीने की औषधियाँ बतलाने-सिखलाने में रात-दिन एक' 
करने लगा । मद्दीना बीतते-बीतते मेरी भूख तेज हो गयी, मेरे शरीर 
की शिथिलता जाती रही है, और अब तो ये धवल केश चाहे जो भी 
कहें, मैं अपने को बूढ़ा नहीं श्रनुमव करता और मेरी इस राय में 
ब्राह्मणी भी संधमत है ।” 

ग्रागे वैद्य ने यद भी वतलाया कि युद्ध जिस दिन आरम्भ हो, उसी 
दिन वह कितनी ही सह्ायिकाओं के साथ उल्काचेल पहुँचनेवाले हैं ; 
क्योंकि घाव की चिकित्सा जितनी जल्दी शुरू की जाय, वह उतनी ही 
जल्दी अच्छा होता है। मैंने उनसे कह्दा कि सामान तथा कुछ आदमी 
तो अभी भेज दे, बाकी दिन के बारे में एक रात पहिले सूचित करूँगा। 

भामा और रोहिणी को जब मैं उनकी सफलता के लिये बधाई दे 
रहा था, उस वक्त भामा कह उठी-- 

“किन्तु, देवर ! मैं तुम्हें बधाई नहीं दे सकती ।”” 

“क्यों भाभी ! कौन-सा कसूर सिंह से बना है !” 

भामा--“बहुत भारी कसूर ।” 

मैं---“बहुत भारी !” 

भामा--“हाँ, तुम नंगटों के चेले क्‍यों बने १?” 

मैं--“तुम्हारा मतलब भगवान्‌ महावीर निगंठ शातृपुत्र के धर्म में 
मेरी श्रद्धा से है १”? 

भाम।-«“ हाँ, वही |” 

मैं---“क्योंकि उन भगवान के मैंने स्वयं दर्शन किये, उनके मुँह से 
उपदेश सुना, वह मुझे! ठीक जैँचा ।”? 

भामा--“ फिर सेनानायक के कतेब्य को ठुम कैसे पालन करोगे (?” 

मैं--“उन्होंने म॒ुके कतव्य-यालन से मना नहीं किया ।” 

भामा«“*खैर ! यह गनीमत है ।”” 

मैं-...धयदि वैसा होता तो मेरी भद्धा उनमें न जाती; क्पोंकि गण 

केलिये युद्ध करना मैं श्रपना सबसे बड़ा कत्तेव्य सममता हूँ ।” 

रोहिणी--“लिकिन श्रार्यपुत्र ! तुमने मांस-मछली खाना छोड़ 
दिया !” 

मैं--'क्योंकि में अ्रपने हृदय में कदया का विस्तार करना चाहता 
हूँ । दूध, मक्खन, गुड़ श्रादि बहुत-से स्वादिष्ट खाद हैं, जिन्हें खाकर 
मैं जीवित और बलिष्ट बना रह सकता हूँ।” 

भामा--“तो तुम रोहिणी को भी नंगठों की चेली बनाना चाहते 
हो, देवर ! यदि ऐसी कोशिश करोगे, तो मुमसे लोहा लेना पड़ेगा ।” 

मैं. "भाभी | बिंवसार छोड़ मैं इस वक्त किसी के साथ लोहा लेने 
को तैयार नहीं हूँ ।” 

भामा--*श्रमी हम लोगों की इसी पर सुलह रहे। लड़ाई के बाद 
देखूँ गी, तुम कितने दिनों तक निगंठों के फेर में पड़े रहते हो ।” 

रोहिणी--“लेकिन, आयपुत्र | मैं तो नित्य मांत खाती हूँ, तो क्‍या 
तुम मेरे श्रोठों को चूमने में तो १२द्देज नहीं करोगे !”? 

मैं“. “अभी रोहिणी ! बाकी सारी बातें पृर्व॑बत्‌ रहें ।” 

मा, सोमा और चाची से मिला | मा और चाची स्वयं शआचाय 
अग्निवेश की शिक्षा में थीं और कह रही थीं कि उनके साथ वे भी 
उल्काचेल आयेंगी | 

मैं जब लौटकर उल्काचेल पहुँचा, तो मगध की सूचनाएँ. और 
भयावनी आ रही थीं। राजगह से गगातद का रास्ता, सुना गया, सेना 
से मरा हुआ था। द्वाथी तेजी के साथ गंगातट पर जमा हो रहे हैं, अब 
श्रौर देर नहीं की जा सकती थी । 

दूसरे दिन शाम को बजी-प्रजा से एक मगध सैनिक का पाठलिग्राम 
के घाट पर ऋगड़ा हो गया। सैनिक ने उसे धक्का दिया, आदमी का पैर 
फिसला और वह पास के अश्रथाह जल में मिर्कर मर गया। खबर 
मिलते ही मेंने उल्काचेल में उठ समय अवस्थित सेनापति के साथ 

परामर्श किया । उसी समय घोड़े की डाक से उन्हें मिनसार में युद्धारम्म 
कर देने की सूचना वैशाली मेज दी और रात रहते ही हमारे सैनिकॉ-- 
' पैदल, सवारों---से मरी नावें गंगापार कितनी ही जगह चुपचाप उतार 
दी गयीं। जिस वक्त यह सेनाएँ तट पर उत्तर मी, उसी वक्त उनके 
'एक भाग ने स्थल की और से और हमारी नौ-सेना ने नदी की ओर से 
मगध की नौ-सेना पर हमला कर दिया। चारों ओर से पिरे हुए, 
-मगध नौ-सैनिक घबरा गये । उन्होंने एक बार खूब जोर लगाया ; किंत॒ 
ज्ञात शत्रु से अज्ञात शत्रु भयंकर होता है । सबेरा होते-होते मगंध की 
-नौंसेना तथा उसकी नावों का अधिकांश भाग नष्ट हो गया या हमारे 
हाथ में चला आया | 
में बीच गंगा में नाव पर चढ़ा युद्ध को संचालित कर रहा था। 
जिस वक्त हम पाटलिग्राम घाट के आसपास के गंगा-तट को शत्र-शूल्य 
कर रहे थे, उसी समय सोन के नदी-दुगों में अवस्थित रण-तरियाँ 
हमारे मुकाबिले के लिये पहुँची, किन्तु उनके साथ ही उपनायक कपिल 
की नावों का एक भाग भी आ धमका, जिसके कारण वे झपने से 
बहुत अधिक नावों द्वारा पिर गयीं। कपिल फे एक बेड़े ने सोन के 
नदी-दुर्गों पर हमला किया | वहाँ बहुत कम सेनिक रद्द गये थे, इसलिये 
कपिल ने उन्हे सर कर लिच्छवि सेनाएँ वहाँ तैनात कर दीं । 
दिन होने के साथ गगा के निचले भाग, तथा सोन से श्रायी 
नौसेनाश्रों एवं पाटलिग्राम के पास अवस्थित हाथियों , धोड़ों ओर 
पैदल सेना ने एक बार जोर का हमला किया, किन्तु अब भंगा-तट पर 
हमारे पैर मजबूती से जम गये थे | लड़ाई के होते भी इमारी सेनायें 
स्थल पर निरन्तर उतर रही थीं। और कपिल की सींगवाली नावों ने 
तो गजब ठाया था। शत्रु की नावों पर जब वेग से चलाई इन नाबों 
यह मजबूत नुकीली सींग पड़ती, तो चस्चर की आवाज करते हुए. वे 
कट देखते-देखते गंगा में ड्रब जातीं। मागधों ने गंगा को. झथी से 

पारकर उल्काचेल पर आक्रमण करना चाहा था, किन्तु इन नावों की 
सींगों ने हाथियों और उनके सैनिकों की हिम्मत पस्त कर दी । 

मैं देख रहा था ऊपर से शत्रु का दबाव बढ़ रहा है, यद्यपि घाट 
पर हमारी काफी सेना उतर चुकी थी, साथ ही सोन और गंगा के निचले: 
भाग पर भी हम तेजी के साथ सैनिक उतार रहे थे, किन्तु जब तक 
सामने का घाट शत्र की नोकाओं से बिल्कुल मुक्त नहीं हो जाता, तब 
तक मुझे खतरा भारी मालूम होता था। दो घड़ी दिन से ऊपर चढ़ा 
ग्राया या, जब धाट को साफ करने में सफलता हुई। मेरे हृदय पर से 
एक भारी भार हल्का होता दिखाई पड़ा । 

गगा के निचले भाग की सेना का नेतृत्व श्रमरू के हाथ में था, 
और ऊपर--अ्रर्थात्‌ सोन के ऊपर-की सेना का कपिल के हाथ में, 
में बीच की सेना के पीछे था। कपिल और अमरू ने पहिले स्थल से 
शत्रुवाहिनी के बाये दाहिने पाएव॑ पर प्रहार शुरू कर दिया, और फिर 
घाट के साफ होते ही पादलिआम में लड़ती अपनी सेना की मदद में 
ताजी सेना लेकर मैं पहुँच गया | शन्तनु इसी बीच शत्रु की बहुत-सी 
नावों को जोड़ उनपर बॉस और फ्रूस बिद्धा पुल तैयार करने में, 
लग गये। 

वेंसे होता तो पाटलिप्राम की समतल भूमि पर शत्रुवाहिनी डट जाती 
किन्तु कपिल श्रमरू की सेक्शन के दृरावल के पीछे पहुँच गयी थीं, 
जिसके लिये उसे सारे हरावल को पीछे लौटाना पड़ा । तीसरे पहर 
त$ पार्टलिग्राम के एक योजन पीछे तक की भूमि इमारे ह्वाथ में थी | 
पाटलिग्राम में मेंने अपना स्कन्धावार [ छावनी ) कायम किया | 
कपिल को सेना ने सोन के दाहने तट को दूर तक शत्रु-शुन्य किया $ 
शाम तक हमारी और अमरू की सेना के लिये मदद नाथों के पुलपर 
होकर आने लगी । घड़ी-बड़ी पर मैं युद्ध की प्रगति की खूचना तेज 
डेंगी द्वारा सेनापति समन को देता जा रहा था, उसी,तरह मेरे उपनायंक 

सवार द्वाश अपनी प्रगति से मुझे सूचित कर रहे थे। हमारी सारी सेना 
सुब्यवस्थित तौर पर अपने-अ्रपने स्थान पर अपने काम को जानते हुए. 
पड़ी थी, किन्तु पहिले ही दिन युद्ध में शत्रु-सेना के पराजित होने से ज्यादा 
विशृंखलित अवस्था--- किकर्त॑व्य-विमूद्ता--से लाभ उठाते हुए. हमारी 
मैनिक टुकड़ियों ने छोटे-छोटे प्रहार करके उसमें और गड़बड़ी फेलानी 
जारी रखा । 

रात को गणपति और सेनापति ने पार्टलिग्राम के विजय पर मु. 
साधुवाद भेजा, और दूसरे दिन गण ने मेरी इस जबद॑स्त सफलत्ता पर 
मुझे उपसेनाथति का पद प्रदान किया । 


जब हमारी सेना पाटलिग्राम में पहुँची, तो वहाँ अधिकांश घर 
लोगों से खाली थे; उल्काचेल में दो हुई शिक्षा के अनुसार, किसी 
सैनिक ने गाँववालों की न कोई चीज जबरदस्ती छीनी, न उन्हें दूसरी 
तरह से तकलीफ दी । आचार्य अ्रग्निविश का चिकित्सा-शिविर 
उल्काचेल में स्थापित था, और नावों तथा खाटों १२ घायलों को ढोने 
में भामा की सेना लगी हुई थी | इन आहत सैनिकों से भरे युद्ध-्षेत्र 
को जब मैं देखने गया, तो वहाँ कितने ही ऐसे शत्रु-आहतों को देखा 
जो न स्वयं हिल-होल सकते थे, ओर न जिनका कि कोई खोज खबर 
लेनेवाला था । मैंने पाटलिग्राम के कुछ परों को---जबद॑ सती नहीं, 
अनुनय-विनय तथा इनाम के लालच से--खाली करवाया, और वहाँ 
इन घायलों को रखकर उनकी चिकित्सा करने के लिये आचाय 
अग्निविश को लिखा। यद्यपि मेंने यह सब कुछ अपने करुणा-विस्तार 
के लिये किया था, किन्तु इसका सबसे पहिला असर तो पाटलिग्नाम के. 
लोगों पर हुश्रा । उनमें आसपास के जंगलों में जाकर जो छिप गये थे,. 
उसी रातको वह लौट आये, जब कि उन्हें खबर लगी कि लिचछवि' 
तस्ण सेनापति दया का सार है; वह शत्र तक की मलहम-पढ़ी अपने 
हाथों करता है। मेंने ग्राम-जेद्कों [ भुखियों | को बुलाकर उन्हें 

सान्तना देते हुए कहा, कि हम छिफ घायलों के लिये तुम्हारे घर लेंगे, 
और उसमें ज्यादातर घायल मगधघ के ही रहेंगे, कहीं गलती से भी 
कोई वैनिक तुम्दारे साथ बुरा बर्ताव करे, तो हमारे सेनानियों को या 
मुझे खुद खबर दो | 

शत्रु ने पहिली मुठ-मेड़ में हार खायी; किन्तु उसे हम श्रपनी विजय 
नहीं समझ सकते ये। 

रातभर लिछछवि चत॒रंग-सेना--पैदल, धोड़े, रथ, हाथी--गंगापार 
हो मगधतट पर उतरते रहे। उबर पाटलिग्राम से तीन योजन दक्खिन 
शत्रु भी नई और बिखरी सेना को जमाकर मुकाबिले की तैयारी कर रहा 
था। रात को मैं, मेरे दोनों उपनायक--जो मेरी सिफारिश पर दूसरे ही 
दिन सेनानायक बननेवाले थे--सेनापति सुमन के पास उल्काचेल में 
ये | युद्ध की सारी परिस्थिति पर विचार कर हमने ते किया कि शत्रु पर 
दुसरे दिन सबेरे ही आक्रमण कर देना चाहिए। हम यह भलीभाँति 
सममते थे, कि मगध सेना की तैयारी एक दो दिन में नहीं हो सकती | 
उसी रात को हम अपने सेना-शिविर में लोट गये । 

सूर्योदय से पृ ही हमारी सेना ने प्रहार करना शुरू कर दिया। 
यद्यपि अभी तक सारी मगघ-सेना मैदान में नहीं लायी जा सकी थी, 
किन्तु तो भी हाथियों और रथों का जमावड़ा जबर्दस्त था, और उनके 
सामने इमारे हाथियों श्रौर रथों की झ्रंख्या ऋहुत कम थी | --खैर, रथ 
तो हमने जान-बूककर कम रखे थे, मगध के धानों की क्यारियाँ--- 
इस वक्त जब कि वह सूखी पड़ी हुई थीं, तब भी--रथ के लिये अनुकूल 
न थीं । मगध की तुलना में हमारे सवारों की संख्या ज्यादा थी, 
पैदल-सेना में भी हम कम न थे । पहिले शत्रु-्सेना के दोनों पत्तों पर 
कपिल और अमरू की सेनाओों ने हमला किया, जिसके लिये शत्रु को 
बीच के हाथियों को पक्ष में ले जाना पड़ा, इसी वक्त मेरी सेना ने सामने 
से प्रहार किया। एक बाद मैंने साफ देखी--जहाँ हमारी सेवा खास 


कक 

योजना के अनुसार दृदत्तापवक अपने निर्दिष्ट स्थान पर काम कर रही 
थी, वहाँ शत्नुसेना में कोई कार्य व्यवस्था न थी.; इसका कारण एक 
यह भी था कि आक्रमण करना हमारे हाथ में था, शत्रु सिर्फ बचाव 
करने की कोशिश भर कर सकता था। 

कपिल और अमरू दोनों ही कवच और अ्रस्त्र शस्र से सुसब्जित 
अपने घोड़ों पर चढ़े सेना को संचालित कर रहे थे--दोनों सेनानायकों 
को तक्षशिला से आये सेधब घोड़े मिले थे | मागधों के रथ सचमुच ही 
उन क्यारियों में असफल साबित हुए, और हमारे घुड़सवारों ने दो पहर 
तक ही शत्रु को बतला दिया कि रथ हमारे मुकाबिले के लिये अ्रयोग्य 
ही नहीं हैं, बल्कि वह दूसरी सेना के काम में भी रुकावट डालते हैं| हाँ, 
दथियों का प्रश्न पहिले कुछ कठिन मालूस हुआ, वह कालेन्काले पहाड़ों: 
की भाँति हमारे सामने बढ़ते आ रहे थे | सामने से इमने हमला किया, 
किन्तु देखा, उनकी पंक्ति को हम तितर-बितर नहीं कर सकते । फिर 
हमने द्वाथियों की पंक्ति के दोनों पत्तों से भी आक्रमण शुरू किया, 
जिसके कारण पार्श्ववाली हाथी-पाँती में गड़बड़ी पैदा हुई और उनकी 
तेज चिश्धाड़ का प्रभाव दूसरे हाथियों पर पड़ने लगा,। यद्यपि यह्द 
जमकर होता युद्ध उतना आसान न था, किन्तु शाम तक हमने अपनीः 
स्थिति को बहुत सुधार लिया ; जब कि मगघन्सेना ने पूर्वाह्द की सफलता 
को शाम तक बिल्कुल खोबदिया |& 

इस युद्ध में मागधों की एक बड़ी निबंलता थी, उनका धनुष की 
सहायता से प्रायः बिल्कुल ही बंचित दोना । उन्होंने रथियों के वाण- 
प्रहार पर भरीसा किया था, जो रथों की अ्रसफलता के साथ खतम हो 
गया, उसके विरुद्ध हमारे सवार धोड़ों पर तथा पैदल भी बाय चलाने 
में अम्यत्त ये । जहाँ, बाग या वृद्ध मिल जाते, वहाँ हमारे. घनुध॑र 
बूद्दों पर चढ़ वाण-वर्षा करते। मगघ सेना की एक और निर्बल्षता थी, 
उसके सैनिकों के लिये कवच का पर्यात प्रबंध न था, जिसके कारण 

वे बाणों, मालों या खड्ग के प्रहार से अपना बचाव नहीं कर पाते थे । 

दोपइर बाद हाथन्हाथ करके शन्रु-सेनापंक्ति पीछे हटने लगी। 
घायलों और मुद्दोंसे भरे परित्यक्त रणक्षेत्र में भामा की सेना अपना 
काम कर रही थी। वह पहिले सख्त घायलों को हठाती तथा प्यासों को 
'पानी पिलाती, पीछे बाकी घायलों को भी। मगघ के घायलों की 
चिकित्सा की व्यवस्था मैंने इसी वक्त की | 

ञ्राज दिन भर के युद्ध में अरने और शत्रु के हानि-लाभ पर 
विचार करते हुए मैंने देखा कि रथ से शत्रु कोई फायदा नहीं उठा 
सकता, हाथी अब भी हमारे लिये मुकाबिला करने में कठिन मालूम हो 
रहे थे ; किंतु हमारे घोड़े और भाले उनसे अ्रभ्यस्त होते जा रहे थ, 
खासकर पाश्व॑ पर हमला ब्यादा प्रभावशाली होता था। मगध के 
घुइसवार हिम्मत से लड रहे थे; कितु उनके कबचों पर ध्यान नहीं 
दिया गया था, जिसके कारण उनकी भारी ज्ञति हो रही थी। पैदल 
सेना में तो सबेरे ही से हमारा पन्ना मारी हो चुका था। कल की भाँति 
आज भी हमने कई हजार मगध-सैनिक कैदी बनाये । दिन भर में सिप; 
एक कोस आगे बढ़ने का अर्थ है, श्रभी शत्रु उसी युद्धक्षेत्र में लड 
रहा था। तोमी अत्र मगधों को मैदान में भी लिच्छवि-तलवार का 
मजा चखने का भोका मिला श्रौर वह मधुर न था 

हमारे सामने सबसे बड़ा प्रश्न था, अपने लड़नेवाले मनुष्यों और 
पशुओं को बीच-बीच में आहार और जल पहुँचाना | यद्यपि उनके पास 
मिक्षियों में पानी और थैले में भुने मांस या मधु-गोलक थे, तो मी उन्हें 
लडाई के बीच में खाने-पीने का मौका नहीं मिल सकता था। दूसरे दिन 
की रात को हमें खबर मिली कि उत्तर-ग्रग [ अंगुत्तराप ) से वजी की 
पूर्वी सीमा पर एकत्रित प्रागघ सेना बहुत कमजोर साबित हुईं। इसका 
एक फल यह हुआ कि हमें मागध-सेना से सिर्फ इसी मगघ-क्षेत्र में लड़ना 
था और इसीलिये बड़ी भारी संख्या में लिच्छुबि सेना एक से श्रधिक मावों 

के पुलों से गंगापार हो हमारे पास पहुँच रही थीं। उस रात को हमने 
सै किया कि उन्हीं सैनिकों से निरन्तर आक्रमण करने की जगह अच्छा 
होगा, एक के बाद एक उठती लहरों के रूप में आक्रमण किया 
जाये, जिसमें नई आक्रमण-लहर के शत्रु से मुठभेड होने के समय 
पहिले के सेनिकों को खाने-पीने का कुछ अवसर मिले। हम -आक्रमण 
कर रहे थे; इसीलिये हमें यह सुभीता प्रात था, नहीं तो शत्रु के 
आक्रमण से बचाव करनेवाली सेना को इसका अवसर नहीं मिल 
सकता था। 

जिस तरह हमारी सेना को सद्यायता पहुँच रही थी, उसी तरह 
मगध-सेना को भी इसलिये तीसरे दिन के युद्ध में हमारे शत्रुओं की 
संख्या कम न थी, तो भी हमें शत्रु की युद्ध-चाल का अब मलीभाँति 
पता था ! रात को हमारी सेना ने कुछ जगहों पर छिट-फुट आक्रमण 
किये, किन्तु वह सिफ उसे हैरान करने के लिये हो सकते थ। अगले 
दिन हमने श्रपनी ताजी झ्ायी सेना को पहिले सामने भेजा, फिर जब 
शत्रु सेना के पैर कुछ उखड़ने लगे, तब कल की तज्बेंकार तथा खा- 
पीकर तैयार सेना आ जुटी | इस तरीके से यही नहीं कि हम अपने 
सैनिकों को लगातार दिन भर लड़ने से ही बचा रहे थे, बल्कि शत्रु की 
हिम्मत और बल को तोड़ने में भी सफल हो रहे थे । 

तीसरे दिन की लड़ाई के बाद हम पादलिग्राम से चार योजन पर 
पहुँचे ये, अर्थात्‌ दो दिन में सिफ एक योजन बढ़ सके थे। किन्तु 
यहाँ योजन का सवाल नहीं, बल्कि शत्रुसेना को पूर्ण पराजय देने 
का सवाल था। 

लिच्छवियानी-सेना श्रमीं अन्न-जल पहुँचाने, तथा बावलों को 
इटाने, एवं शाम को मुर्दों के फूँ कने के अतिरिक्त रण-क्षेत्र में पढ़े अस्न- 
शस्त्रों को मी जमा कर रही थी। रोहिणी को भामा ने एकाध बार कहा 
कि लिच्छवियानियों को मी युद्ध-पंक्ति में जाने का अवसर मिलना 

चाहिये, किन्तु जब मैंने श्रव तक के उनके काम की अ्रधिकता और 
महत्व को बतलाया तो उसने फिर आग्रह करना छोड दिया। 
मैंने यह भी कह्ा--“मभामी ! अभी तो हम आगे बढ़ते जाते हैं, किन्तु 
यदि हमें पीछे हटना पढ़ता, तो जरूर तुम्हारी सेना को तलवार उठाने 
के लिये तैयार होना पड़ता | 

तीसरे दिन के युद्ध में अ्रपार ज्ञति उठाकर भी शत्रु पीछे नहीं 
हटा । मालूम हुआ, उसने श्रपने सबसे अधिक निपुण योद्धाओं को 
इस दिन मैदान में उतारा था। अजातशत्रु कुमार स्वयं हाथी पर सवार 
होकर इस युद्ध में शामिल हुआ था। मुझे अफसोस होता था कि मैं 
युद्ध में सीधे तलवार चलाने से वचित हूँ | योजनों तक फेली लाखों 
की सेना का संचालन खुद इतना काम था, जिसमें, तलवार का हाथ 
दिखलाने के लिये समय निकालना मुश्किल था | किन्ठ उस दिन जब मैं. 
लड़ती सेना का निरीक्षण कर रहा था, उस समय मैंने एक असाधारण 
ऊँचे हाथी पर चढ़े एक योद्धा को लड़ते देखा | मुके खयाल आया, 
शायद यही अ्रजातशत्रु है श्रौर उसी वक्त भाले को दाहिने बायें 
चलाते मैंने अपने घोड़े को उस हाथी की ओर बढ़ाया । मेरे घोड़े को 
आक्रमण करते देख लिच्छवि अश्वारोही-मठ मागधों पर हूट पढ़े | 
कोई खड्ग चला रहा था, कोई भाला, कोई गदा, कोई फरसा। हाथी! 
के पास पहुँचते-पहुँचते मगध सवार और पैदल वहाँ से काई को तरह 
छेंट गये, भ्रौर मैं गजागेही के पास था। मेरे भाले के दो वार को 
उसने बचाया, शथीवान ने हाथी को मेरी ओर लपकने का इशारा दिया, 
किन्तु मेरा घोड़ा उससे कहीं ज्यादा फुर्तीला था। दूसरे ही क्षण पीछे से 
हाथी की दूसरी बगल से मैंने एक भाला चलाया, जो गजारोही की कवच 
को बेधते उसके कंठ में शुस गया, भाला खींचने के साथ उसका शिर 
लटका ओर वह होदे में लुदक पड़ा ! उसी वक्त मैंने एक लिच्छवि-तरुख 
को इपने घोड़े पर खड़े हो छिपकिली की भाँति हाथी की पीठ पर सरकते 

देखा। बात की बात में वह द्वाथीवान्‌ के पीछे पहुँच गया और बायें 
हाथ से अंकुश को छीना जिससे उसकी हथेली में धाव हो खून बहने 
लगा। उसकी पर्वाह न कर उसने दूसरे हाथ से नंगे खड़ को दिखला 
कर कह्ा--“हाथी को सामने चलाओ |” में दंग हो गया था उस 
तरुण की फुर्ती पर, किन्तु जब देखा सचमुच हाथी इमारे स्कंघावार की 
ओर हाँका जा रहा है, तो मेरे आश्चर्य का ठिकाना न था | हमारे पास 
कितनी ही दूर तक शत्रन्सेना नहीं थी। में पाँच सवारों को साथ चलने 
के लिये कहकर हाथी के पीछे चल पड़ा। उस वक्त मैंने ध्यान नहीं दिया 
था, कि लिच्छुवि-तरण का खाली थोड़ा हमारे पीछे-पीछे आ रहा दे । 
स्कंधावार [ छावनी ] पर पहुँचने पर तदुण ने हाथीवान्‌ के कान में 
कुछ कहा । उसने अगले पैर में बँघे जंजीर के दूसरे सिरे को गिरा दिया | 

* रण के इशारे पर हमारे एक सवार ने जंजीर को एक वृक्ष में लपेट 
कर बाँध दिया। फिर तरुण पीठ की ओर से कूदकर फूल्ष की भाँति 
जमीन पर आ गया । उसी वक्त मैंने देखा, एक खाली घोड़ा तर्ण के 
शिरावज्ञावरण-वेष्टित शिर को सूँघ रहा है। तरुण ने अपने चेहरे को 
दूसरी ओर कर रखा था | उसने हाथीवान और दूसरों की मदद से 
गजारोही सैनिक को नीचे उतारा, फिर द्वाथीवान्‌ को नीचे उतरने के 
लिये कड्ठा । द्ाथीवान्‌ उसके सभी हुक्मों को यंत्रवत्‌ करता जा रहा 
था। जब वह हाथी के पिछले पेरों को भी केंटीले सॉकल से बाँध चुका, 
तो तरुण ने गंभीर स्वर में कहा-- 

, अब तुम्हें प्राथदान मिला | जाओ, हमा रे इन सेनापति के प्रश्नों 
ही उत्तर दो ।”! 

मैं अब भी तरुण के चेहरे को अ्रच्छी तरह नहीं देख तका था, और 
उससे कुछ पूछना दी चाइवा था कि द्वाथीवान्‌ ने मेरे पास आकर कट्दा-- 
“स्वामी ! यह मगघराज विंदसार का मंगल हाथी नालागिरि है ।” , , 
में--“भहाराज का मंगल हाथी नालागिरि और गजारोही !” 
श्ध् 

हाथीषान---““मगघ सेनापति भद्विक जिसे चंड भी कहते हैं ।” 

चंड भद्विक का नाम सुनते हुए मेरे ह का ठिकाना नहीं रहा । 
मद्विक सेनापति मगध का सबसे जबदल्त युद्धविशारद था। आचाय 
बहुलाइव से उसके बारे में सुन चुका था। वह तत्शिला में उनका 
सहपाठी रह चुका था| भद्रिक की प्रेरणा से ही बीसियों मगध तरुण 
तत्ञशिला में युद्ध-विद्या सीखने जाते थे। यदि राजा के चापलूस 
सेनानायकों की चुगली और विरोध का शिकार न हुश्रा होता, तो वह 
मगध-सेना को अजेय बना दिये होता । 


मैंने घोड़े से उतर तुरन्त श्रपने सैनिकों को चारपाई लाने को कहा 
आर उसके आगे पर स्वयं एक तरफ से पकड़कर भद्विक के शब को 
चारपाई पर रखा। इस वक्त हमारे |गद कुछ और सैनिक जमा हो गये 
थे। मैंने उनसे कहा--“यह मगध का सव्ंश्रष्ठ युद्ध-विशारद ही नहीं, . 
सर्वश्रेष्ठ बीर भद्विक है |” 


उसा वक्त मैंने सूचना देने के लिये अपने सेनापति के पास 
पाठलिग्राम को सवार दौड़ाया । 

हाथीवान्‌ को मैंने सैनिकों के सुपुर्द कर हाथी के खिलाने-पिलाने 
की व्यवस्था करने के लिये कहा और स्वयं मद्रिक के शव को लिवाये 
अपने शिविर में चला गया। उसी समय रणत्षेत्र से दौड़ते हुए सवार 
आये, जिन्होंने खबर दी कि शत्रु-सेना मैदान छोड भाग रही है। मैंने 
विश्राम करती सेना को जाने के लिये कह शत्रु का पीछा करने 
की आशा दी । ु 

अब जब मेरे दिमाग को फुसंत हुई, तो मुझे उस लिजछवि-तरुण 
का ख्याल आया, जो शायद मेरे साथ-साथ हाथी पर आ्राक्रमण करने 
गया था, जिसके तलवार के हाथों को मैंने नहीं देखा था; किंतु राज- 
गज को पकड़कर लाने में जो कौशल उसने दिखलाया था, वह साधारण 

न था। मेंने अपने, प्रहरी से उस तरुण को बुला लाने के लिये कहा। 
लेकिन, बहुत दे ढ़ने पर भी उसका पत्ता न लगा। मुझे बड़ा श्रफसोस हो 
रहा था कि मैंने उस वीर को एक शब्द भी प्रशंसा का नहीं कह सका । 
हो सकता है, वह फिर शत्रु-सेना का पीछा करने के लिये लौट गया हो 
और कौन जानता दै, वह उससे जीता लौठकर आये | मुके अपने ऊपर 
* बहुत क्रोध ्रा रह था, मैं अपने को वीरता के तिरस्कार का अपराधी 
समस्तता था। पश्चात्ताप की श्राग लगे दिल से नाण पाने के लिये में 
हाथी के पास गया | श्रब वह मालूम हो रहा था, बस्तुतः गजराज 
ऐराबत है। उसके तीन-तीन हाथ लंबे मूसल जैसे दाँत, उसका विशाल 
सुन्दर शरीर, उसकी काली चढ़ा-उतार पीवर, दृढ़ सूड--समी 
असाधारण से मालूम होते थे। फिर युद्धक्षेत्र की सूचनाश्रों में लग 
गया। दिन थोडा-सा रद गया था, जब मुके एक ख्याल आया और 
» मैंने हाथीवान्‌ से कहा--- 
“महाराज बिंबसार के मंगल द्वाथी पर सेनापति क्‍यों चढ़ा था १” 
हाथीवान---“सेनापति के गुण को मद्गाराज ही जानते थे | सेनापति 
कुमार को बाल-बुद्धि कहते थे, जिससे वह उनसे नाराज रहता था। 
लेकिन भमद्दाराज इन्हें बहुत मानते थे, उनके लिये वह मंगल हाथी क्या 
अपना प्राण तक दे सकते थे | दोनों समवयस्‍्क बाल-मित्र थे |”? 
मैं उस वक्त कुछ सोच में पद गया, फिर बोला--- 
“यदि तुम्हें मंगल हाथी के साथ छोड दें, तो क्‍या तुंम राजणद 
' चले जाओगे !”? ; 
5. हाथीवान---“छोड़ देंगे १”? 
मैं---हाँ, महाराज को अपने बालमित्र सेनापति तथा मंगल हाथी 
दोनों के हाथ जाते रहने का बहुत अफसोस होगा । में सममता हूँ, 
मंगल हाथी के जानेपर उन्हें कुछ सं॑च्चना 'मिक्तेगी !? हाथीबान को 


सिंद लेनापरति श७श 


चुप देखकर मैंने कहा+“'तुम रास्ते में हमारे सेनिकों से डर का 
ख्याल करते होगे !”? 

हाथीवान--- हाँ, स्वामी !”? 

मैं--“उसकी पर्वाह न करो, में तुम्हें सुरक्षित अपनी सेना-पंक्ति से 
निकलवा दूँगा । तुम्हें घाव नहीं लगी है, यह श्रच्छी बात है। जाओो, 
मेरे सैनिक तुम्हें और हाथी को खाना देंगे, और में उनके बालमित्र 
की मृत्यु के बारे में मद्दाराज को पत्र लिखता हूँ ; फिर तुम्हें तुरन्त 
राजयह के लिये रवाना द्ोोना पड़ेगा ।”” 

हाथीवान्‌ की चेष्टा से मालूम हो रहा था, कि वह मेरी बात पर 
श्राश्वयंचकित था। मैं जिस वक्त ताल-पन्र पर तीन पंक्तियों की 
चिट्ठी लिखकर मुहर लगा रहा था, उसी वक्त लिच्छुविन्‍सेनापति सुमन 
पहुँच गये । उन्होंने श्राते ही मुके जोर से गले लगाकर मेरे ललाड को 
चुमा, फिर बोले-- 

“सिंह, मेरे पुत्र--नहीं लिच्छुवियों के विजयी सेनापति--” 

में--“नहीं, मेरे लिये आपका पुत्र शब्द ही अधिक प्रिय है।” 

सेनापति-- अच्छा पुत्र ! सारी वैशाली, सारी वज्जीमूमि को तुम 
पर गये है। हम मगध में यदि किसी से डरते थे तो कूटब्नीतिश 
ब्ह्मण वर्षकार और युद्धविशारद सेनापति भद्विक से। भद्विक को 
मारकर तुमने मगधपर पूर्ण विजय प्राप्त करली ।” 

मैं--और सेनापति ! मगघन्सेना रणु-स्षेत्र को छोड़कर भाग चली 
है, लिच्छुवि उनका पीछा कर रहे हैं।” 

सेनापति--“भाग चली है ! लेकिन सेनापति भद्विक की मृत्यु के 
बाद वह अवश्यम्भावी था ।” 
हक -- और एक अपराध के लिये मैं आपसे ज्ञमा माँगना चाहता 


सेनापति--''मगघ-विजेता के लिये एक नहीं सौ अपराध माफ”! 


२७७ मगध से यद्ध और विलय 


मैं--“राजा के मंगल हाथी--जिस पर चढ़कर मगघ-सेनापति 

लड़ने आया था--मैं लौठा रहा हूँ ।” 
- सेनापति--“तो मंगल हाथी को भी पकड़ लाये थे पुत्र !”* 

मैं--“हाँ, किन्तु अफसोस जिस तरुश ने असाधारण वीरता और 
कौशज दिखलाते हुए हाथी को बंदी बनाकर यहाँ तक पहुँचाया, उसका 
वचन मात्र से भी सम्मान नहीं कर सका, और अब शायद वह मागघों 
का पीछा कर रहा है ।” 

सेनापति--“जब बहुत से काम आ पड़ते हैं, तो ऐसी भूल हो 
जाती है | मुझे आशा है वह तरुण फिर मिल जायगा। तो तुम यदि 
मंगल हाथी को भेजना चाइते हो, तो मेज दो ।” 

मैं---“आऔर सेनापति ! मेंने मग्रधराज़् को यह पत्र लिखा है--'राजा 
मागघ श्रेणिक बिंबरसार को लिच्छवि-सेनापति सिंह की ओर से विदित दो । 
हमें श्रफसोस है कि हम मंगल हाथी की माँति आपके सेनापति भद्विक 
को जीवित नहीं पकड़ सके। लिच्छुवि वीर का सम्मान करना जानते हैं 
और हम मगध-सेनापति का दाह-संस्कार बड़े सम्मान के साथ करने जा 
रहे हैं और खुद लिच्छवि-सेनापति चिता में आग डालेंगे | हम इस 
खयाल से आपके मंगल द्वाथी को लौटा रहे हैं कि शायद इससे श्रापको 
अपने बालमित्र का दुस्सह वियोग कुछ सह्य हो सके।? 

सेनापति--'मैं इससे सहमत हूँ ।”” 

मैंने हाथीवान को चिट्ठी और अपनी सेनापंक्ति भर के लिये दो 
सवार अपने मुद्रांकित मार्गपत्र के साथ दिये। बाग के छोर पर चिता 
तैयार करने के लिये कह दिया । 

हमारा शिविर पाटलिग्राम से तीन योजन पर आमों के एक बाग में 
था, उस साल आम खूब फले थे ; किन्तु उनके पकने में अभी देर थी | 
आम की छाया में सेनापति के साथ में बैठा हुआ था, जब कि कपिल 
कुछ धोड़्सवारों के साथ पहुँचे। उन्होंने एक घोड़े पर से हाथ बचे 


सिंह स्ेनापति , २७८ 


आदमी को उतारा और सामने मेरे साथ सेनापति को भी -देख, उन्हें 
अभिवादन करते हुए मुकसे कहा-« 

“यह मगध का उपसेनापति उदायी है, आज हमने सबसे ज्यादा 
युद्धबंदी पकड़े हैं । श्रभी गिना नहीं गया है ; किंतु उनकौ संख्या लाख 
तक पहुँची होगी ।” 

सेनापति ने कपिल को 'साधु-साधु” कहा और मैंने कपिल को 
अकवार भरते हुए कहा-- 

“तुम्त मुझसे ज्यादा सौमाग्यशाली रहे कपिल ! मैं मगध के सेनापति 
को जिन्दा नहीं पकड़ सका |? 

कपिल--“तो मगध के सेनापति को तुम मार चुके हो !” 

मैं-''मुक्े कितनी खुशी हुई होती, यदि मैं भी उसे जिन्दा पकड़ 
पाये होता । श्रच्छा, शत्रु की क्या हालत है १” 

कपिल--“शत्रु सेना खतम है । इतने युद्धबंदी मिल रहे हैं, जिन्हे 
पकड़कर रखना भी दिकत की बात है ।” 

सेनापति ने बंदी के पास आकर कहां--- 

“उपसेनापति उदायी ! मैं समझता हूँ, ठुम मगध के सेनापति के 
दाइ-संस्कार तथा अ्रन्तिम सत्कार-प्रदर्शन में हमारा साथ दोगे ।” 

उदायी--“जरूर, मेरा यह सौमाग्य है।”? 

मैंने उदायी के दोनों हाथों को श्रपने हाथों में लेकर कहा--- 

“और मुझे सेनापति ! क्षमा करो, मैंने तुम्हारे प्रति सम्मान प्रदर्शन 
करने में देर कर दी ।” 

उदायी--“ किन्तु, मैं बन्दी हूँ ।” 

मैं--“तोमी तुम वीर हो | जय-विजय एक ही तरफ रहती है ; किंतु 


बीरता के भागी दोनों हो सकते हैं। आपको हमारे सैनिकों ने कष्ट तो 
नहीं दिया !” 


शक सगण से युद्धऔर विजक 


उदायी--आपके सेनानायक [ कपिल ] के सौजन्य के लिये 
धन्यवाद ।” े 

कपिल--“किन्तु, मैंने आपके हाथ बाँच दिये थे |” 

उदायी--“न बाँघने पर मैं इतनी आसानी से न झ्रा सकता था।” 

#---'तो आप कुछ खायें ।”? 

उदायी--“/सिर्फ जल पीऊँ गा |” 

उदायी के जलन्पान के बाद शव उठाया गया, अरथी में इम सबने 
बारी-बारी से कंधा लगाया । चिता पर रख देने पर, सेनापति सुमन ने 
श्रांग लगायी। थोड़ी देर में आग की लाल लपटों में चंड भद्विक का 
शरीर ढेंक गया और जान पड़ा थवाला वीर के शरीर-कणों को भी 
ज्योतिलोक मैं पहुँचाना चाहती है। 

लौटकर मैंने खाने रहने की हिदायत दे उदायी को सैनिकों के साथ 
उल्काचेल पहुँचाने की आ्राशा दी, और फिर सेनापति को मैंने और कपिल 
ने युद्ध की सारी परिस्थिति बतलायी । मैंने सेनापति को सारी सूचना 
वैशाली भेजने के लिये जब कहा तो उन्होंने कहा, मैं इस सन्देश को 
लेकर स्वयं वैशाली जाऊँ गा | वह अ्रभी' तीन योजन रास्ते को घोड़े पर 
दौड़कर आये थे ; इसलिये मैंने उन्हें विश्राम करने के लिये कहा--- 
किन्तु उन्होंने नहीं किया । मैंने उन्हें नया घोड़ा दिया, और सेनापति 
थोड़ी ही देर में हमारी आँखों से श्रोकल हो गये । 

मैंने कपिल को देखकर कद्दा--“मित्र कपिल ! कार्य की सफलता 
ही उसका पारितोषिक है ।” 

कपिल--“बिल्कुल ठीक कद्दा | तुमने अपने कौशल से इस महान 
विजय को प्रात्त किया । लिच्छवि-सेनापति ने तुम्हारी प्रशंसा की। 
गण भी अपना चरम सन्मान प्रदान करेगा। किन्तु क्‍या यह प्रसन्‍नता 
उस असंन्नता के बराबर हो सकती है, जो कि तुमने इस विजय को 
सम्पन्न दुआ देख अपने मन में अनुभव किया !” 


सिह सैगापति जद 


मैं-. अपने बारे में जो ख्याज्ञ कर मैंने श्रभी कहा, वही तुम्हारे 
वास्ते भी सोच रहा था। अच्छा, उसे छोड़ो, श्रव खाने की बात करो | 
मैं तो, जानते ही हो, मामा के कथनानुसार नंगटों का शिष्य हो गया हूँ; 
इसलिये मुके मांस-मछली, मद्य की जरूरत नहीं है ।” 

कपिल--“और मुमे इनकी जरूरत है |” 

मैं--“तो वुम्द्ारे सेनानी हैं, उनसे फर्माइश करो।”? 

उस रात शुक ने खीर-पूये बनाये थे, वह मधुर थे, किन्तु मुझे खाने 
में मीठे नहीं लगते थे। मेरे साथी मांस और शराब के साथ उत्सव मना 
रहे थे, वहाँ कौन मेरे साथ शामिल होनेवाला था ! किन्तु इसके लिये 
मैं किसीको दोष नहीं दे सकता था, मैंने जान-बूककर यह पथ स्वीकार 
किया था | 

मेरे उपनायक और सेनानी रणक्षेत्र से आनेवाली सूचनाश्रों 
को एकत्रित करने के लिये पर्यास थे, और सप्ताहों की श्रल्पनिद्रा के बाद 
मेरी पलक भारी हो रही थीं, इसलिये में सबेरे ही जाकर सो गया । 
आधी रात हो गई थी, जब किसी की आवाज मेरे कानों में आयी । मेंने 
पहिले समका कि शायद कोई स्वप्न देख रहा हूँ; किन्तु दो तीन बार 
की आवृत्ति के बाद मुझे मालूम हुआ कि कपिल आवाज दे रहे हैं। 
मैं तुरन्त उठ बैठा |+- 

“क्यों, क्या है कपिल भाई १? 

कपिल--तुम्हें गहरी निद्रा आमनी ही चाहिये। में तुम्हें जमाने के 
लिये मजबूर था । सेनापति सुमन का देह्ान्त हो गया ।” 

मैं-. “सुमन का देहान्त ! भ्रभी वह यहाँ से गये थे। केसे ९”? 

कपिल--“यद्यपि उल्काचेल पहुँचते ही सेनापति ने दूत के साथ 
एक पत्र वेशाली मेज दिया था, तो भी उनका मन नहीं माना और चाहा 
कि विजय-समाचार को खुद भो जाकर गण-परिषद्‌ को सुनावें । उल्का- 
चेल से निकलने ही पाये ये, कि वह धरती पर आ मिरे। साथी सवारों 


ही] मराध से युदू और विजय 


ने देखा तो उनके प्राण निकल चुके ये। उन्होंने एक सवार को यहाँ खबर 
देने के लिये भेजा, और बाकी सेनापति के शव को लेकर वैशाली गये ।”” 

मैं सुन्न-सा हो गया था, थोड़ी देर तक मुझे कुछ मी बोलते न 
देख कपिल ने कहा-- 

“सेनापति उल्काचेल में नहीं हैं। पूर्वी सीमान्त पर युद्ध बंद-सा 
हो गया है, तोमी वहाँ से जो सूचना आदि आयेगी, उसको कौन 
देखेगा |” 

मैं इसे भला नहीं था कि मैं लिब्छवियों का उपन्सेनापति हूँ । मैंने 
कपिल से कहा 

“ठीक जब तक गण दूसरे सेनापति को नियुक्त नहीं करता, तब तक 
उनके काम के लिये मैं जिम्मेवार हूँ। मित्र कपिल ! दक्षिणी युद्ध्क्षेत् 
का भार तुम्हारे ऊपर । शत्रु-सेना का पीछा तब तक न छोड़ना, जब तक 
कि शान्ति-भिक्षा के लिये मगध के दूत न आये | युद्ध-बंदियों को 
उल्काचेल भेजते जाना । श्रमरू के लिये में पत्र लिखे जा रहा हूँ । मेरे 
शरोड़े को मेंगवाशो |?” 

मैंने चिराग के सामने पत्र लिखा। कपिल ने घोड़े के आने की 
खबर दी । पत्र थरद्दा मैंने उनका गाढ़ालिंगन करते हुए कहां-- 

“मित्र ! श्राजकल पता नहीं लगता कौन किसका श्रन्तिम आलिंगन 
हो। मैं चला, परिस्थिति को देखकर जैसा चाहना वैसा करना, और 
बाकी यहाँ से तीन योजन पर मैं हूँ ही ।” 

वह् निस्तब्ध रात थी, सिवाय रात की साँय-साँय की आवाज के 
चारों और जो नीरवता छाई हुई थी, उसको हमारे पाँचों घोड़ों की टाप॑ 
दी मंग कर रही थीं। हम उसी भूमि से गुनर रहे थे, जिसपर एक ही 
दिन पदिले रुधिर का कदम उछला हुआ था । हम इतनी तेजी में दौड़ 
जा रहे थे कि एक दूसरे से बात नहीं कर सकंते थे। बीच-बीच में 
प्रदरी हमें खड़ा होने की आवाज देता, मशाल उठाकर देखता, फिर 

परिचय या श्रभिवादन कर छोड़ देता | पारलिग्राम में सेनानी को बुला- 
कर मैंने समझा दिया कि में उल्काचेल जा रहा हूँ, इधर का भार 
सेनानायक कपिल के ऊपर है। तीन योजन की यात्रा करके धोड़े थक 
गये थे, इसलिये हमने पाटलिग्नाम में थोड़ा विश्राम किया, श्रौर फिर 
नाव के पुल से धीरे-धीरे चलकर उल्काचेल पहुँच गये। साथ आये 
सवारों ने लौटने की इजाजत माँगी, मैंने उन्हे जाने के लिये कह्टा और 
सेनापति के सहायक सेनानियों से नयी सूचना आदि के बारे में बातचीत 
कर सो गया | 


( २२ ) 
संधि 

सबेरे जब मैं उठा, तो मालूम हुआ गणपति का दूत पत्र ला भेरी 
प्रतीक्षा कर रह है। मैंने पत्र ले पढ़ा । गणपति ने विजय के लिये मुम्के 
बधाई दी थी और जब तक गण किसी को सेनापति नहीं चुनता तब तक 
सेनापति के काम को संभालने का आदेश दिया था । मैंने आदेश- 
पालन की स्वीकृति दे दूत को लौटा दिया । 

उल्काचेल की ओर टोली-फे-टोली युद्ध-बंदी चले ञ्रा रहे थे । उन्हें 
भीतर के इलाकों में रवाना किया जा रहा था। घायलों की व्यबस्था 
को देखकर मैं बहुत प्रसन्‍न हुआ, और जब मैंने उसे श्राचार्य अग्निवेश- 
के सामने प्रकट किया तो उन्होंने कहा-- 

“व्यवस्था दिन पर दिन बेहतर होती गयी। आखिर काम कामको 
सिखलाता है । हमें इतने घायलों के एक समय चिकित्सा करने का 
कभी मौका नहीं मिला था ; किन्तु, जैसे-जेसे दिक्‍कतें हमारे सामने 
आती गयीं, वैसे ही वैसे हमें उनके हल भी सूकते गये । हमने मिन्न- 
भिन्न तरह के घायलों को मिन्न-मिन्न जगद रखा है। जिनकी चोट बहुत 
खतरनाक है, उन्हें एक जगह रखा है |--? 

मैंने बीच में बात काटकर पूछा-- 

“आर लिच्छुवियानियाँ कैसा काम करती रहीं १? 

अग्निवेश--'लिब्छुवियानियाँ अलिब्छुवियानियाँ, सभी ख्रियों में 
एक गजब का जोश आया हुआ है ; वह तो पुरुषों का मुकाबिला 
करती हैं और उनकी नायिका भाभा के बारे में मत पछिये ! उसका 
हुक्म तो ऐसा होता जैसा कि लिच्छषि-सेनापति का ।* 

मैं--“आपका मतलब है, उसका हुक्म इस तरह माना जाता है ।” 

अग्निवेश--“हाँ, वही मतलब है|” 

मैं---#भागा है कहाँ 

झग्निवेश--“पहिले दिन यहाँ रही, नहीं तो वह तो बराबर उस . 
पार रह रही है, बीच-बीच में किसी वक्त यहाँ भी श्रा जाती है। आज 

. मिनसार में आकर उसने रोगियों को देखा था ।” 

मैं--“'तो यदि वह मिले, तो कह देंगे कि मैं यहीं हूँ ।” 

अग्निवेश--““ओऔर पेनापति ! इस युद्ध ने हम वजी-निवासियों में 
एक नये जीवन का सचार किया है । बूढ़े-बूढ़ी भी इसमें किसी न किसी 
तरह सहयोग देना चाहते हैं। मुक्के कम-से-कम अपनी माणविका से ऐसी 
आशा न थी। वह जिन्दगी भर श्रपनी फर्माइशों से मुमे तंग किया 
करती थी ।” 

मैं---“तंग !? है 

श्रग्निविश--“हाँ. बहुत । जब उसको पहिली बार बच्चा पैदा होने- 
वाला का, तो उसने भेरी जान खा डाली | कहती--एक बंदर लाओ, 
मेरा बच्चा खेलेगा।” 

अग्निविश--नहीं, लकड़ी का खिलौना । जब बंदर लाया, तो 
कहा इसे लाह से रैंगवा लाझ। फिर कहा--बंका लाओ, भेरा बच्चा 
खेलेगा ।”” 

मैं--“ओऔर आचाय ! तुम सब खिलौने लाते रहे १” 

अग्निवेश-- क्या करता, सेनापति ! तरुणी माणविका थी, उसके 


'कोप से डरता था। एक घर खिलौने का मरवा लिया, लड़के के 
खेलने के लिये |” 


में. एक घर !! ) 
अग्निविेश--“हाँ, और जानते हैं हुआ क्या ? लड़की ।” 


ज््ह 

मैं---'फिर खिलौना १” 

अग्निवेश--'श्रगले लड़के की आशा में रख लिये गये। किन्तु, 
उसको पाँच सम्ताने हुईं, पाँचों लड॒कियाँ । मेरी माणविका कैसी थी, 
इसकी यह एक बानगी है। देह हिलाना-डुलाना उसे पसंद न था। मेरे 
पास दास-दासी, नौकर-चाकर बहुत हैं ; इसलिये कोई इर्ज नहीं हुआ।, 
नहीं तो माणविका मुके जीने नहीं देती । लेकिन, जब तुम्हारी मा 
मल्लिका देवी को उसने कच्छा बाँध घायलों को पट्टी बाँधते, बिछौना 
बिछाते, दूध पिलाते देखा, तो वह बिलकुल बदल गई ।” 

मैं--“मेरी माँ कच्छा बाँधती है !” 

अग्निविश---“ओऔर माणविका भी । वज्जी की स्त्रियों में मैंने कदा 
नहीं, बिल्कुल नया परिवतेन आया है। और सचमुच जिस तरह से 
घायल हमारे पास आते हैं, उनको देखते गजनाति से चलना किसी के 


. लिये सम्भव नहीं है। ओर ज्ियों के श्रन्तरवासक में हर समय पैर 


फँसने का डर रहता हैं।” 

मैं--/माँ, कहाँ हैं आचार्य !” 

अग्निवेश--“अ्रभी वह आयी नहीं हैं, आने ही वाली हैं । मेरी 
माणविका और मल्लिका देवी बालसखियाँ हैं सेनापति ! वह जानती 
होगी कि कहाँ ठहरी हैं ।” 

मैं-- तो आंचाय ! माँ से और भामा से भी कहना, कि मैं दोपहर 
को यहीं आऊँगा ।” 

अग्निवेश--- ओर गांधारी बहू को भी (” 

अग्नवेश---“मेरी माणविका उसे बहुत मानती है, कइटती है, सखी 
की बहू अपनी ही बहू है; किन्तु भामा और गांघारी बहू के दंत 
इधर बहुत कम होते हैं !” 

मैं--“काम बहुत होगा ?” 

अग्निवेश--“काम का क्या पूछ रहे हैं सेनापति ! घायलों का 
साँता लगा रहता है। मैंने उस पार अपने शिष्य वेदों को मेज दिया है, 
सुझे उधर जाने का मौका ही नहीं है। रणत्षेत्र कितना दूर है, यह भी 
सुमे नहीं पता, किन्तु घाव हमें बहुत ताजा मिलते हैं।” 

मैं--“दूसरे दिन ही रणत्षेत्र तीन योजन पर चल गया, आचार्य !” 

अग्निविश--“तब तो लड़कियाँ घायलों को लेकर दौड़ती होंगी [”” 

मैं--“रणत्तेत्र में तो जरूर, नहीं तो रथ और डेंगियों का प्रबंध है 
आचाय ! तो भी में देखता हूँ, लिच्छवियानियाँ न रात गिनतीं, न 
दिन, न दोपहर को तपती घृप । वह तीरों की वर्षा में कूदने से भी नहीं 
मिमकती । एक भी घायल को थोड़ी देर के लिये भी रणक्षेत्र में छोड़ 
रखना वह पसद नहीं करतों |”! 

अग्निविेश--“तमी तो मैं सेनापति ! कह रहा था, धाव भेरे पास 
ताजे आते हैं। और जितने ताजे घाव होते हैं, उतनी दी अधिक उनके 

अच्छा होने की उम्मीद रहती है।” 

मैं--“अ्रच्छा, तो आचाय॑ ! माँ को कह देना कि मैं दोपह्टर को 
आऊंगा |” 

अग्निवेश-- “और माणविका को भी सेनापति ! वह भी तुम्हे 
देखने के लिये उत्सुक है ।” 

में “अच्छा” कह चला आया । झुके फिर एक बार उस तरुण का 
ख्याल आ्राया, जो नालागिरि हाथी के मस्तक पर ऐसे चढ़ गया, जैसे 
कोई मंच पर चढ़ रहा हो। मुझे फिर श्रफसोस दोने लगा कि उस तरुण 
से मैंने कोई बात तक न कौ। 

दोपहर को खाना खाने से पहिले मैं फिर श्रग्निविश के चिकित्सालय 
में पहुँचा । वैद्याचाय मुके उस कमरे में ले गये, जिसके घायलों की 
देखभाल माँ कर रही थी। माँ का मुँह उस वक्त दूसरी ओर था, और 
मैं उसको पहिचान न सका । उसके सिर थर लिच्छुवियों सी पगड़ी*-- 

लिच्छुवियानियों से मिन्न--शरीर में कंचुकी और नीचे दो-फझच्छी घोती 
थी। झआचाय॑ ने जब पुकारा तो उसकी नजर मुमपर पड़ी। माँ ने 
आकर मुझे गोद में उठा लेना चाहा, मानो उसके लिये में अ्रव भी 
दूध-पीता बच्चा था। फिर वह मेरे ललाठ, केशों, भौहों को अनेक बार 
चूमती रही । मैंने कहां-- 

“मा, तू भी भागा की सेना में भरती हो गयी १” 

माँ---ओऔर रोहिणी की भी। पहिले में समझ न सकी जब यह 
लड़कियाँ लिच्छवियानी-सेना की बात कर रही थीं । किन्तु, जब उन्हें 
गंभीरता के साथ काफी परिश्रम करते हुए सारी बातों को सीखते देखा, 
तो मुझे मालूम हो गया कि यह खिलवाड़ नहीं है और फिर जिसका घर- 
भर नंगी लटकती तलवार के नीचे हो, उसके लिये तो सोचने का मौका 
कह्टाँ?--इसी वक्त मेरी परिचित-सी एक और समवयस्का सत्री को आया 
देख उसका हाथ पकड़ माँ ने कहा--“ओर यह मेरी सखी सूर्या आचार्य 
अग्निवेश की पत्नी हैं--” 

अग्निवेश--“*हाँ, मेरी माणविका, सेनापति |” 

ब्राक्षणी ने मेरे कुकते ललाट को चूमकर कद्दा--“और ब्राह्मण ! 
तुमने वह बंदरवाला किस्सा सुना दिया कि नहीं !”” 

अग्निवेश ने गिड़गिड़ाते हुए कहा मवती [ आप ] ! कोप न 
करें | यह हमारे सेनापति हैं ।” 

ब्राह्मणी--“सेनापति हैं, और मेरी बाल-सखी मल्लिका के पुत्र होने 
से मेरे पृत्र भी हैं, क्‍यों पु-सेनापति !”” 

मैं--“नहीं आचार्यायणी ! मुझे पुत्र कहो। मैं बचपन में तुम्हारी 
गोद में खेला हूँ !” 

ब्राल्‍ज्णी-- और पुत्र ! मैंने तुम्हें दूध मी पिलाया है, क्‍यों सखी 
मल्लिका १?! 

माँ--“हाँ सखी | उस वक्त उम्रा श्रौर सिह में हम भेद थोड़े ही 
रखते थे ।”? 

ब्रान्‍्षणी--“लेकिन, कितना फक है, मैंने वेशाली में दूर से जाते 
देखा, किन्तु नाम सुनकर मी म्॒के चेहरा देखने से विश्वास नहीं 
हुआ था।”? 
'. माँ--“सख्ति | तुमने बारह वर्ष के बाद सिंह को कहाँ देखा १ ठुमः 
तो श्राचार्य के साथ बाराणसी चली गयी थीं ।” 

ब्राक्षणी--हाँ, उस समय ब्राह्मण को ख्याल था कि बह यदि 
वैशाली छोड़ किसी राजधानी-में चला जाय, तो उसकी जीवक कौमार- 
भत्य की भाँति कद्र होने लगेगी। वाराणसी में क॒द्र हुई जरूर ; किन्तु. 
मुझे सखि ! वह विदेश मालूम होता था ।” 

अम्िवेश-- “और सेनापति !माणविका मेरे गले पड़ गई।” 

मैं---“तो कोई बुरा तो नहीं किया, आचाय॑ ?”? 

अगिवेश-«“हाँ बुरा नहीं किया, अपनी जन्मभूमि क्रिसको प्यारी. 
नहीं लगती १?” 

मैं--“ओऔर श्राचायं ! सुनता हूँ, चाची सुकुला भी तुम्हारे 
चिकित्सा-विभाग ही में काय करती हैं।” 

अग्रिवेश---“पहिले दिन सेनापति | फिर भामा के साथ उछ पार 
के रूणालय में चली गयीं।” 

मैं--“झऔर भामा का तो पता नहीं लगा, आचार्य !” 

अग्रिवेश---“नहीं, और श्राज घायल भी कम आ रहे हैं |” 

मैं--. “अब नहीं आयेंगे आचाय॑ !” 

माँ--“नहीं आयेंगे पुत्र !? 


मैं--“हाँ माँ ! माणघों की पूरी पराजय हुई है, कल से ही हमारे 
सैनिक तितर-बितर मागघ-सेना का पीछा कर रहे हैं ।” 


२८५९ सोच, 


शभिवेश--“सेनापति सुमन अपनी आँखों से इस विजय को देख 
नहीं सके यही अफसोस रहा ।” 

मैं---“देख सके, आचार्य ! उसी समाचार को वैशाली में सुनाने 
के लिये वह उतावले हो गये थे, जिसके कारण उनकी जान गयी | 
किन्तु, विजयी सेना के लिये यह बड़े अफसोस को बात है कि उसका 
सेनापति स्वागत और उत्साह-प्रदान के लिये मौजूद नहीं है ।”” 

चिकित्सालय देखने के बाद मैं शस्रागार देखने गया। वहाँ मांगधों 
से छीने हुए हथियार जमा किये जा रहे थे। उपनायक शान्तनु, जो 
पुल बनाने के दिन ही से दीघेवाह से निचली गंगा तक के नाविक बेड़े 
के नायक हो गये थे, इस वक्त वहाँ थे। उनकी नावें दुश्मन से छीनी युद्ध 
सामग्री को जमा करने में लगी हुई थीं। हम एक दूसरे से अंक भरकर 
मिले और , उन्होंने युद्धविजय के लिये मुझे मुबारकबादी दी। मैंने 
कहा--“इस विजय में तक्षशिला का बहुत बड़ा हाथ है।” 

शान्तनु--“मुमे प्रसन्नता है कि तक्षशिला ने अपनी बहिन वैशाली 
की कुछ सेवा करने का अवसर पाया ।? 

में--“ऐसी-वैसी सेवा ! आपकी सेवाएँ चिरस्मरणीय रहेंगी । 
आपके संगठित बेड़े ने पहिले ही प्रह्ार में शत्रु के पैर; जो उखाड़े, तो 
वह फिर न जम सके । और आज मित्र कपिल पार के सारे युद्ध का 
संचालन कर रहे हैं,या कर रहे थे ; क्‍योंकि युद्ध तो श्रब एक तरह 
समाप्त है। हम मगधराज के मुँह से हार स्वीकार करवाना चाहते हैं ।”? 

निवास पर फिर सूचनाश्रों को लेने तथा श्रादेश देने में लग गया | 
दिन थोड़ा रह गया था, जबकि कपिल का संदेश आया--“शन्नु युद्ध 
बंद करना चाहता है |” मैंने जवाब दिया कि पीछा करने की चाल बंद 
कर दो, मैं कल उत्तर भेजूगा । उसी वक्त में घोड़े पर वैशाली के लिये 
रवाना हुआ और थके धोड़ों को रास्ते में बदलते सूर्यास्त से थोड़ी देर 

श६ 


हर] 

बाद वैशाली पहुँच गया | गणपति सुनंद से आज कई महीनों बाद भेंट 
हुई । वह बड़े उत्साह के साथ मिले, अनेक बार साधुवाद दिया। फिर 
मैंने कपिल की सूचना को उनके सामने रखा। उसी वक्त अ्रमात्य- 
परिषद्‌ बुलाई गयी | 

प्रश्न था, युद्ध बंद करना चाहिये या नहीं, या बंद करना चाहिये 
तो किन शर्तों पर | महानाम अ्रमात्य का कहना था-- 

“हम मगधों के कई आक्रमणों को मेल चुके हैं। इनके साथ की 
हुई कोई सन्बि स्थायी नहीं होती । सधि करके इस सिफ मगध को फिर 
तैयारी करके आक्रमण करने का अवसर देते हैं। इसलिये, जरूरी है, 
इस बार हम इस मगड़े ही को बिल्कुल मिटा दें ।”? 

गण-पति--“अ्रर्थात्‌ मगधराज्य को खतम कर दें ?” 

मद्ानाम--हाँ |”? 

गण-पति--“ भ्रथांत्‌ पाठां, मगध, अ्रंग-दक्षिण, अग-उत्तर सब को 
वजी में मिला ले |” 

महानाम---“क्यों नहीं !? 

गण-पति--“ फिर हमारा यह शासन गण-शासन होगा या राज- 
शासन ?”? 

महानाम--“गण-शासन, जैसे वजी में |” 

गण-पति--“किन्तु, वजी में लिच्छवियों की भारी संख्या है, जो 
उसके शासन को गण का रूप दिये हुए है। मगध या अंग में लिच्छवि 
प्रजा नहीं है |” 

महानाम-- "तो उनपर हम वैसे ही शासन करेंगे, जैसे अपने यहाँ 
की अलिच्छवि-प्रजा पर ।” 

गणपति--'मैं चाहता हूँ, यहाँ हमारे सेनापति तक्षशिला, उत्तरा- 
पथ के गणों के अनुभव को लेते हुए श्रपने विचार प्रकट करें ।” 

मैं--“भन्ते गणपति ! मैं सिपाही हूँ इसलिये राजनीति पर, खासकर 


शव संधि 


गणतन्त्र की राजनीति पर, जो विचार में प्रकट करू गा, उस पर आप यह 
ख्याल करते हुए, विचार करेंगे कि यह्ट किसी राजनीतिश के नहीं बल्कि 
एक योद्धा के विचार हैं। उत्तरापथ के गंधार जैसे गणों में दास प्रथा 
नहीं है, वहाँ वर्ण या रंग का प्रश्न भी नहीं है, क्योंकि सभी आय और 
चन्द परिवारों को छोड़ सभी गंधार हैं; जिसका फल यह है, कि वहाँ 
गण ज्यादा शुद्ध रूप में मिलता है, और गंधारों में जिस तरह का 
भाईचारा आपस में देखा जाता है, वह तो यहाँ भी नहीं है । में समझता 
हूँ तत्नशिला [ गंधार ] की गण-प्रणाली हमारे लिये आदर्श हे सकती 
हैं। हमारे यहाँ दास-प्रथा भी है, आर्य से मिन्न प्रजा भी बहुत हैं, और 
अ लिच्छुवि श्रागन्तुकों की भारी संख्या है, जिसका परिणाम यह 
दिखाई पड़ रद्दा है, कि लिच्छुवि-मिन्नों के लिये हमारा शासन कठोर 
न होनेपर भी गणन्शासन जैसा नहीं है, क्योंकि हमारे शासन हमारे 
निश्चय पर प्रभाव डालने के लिये श्र-लिच्छवि प्रजा के पास कोई साधन 
नहीं है | इस तरह स्वयं वज्जी के भीतर लिच्छवि प्रजा के रहते भी में 
आदर्श शासन चलाने में दिक्कतें हँ | इसका एक परिणाम यह भी है, 
कि लिच्छवियों में कितने ही ज्यादा धनी परिवार हैं, और दूसरे गरीब । 
लोगों को अपने धन के अनुसार गण में प्रभुता का ख्याल होता है, 
जिससे गरीब लिचछवि धनी लिच्छवियों के प्रति दुराव करते जा रहे हैं। 

“जब वज्जी के भीतर यह बात है, तो यदि हम अ्रंंग मगध जैसे 
अ-लिच्छुवि देशों को भीवर मिला लें, तो इसका प्रभाव गणप्रणाली 
पर और ज्यादा पड़ेगा | आप यहाँ से किसो को राजा बनाकर वहाँ नहीं 
भेजेंगे, किन्तु किसी दूसरे नाम से शासक तो बनाकर जरूर भेजेंगे। 
' फिर उस शासक को मनमानी करने से रोकने के लिये वहाँ लिच्छुविगण 
नहीं रहेगा | आप यदि ज्यादा दिन तक एक ही लिच्छबि को वहाँ 
शासक रहने देंगे, तो सममिये दूसरे मग॒ध-राज को तैयार कर रहे हैं। वह 
धन के साथ प्रभुता को संचय करेगा | जब उसे हृदाना चार्दगे, तो वह 


सिंह सेमापति २९२ 


उसे पसंद नहीं करेगा, इससे किसी समय आगे चलकर भारी खुराफात 
की जड़ तैयार होगी |” 

महानाम-- और यदि हम किसी को ज्यादा समय के लिये न 
मेजें, मान लीजिये तीन व के लिये भेजें ।” 

मैं--“तीन वर्ष भी ज्यादा होते हैं। इसमें होशियार आदमी जड़ 
जमा सकता है | अंग-मगध के प्रभुताशाली व्यक्तियों के षड़यंत्र तथा 
प्रवासी लिच्छवियों में से कुछ को फोड़कर वह तूफान रच सकता है ।” 

महानाम--“श्र यदि एक ही साल के लिये भेजा जाये।” 

मै--“तो उसे देश के रीति-रवाज, वहाँ की राजनीतिक तथा 
दूसरी व्यवस्थान््रवस्था को सममने के लिये भी वह समय पर्याप्त न 
होगा |”? 

महानाम--“तो सेनापति ! आप समझते हैं कि अ्रग-मगध को 
अपने गण में मिलाने से हमारी गए-शासन-प्रणाली को धक्का 
लगेगा !” 

मैं--/हाँ, पश्चिम के गयों के तजवें से हम इसे साफ़ समझ 
सकते हैं |” 

महानाम--लेकिन मगध से हर पीढ़ी में कुछ वर्षो" बाद जो यह 
लड़ाई लड़नी पड़ रही है, रएके रोकने का उपाय क्‍या है !” 

मै--“यही नहीं भन्‍्ते अमात्य ! इससे भी भारी खतरा है। श्रभी 
तक हम जीतते हैं, कित इसे मगध के अपने शासन का अत्तित्व 
खतरे में नहीं पड़ा | हाँ, यदि एक बार भी मगधों की विजय हो गई, तो 
वह गणन्प्रशाली को सदा के लिये सत्यानाश कर देंगे। हमारे यहाँ 
अ-लिच्छुवि प्रजा बहुत ज्यादा हैं, जिन्हें ग्रामशांसन में अधिकार नहीं 
है । वे इम सब को सम दृष्टि से देखने का बदाना कर लिच्छुवि अलिच्छुवि 
के ( राजनीतिक ) अधिकारों को समान--जिशका श्र्थे है दोनों को 
समान रूपेण परतंत्र--कर देंगे |” 


२१६ सृंध्रि 


महानाम-- हाँ, आपने ठीक कहा सेनापति |--हमारी हर विजय 
से उनका जरा-सा बाल ठेढ़ा होता रहा है, ड्रिन्ठु उनकी एक विजय से 
ही हमारी गण-प्रयाली का सव्वंनाश हो जायगा। ऐसे शर्वनाशकारी 
शत्रु के श्रस्तित्व को रखना क्या बुद्धिमानी का काम है १” 

मैं-- “में आ्रपसे सहमत हूँ, द्रिन्तु ब्िंबसार को हटा कर दुसरे 
लिच्छवि ब्रिंतरतार के श्रा मौजूद होने से खतरा और बढ़ जाता है | 
पिंबसार सिर्फ विपस्तार था, लिच्छुवि विव्रसार बिंबसार--अ्रग-मगध का 
प्रभु--भी होगा, और लिच्छुवि भी ; जिसका परिणाम यह होगा कि वह 
हम लिच्छुवियों में फूट डालने में समर्थ होगा। श्रर्थात्‌ जहाँ श्रणिक 
बिबतार से लड़ने के लिये सारे लिचछाव एक मत थे, वहाँ लिछवि 
विबमार से लड़ने में वह एक मत न होंगे, और उस हालत में लिच्छुवि 
गण का खतरा कम नहीं होता । पहिला प्रश्न है क्या अपने शन्न्‌ को इटाने 
के थास्ते हम अपने लिच्छुवि गण की एकता को मिटाने को तैयार हैं |” 

महानाम---“मैं सममता हूँ, लिच्छबि का दूध-पीता बच्चा भी इसे 
पसंद नहीं करेया ।”” 

मैं -- फिर प्रश्न है, बिना श्रपनी एकता को नुकसान पहुँचाये, हम 
कैसे शन्नु के श्रश्तित्व को मिटा सकते हैं !” 

महानाम--“हाँ, इसोका हमें कोई रास्ता निकालना है, सेनापति 
इसका कोई रास्ता आपको सूरू पढ़ता है।” 

मैं- इसके बारे में में बिल्कुश अपार में हूँ, भन्‍ते महानास ! 
यदि ग्रापका मतलब सदा के जिये शत्र के अत्तित्व के मिटाने से है | 
एक रास्ता है, जिधसे इसकी हम कुछ आशा कर सकते हैं, लेकिन कुछ 
ही और वह रास्ता मी संदेह-रहित नहीं है ।” 

गणपति“ कौन सा सेनापति |” 

में->“यदि अंग और मगध की प्रभा को उनकी स्वतंत्रता 
वापस कर दें [? 

महानाम---“बिंबसार की सेना को परास्त कर हम इसे आसानी से 
कर सकते हैं |!” 

मैं--'ल्ेकिन क्या अ्रंग और मगध की प्रजायें उस स्वतन्त्रता को 
स्वीकार करना चाहेगी !” 

मद्ानाम--स्वतन्त्रता को कौन नहीं स्वीकार करना चाहेगा १” 

मैं--“इसे आप अपने परिवार के किंसी बुत पुराने प्रिय दास को 
मुक्त करके देखिये ।” 

महानाम--“श्रपका मतलब है, वह अदास होना नहीं पसन्द 
करेगा !? 

मैं--“हाँ, क्योंकि स्वतन्त्रता अपने साथ बहुत-सी जवाबदेही, बहुत- 
सी चिन्तायें, बहुत-से र्वा-त्याग-- स्वेच्छा से प्राय-त्याग भो--करने 
को हमारे सामने उपस्थित करती है, श्रौर इन गुणों को चिरदास प्रायः 
खो बैठे रहता है।” 

महानाम--“ठो श्रापका मतलब है, जो प्रजा एक बार दास हुई, 
बह हमेशा के लिये दास ही रहेगी !”? 

मैं---मं प्रायः खो बैठने की बात कर रहा हूँ। प्रजा को स्वतन्त्रता 
के लौटाने का मतलब दे उनका एक गण-तन्त्र कायम करना- मगध- 
गण, अग-गण कायम करना ।” 

महानाम--“क्या यह अच्छा न होगा कि ग्राची भें हम गयों की 
संख्या उसी तरह अश्रघिक बढ़ा दें जेंसा कि उदीच्ी [ पंजाब ] 
मं है ! 

म--“आऔऔर ऐसा करने पर कमी-कभी युद्ध मले ही हे जाये, कि्तु 
हमारी गण-प्रणाली को खतरा नहीं रहेगा--गण का घातक शत्रु 
राजतन्त्र है।” 

महानाम---ठीक तो कहा ।” 

-- ठोक तो कद्दा, किन्तु जिसे हम ठीक कह सकते हैं, कोई 

जरूरी नहीं है कि हम उसे ठीक कर भी सके, क्योंकि कहना करने से 
आसान हुआ करता है ।” 

मदहानाम--“ यानी हम अग-मगध को उनकी स्वतन्त्रता लौठा 
नहीं सकते !” 

मैं--“यदि उस स्वतन्त्रता को किसी मगध-राज या अंग-राज को 
सौंपना चाहते हैं, तो यह करना बहुत संभव है ।” 

महानाभ--“नहीं, हम प्रजा को लौदाना चाहते हैं।” 

मैं--“यानी मगध-गरण, अंगन्गण कायम करना चाहते हैं ?” 

मशनाम-- हाँ ।” 

में--'तो इसके लिये लिच्छवियों की भाँति एक खून से संबद्ध 
श्राय, शुक्नवर्ण कोई बड़ी श्रंग-जाति, मगध जाति होनी चाहिये।” 

महानाम--“ता वैसी जाति कोई है नहीं क्या ?? 

मैं---“मगध क्षत्रिय-जाति मिलेगी, मग्ध जाह्मण-जाति मिलेगी, 
मगध-शिल्ी, मगध-चांडाल, मगध ग्रहपति मिलेंगे। किन्तु यह हमारे 
लिच्छवियों जैसो बहुसंख्यक या एकजातिक जातियाँ नहीं हैं ।” 

महानाम--“इनमें आय शुक्लवर्ण जातियों- ब्ाह्मणों और क्षत्रियों 
“को एक करके हम मगध गण क्‍यों न कायम कर दें १” 

मैं --“किन्ठु ब्राह्मणों को हम इसके लिये तैयार नहीं कर सकते, वह 
समभते हैं कि उनका काम यज्ञ, पूजा है, शासन करना छृजिय का 
काम है ।” 

महानाम-- गण की स्वतंत्रता श्रौर प्रभुता के सामने वह श्रपनी 
पुराहिताई को छोड़ने के लिये तैयार हो जायेंगे |” 

मैं---“तभी, जब कि उनके तीनों बेदों के सारे मंत्र लुप्त हो जायें, 
कोई बालक भी किसी मंत्र का स्मरण करनेवाला न रह जाये |” 

महानाम-- “वह क्‍यों (? 

मैं-“क्योंकि अ्रष्टक, वामक, वामदेव, यमदग्नि, भूगु, वशिष्ट, 

आंगिरा, विश्वामित्र, भरद्वाज आदि ने जो तीनों वेद बनाये, वही ब्राह्मण 
क्षत्रिय के भेद को स्थापित करने में प्रधान कारण हुए। उदीची 
[ पंजाब ] के आरार्यों ने वेद नहीं बनाया, इसलिये श्राज भी वहाँ ब्राह्मण 
गये ब्राह्मण जरूर मिल सकते हैं | कुरु-पंचाल में श्रष्टक, वमदेव आदि 
नहीं मिलते--प्राची से ने वेद बनाये, और वहीं आ्रार्यों के भीतर यह 
आहायण-स्त्रिय भेद जयठंस्त पाया जाता है |” 

महानाम--“हम भी तो प्राची में हैं, धमारे में क्षत्रिय-आह्मण भेद 
क्यों नहीं ।”? 

मैं--“उत्तरापय [ पंजाब ] की गण-जातियों को देखने से में 
इस परिणाम पर पहुँचा हूँ कि श्राय या शुक्ल वण के मूल पूर्वज किस 
प्रकार का ब्राह्मण-क्षत्रिय भेद नहीं रखते थे, गंधार कम्बोज, श्रौर उत्तर 
कुर में श्राज भी बैता ही है | आागन्तुक श्र-लिच्छुवि श्रार्यों को छोड़ 
देने पर हम लिच्छुवियों में भी ऐसा ही है। हथियार चलाने, शासन 
करने की समानता के कारण बाहरवात्ते दर्मे लिच्छवि ज्षत्रिय कहते हैं, 
आर जब वह क्षत्रिय कहते हैं, तो उनके मन में ब्राह्यण का भी ख्याल 
रहता है--अश्रथांत्‌ ब्राह्मण श्रेष्ठ पुरोहित जाति, क्षत्रिय उससे नीचे शासक 
योद्धा जाति। क्‍या उनके इस विचार से श्राप सहमत हैं ! 

महानाम-- “बिलकुल नहीं | ब्राह्मणों को हम अ्रपने बराबर नहीं 
समम सकते ; जहाँ तक रक्त की शुद्धता या वण का संबंध है, वह दमसे 
नीचे हे । इसीलिये ब्राह्मण-कुमारी या कुमार के साथ लिच्छविन्कुमार या 
कुमारी को सन्तान को हम बरादरी का दर्जा या लिच्छुवि-श्रमिपेक देने 
के लिये तैयार नहीं हें | ब्राह्मण लिच्छवि की कन्या से हुई अपनी संतान 
को भी अपने में मिलाते हैं, उसे यक्ष, भोज आदि में समान श्रधिकार 
देते हैं, अपनी कन्या में लिच्छवि से उस्न्न पुत्र को भी नाना अपने मोच्र 
और वंश में मिला लेता है।? 


मैं--तो इसका श्र्थ यह है कि हम वह ज्तर्मिय नहीं हैं, जिस 

अर्थ में हमारे पड़ोसी ब्राह्मण या दुसरै हमें समझते हैं। वस्तुतः जहाँ 
कुर, पंचाल ग्रादि के श्रायों में ब्राह्मण-क्षत्रिय श्रादि भेद हुए, वहाँ 
इमारी गण-जातियों ने इस भेद को स्वीकार नहीं किया, वह वहीं 
पुराने आय जन [ जाति ] बने रहे । उन्होंने कुरन्पंचालों की 
तरह राजतंत्र नहीं कायम किये ; बल्कि पुरातन श्रार्थों की भाँति 
अपने गरन्शासन को कायम रखा। आगे हो सकता है विवाद 
उठे कि लिच्छवि ब्राह्मण हेंया क्षत्रिय। यद्यपि दूसरों के कहने के 
कारण हम भी श्रपने को क्षत्रिय कद्दते हैं, डिन्तु शख््रघारी शासक 
केथ्र्थ में न कि ब्राह्मण से नीचे के एक वर्ण के श्रथ में | हम वस्तुत: 
आह्यण ऋषियों की बनायी वर्ण-व्यवस्था में श्रव तक शामिल ही नहीं 
हुए हैं। इतना कहने का मतलब यही है कि गण स्थापित करने के 
लिये जिस तरह की एक जाति, एक परंपरा की जरूरत है, वह अ्रग- 
मगध में नहीं है। वहाँ के क्षत्रिय, ब्राह्मण या गहपति बेसे ही एफ 
जाति के नहीं हैं, जेसे लिच्छवि ।”? 

महानाम--तो उनमें से”क्षत्रियों को क्‍योंन गण-जाति मान 
लिया जाय !” 

में--“क्षत्रिय--अश्रर्थात्‌ मागध क्षत्रिय--गण-परंपरा की स्वृत भी 
नहीं रखते | वह अपने किसी पूर्वज राजा की ही स्मृति रखते हैं। और 
स्वयं दिसी सामन्त--गण नहीं--को अपना मुखिया मानते हैं | वह 
केसे गण-प्रणालो को अ्रपनायेंगे !”? 

गणपाति--“हाँ, सेनापति ! मैं भी समझता हूँ विंबवार कै राजवंश 
का उच्छेद कर मगंघ के शासन को किसी मगध ज्ञत्रिय जाति को दे 
देने से वहाँ गण नहीं स्थापित हो सकता | क्ज्िय कह दिया, इसलिये 
अगध के क्षत्रिय किसी वक्त उस गण स्वतंत्रता को भोग रहे थे, जिसे 
श्राज लिच्छुवि भोगते हैं, यह नहीं माना जा सकता | वह तो राजा 
के ग्रेष्य आ्रशाकारी मात्र रहे हैं। और फिर एक वात और है, दाहता- 

परतंत्रता--को मगघ की सारी जातियाँ बाध्य होकर समान रूप से भोग 
सकृतो थीं; किंतु गण-स्वतंत्रता को समान रूप से भोगने के लिये वह 
सहमत नद्दोंगी, इसलिये कई जातियों को मिलाकर मगध-गरा या अ्रंग-गण 
बनाना संभव नहीं | वस्तुतः, जातियों की जितनी खिचड़ी वहाँ हे, उसमे 
गए। की स्थाउना के ख्याल को भो इमें मन में लाना नहीं चाहिये।” 

में और मैंने पहिले दी कह दियां कि व्हाँ लिब्छुविगण का 
शाप्तन कायम करना लिच्छुवयों की एकता के लिये जबद॑स्त घातक, 
अतएव गण के लिये भी घातक होगा |”! 

और भी श्रमात्यों ने इस बात पर अपने विचार प्रगट किये और 
वह मेरी राय से सहमत थे। महानाम का फिर भी आग्रह था कि बिबसार 
के राजवश को कम से कम खतम कर दया जाय। इसके कारे में 
मैंने कहा-- 

“भन्ते महानाम ! अ्रव आपने जो प्रश्न उठाया है, वह मेरे अपने 
विषय--युद्ध और सैनिक-शान--से संबंध रखता है, इसलिये इसपर मैं 
कुछ श्रधिक श्रधिकार के साथ बोल सकता हूँ । किन्तु उसे कहने से पहले मैं 
यह बतलाना चाहता हूँ, कि मनुष्य शरीर की भाँति राजवंशों की भी 
तस्णाई और बुढ़ापा होता है | तरुणाई ज्यादा खतरनाक और बुढ़ापा 
कम खतरनाक होता दे। विब्रतार का राजवश तरुणाई को पार कर 
चुका है, कोई राजवंश तीन-चार पीढ़ी से ज्यादा तरुणाई नहीं रखता, 
फिर उसे बुढ़ापा बेरता है, ओर उसे खतम कर नया राजवश अपनी 
तरुणाई के साथ आता है| क्‍या इम चादते हैं कि अपने द्वाथों से मगध 
को एक नया तरुण राजवंश प्रदान करे !? 

गणपति--“यह जरूर हमारे ख्याल करने की बात है । हमें भेड़िये 
को छोड़कर सिंह की माँद में घुसने की कोशिश नहीं करनी चाहिये |” 

मैं--“और फिर एक योद्धा के तौर पर विचार करते पर मुम्े 
मालूम होता है कि मगध राज-वंश को परास्त करना और उछका 

उच्छेद करना एक बात नहीं है। परास्त हम उसे कर चुके, किन्तु 
उच्छेद करना बहुत दूर की बात है। हमारी सेनायें गंगा श्रौर राजगह 
को दूरी के आधे को पार कर गयी हं। हमें पता है कि नालन्दा से आगे 
मागधों ने जबदंत्त मोर्चाबन्दी कर रक्खी है | मुझे विश्वास है, हम उस 
मोर्चे को तोड़ खकते हैं, किन्तु उसके लिये हमें कई हजार लिच्छुवि- 
तरुणों की बलि देनी होगी, मद्दीनों वजी को अपने दूसरे काम बन्द कर 
सिर्फ युद्ध के काम में सारी शक्ति लगानी होगी। मैं समझता हूँ, लिच्छुवि 
क्या, कोई लिच्छवियानी भी इस कुर्बानी से पीछे पैर हटाना नहीं 
चाहेंगी ।” 

सुप्रिय--- इसका प्रमाण तो लिच्छवियानियों की आजकल की' 
तत्पस्ता है ।” 

मैं--/फिर हमारी सेना को राजग़ह का दुग लेना होगा !”” 

कई अमात्य एक साथ बोल उठे--“राजगह का दुग !” 

मैं--“हाँ, क्योंकि जब तक हम राजगह के दुर्ग को नहीं ले लेते, 
तब तक बिबसार के राजवंश का उच्छेद नहीं कर सकते ।” 

गणपति---श्रौर सारे जम्बुद्दीप में विख्यात राजगह के दुर्भेद् दुर्ग 
को तुमने सेनापति [ देखा है !” 

मैं--..“देखा नही है, किन्तु उसके सै नक मध्त््व को मैं भलीभाँति 
जानता हूँ |” 

गणशपति--“यदि नालन्दा से आगे वाले मो्चों को लेने में मद्दीनों 
लगेंगे, तो सेनापात ! राजग्रह् के दुग पर विजय प्रात करने के लिये 
वर्षों लगेंगे ।” 

मैं--“मैं यही समझता हूँ भन्‍्ते गण-पति ! दक्खिन की एक छोटी- 
सी गली को छोड़कर राजगह चारों ओर वैभार, बिपुल, पांडव आदि 
पाँच पहाड़ों की ४ंखला से घिरा हुआ है । इन पहाड़ों के ऊपर बहुत 
मोटी शिलाओं के प्राकार--नवशाल पत्थरों की चिनी दीवार--पसेंढरी 

गली के एक छिरे से दूसरे सिरे तक मौजूद हैं। इस प्राकार में जगह- 
जगह सैनिक यैठे रहते हैं और वहाँ एक मगधघ सैनिक को मारने के लिये 
दितने ही लिच्छवियों को जान देनी होगी | बाहर से घेरा डालने के 
लिये एक तो हमारे पा4 सेना भी नहीं हो सकती श्रौर यदि हो भी, त 
बिंबसार वर्षों राजण॒ह के भीतर रह सकता है। इस गिरि-दुग के भीतर 
ही सुमागधा जैसा विशाल सरोवर है। जिसके जल से सिक्त.डोनेवाले 
हनारों-हजार करीष खेत हैं| इस प्रकार हम राजणह के दुर्ग का श्रवरोध 
करने से ज्िंवसार की सेना को भूखा नहीं मार सकते ।” 


महानाम--“ओर यदि हम श्राक्रमण करें सेनापति ! मैं सैनिक दृष्टि 

से इक प्रश्न को नहीं सम के सकता, इसीलिये पूछ रहा हूँ ।” 
--“अ्रपार जन-हानि होगी । पाँचों पव॑तों पर खिंची दीवारों को 

तोड़ने के लिये इमारे पास श्रभी कोई साधन नहीं है; यदि साधन होता, 
तो मी पहिले तो पहाह की जड़ से ऊपर चढ़ना होगा | और ऊपर किसी 
चट्टान या माड़ी की आड़ में बैठे धनुधर हमारा कितना नुकधान कर 
सकते हैं, यह श्राप खुद समझ सकते हैं। फिर प्राकार को लाँधने में 
दुर्ग रक्षियों के प्रहार से हमारे कितने योद्धा मरेंगे, यह भी ख्याल रखें |?” 

सुप्रिय---“क्या इतने लिच्छुवियों की बलि वेशाली दे सकती है १” 

मैं--“देना चाहेगी, किन्तु हमारे पास उतनी बलि ही नही है। रदि 
तोन पीढ़ियों से प्रस्येक लिच्छुवियानी ने बीस-बीस पुत्र पेंदा किये दोते, 
तो वेश हो सकता ।”? 

महानाम--“और उतनी ही पुत्रियाँ भी ।” 

मैं-..“हाँ, यह तों साफ है, नहीं तो दूधरी द्वी पीढ़ी में अ्र-लिच्छवि 
कुमारियों से व्याहइ कर श्रगली सन्तान ही श्र-लिच्छुवि हो जाती। ते 
भन्‍्ते परिषद्‌ | में समझता हूँ, यदि हमने राजगह को लेने का संकल्प 
किया, तो लेना ही संदिग्ध है; किन्तु, इसमें सन्देह नहीं कि अन्चे-लूले 

लगड़ों के अतिरिक्त पचपन-साठ साल से, ऊपर के बूढ़े तथा पंद्रह साल 
से कम के बच्चे ही लिचछुवि परिवारों में बच रहेंगे ।?” 

सुप्रिय--“ओऔर लिच्छबियनियों के बारे में भी बढ़ी बात होगी ।” 

मैं--“वही नहीं होगी, क्योंकि लिखछुवियानियों की सेना में चाल्लीस 
पेतालीस से कम आयु की स्त्रियाँ पद्चीस हजार से ज्यादा नहीं हैं। हाँ, 
युद्ध के बाद एक भारी संख्या ऐसी तरुण स्त्रियों की बच रहेगी, जिन्हें 
लिच्छवि पति पाने को आशा न रह जायेगी ।” 

महानाम--“तो सेनापति ! यह बहुत बुरी बात होगी।” 


मैं--हाँ, क्‍योंकि हम अपनी तरुण लिच्छिवियानियों से श्राशा 
नहीं कर सकते, कि वह आजमन्म बिना पुरुष के अपने घर में बैठी रह 
जायेंगी । उनका श्र-लिच्छवि श्रार्या', श्र-लिच्छुवि दा6-कमंकरों से संबंध 
होगा, जिससे लिच्छुब-रुधिर को ही नुकसान नहीं पहुँचेगा, बल्कि 
लिच्छुविगण का अस्तित्व भी खतरे में हैं। जायेगा; क्योंकि लिच्छुविया- 
नियों--जिनकी ही संख्या हमारे में ज्यादां होगी--को इतनी भारी 
संख्या अपनी तथा अपनी सम्तानों की हीन अवस्था को चुपचाप बर्दाश्त 
नहीं करेगी ।? 


गशुपति--“आपत्काल में विवाह-बंधन को हम लिच्छुवि-घर्म के 
श्रनुसार शिथिल कर सकते हैं, श्रौर इस प्रकार एक पुरुष बीसियों स्त्रियों 
से संतान-उत्त्ति करा सकता है, किन्तु सिर्फ संतान ही ।”? 

मैं--हाँ, गणपति ! और बीस लिऋछवियानियाँ एक पुरुष को 
पति मान सन्तुष्ट नहीं हो सकतीं |” 

महानाम--“तो सेनापति ! आपकी राय ह कि लिच्छुबियों की 
सख्या इतनी नहीं है कि बह बिंबलार के राजवंश का उच्छेद कर सके !?” 

मैं--“उच्छेद भी कर उर्क, साथ ही लिच्छुविगण को दृढ़ भी रस 
सके [? 

गयापति--तो सेनापति ! तुम अपनी राय बतलाओ, हमें क्‍या 
करना चाहिये !” 

मैं-..अयनी शक्ति को अ्रुण्ण रखते हुए, शत्रु के सैनिक, 
अल ढो कमजोर कर उसे ऐसी श्रवस्था में रखा जाये, जिकमें यदि “ह 
'फिर सर उठाये तो लिच्छबि श्रच्छी स्थिति में रहें ।”? 

सुप्रिय--“श्रर्थात्‌ हर पीढ़ी के लिच्छवियों को शत्रु के भय से मुक्त 
करने का रास्ता हमें मालूम नहीं, यह दम स्वीकार करते हैं ।” 

मैं--“जरूर ! हम क्‍या कोई भी जाति नहीं, देवता भी नहीं ऐपा 
नकर सकते कि अ्रपनी सारी श्रगली पीढ़ियों को दुश्मन के भय से मुक्त 
कर दे |? 

सुप्रिय--“अ्च्छा, तो ! ? 

मैं-..0/मैं समझता हूँ, अध्यायी सन्धि से पहिले तलवार को म्प्रान में 
डालने के लिये इम मगधराज के सामने यह शत रखें कि हमारी सीमान्त 
नदियों के परले तट से चार-चार योजन में शत्रु की सेनाएँ न रहें, श्रोर 
चहाँ हम तव॒तक अपनी सेनाएँ रखें जब तक कि स्थायी सन्धि न हो 
जाये ।” 

इस बार कुछ देर तक और बात द्वोती रही, किन्तु अ्रन्त में परिषद्‌ 
ले मेरी राय को स्वीकार किया | 

उसी रात को संस्थागार में गण-संस्था की बेठक हुई। गण ने 
अस्थायी संधि की मेरी शर्त को स्वीकार किया, मुझे साधुवाद देते हुए 
लिच्छुविगण का सेनापति नियुक्त किया, और परिषद्‌ को स्थायी संधि 
की शर्तों को ते करने का भ्रधिक्रार दिया। 

दृषरे दिन सबेरे मैंने उल्काचेल में सेना नायक कपिल को लिखा कि 
मगघराज यदि इस शर्तें को मंजूर करें, तो लड़ाई स्थगित करो, और 
संघिदूर्तों को मेरे पास ले आओ। 

मुझे पीछे पता लगा कि राजा विंवार अपने सेनापति को मृत्यु 

और उपसेनापति के बंदी हो जाने से बहुत शोकाकुल और चिंतित 
हो गया था। इस युद्ध के लिये वह तैयार न था ; इपलिये जब उपने 
यह परिण्णाम देखा तो कुमार अजातश॒त्रु और उसके सलाइकारों पर बहुत 
जाराज हुआ, ब्राह्मण वर्षकार ने चालाकी से अपने को राजा का 
कृपापात्र बनाये रखा। जब द्वायीवान्‌ नालागिरि के साथ मेरै पत्र को 
ले गया, और उसने लिचछबि सेनागति--उस वक्त मैं उप-सेनापति ही 
था--की प्रशंशा की, तो ब्रिब्रमार ने कहा, ऐसे लोगों से लड़ना 
बहुत बुरा है। श्रस्थायी सन्धि की हमारो शर्तों पर, कुमार को चलती 
तो; बह स्वीकृति न देता ; किन्तु राजा ने स्वीकृति दे अपने महमात्य 
वर्षकार और अमात्य ( मत्री ) सुनीथ को स्थायी सन्धि के बारे में बात 
करने के लिये नियुक्त किया, सेना को लड़ाई बंद करके चार योजन की 
सीमा से पीछे दट आने की आशा दी | यद्यतरि पाटलिग्राम [ पटना ] के 
युद्धक्षेत्र में चार योजन की शर्त पूरी करने के लिये इमें पीछे दृटना पड़ा, 
किन्तु दक्षिणी तीमान्त के अधिकांश भांग तथा भरे पूर्वी सौमान्त में 
इमारी सेनाश्रों को चार योजन तक आगे बढ़कर अरना अ्रधिक्रार 
स्थापित करना पहड़ा। 

विजय की खबर सुनते ही वजी में जगह-जगद विजयोत्सव मनाया 
जाने लगा। श्रोर उल्काचेल में तो मुके अपने कामों से समय-समय 
पर निकल्लकर श्रास-पास के लिच्छुवि महल्लकों ( बृद्धों ) की,ब१धाई लेने 
के लिये बाहर के श्रॉँगन में कई दिन तक श्राना जाना पड़ता था । गण 
ने सात दिन बाद सारी वज्जीभूमि में बिजय-नक्षत्र ( उत्सव ) घोषित 
किया । उस दिन खारी वशाली तोरण, ध्वजानयताका से सज्ाई गई 
थो ; वीथियों में छिड़काव तथा मंगल चौक पूरे गये थे, दर्वाजों पर 
जलपूण कलश रखे गये थे। वेशाली अपने विजयी पुत्रों का दिल 
खोलकर स्वागत करना चाइती थी। मैंने युद्ध-क्षेत्र से कितनी ही वाहि 
नियों और सेना-नायकों को बुलाया, जिनमें पैदल, सघार, रथी, गजा- 

रोही के अधिस्कति बायें कन्घे पर पतवार और दाहिने हाथ में भाला 
लिये नौ-सैनिक, तथा भागा के नेतृत्व में लिब्छवियानियों की सेना 
और वैद्य भी थे | 


हमारी सैनिक शंभभान्यात्रा मे पहिले गणपति, फिर मैं, तब हाथी 
थे; फिर घोड़ों पर सवार, फिर पैदल, फिर रथी, फिर नौ-सैनिक, इसके 
बाद लिच्छुवियानी सेना--सवार पैदल दोनों--, घायलों की पालकियाँ 
फिर श्रग्निवेश के नेतृत्व में वेद्य | कहने की आ्रवश्यकता नहीं कि इसमें 
शामिल हेने के लिये कपिल्न, अ्रमरु, शान्तनु, वेद्य भ्रग्निविश, भामा 
भी श्राई थीं। घायलों के ख्याल से हम चिकित्सा-विभाग के कम आ्राद- 
मियों को बुला सके थे, और उसी कारण से मैंने समझका रोहिणी नहीं 
आर सकी । शोभा-यात्रा ने सूर्योदय के साथ वैशाली के दक्षिण द्वार में 
प्रवेश किया, और नगर को सभी प्रधान वीथियों में घूमी। नगर में 
बैच गये नर-नारियों बाल-बृद्धों ने सेना के ऊपर फूलों और खीलों 
की वर्षा की । वैशाली के कितने ही पुत्र इस युद्ध में मारे गये थे, 
किन्तु उसने अपने इस विजयानन्द में अपने सारे शोक को भुला 
दिया या। 

रात को दौपमालिका होनेवाली थी, किन्तु में कपिल, श्रमरू तथा 
दूधरे कितने ही सेनानी दोपहर ही को उल्काचेल, फिर पाठलिग्राम 
को लोट गये। ह 

स्थायी सन्धि के लिये हमें नहीं मागधों को चिन्ता थी, हम अब 
चिश्चन्त थे। सभी जगद्ट से समाचार मिले कि शत्रु-सेना ने सन्धि 
की शर्तों का झक्षरशः पालन किया है । वस्तुत: २५४ साल पहिले 
के युद्ध से भी मगध की न इतनी क्षति हुई थो, न इतनी जबद॑स्त हार । 

युद्ध में संलग्न हो जाने से पिछले तीन माों से में खाना-सोना 
भूल गया था। इन महीनों में दो चार दिन रोहिणी मेरे खाथ मले 

रही हो ; किन्तु, वह मेरे पास नहीं है इस तरह की एकान्तता अनुभव 
करने के लिये भी मुझे फुसत नहीं थी। अब वह महान्‌ कार्य सम्पन्न 
हो गया था। इस पीढ़ी के लिच्छुवियों के कत्तंब्य को मैं पालन कर चुका 
था | अब काम भी कमर रह गया था, इसलिये बेकार होते ही मुम्े 
रोहिणी याद आने लगी। किन्तु, यह चिन्ता घमुके एक दिन-रात हो 
करनी पड़ी | अगले दिन सबेरे जब कि श्रभी मैं बिस्तरे से उठ तम्बू 
के द्वार पर आया ही था कि देखा रोहिणी सामने से आ रही है। मैंने 
दौड़कर उसे उठा लिया और मेरे ह्षर्दिक भाव वाणी से फूटकर 
निकलने लगे*«“मेरी उषा ! उषा की तरद् ही लाल, उषा की तरह ही 
आनंद का प्रकाश फैलाती ठुम इस अरुणोदय काल में श्रायीं। कल से 
ही मैं तुम्हारे वियोग को सहने में असमर्थ हो रहा था। इतना कातर मैं 
कभी नहीं हुआ था, रोहिय) !”” 

रोदिणी--“यह स्वाभाविक है आयंपुत्र | हम जिस कार्य में ज्यस्त 
थे, उसमें और कोई बात याद नहीं आ सकती थी। मैं कल्न श्रम्मा के 
पास थी, इसीलिये न श्रा सकी । आरयंपुत्र को अक्षत-शरीर देखकर 
मुके कितना आनन्द आ रहा है। ओर, एक बड़े हं का समाचार 
सुनाऊँ ।” 

में---“झुनाओ, प्रिये !” 

वह कुछ शर्माकर चुप हो गयी । 

मैं“ के समाचार को छिपाओगी, प्रिये !” 

“मेरा शरीर भारी हो रह्ट है”--कह रोहियी लजावनतमुखी हो 
गयी । 

मैंने उसके मुँह को बार-बार चूमकर अपने हपांभओों को पोंछते हुए 
कहा--“त्रिये | लिच्छवियों की हमें आवश्यकता है, हमने काफी वीर 
खोये हैं, यद्यपि उतने नहीं, जितने बिंगसार ने या हमने ही पद्चोस 
वर्ष पहिलेवाले युद्ध में । कितने दिन हुए प्रिये [? 

रोहियी---“हम पिछली बार कब मिले थे, आ्राय॑पुत्र |? 

मैं 'एक मास हुआ होगा |” 

रोहिणी---/बस उसी वक्त ।? 

उसकी बायीं हथेली को मैंने अपने हाथों में लिया। उसी वक्त 
उसने सी कर दिया। मैंने हाथ छोड़ घबड़ाकर पूछा--- 

“क्या है, प्रिये ।” 

(हाथ में चोट है।” 

मैंने हथेली को देखा, उसमें चार अंगुल की चीर पड़ी हुई थी, 
जिसपर पट्टी चिपकाई गयी थी। 


मैंने कहा--“यह घाव तो अ्रभी श्रच्छा नहीं हुआ है !” 

रोहिणी--“बहुत कुछ अच्छा हो गया है; लेकिन दबाने से तो 
दर्द हो ही गा।”? 

मैं---“घाव केसे हुआ प्रिये !” 

रोहिणी--घायलों को उठाते वक्त | हम मागघ घायलों को भी 


तो उठाती थीं। एक घायल शायद बाई में था, या सममा, में उसे 
मारने आयी हूँ, उसीने भाला चला दिया ।” 


मैं--“घायलों का उठाना भी खतरे का काम था १”? 

रोहिणी--“विशेषकर शत्रु के घायलों का उठाना (” 

रोहिशी अब मेरे पास थी; इसलिये मेरे जीवन की एकांतता- 
नीरसता जाती रही | 

भुझे ज्यादा दिन प्रतीक्षा नहीं करनी पड़ी । बिंबसार के सन्धि-दूत 
वर्धकार और सुनीय आ गये । उन्होंने मंगल हाथी के लौठाने के लिये 
संगधराज की ओर से कृतज्ञता प्रकाशित की, और कहां कि मगधराज 
लिच्छविगण के साथ सदा के लिये मैत्री स्थापित करने के इच्छुक हैं। 


ह०७छ संधि 


में मागध अमात्यों को वैशाली ले आया। परिषद्‌ ने सुम्मे 
( सेनापति ) और गणपति को संधि की बातचीत करने के लिये नियुक्त 
किया । हम संधिदूतों से बात करते, फिर परिषद्‌ में विचारते, ज़िच होने 
पर संधिदूतों को दो बार राजा के पास आदमी मेजना पड़ा था। श्रन्त 
में हमारी यह शर्तें हुईं । 

१, दस वर्ष तक के लिये गंगा, कमला और वल्गुमुदा [ वाग्मती ] 
का सगधवाला तट तथा उसके एक कोस ऊपर की भूमि पर लिच्छुवियों 
का अधिकार रहेगा । 

२, जो युद्धसामग्री लिच्छवियों के हाथ में आयी है, वह उनकी है; 
ओर जो लिच्छवियों की सामग्री मागघ सेना को मिली है, उसे तुरन्त 
लौटा देना होगा | 

३. दोनों तरफ के युद्ध-बंदी छोड़ दिये जायेंगे, पहले मगधराज को 
छोडना होगा | 

४, लिच्छुवि प्रजा के ऊपर जो अत्याचार मगध में हुआ है 
उसकी कछतिपूर्ति देनी होगी । 

4, ऊपरी शर्तों को काम में ले आने के बाद लिच्छंवि-सेना इटा 
ली जायगी। 

हमारी परिषद्‌ की इन शर्तों ;की लेकर मगधघ के अमात्य राजरह गये | 

बूढ़े बिंबसार ने कुमार श्रजातशन्रु को भी मंत्रणा के लिये बुलाया 
ओर लिच्छवियों की संघधि-शर्तों पर विचार करने के लिये कहा। 
पहिले तो उसने कहा कि आप राजा हैं, आप ही हसे स्वीकार-अस्वीकार 
करें| इसपर ब्रिंबसार ने सममाते हुए कद्दा--“पुत्र ! लिच्छुवि हमारे 
पड़ोसी हैं | उनसे हमें हमेशा संबंध रखना पड़ेगा । और मैं बूढ़ा हूँ 
सके बम ही राज्य को सेभालना और लिचछवि पड़ोसियों से श्रुगतना 
पड़ेगा ।! 


सिंह सेमापति ह०्ढ 


झजातशत्रु--“जब मेरा समय आयेगा, तो मैं भुगत लूँगा, 
महाराज !” 

बिंबसार--“यानी तुम फिर लिच्छुवियों से इसी तरह का युद्ध 
ठानोगे और हमारे राजवंश की प्रभुता को खतरे में डालोगे ।” 

अजातशत्रु-- मैं लिच्छुवियों का सत्यानाश करके छोड़ू गा 
महाराज ! किन्तु वह मेरे समय की बात है। इस समय श्राप जो चाहें 
वैसा करें ।” 

विंबसार--“तो ठुम लिच्छुवियों से मैत्री नहीं करना चाहते। पुत्र ! 
यह बुरा है। लिच्छूवि गण हैं, वह पराये देश को अ्रपहरण नहीं करना 
चाहते, नहीं तो मैं समझता हूँ, वह इस वक्त ऐसी स्थिति में थे कि चाहते 
तो सारे अंग, मगध और पाठा को अपने आधीन कर हमारे राजवंश 
का संहार कर डालते ।” 


“मैं ऐसा नहीं मानता, गिरित्रज [ राजयह ] का जीतना इतना' 
आसान नहीं है ; किन्तु मैं इसमें दखल नहीं देना चाहता ।”--कह 
अजातशत्रु उठकर चला गया। 

राजा बिबसार को संधि की शर्तें स्वीकार करनी द्वी थीं। 

वर्षा होते-होते सामरिक जीवन समाप्त हो गया, सिफ॑ सीमान्तों की 
सेनाएँ रह गयीं। हम लोग वैशाली में भ्रा गये । 

अब में सेनापति था ; इसलिये सेना के प्रबंध-संबंधी कार्य में काफी 
समय देना पड़ता था, तो भी श्रब न उतनी व्यत्तता थी, न चिन्ता | 
यरसात शुरू हो जाने पर अवकाश भ्रौर ज्यादा रहता था। कपिल, 
शन्तनु, अमरू आदि मेरे तलवार के साथी तथा भागा, क्षेमा आदि के 
साथ मिलने-बैठने का रोज समय मिलता था। भामा ने सचमुच अब 
मेरे जैनज्त पर मधुर प्रहार शुरू कर दिया था। शरीर के तप से पाप 
धोना और श्रहिंसा के प्रतिपादन में जो कुछ कहना था, वह एक*दो ही 
दिन में समात हो गया | अब केवल मूक रह उसके आक्तेपों को सुनना 
पड़ता था । अआ्राक्षेपों से भी बढ़कर असह्य था, जबकि धर भर मेरे सामने 
ही तरह-तरह के मांसों का स्वाद लेता तथा पान के बाद दृत्य में व्यस्त 
होता, और मुझे अधिकतर जाति-बहिष्कृत की भाँति चुपचाप श्रलग बेंठे 
डुकुरय-ठुकुर देखते रहना पड़ता था । 

एक दिन दम गण के किसी काम से संस्थागार में जमा हुए थे | 
काम समाप्त होने के बाद सदा की भाँति सदस्यों ने बादरी भी बातें 
उठायों । किसी ने कहा-- श्राजकल वैशाली का बड़ा सौभाग्य है, जो 
एक नहीं, दो-दो महान्‌ धर्माचायं, गणाचाय, तीरयंकर अपनी परिषद्‌ के 
साथ यहाँ वर्षावास कर रहे हैं |--भ्रमण गौतम महावन की कूटागार- 
शाला में अपने पाँच सौ शिष्यों के साथ ठद्दरे हुए हैं, और निगंठ 
ज्ञातृपुत्र, बहुपुत्रक चेत्य के पास ।? 

दूसरे ने कह्ा--“विशालीवालों के लिये लाम है, यह सुलाम है। उन्हें 
ऐसे महान्‌ धर्माचार्थों का उपदेश सुनने को मिलता है ।” 

तीसरे ने कद्दा--“ भाई, श्रमण गौतप्न की प्रतिभा ऋद्धिमत्ता के 
बारे में क्या कहना है ! आज सारे जम्बूद्वीप में उनकी ख्याति है। उनके 
शिष्यों में कहाँ के आदमी नहीं हैं !”” 
इसपर गणपति ने कहा--“धर्माचार्यों और उनके धरम से मुझे 
ज्यादा दिलचस्पी नहीं है, तो भी वह दिन मुक्के याद है, जिस दिन गौतम 
की मौसी [ प्रजापती गौतमी ] और उनकी पत्नी [ यशोधरा यां भद्गा ] 
पैदल चलकर वैशाली पहुँची थीं। गौतम-पत्नी यशोघरा उस वक्त 
बिल्कुल तदणी थी और उसकी सु दरता के बारे में क्‍या कहना है ! 
वह एक जनपद [ देश ] नहीं, अनेक जनपदों की कल्याणी [ सु दर- 
तमा ] हो सकती थी | कपिलवस्तु से यहाँ तक पैदल चलने के कारण 
उसका चेहरा मुर्का गया था। उसके लाल श्रोठ फट गये थे | उसके 
पैरों में घाव हो गये थे । जिन लोगों ने सुना ही मर था कि गौतम ने - 
शक्यगण में अपने पिता शुद्धोदन के सम्द्ध कुल को त्यागकर 
भिक्षाचर्या स्वीकार की है, उन्होंने जब यशोधरा के रूपलावण्य को 
देखा, तो गौतम का महान्‌ त्याग मूर्तिमान्‌ दिखलाई देने लगा। मैं तो 
शाक्य गणपति शुद्धोदव के नाम और पदमर्यादा से काफी परिचित 
था; इसलिये गौतम के घर के सुनने की चाहे मैंने कभी लालसा न की. 
हो, किन्तु गौतम के व्यक्तित्व का मैं बहुत सम्मान करता रहा हूँ । और 
हम लिच्छवियों के तो वह परम मित्र हैं। जब हमारे यहाँ महामारी 
फैली थी तो उन्होंने यहाँ आकर हम सब को ढाढ्स बँधाया । श्रभी जब 
मगध की ओर से हमारे ऊपर आक्रमण होनेवाला था, तो उन्होंने हमारी 
अजेयता को बतलाते हुए. मगधराज को समझाने का प्रयत्न किया, 
किन्तु यह युद्ध तो बिबसार की ओर से नहीं बल्कि अ्रजातश॒त्रु की ओर 
से था, यदि वह उसकी बात न मानता, तो उसने शअ्रपने पिता को 
बदीरइ में डाल दिया होता, यह बिबसार को भलीमाँति मालूम था।” 
प्रथम लिच्छवि---अमण गौतम में जबदंस्त आकपषण है| उनके 

विरोधी भी कहते हैं कि गौतम के पास आवजनी माया है, जिससे वह 
दूसरे के मत को फेर लेते हैं, किन्तु उनकी भ्रावजनी माया कोई जादू- 
टोना नहीं है । उनके माषण का ढंग बहुत मधुर है | बच्चों से बूढ़ों तक, 
गरीब से प्रसेनजित्‌ या बिबसार तक उनका व्यवहार समान श्ौर स्नेह- 
पूर्ण होता है। और उनकी प्रतिभा के बारे में क्या कहना है ! हमारे 
यहाँ एक नंगटा सच्चक था। उसके लिये ख्याति थी, कि बाद करने 
के लिये जम्बूद्वीप में फिर आया था; किन्तु कोई उसे हरा नहीं 
सका | और वेशाली म॑ं श्राकर उसने गजब का पालंड पसारा था। 
एक थोड़े-से क्षेत्र के बाहर न जाने की उसने प्रतिशा की थी। उसकी 
यह भी प्रतिशञा थी कि भोजन में सिर्फ मांस और पान में सिर्फ सुरा 
पिया करेगा | लोग उसे महान्‌ सिद्ध मानते थे | वह बहुत गाल बजाया 
करता था--गौतम क्या है मेरे सामने। किन्तु, जब एक दिन भ्रमण 
गौतम से सामना पड़ा, तो सच्चक के मुँह से बात तक न निकली ।? 


कितनी ही देर तरह-तरह की बात कर सब लोग अश्रपने-अपने धर 
चले गये। उस समय मैं रोज नियमपूर्वक शाम को निगंठ श्ञातृपुत्र 
मद्गाबीर के दर्शन को जाया करता था। उस दिन मैंने उनसे पूछा-- 
“भगवान्‌ ! श्रमण गौतम यहाँ आ्राया हुआ है, लोग बड़ी प्रशंसा कर 
रहे हैं; किन्तु आपके सामने वह क्‍या हो सकता है। मैं चाहता हूँ, उसे 
देख |! 

महावीर--“नहीं सिंह ! क्‍या जाओगे उसके पास। वह नास्तिक 
है, आत्मा को भी नहीं मानता, परलोक को भी नहीं मानता ।” 


मेरा उत्साह ढीला हो गया, श्रौर गौवम के पास जाने का ख्याल 
मैंने छोड़ दिया । 


कितने ही दिनों बाद फिर उसी तरह संस्थागार में बाइरी बातों की 

चर्चा छिड़ी । अनेक राजाओं और धमाचायों के बारे में लोग कह रहे 
थे, जिसमें फिर गौतम की बात आयी । 

प्रथम लिब्छ्वि--भ्रमण गौतम को बुद्ध कहा जाता है, वह सच- 
मुच द्वी बुद्ध हैं। उनका बोध अपार है, और दूसरों को भी बोध-- 
ज्ञान--के मार्ग काःही उपदेश करते हैं। वह अंधी मक्ति या भद्धा नहीं 
चाहते ।”? 

द्वितीय लिचवि--“ओऔर आपने तो सुना होगा केसपत्रीय 
कालामों को उन्होंने कैसा सुंदर उपदेश दिया था। केसपुत्र कोसल में 
एक बड़ा गाँव जंगल के मुँह पर है, श्रावस्ती जानेवाले हरएक सार्थ को 
उसमें ठहरना पड़ता है। मैं भी वहाँ एक बार दो दिन दो रात श्रपने 
सार्थ के साथ ठह्दरा था, गाँव के सारे कालाम बुद्ध के श्रावक [शिष्य] 
हँ--कालामों का भी कभी एक छोटासा गण था; किन्तु अरब वह 
कोसल राज्य के उदर में चला गया है | जब घूमते-फिरते भ्रमण गौतम- 
केसपृत्र में पहुँचे, तो कालामों ने उनसे प्रश्न किया था कि जितने तीर्थ- 
कर, जितने धर्माचार्य मिलते हैं, समी एक दूसरे से विरोधी धर्म का 
उपदेश करते हैं, हम उनमें से किसकी बात संच समर्भें। मौतम ने, 
जानते हैं, क्या उत्तर दिया ! उनका उत्तर बहुत सुन्दर श्रौर सरल था। 
सोने के खरे-खोटे होने की बात हर सोने के पीछे दौड़ने से नहीं मालूम 
होती ; बल्कि उसका खरा-खोटापन श्रापके हाथ की कसौटी बतलाती 
है, इसीलिये कालामों ! तुम किसी धर्माचाय॑ के रूप-सौन्दर्य, उसकी 
वाग्मिवा, उसकी लोक-प्रसिद्धि को देखकर उसके उपदेश को अहण न 
करो ; बल्कि उसके लिये तुम अपनी बुढ्धि और अनुभव [ तजुबें ] को 
कसोटी बनाओ ।' रूपसौंदर्य, वाग्मिता और लोक-प्रतिद्धि में गौतम-जैसा 
कोई नहीं, तो भी उन्होंने कितनी खरी बात कही थी ।” 


द्वितीय लिचवि--“मुफे ग़ौतम की एक और बात याद आती है | 
सारे धर्माचार्य अपने शिष्यों से कहते हैं, कि हमारे उपदेश को बंदर- 

मुष्टि की भाँति पकड़ सखो, किन्तु गौतस का कहना इससे बिल्कुल 
उलगा है। उन्होंने एक बार उपमा दी थी। 'कोई आ्रादमी बरसात में, 
अचिरवती [रापती] नदी के तीर जाता है। नदी दोनों कूलों तक भरी 

हुई है, बहाँ कोई नाव या नाव का सेतु नहीं है| श्रादमी को पार जाना 
है, वह सोचने लगता है| फिर लकड़ियों की जमा कर एक बेड़ा बनाता 
है और उसपर बैठकर खेते हुए. नदी पार हो जाता है। यह बेड़ा उस 
आदमी के लिये कितना उपकारक हुआ, इसके कहने की जरूरत नहीं । 
कितु, यदि इस उपकार का ख्याल कर वह आदमी उस बेड़े को सिर पर 
लाद ले, तो जिस गाँव में भी जायेगा, वहाँ लोग उसे निया मूर्ख 
बतलायेंगे | बेडा पार होने के लिये है, सिर पर ढोने के लिये नहीं 
मूर्ख |--यही सब उसे कहेंगे । इस उपमा को देकर जानते हैं, गौतम ने 
अपने शावकों को क्या कहा ! उन्होंने कहा--बिड़े की भाँति मेरे उपदेश 
क्रेवल पार उतरने के लिये हैं, पकड़कर रख रखने के लिये नहीं |! 

उस दिन फिर मेरे मन में उत्कृंठा हुई,के भ्रमण गौतम से भेंट 
करूँ ; किन्तु जब निगंठ ज्ञातृपुत्र से बात की, तो उन्होंने कहा-- 
“सिह ! क्‍या उस अरक्रियावादी [ अच्छी-बुरी किया को न मानने 
याले ] के पास जाओगे ?” 

श्रौर-ओऔर भी कितनी ही बातें कह, मना किया । निगंठ शातृपुन्न में 
मेरी इतनी भ्रद्धा थी कि उनके चचन को सुनकर मैंने फिर अपने संकल्प 
को छोड दिया । 

दोनों धर्मांचाय वैशाली में वर्षा के तीन मास बिताने के लिये ठइ्टरे 
हुए थे ओर हमको समय-समय पर अस्थागार में जमा होना ही पड़ता 
था। संस्थागार में बैठकर बात करनेवाले साधारण रथ्या [ सड़क के ] 
पुरुष नहीं, बल्कि बड़े-बड़े सम्भ्रान्त लिच्छुवि होते थे। एक दिन बात 
दोते-होते फिर भ्रमण गौतम पर चली गयी । 

सुप्रिय ने कहा--“भाई ! भ्रमण गौतम हम गरण्क्षत्रियों के महान्‌ 

गौरव-हं | झ्राज तक ब्राह्मण गणवालों को भेड नहीं तो लडाकू भेड़िये 
भर मानने के लिये तैयार ये । वह ब्राह्षण--बुद्धि-विद्या से दीन--कहकर 
हमारा तिरत्कार करते थे ; किन्तु आज अंग-मग के कूददन्त, स्वर्॑दढ- 
जैसे मद्षाप्रसिद्ध तीमों वेदों के श्ाता ब्राहण भ्रमण गौतम के भावक 
हैं। वजी-विदेह में श्रद्धितीय विद्वान्‌ तथा वृद्ध ब्राह्मण दी्घायु गौतम का 
भावक है। कोसल के चंकि और पौष्करसाति जैसे पाँचन्पाँच सौ 
विद्यार्थियों को वेद पढ़ानेवाले राजगुरु महाशाल ब्राज्षण भ्रमण गौतम 
को अपना गुरु तथा एक महान्‌ ऋषि मानते हैं । ब्राह्मण अपने अ्रष्टक 
बामदेव आदि को छोड किसी गण-सन्तान को ऋषि मानेंगे, यह ख्याल 
में नहीं लाया जा सकता था। यही नहीं, भ्रमण गौतम के शिष्य सारि- 
पुत्र, मौद्गल्यायन, महाकाश्यप, महाकात्यायन-जैसे श्रद्धू.त प्रतिभाशाली 
ब्राह्मकुल-से प्रवजित हैं। वे श्रपनी विद्या और प्रतिभा में इतने ऊँचे हैं. 
कि चाहते तो अपना अलग तीर्थ [ मत ] चलाते और निगंठ शातृपुत्र, 
संजय वेलब्विपुत्र, या मक्खलि गोसाल से भी बड़े तीथंकर माने जाते ; 
किन्तु वह श्रमण गोतम को अपना शास्ता [ उपदेष्टा ) मानते हैं 
कुरु-पंचाल, जिन्हें त्राह्मण अपने वेद ओर ज्ञान की खान मानते ये, आज 
वहाँ भी गौतम के उपदेश बड़े गौरव के साथ सुने जाते हैं। तक्कशिला 
के पुराने गणपति कप्पिन किस तरह गौतम के उपदेशों को दूसरों के मुख 
से सुनकर साठ योजन चल शाक्य-पुत्रीय श्रमणों [ बौद्ध-भिकछुओं ] में 
शामिल हुए, इसे आप में कितने ही जानते होंगे ।” 

महानाम--'ओऔर द्वाथ के मधुगोलक [| लड्ड् ] की मिठास की 
प्रशशा वाणी से करने की जरूरत नहीं, वह तो जीम पर रखने से 
मालूम दो जाती है। श्राजकल हर शाम को हजारों नर-नारी भद्दावन 
की कूटागरशाला में जा श्रमण गौतम का उपदेश सुनते हैं, और सभी 
प्रशंसा करते नहीं थकते ।”? 

उस दिन फिर मेरा मन भ्रमण गौतम के पास जाने के लिये 


अिकन- 

अत्यन्त उत्कंठित हो गया | नित्य के भ्रनुसार जब आज़ निगंठ शातृपुतन्र 
के दर्शन को गया, तो उनसे कहा--- 

“अम्रण गौतम कोन है, भन्‍्ते! मुके नहीं मालूम | मैंने सिफ 
उसका नाम सुना है। किन्तु, लिचछवि उसकी बड़ी प्रशंसा करते हैं । 


, मुके विश्वास है, उसमें आप जैसा तप-तेज तो नहीं होगा । मैं चाहता 


हूँ, जाकर श्रमण गौतम से मेंट और बात चीत करूँ ।”? 

महावीर-- “सिंह |! क्या तुम उस तप-तेज-हीन आदमी के पास” 
जाञओगे | वह्द तो गद्दों पर सोता, काशी के नरम-नरम कौषेय वस्तनों को 
पहिनता, तरह-तरह के स्वादिष्ट मांसों का आस्वाद लेता है। उसके 
पास तपस्या की क्‍या गंध भी मिलेगी १” 

मैं---“इसीलिये तो भन्‍्ते ! मैं उसे आँख से देखना चाहता हूँ, श्रौर 
मोह में पड़े लिच्छृबियों को उनकी गलती बतलाना चाहता हूँ ।” 

महावीर--“और कुछ नहीं, सिह ! बस आवतंनी माया [ जादू ] 
उसे मालूम है, जिससे वह दूसरों के मन को फेर लेता है। पास भी 
मत जाओ सिंह ! उस मायावी के ।” 

निगंठ ज्ञातृपुत्र ने और भी तरह तरह से सममाकर मुमे जाने से 
रोकना चाहा ; किन्तु उनके इस कथन का मुझ पर उलटा असर हुआ । 
वहाँ से उठकर चलने पर मैंने अपने मन में कहा--मैंने अपनी विद्या- 
बुद्धि को निगंठ ज्ञातृपुत्र के हाथ बेंच नहीं दिया है। उनका कोई 
अधिकार नहीं कि मुझे परीक्षा के लिये कहीं जाने-आने से रोक । मैं 
स्वयं जाकर देखूँगा कि भ्रमण गौतम केसे पुरुष हैं, उनमें क्‍या गुण हैं, 
जो कि प्रमुख लिचछवि उनकी इतनी प्रशंसा करते हैं । 

शाम को बहुत-से लिच्छुवि-लिच्छवियानी--जिनमें मेरी मा, चाची,. 
भागा और रोहिणी भी थीं--जव कूठागारशाल्ा की ओर जा रहे थे, तो 
मैं भी उनके साथ हो लिया। भामा की नजर सुझपर पड़ी, तो वह चुपके 
से भेरे बास चल्ली आयी और हाथ पकड़कर बोली-- 

“गाज क्या है देवर | जो उस नंगे श्मश को छोड इधर चल रहे 
हो--यह अकाल कुसुम कैसे फूला।” 

मैं--“भागा ! ठुम श्रद्धा से भ्रमण गौतम के धर्म-उपदेश को 
खुनने जाती होगी, फिर इस तरह का हास-परिहास करते तुर्म्ह संकोच 
नहीं होता !? 

भामा---“अरमण गौतम शरीर और मन के स्वास्थ्य को पसंद करते . 
है, वह उसे सुखाने शोर मारने की बात नहीं पसंद करते !” 

मैं--“अच्छा तो तुम सब गौतम की पक्की श्राविका बन गयीं !” 

भामा--गौतम के यहाँ पक्कीन्‍कच्ची का सवाल नहीं । गौतम चाहते 
हैं, सभी को अपनी वतसान स्थिति से आगे बढ़ना चाहिये, जो बढ़ता 
है उसे देखकर खुश होना चाहिये ।” 

मैं--“और श्रपनी सारी लिच्छवियानी सेना को तो गौतम की तेना 
में बदलना नहीं चाहती हो ।” ॥ 

भामा--'सारी सेना के बदलने का यहाँ सवाल नहीं है देवर ! 
यहाँ हरएक को अपने बारे में खुद निणेय करना है ।”” 

मैं--“मा और चाची कबसे भाभो ! उपदेश सुनने लगी हैं !”” 

भामा--“बह तो न जाने कितने वर्षों से, शायद जब तुम तक्षशिला 
गये तभी से । उन्हीं के कहने पर तो पहले दिन में यहाँ आयी ।” 

मैं--“श्र रोहिणी !”? 

भामा--“पुम रोज नियम से नंगे श्रमण का उपदेश सुनने जाया 
करते हो, बेचारी बच्ची अकेली घर में पड़ी रहती थी--इधर मैं भी जो 
यहाँ आने लगी थी । मैंने रोइ्िणी से क्॒ल, चलो तुम भी भ्रमण गौतम 
का दर्शन कर आओ |” 

मैं---“गोया, मेरी जानकारी के बिना ही मेरे घर पर भ्रमण गौतम 
"का अधिकार हो गया है १”? 

भामा--'ऐसा ही मालूम होता है देवर ! एक दिन तो रोहिणी ने 

श्रमण के उपदेश को सुनने के बाद यहाँ तक कह दिया कि भगवान्‌ 
यह शो मेरे गर्म में है, उसकी ओर से भी मैं बुद्ध -धम॑-संघ की शरण 
जाती हूँ।” 

में--बुद्ध-धर्म-संघ को शरण १” 

भामा--जो भ्रमण गौतम के धर्म को स्वीकार करता है, वह इसी: 
त्रिरत्न--तीनों रत्नॉ--बुद्ध-धमं-संघ--की शरण में जाता है, अथांत्‌ 
इन्हे अपना पथप्रदर्शक स्वीकार करता है।” 

में--“शरण का अ्र्थ तो मालूम हुआ ; किन्तु यह तिरत्न क्या 
बला है !” 

भामा--“बुद्ध , धर्म, संघ को त्रिरत्न कहते हैं ; क्योंकि यही दुनिया 
में रतन की भाँति सर्वश्रेष्ठ पदाय हैं।” 

मैं-.“बुद्ध क्या हे है? 

भामा--“मैं भगवान्‌ गौतम के धर्म की पंडित नहीं हूँ, कि तुम्हें 
इसके बारे में पूरा बतला सकू । दूधरे यह काम और समय भी ऐसा 
नहीं है कि मैं विस्तारपृबंक अपनी जानी हुई बातों को भी बतलाऊँ। 
संक्षेप में बुद्ध कहते हैं जिसे बोध--शान“*सत्य का दर्शन हो गया है, 
अर्थात्‌ जीवन को आगे बढ़ाते-बढ़ाते अपने ज्ञान, अपनी दया, अपनी 
सहिष्णुता में जो पराकाष्ठा तक पहुँच गया हो । प्राणी श्रपने प्रयत्न से 
और केवल अपने ही प्रयत्न से--किसी इन्द्र ब्रह्मा या मार की कृपा या 
सहायता से नहीं--श्रपने जीवन को उन्नत करते-करते बुद्ध हो जाता है । 
आजकल शाक्यपुत्र गौतम ऐसे ही एक बुद्ध हैं। ऐसे बुद्ध पहिले भी 
होते रहे हैं, और आगे भी द्वोते रहेंगे । ऐसे बुद्धों का पथ-प्रदर्शन यात्रा 
में सहायक होता है। बुद्ध श्मण गौतम अपने को सिर्फ़ मार्गाख्यायी 
[ माग बतलानेवाला ] बतलाते हैं, पकड़कर मार्ग पर ले जानेवाला: 
नहीं ! 

मैं--.“और धर्म !” 

भामा--/बोधगम्य मार्ग को कहते हैं, जिसे कि बुद्ध अपने चिन्तन, 
अपने प्रयत्न से प्रात करते हें। किन्तु, धर्म की शरण के जाने के बारे 
मे बुद्ध अन्धी श्रद्धा की बात नहीं करते ।” 

मैं-.-“तुम्हारा मतलब है, बुद्ध धर्म को बेड़े की तरह पार उतरने 
के लिये मानते हैं, न कि पकड़ कर रखने के लिये |” 

भामा--“तो ठमने बुद्ध के धरम को सुना है, देवर ।” 

मैं--“सस्थागार में एक दिन चर्चा चली थी, उसी दिन किसी ने 
कह्दा था भाभी ! और यह भी सुना था कि वह अपने धर्म के स्वीकार- 
अस्वीकार की बात आदमी को अपनी बुद्धि और अनुभव पर 
छोड़ते हैं ।” 

भामा--“तो हमने बुद्ध के धम के बारे में काफी सुना है !” 

में-..“बस मेरे सुनने का कोष समाप्त समझो | हाँ, सघ कया है !” 

भामा--“बुद्ध श्रौर धर्म को मार्गाख्यायी और मार्ग मानकर जो 
स्री-पुरंप--मिक्तु भिक्ुणी, उपासक उपातिका--यथाशक्ति. उसपर 
चलने का प्रयत्न करते हैं, वही सघ है । व्यक्ति को अपने निर्णय पर 
सश्चाई की कसौटी में परखने के लिये यदि एक से अधिक बुद्धि और 
झनुभव की सहायता प्रास हो, तो उसका काम भी सुकर हो जाता है, 
आर उसे सद्दी निर्णय पर पहुँचने की सभावना ज्यादा होती है (”” 

मैं--“भामा ! मैं तो समकता या-- 

भामा- कि ठुम मनोरथ की जोरू हो, बड़ी बातूनी हो, कुछ 
जोशिली भी द्वो--क्या यही न कहना चाहते हो देवर ”” 

किक मुझे जो कहना है, उसे अपने शब्दों में कहने दो 

भामा--'तो मैंने कौन-सी पडिताई दिखलाई है, जिसके लिये 
तुम तारीफ का पुल बनाना चाहते हो । यह ऐसी बातें हैं, जिन्हें चार 

दिन की भी यद्ध-आविका जान सकती है, मुके तो डेढ़ सास हो गये 
उपदेश सुनते ।” 
मैं--“और भाभी ! तुमने मुके कमी न बतलाया, न कभी यहाँ 
आने के लिये कहा |”? 
भामा--“मैं समझ रही थी, कि नंगठों का पंथ मेधावी आदमी को 
कभी रोक कर नहीं रख सकता, समय की प्रतीज्ञा करने की जरूरत है।” 
मैं-- लेकिन मुके तो नि्गंठ-पथ अब भी रोके हुए है !” 
मामा--“यह श्राश्चय है देवर ! मैंने सुना है कि निगंठ अपने 
आवक या भआविका को किसी दूसरे धर्म का उपदेश सुनने की कड़ी 
मनाही करते हैं ।---अ्रच्छा श्रव _म कूटांगार के नजदीक ञ्रा गये हैं, 
अब हमें बात बंद कर देनी चाहिये ।”” 
फाटक के भीतर घुसते वक्त वहाँ की नीरवता को देखकर मैंने 
मामा के कान में पूछा--“भाभी ! यहाँ श्रमण गौतम अकेले ही 
रहते हैं !” 


भामा--“नहीं, उनके पाँच सौ भिक्त, और अब तो सैकड़ों यहस्थ 
'शिष्य और शिष्यायें भी श्रा गई होंगी ।”” 
--' लेकिन कोई शब्द नहीं सुनाई देता ।” 
भामा--“बुद्ध नीरवता को पसंद करते हैं, उनके शिष्य भी अपने 
शब्द द्वारा दूसरे को परेशान नहीं करना चाहते ।”? 
हम श्रव बुद्ध की दिव्य सौम्य मूर्ति के सामने पहुँच गये ये । एक 
ओर कूठागार की उनकी अपनी कुटी--अ्रेधकुटी--थी, जिसके 
सामने के बड़े श्रॉगन में--आज दू्षा न थी, नहीं तो फूस के बड़ें 
अममंडप में होते*न्गंधकुटी के पास एक आसन पर बुद्ध झ्रासीन थे । 
उनके पीछे दाहिनी श्रोर अरुष वर्श के काषाय को पहिने बहुत-पे मिक्ष 
विनीत भाव से बैठे हुए थे, और बाई' ओर कितनी ही का्षांय-वसना 
मिचुणियाँ थीं। सामने की श्रोर अलग-अलग गहस्थ ज््री-पुरुष बैंठे थे। 

हरएक व्यक्ति नजदीक या दूर से भ्रमण गौतम की वदना करता, फ़िर 
चुपचाप अपने अनुदूल स्थान पर बेठ जाता | भागा माँ के साथ होकर 
स्त्रियों में जा बैठी। मुझे यह व्यवस्था बड़ी सुदर मालूम हुई। भुक्े 
चूकि भ्रमण गौतम से कुछ प्रश्न करने थे, इसलिये मैं उनके पास गया, 
फिर वंदना कर एक ओर भृमि पर बैठते हुए मैंने कहा-- 

“भन्ते गौतम ! हम बहुकृत्य बहुकरणीय हैं, लिच्छवि सेनापति का 
काम ऐसा ही द्ोता है। कई दिनों से आपके दर्शन तथा कुछ प्रश्न करने 
के लिये आना चाहता था, किन्तु विप्न-वाधाओं के कारण नहीं श्रा 
सका [? 

बुद्ध-तो तुम लिच्छुबि सेनापति सिद् हो। शत्रु के घायलों के 
लिये तुमने जो उदारता दया दिखलाई वह बहुत प्रशसनीय काम था । 
अपनी दया के ज्षेत्र को बढ़ाना चाहिये, और जब उस दया के ज्षेत्र में 
शत्रु भी शामिल कर लिया जाये, तो मैं इसे मानव में देव भाव आया 
कहता हूँ ।” 

मैं--लेकिन यह भन्‍्ते | थोडा-सा काम था |”? 

बुद्ध--काम थोडा नहीं था, श्रौर काम का महत्व उसके थोड़े 
अधिक पर निर्भर नहीं है, वह निभर है हृदय के छोटे-बड़े होने पर। खैर, 
मेंसे तुम्हारे श्रोर भी गुण सुने हैं, इसी युद्ध के अवसर पर । मैं जानता 
हूँ, ठुम बहुकृत्य बहुकरणीय हो, अच्छा जो प्रश्न करना चाइते हो करो | 

मैं--/भन्ते | आपके विरोधी कहते फिरते हैं कि श्रमण गौतम 
नास्तिक है, आत्मा और परलोक को नहीं मानता। जो लोग आपके 
बारे में ऐसा कहते हैं, क्या वह सच कहते हैं, या आपके ऊपर भकूठा 
आरोप करते हैं।” 

बुद्ध-/हाँ, सेनापति ! वह सच कहते हैं, मुकपर कूठा आरोप नहीं 
करते । मैं किसी ऐसे आत्मा को नहीं मानता जो दो पल भी वही हो, 
एक सारे जन्म, या एक शरीर से दुसरे शरीर में जानेवाले नित्य पर. 

आत्मा की तो बात ही क्‍या है। कया सेनापति ! तुम अपने को वही 
समझते हो, जो तुम पांसु क्रीड़ा करते वक्त ये! ” 

सिंई-- यह ठीक कहा भगवन्‌ |! मुझे बराबर ख्याल आता था 
कि मैं बराबर अपने ज्ञान, अपनी रुचि, अपनी भ्रकृत्ति में परिवत्तेन देख 
रहा हैँ, मुके सन्‍्देह होता था कि मैं तन्कशिला से लौटते वक्त वही नहीं 
था, जो कि तन्षशिला जाते वक्त | मैंने दोनों अ्रवस्थाओं में जो भारी 
परिवत्तन देखे । सिर्फ शरीर के देखने और लोगों के आत्मा पश्रात्मा 
चिल्लाने के ही कारण मैं तो अभी तक श्रात्मा को मानता आया था। 
यदि भगवान्‌ ! इस तरह के परिवत्तेन के कारण किसी नित्य भुव 
आत्मा को नहीं मानते, तो मुके यह बिल्कुल ठीक मालुम द्ोता है ।” 

बुद्धू---/इसी आत्मा को न मानने के कारण मुझे मेरे विरोधी 
नास्तिक कहते हैं। में किसी वस्तु--जड चेतन, देव-बआ्राक्षण--को नित्य 
भ्रुव नहीं मानता | जो है वह पेंदा हुआ है, जो पैदा हुआ है, वह मरने 
वाला, नष्ट होनेवाला है। नित्य श्रुव आत्मा का ख्याल सिफ भ्रम भर 
लोभ फे कारण होता है। जीवन से में इन्कार नहीं करता सेनापति 
किन्तु, जीवन नदी का प्रवाह है, जो हर क्षण नया होता है । यदि नया 
होने की गु जाइश न होती तो हमारे सारे सुकर्म हमारे सारे सुविचार, 
हमारे सारे सुबचन निष्फपल द्वोते, क्‍योंकि नित्य श्रव जीवन पर उनका 
कुछ भी प्रभाव नहीं होता। में जीवन को सदां नया बनना मानता हैँ, 
उसे वैसा नहीं मानता जैसा कि ब्राझण, परिवाजक तथा दूसरे तीर्थिक 
मानते हैं, शसीलिये वह मुझे नास्तिक कद्ते हैं। किन्तु, में सेनापति ! 
आऔवन से इन्कार नहीं करता, जीवन के उच्च रूप में जाने की सम्भावना 
से इन्कार नहीं करता, इसलिये मेरे बारे में सच कहनेबाले को मुमे 
आहत्तिक भी कहना चाहिये ।”” 

मैं-..“बल्कि मैं कहूँगा, सच्चे अर्थ में आप ही आस्तिक हैं, क्योंकि 
जीवन को नित्य, शव मानकर जो उसमें किसी सुधार की गु जाइश 

नहीं रखने देते, उनका जीवन का मानना न मानना बराबर है।” 

बुद्ध--“आत्मा नाम से जो मिथ्या धारणा, जो श्रकर्मश्यता फैलती 
है, उसी को देखकर मैं कद्दता हूँ--आत्मा की दृष्टि--विचार--मिशथ्या 
इष्टि है, जो नित्य भुव की धारणा रखता है, पह क्‍यों जीवन को 
बदलने की कोशिश करेगा, वह सिफफ भाग्यवादी, अ्रकर्मश्यतावादी ही 
हो सकता है।” 

मैं--“'मैंने समझ लिया भन्‍्ते ! भगवान्‌ यथार्थवादी है, अयथार्थ 
वादी नहीं बस्तुवादी हैं, कल्पनावादी नहीं । भन्‍्ते ! और भी मैंने आपके 
विरोधी भ्रमण ब्राह्मणों को कहते सुना है, कि भ्रमण गौतम श्रक्रिया- 
वादी है। ऐसा कहनेवाशे क्या भगवान्‌ के बारे में सच कहते हैं या 
भगवान्‌ पर मिथ्या आरोप करते हैं !”? 

बुद्ध--/एक श्रर्थ में सेनापति ' वह सच कहते हैं। कितने ही 
भ्रमण ब्राह्मण हैं, जो आहार छोड निराह्ार रह शरीर को सुखाने 
प्राण छोडने तक को क्रिया कहते हैं। वह कद्ते हैं कि ऐसी क्रिया स 
पुराने पाप छूट जाते हैं, श्रादमी निष्पाप हो जाते हैं। मैं, सेनापति ! 
उनके इस विचार को मूढ़ता कहता हूँ। जब वह आत्मा और शरीर का 
अलग मानते दें, तो शरीर के सुखाने से आत्मा कैसे शुद्ध होगा सेनापति १ 
यदि ऐसा होता, तो कपड़े के धोने से शरीर धुल जाता । यह उनका 
मिथ्या ज्ञान है, निरा वाल धर्म हे, जो वह सममते हैं कि भूखे मरने से, 
नंगे रहने से, शरीर को कष्ट देने से जीवन की शुद्धि हो जायगी । मभेंने 
सेनापति | वर्षों कड्डी से कड़ी तपस्याएँ--क्रियाएँ --की हैं। मैंने देखा 
है, वह जीवन पर प्रभाव नहीं रखतीं। जीवन पर प्रभाव रखते हैं हमारे 
विचार, हमारा मन पर सयम, राग द्वेष-मोह को कम करने के लिये 
उनके कारणों के दूर करने की चेष्टा | इस तरह सेनापति ! मैं अक्रिया 
चादी हूँ, जिसे वह अमरखु-ब्राक्षण क्रिया कहते हैं, में उसे श्रक्रिया कहता 
हूँ ! किन्तु, साथ ही सेनापति ! मैं क्रियावादी भी हूँ , क्योंकि मैं सुकर्म, 


औै २३ बुद्ध का भनुवावी 


सुबचन, सुविचार को मानता हूँ, उनके कारण जीवन के उच्च होने को 
मानता हूँ ।” 

मैं---“सुदर है भन्‍ते ! भगवान्‌ का अक्रियावाद, ,ऊपर ले जाने- 
वाला है भन्‍्ते ! भगवान्‌ का श्रक्रियावाद | मैं भी उन भमण-त्रह्यणों के 
क्रियावाद को मूढधर्म, बालघर्म मानता हूँ ।” 

बुद्ध--“यही मैं कहता हूँ, सेनापति !” 

मैं--भन्ते ! भगवान्‌ के विरोधी कहते हैं कि भ्रमण गौतम तप- 
तेजहीन है, क्या उनका यद्ट कहना ठीक है !” 

बुद-- सिनापति ! वह किसे तप-तेज कहते हैं, यह मैं नहीं 
समझता । यदि तप से उनका अभिप्राय है, शरीर को न सैँवारना, शरीर 
को ही सब कुछ मानकर उसकी ही सेवा के काम में जा,लगना, तो मैं इसे 
मानता हूँ । मैं सेनापति ! दोनों प्रकार के चरम पथों पर जाने को बुरा 
कहता हूँ । आदमी को न एकान्ततया शरीर के सँवारने ही में लगना 
चाहिये न शरीर को सुखाकर उसे श्रकरम॑र्य बनाने ही में लग जाना 
चाहिये। मैं इन दोनों चरम पथों को छोड़कर मध्यन्माग पर चलने को 
कहता हैँ, इसी को कद्दते हैं--अ्रमण गौतम तप-तेजहीन हे ।” 

---“घन्य है भन्‍्ते ! भगवान्‌ का मध्यमाग । कल्याणकारी है भते ! 

भगवान्‌ का यह मध्यमाग । भते ! निगंठ शातृपुत्न से मैंने पूछा था--” 

बुद्ध “जाने दो इसे सेनापति ! कि निगठ शातृपुन्न मेरे बारे में 
सुमसे क्‍या कद्ते थे, उसके कहने-सुनने से हमें तुम्हें कोई लाभ नहीं 
होगा | सेनापति | तुम्हें और जो कुछ पूछना हो पूछो |” 

बुद्ध के बुढिगम्य दृदय के भीतर तक धुस जानेवाले उपदेश से 
मैं पूरी तौर पर प्रभावित हो गया था ; किन्तु जब उन्होंने अपने विरोधी 
की निन्‍्दा को सुनने से इस ग्रकार अनिच्छा प्रकट की, तो मुमे 
मालूम द्वो गया कि बुद्ध सचमुच ही अनुप्रम पुरुष, द्विपदोत्तम हैं । 


सिंह सेमापति २७ 


मैंने सतुष्ट हो कहा-- 

“भन्ते ! भगवान के बारे में मैंने जैसा सुना था, उससे कहीं श्रेष्ठ 
आपको पाया । मैं बुद्ध धर्म-सध की शरण में आता हूँ, आज से भन्‍्ते ! 
भगवान्‌ मुकके अपना भ्ावक ( अनुयायी ) समर , और कल सघसहित 
मध्याह् का मेरा भोजन स्वीकार करे ।? 

भगवान ने मौन रह मेरी प्रार्थना स्वीकार की | उस समय भगवान्‌ 
की आ्रायु साठ वर्ष से ऊपर थी, किन्तु उस वक्त भी उनके सुदीत 
मुख से जान पडता था, प्रभा निकल रही है; उनके अ्रभिनील नेत्र, 
मालूम होते थे, छुश्नो दिशाओं मे मैत्री और करुणा फैला रहे हैं। मैंने 
भगवान्‌ के चरणों में वदना की और फाटक से बाहर द्वोते-होते देखा, 
माँ, चाची, रोहिणी और भामा भी पहुँच गयी हैं। माँ ने बहुत खुश 
होकर कहा“ 

“देखा पुत्र ! हमारे भगवान्‌ कैसे अ्र्थ-सगत, बुद्धि-सगत सुन्दर 
धर्म का उपदेश करते हैं |” 

मैं--'हाँ, जरूर माँ ! मैंने सस्थागार में कई बार भगवान्‌ की 
की प्रशंसा सुनी, मैंने जब जब्र आने की इच्छा प्रकट की, तब-तब निगठ 
शातृपुत्र ने मना कर दिया। आज मैंने उसे मानने से इन्कार कर 
दिया । मैंने बहुत करके जाति गौरव के खयाल से निगठ शातृपुत्र के 
धर्म को स्वीकार किया था|”? 

भामा--“तो सेनापति ! हम सब फिर बुद्ध के घम-मार्ग पर एकत्रित 
ह्दो गये ५ 

मैं--“हाँ, भाभी |! और कल भगवान्‌ और मिक्तु-सघ हमारे घर 
भोजन करेंगे, उसका भी इन्तिजाम करना होगा ।? 

माँ पहिले बोली---“उसके लिए तरददुद न करो पुत्र !” 

दूसरे दिन हमने गो-बातक, शूकर घातक के यहाँ से जो तैयार मास 

था, उसे मैंगवाया और भोजन तैयार होने पर भगवान्‌ को खूचना दी । 


३१७५ बड़ का भजुयायी 


जिस वक्त संघ-सहित भगवान्‌ भोजन ग्रहण कर रहे थे, उस वक्त 
निगंठ ( जैन साधु ) लोग वैशाली के चौरस्तों पर दोनों हाथ उठा 
चिह्लाकर कह रहे ये--श्रधर्मी है सेनापति सिंह, पापी है सेनापति सिंह, 
उसने भ्रमण गौतम के लिये गायें मारी हैं, सूअर मारे हैं | कहाँ है भ्रमण 
गौतम का भ्रामश्य ( संन्यास ), कहाँ है भ्रमण गौतम का धर्म, जब 
कि वह अपने लिये मारे गये पशुओं का मास खा रहा है।” निर्गठों का 
यह कहना सरासर भूठ था, मैंने पद्यश्नों को मारा या मरवाया न था, न 
वैसे मांस को भगवान को दिया ; किंतु मेरे निकल जाने से इन्हें बहुत 
दु ख हुआ था, श्सलिये बाल, मूढ़ की भाँति वह चिल्ला रहे थे। 

भगवान्‌ बुद्ध के धरम मार्ग ने मुझे श्रात्मतत्र से परतंत्र नहीं बनाया, 
बल्कि अपने शक्तियों को पूरी तौर से विकसित करने में सद्दायता 
प्रदान की । 


(२४ ) 
कपिल आदि का प्रस्थान 


वर्षा ऋतु समाप्ति पर थ्रा रही थी, उसके साथ ही मेरे कलेजे में 
यह ख्याल करके टीस हो रद्दी थी कि मेरे गधार मित्र कपिल, शन्तनु 
आदि के साथ से मुके वचित हाना पडेगा | मैं श्रवः सेनापति के ग्रह 
में रहने लगा था, और मेरे मित्रों का भी अधिक समय मेरे पास 
बीतता था। निमगठों के फदे से छूटने के कारण मैं अब मित्र-गोष्ठी में 
शामिल हो सकता था, माँस का स्वाद ले सकता, पान और नृत्य में 
हाथ बैंटा सकता था । और भागा की मधुर चुभती बातें हमारे दिल 
बहलाव करने में बड़ी सहायक होती थीं। एक दिन मगध सेनापति का 
जिक्र छिडा था। मैंने कहा-- 

“वह बड़ा ही निर्भोक सैनिक था। सेना के अधिक भाग के कढ 
जाने पर भी वह अपने हाथी पर डैटकर लडता दी रहा ।” 

कपिल--'तो मित्र सिंह ! अबकीबार फिर तुमने महासिन्धु 
तटवाली बात दुहराई न १” 

मैं--“एकदम दुददराना नहीं कह सकते मित्र ! मैं सिर्फ लड़ने की 
भूख शान्त करने के लिये वहाँ नहीं कूदा था। मुके हाथी की विशेषता 
को देखने से ख्याल आया कि शायद वह कुमार अ्रजातशत्रु हो, और 
मैं उसे जीते जी पकडना चाइता था।” 

कपिल---“किन्तु, वहाँ शत्रुसेना भी काफी थी !” 

मैं--“ओर हमारे सैनिक भी काफी ये ९” 


कपिल---“किन्द, वह जानते न थे कि हमारे उफ्लेनाफति बीच में 
कूद पडे हू 0 


३१७ कपिक आदि का प्रस्थान 


-- “किन्तु, किसी किसी वक्त ऐसा साहस करना ही पड़ जाता 
है | हाँ, तो मित्र ! दो बार मगध सेनापति ने मेरे वार को बेंचाया, 
और वार भी किया, किन्तु तीसरी बार बेचारा बेंच न उसका | कपिल ! 
मुझे श्राश्चय तो हुआ उस लिच्छुवि तदण पर, जिसने उतनी फ़ुर्ती से 
कूदकर हाथीवान और हाथी को काबू में किया, और उन्हे स्कन्धावार 
में आने पर मजबूर किया। सारे युद्ध कौ इस एक बात पर मुझे बहुत 
अफसोस है, में उस तरुण को वाणीमात्र से भी साधुवाद नहीं दे खका, 
ओर वह गायत्र हो गया ।” 

भामा--'देवर ! तुमने उसको पहिचाना नहीं !” 

मैं--“मुझे उसके चेहरे का स्मरण नहीं। शायद मुँह पर छोरटी- 
छोटी मूँ छें थीं; किन्त, मैं अच्छी तरह उसके चेहरे को देख नहीं सका । 
शिरखाणश, कवच, खड़ग तो सबके एक से दी होते हैं। हाँ, एक 
बात याद है, अरकुश की छीना-मपटी में उसके द्वाथ में चोट आई 
थी, मैंने खून को बहते देखा था ।” ५ 

भामा---हाथ में चोट आई थी ! तब तो देवर ! कोशिश करते 
पर उस सैनिक को पाया जा सकता है|” 

मैं-. “नहीं भाभी ! वह फिर सगध-सेना का“ चौकी करने के लिये 
लौट गया होगा, यदि जिन्दा लौठा होता, तो मुझसे जरूदू मिलता ! 
मुके मुँह से बोलने का मौका नहीं मिला था, किन्तु मेरे चेहरे से वह 
देख सकता था कि मैं उसकी वीरता से कितना प्रभावित हुआ हूँ ।” 

मामा--“ किन्तु, देवर या सेनापति कहूँ !”? 

में -'तुम्हारा देवर कहना ही मीठा लगता है, भाभी !” 

भाभा--“अच्छा देवर ! कितने ऐसे भी बीर होते हैं, जो पारितो- 
पिक की इच्छा न कर काम को छिपा रखना ही पसंद करते हैं !” 

मैं--हाँ, ऐसे भी वीर होते हैं । किन्तु, भाभी ! मुके इसका सदा 
अफसोस रहेगा ।”” 


सह सेगापति " देशद 


भामा-“'तो देवर | तलाश न करो, द्वाथ के घाववाले ज्यादा न 
होंगे, शायद मिल जाये ।” 

मैं... “तो क्‍या मैं सारे योद्धाओ्ों को फिर जमा करूँ ! लोगों को 
कितना तरद्दुद होगा, भाभी !” 

भामा--/हाँ, तरदुदुद तो होगा । श्रौर छोशी-छोटी मूँ छे तो तुम्हें 
याद हैं न, देवर !” 

मैं-“भ्रम ही समझो भाभी ! नहीं तो उस तरुण के चेहरे को मैं 
इतना कम देख पाया था कि उसकी स्मृति की छाप मन पर पड़ी नहीं 
दीखती ।” 

भामा--/और यदि मैं उस तरुण को दूँ ढ़ने की कोशिश करूँ और 
वह कहीं मिल जाये तो १” 

मैं--“तो ! मैं तुम्हारा बहुत ही अ्नुग्हीत होऊँगा, भाभी !” 

भामा--“भरे श्रनुणद्दीत तुम कितने हो चुके हो, इसे हम देख 
चुकी हैं। हमने कितनी मिहनत से तीर-तलवार चलाना सीखा था, 
तुमसे द्वाथ जोड़ती ही रह गयी ; किन्तु हमें मौका नहीं दिया--तुमने 
लिच्छुवियानियों को लिच्छुवियों की पाँती में खड़ा होने योग्य नहीं 
सममा ।” 

में--“लेकिन, जिस काम को तुमने हाथ में लिया था, उसमें भी 
कम खतरा नहीं था | मैंने रोहिणी की हथेली में माले का घाव देखा था।” 

भामा--“भाले का घाव !” 

मैं--“हा, तो तुम कैसे कह सकती हो कि तुम्हें उसका अवसर नहीं 
मिला १”? 


भामा--माले या तलवार की चोट खाना और उन्हें चलाना एक 
बात नहीं है, देवर !” 


मैं-..'४हाँ, यह मैं मानता हूँ; किन्तु तुम्हारी जितनी संख्या धी, 


2२९ कपिर आदि क्षा प्रस्थान 


उसके लिये दूसरे काम ही' इतने अधिक ये कि तुम्हें लड़ने का काम 
देना मैने उचित नहीं समझता ।” 

भामा--“किन्तु, जो तुमने श्रपनी खुशी से नहीं दिया, उसे हमने 
अपनी खुशी से ले लिया ।” 

मैंने आश्चरय के साथ कह्ा--“'क्या तुमने युद्ध में तलवार चलाई 
और अपने सेनापति की आज्ञा के बिना !? 


भामान-“आशा के बिना भी कर सकते हैं और श्राज्ञा के 
साथ भी ।” 


मैं-- “सो केसे !?” 

भामा--“लड़ाई होते वक्त तीरों की वर्षा के भीतर से घायलों को 
'निकाल लाना तो आजा के विरुद्ध नहीं था १” 

मैं--“नहीं ।”? 

भामा--“श्रौर उस वक्त काम करनेवालियों की रक्षा के लिये हमारे 
शस्त्रधारी दल का तैनात रहना आशा के विरुद्ध तो नहीं था १” 

मैं---नहीं ।”” 

भामा--“और ऐसे समय किसी को संकट में पड़ा देख, उसके 
'लिये तलवार चलाना आशा के विश्दटू तो नहीं था १? 

मैं--."नहीं । तो भागी ! ठुमने तलवार भी चलाई क्या 

भामा--“उसे रहने दो देवर ! श्रभी में जानना चाहती हूँ कि 
कहाँ जाने पर श्राज्ञा विरोध होता है। और उस सम्रय यदि. लिच्छ- 
बियानियों का नहीं, बल्कि लिच्छवि का श्राण बचाने के लिये तलबार 
जचलानी पढ़ती, तो आशा के विरुद्ध द्वोता या नहीं !”? 

मैं-*श्तो भामी | कया तुम जानती दो उस तथण को, जिसने 
जालागिरि हाथी को गिरफ्तार किया था है” द 


भामा--“पहिले, मैं जो प्रश्न पूछती हूँ; उसका जवाब दो देवर ! 


सिंह सेनापति डेहैण 


यदि उस समय लिछ्छवि का प्राण बचाने के लिये हमें तलवार चलानी 
पड़ती, तो यह आशा के विरुद्ध होता या नहीं !”? 

मैं--“लेकिन हमारी मंशा यह नहीं थी कि तुम इतनी दूर तक 
जाओ | 

भामा--“मैं आज्ञा की बात पूछतो हूँ, सेनापति !” 

मैं--“किन्त, यह मंशा के विरुद्ध श्राशा लेना होता |?” 

भामा--आाज्ञा का विरोध-तो नहीं होता !” 

मै--/एक श्रर्थ में आशा का विरोध नहीं होता, एक अथ में 
होता भी ।” 

भामा--“मुके आपके उत्तर के पूर्वार्द से दी मतलब हे, 
सेनापति !” 

मैं--"तो तुमने तलवार चलाई, भाभी १” 

भामा--“जरूर । किन्तु, हम उतनी श्रपराधिनी नहीं हैं, देवर : 
जितने कि तुम ।? 

मैं-- कैसे !” 

भामा--'तुम छपसेनापति थे न !” 

में--“हाँ ।! 

भामा--सारे युद्धक्षेत्र के संचालन का भार तुम्हारे ऊपर था न 
देवर !”? 

मैं हाँ ! 

भामा--“ तुमने मगध-सेनापति पर एकाएक हमला करते वक्त 
ख्याल किया था कि तुम्हारे न रहने पर युद्ध-संचालन में कितनी कठि- 
नाई पड़ती; बल्कि मैं कहूँगी, इससे विजय के पराजय में परिवर्तित 
होने का डर था !? 

मैं--(हाँ, में अपनी इस गलती को मानता हूँ।” 

भामा--'ते ऐसी गलती करनेवाले श्रपने सेनापति को रहा के 

लिये यदि लिच्छुवियानी सेना प्रयत्न करे, तो उसे आशा-विरोध तो न 
कहा जायेगा देवर १” 

मैं. आशा-विरोध के बारे में मेरी राय की वात छोड़ो | तो सच- 
मुच भाभी ! तुमने ऐसा साहस किया था !” 

भामा-- “साहस था हमारे पास और हमने साइस किया था ।” 

मैं-“और उस वक्त, जब कि मैं मगध सेनापति के हाथी पर दूद 
पडा था !” 

भामा--“उस वक्त और दूसरे वक्त भी ।” 

मैं---“उस वक्त और दूसरे वक्त भी !? 

भामा--“तुम कितनी ही वार बिना शरीर-रक्षक के भी युद्धत्षेत्र 
में घुस जाते थे या नहीं १” 

मैं--“शायद ! मैंने तो श्पने को अकेला नहीं पाया ।” 

भाभा--“शिविर से निकलते वक्त भी १” 

मैं--“शिविर से निकलते वक्त तो कितनी ही बार अकेला 
होता |”! 

भामा-- ऐसे समय यदि लिच्छुवियानियों ने श्रपने युद्ध-संचालक 
उपसेनापति की शरीर-रक्षा का भार लिया, तो में समझती हूँ, इसे तुम 
आशाबविरोध नहीं कहोगे ।”? 

मैं--“में समझता हूँ, भाभी ! तुम्हें लिब्छवियों की गण संस्था 
का सदस्य होना चाहिये था।” 

भामा--“में भी समझती हूँ, मेरी बाग्मिता का ठीक उपयोग नहीं 
हो रहा है। किंतु, उदीची के तत्गशिला आदि गणों में भी जब श्थत्रियों 
को यह अधिकार नहीं है, तो वैशाली में इसके लिये क्‍या उम्मीद की 
जा सकती है ! लेकिन मेरे प्रश्न का तो उत्तर दिया नहीं 7? 

“मैं--.'दे दिया, मैं तुम्हारी बात को स्वीकार करता हूँ। अच्छा, 

अताओ नाशागिरि के पकड़ने के वक्त वहाँ की लिच्छुबि-सेना में ठुममें 
से कितनी थीं ?” 

मामा--“उसमें अधिक हम ही थीं, लिच्छवि योद्धा कम रह गये 
थे।” 

मैंने-- “तुमने मुझे अबतक बतलाया नहीं, भाभी !” 

भामा--“अ्रव भी न बतलाती, यदि यह न देखती कि तुम 
लिब्छवि-तरुण की वीरता का पुरस्कार न दे सकने के लिये बराबर 
इतने क्षुब्ध रहते हो ।” 

मैं - “तो वहाँ कौन-कौन थी ९” 

भामा--“ हमारा एक पूरा दल था ; किन्ठु सभी लम्बे कद की 
लिच्छवियानियों का । वहाँ थीं क्ञेमा, भामा, रोहिणी***।” 

मैं--“क्ञेमा !” मैंने, पास बेठो मुस्कुराती क्षेमा के सिर पर द्वाथ 
रखकर कहा--“ज्ञेमा ! मेरी जनपदकल्याणी तुम भी १” 

क्षेमा--“जनपद कल्याणी के न रहने पर कुछ नहीं बिगड़ता सिंह 
भैया [ किन्तु सेनापवि के न रहने पर क्या होता, तुम्हीं समझो |”! 

भामा--“अब में बताऊँ, वह कौन तरुण था, जिसने नालागिरि 
को गिरफ़्तार किया १” 

में--“हाँ, जरूर ।?” 

भामा--“वह थी, गंधारी बहू ।” 

मैं--“रोहिणी ! 

भामा--“हाँ, रोहिशी इस वक्त वह रसोई-घर में गयी हुई है, आने 
पर अब उसे उसकी वीरता का पारितोषिक मिलना चाहिये ।” 

मैं--“पारितोषिक १” 

भामा--/हाँ, पारितोषिक तुम जो देना चाहते ये, देवर !” 

मैं--/उसे पारितोषिक देने के लिये मेरे पास है क्‍या !” 

भामा--“तुम अपने को इतना दरिद्र समझते हो ! 


३३३ कपिल जादि का प्रस्यात 


अच्छा मैं बतलाऊँ--चु बन, आलिंगन, खास इसी वीरता की याद 
दिलाकर। और देवर ! हाथी के साथ जो खबार स्कृघावार में आये, 
उनमें भामा और झ्ञमा भी थीं।” 

मैं--../स्कधावार में !?” 

भामा--“यही नहीं, बल्कि रात को जो सवार तुम्हारे साथ उल्का 
चेल ञ्ये, उनमें भी यह तीनों थीं ।”” 

मैं---“सेनापति सुमन की मृत्यु के दिन ?” 

भाभमा--"हाँ, लेकिन रोहिणी को पारितोषिक देते समय देख लेना 
अकुश की छीना कपटी के वक्त लगा घाव रांहिणी के हाथ में है या 
नहीं !? 

मैं--“हे, इसे मैं पहिले ही देख चुका हूँ।” 

भामा--“तो मुके भी कुछ पारितोषिक मिलेगा देवर 

मैं-..“मिलेगा, किन्द॒ उसे उुम्हें हीं बतलाना होगा मामी ” 

भामा--“"मेरे मनोरू को अपने पास रखना, जिसमें मैं और 
रोहिणी निरंतर साथ रह सके । 

मैं---“यह मेरे वश की बात है भाभी ! में मनोरथ को साथ 
रखूँ गा, किन्तु यह तो मेरे स्वार्थ की भी बात है ।” 

भामा--“चलो तुम्द्ारे स्वार्थ में हम दोनों प्राक्षियों का भी स्वार्थ 
मिल जाये । और छोटी बहिन क्षेमा के लिये पारितोषिक ।” 

मैं-..-“म्त्ते तुम्दीं बतलाती हो भाभो ! 

भामा--वह तुम्दारी दूसरी भाभी बने ।” 

मैं--४दूसरी भाभी । क्या मतलब !” 

भामा--घंबसझो नहीं देवर ! में मनोरू को 'खौत लाने का 
अधिकार नहीं दे सकती ।” 

मैंन-हाँ, यह तो में भी समझता हूँ ।” 

भामा--घिममते थे, किन्तु पुतलियाँ सफेदी को लिये जगह 
छोड़ नीचे उतर श्रायी थीं !” 

मैंन- “तो भाभी !? 

भामा--“सोचो, तुम्हारा बडा भाई और कौन है !” 

मैं+-“'कपिल, भाभी, और पारितोषिक क्या यह तो मेरे लिये भारी 
&वं की बात है ।--कह मैंने ज्ञेमा के ललाट को चूम लिया। 

भामा--' पारितोषिक इष की बात भी हो सकती है, देवर !” 

